lon Dafinoiu 
Elemente de 


PSIHOTERAPIE 
INTEGRATIVĂ 


BIBL. CENTR. UNIV, 
» M. EMINESCU” [ASI 


COLLEGIUM 


Psihologie 
K 
`~ ʻA Re: 3 


Seria Collegium. Psihologie este coordonatä de Adrian Neculau 


lon Dafinoiu — profesor doctor la Facultatea de Psihologie si Ştiinţe ale Educaţiei, 
şeful Catedrei de Psihologie Medicală şi Psihopedagogie Specială din cadrul 
Universităţii „Al.I. Cuza”, laşi, vicepreşedinte al Federaţiei Române de 
Psihoterapie, preşedinte al Asociaţiei Române de Hipnoză Clinică, Relaxare şi 
Terapie Ericksoniană. Este titularul cursurilor: Psihodiagnostic clinic, Psihoterapii 
scurte, Hipnozá clinică şi terapie ericksoniană, predate la universitatea ieşeană, 
şi al cursului Research Methods in the Social Sciences, predat în cadrul masterului 
european Perspectives on Social Inclusion. Coordonator al colecţiei „Psihologie 
clinică şi psihoterapie” a Editurii Polirom. De acelaşi autor: Sugestie şi hipnoză (Editura 
Ştiinţifică şi Tehnică, 1996), Personalitatea. Metode calitative de abordare: obser- 
vafía şi interviul (Editura Polirom, 2002), Hipnoza clinică. Tehnici de inducţie. Strategii 
terapeutice (în colaborare, Editura Polirom, 2003), Research Methods in the Social 
Sciences (Peter Lang, 2003), Psihoterapii scurte. Strategii, metode, tehnici (in 
colaborare, Editura Polirom, 2005). 


© 2000, 2001, 2007 by Editura POLIROM 


www.polirom.ro 
Editura POLIROM 
lagi, B-dul Carol I nr. 4, P.O. BOX 266, 700506 
București, B-dul I.C. Brătianu nr. 6, et. 7, ap. 33, O.P. 37, P.O. BOX 1-728, 03017 
Descrierea CIP a Bibliotecii Nationale a Romànlel: . 
DAFINOIU, ION z E j 
Elemente de psihoterapie integrativă / lon Dafinoiu — lagi: Polirom, 2007 
Bibliogr. ESSE 
ISBN: 978-973-46-0843-0 
615.815 
Printed in ROMANIA 


lon Dafinoiu 


Elemente de 
PSIHOTERAPIE 
INTEGRATIVA 


u : 
AM 3277. 


POLIROM 
2007 


Tabla de materii 

CUVÂNT. ÎNAINTEA M 0 oed mS. 7... 9 
CAPITOLUL I - PSIHOTERAPIA - FISA DE IDENTITATE ....... 13 
1.) Definirea psihoterapiei în contextul intervențiilor clinice ......... 15 
2. Psihoterapie dc CORSA ETE . ecol ixsus op ANG ig fadi ^d 19 
3| Ihterventia în; stare.de €riz&s ana a M. RNA... 21 
4. Psihoterapie sau psihoterapii? ................ ccce 22 
GSA Tendinţe integrative în psihoterapia contemporană ................. 25 
5.1. Imperativé practice ale INtegraril N... s... sosse erinnern 25 
5.2. Integrarea — DE Ce ACT esee cessas soim ta ge oare Uni ne 27 
5.3. Forme de manifestare a integrärii............................... 29 
DOO VECES MUUTERMCNET. . n cette ma terea ta saga 29 
DDC EFE RUP OR RU DICERET se ere sde a dis 31 
SF SRE NES. AL TIMES, PIER. A 32 
CAPITOLUL II - SCHIMBAREA PSIHOTERAPEUTICÁ ........... 35 
1. Ce „realitate” schimbăm? OE 37 
2. | Perspectiva psihanaliticä asupra schimbării ................... esee 40 
M Alternativa ETINI DIRE hé cuve nt cmd aid eee qe 42 
" Harta sau teritoriul? 4... Uu ubere 48 
‘ 5. JRezistenta si conflictul — surse ale schimbării terapeutice ........ 49 
5.1. Rezistenţa în concepţia psihanaliticá ........................... 49 

5.2. Rezistenţa la schimbare - din perspectiva altor 
CON oni . à... note » à à à eo ee afin see rate TL 50 
5.3. "Cum poate fi depăşită rezistența? ...................... eee 52 
SNI Rezistenil $i COMME Tatan des statu atat? e Pee nen 54 

CAPITOLUL III - CONSTIENT - INCONSTIENT: 

UNDE SE AFLĂ RESURSELE SCHIMBARII? ......................- 61 
1. Placebo - placebopsihoterapie ......................................... 63 


2. Expectantele - elemente centrale ale construcţiei 
psihoterapeutice ..............eeeesee eee ene nte eene nnne nennen 65 


2:1. Expedtanjsle pacientului ss... aie aaa ud 65 
2.2. Expectaniele terapeutului 2.2.7... 0... 68 
2.3. Rolul expectantelor in prescriptiile paradoxale ............. 72 
3. Tripla alianţă: terapeut, pacient, inconştient ..................... 75 
3.1. Inconstientul în psihanaliza freudiană ........................ 78 
3.2. Inconstientul în psihoterapia ericksoniană .................. 82 
359: Invjoctde e ORE cine aula i f eee 86 
CAPITOLUL IV - RELAŢIA PSIHOTERAPEUTICĂ ............... 89 
[1 | Relatia terapeuticá in contextul celorlalte interactiuni sociale ... 91 
^2. Sugestia - strategie de comunicare si influentare in relatia 
medic BoluSy nu... alee o e ode. 94 
| 3. Relaţia terapeutică în teoria şi practica unor şcoli 
Ce a a A Ac SNR me, 100 
3.1. Relaţia terapeutică în psitianalizNZ .Z....-. ......-..---. ee 100 
3.2. Relaţia terapeutică în terapia centrată pe client ............. 103 
3.3. Relaţia terapeutică în terapia 
cognitiv-comportamentală ................... horror 107 
D Mendinté Heg C X nn... 109 
5. Relaţia psihoterapeuticá — o construcţie psihosocială ............. 113 
CAPITOLUL V)- STRUCTURA VERBALĂ | 
KEPSIHOTERAPIEL....... NIS e eee ua e ao nu engone. Faria 17 . 
Lag cgi DOS 0 PP C HN 119 . 
"osx geo CDU ln AND ee ter C N, à V 125 
"12.1. Reformularesreitectare : RE sederet ECONOMIC | 126 
2.2. Reformularea ca inversare a raportului figurá-fond ........ 127 
2.3. Refoumulaptas6lakificare .... ..4. .. . mette. nee ceata apr | 127 
3. Resepinitica (fa Y. Aot un cor eee... LE. 129 
4. Arta de a pune întrebari: un meta-model pentru limbaj ........ 133 
4.1. "Oastea cazi aa caz SPEM ER LLL 135 
4341.) Verbele reeciiée „+ Ir T LT ne …. 136 
4:1:2. Substantive nespecifice... ee eco eee eee 136 
ENS. Conpemibdiess se. —n—ÓÉm 136 
42, Generalizitalp, ee eut on Re Les ase cta 137 
4.2.1. Cuantiicatorn universali |... een de 137 
4.2.2. Operator modak v. e ^ IRE 138 


4.2.3. Judecáfile de valoare (afirmaţiile) 
„fără origine specifleatiti ru. moie 8... 140 


4.3. Distérthbutlle 3o o Dena. es. n civ aţă ae es en E TOS 141 


4.3.1. Nomimaligärile ue tiere ene sa ann ro N 141 
4.3.2. Echivalenfele complexe ...................... Ae nes 142 
4.3.3. P'esupciilha. creea e eine age me epo rhet emunt Ry 143 
4.3.4. Relaţiile cauzá-efect .................... t eee 144 
4.3.5. Lectura gândurilor see 145 
5. Concluzii. de Te RD e enr al ea ae N dence 146 
Capitolul VI METAFORA TERAPEUTICĂ .............. eene 147 
1. Precizări terminologice ss. hoe ener 149 
2. Schitä istorică ...... 0 MORIN. Ire en se 151 
3. Metafora - în discursul unor şcoli terapeutice ..................... 154 
3.1. Metaforä şi psihanaliză ......................................... 155 
3.2. Metafora în psihoterapia ericksonianá ........................ 156 
3.3. Metafora in neuroprogramarea lingvistică ..................-. 158 
3.4. Metafora in terapia familiei ::................................. 159 
"4. Alcătuirea propriilor metafore terapeutice .......................... 164 
5. Funcţiile metaforei terapeutice :..................................ss 169 
6. Trebuie să explicăm pacienţilor metaforele ? .....................-- 171 
Capitolul VII)- PRESCRIPTIILE PARADOXALE 
ÎN PSIHOTERAPIE ss... ses 173 
1. Logica realităţii 2... 175 
2. Paradox şi psihoterapie ...........................,.............sses 177 
3. Intervenţiile terapeutice paradoxale ............... e 178 
4. Definiţii ale paradoxului terapeutic ................-. € — 5. 179 
5. Paradoxul terapeutic in logoterapie ...............e 181 
6. Interventiile paradoxale in psihoterapia scurtá 
promovată de Şcoala de la Palo Alto... 184 
6.1.-Interventii specifice .......................................e 184 
6.2. Intervenţii generale ................................ 193 
6.3. Simularea simptomului ......................................... 195 
7. Paradoxul în terapia ericksonianá .................................... 197 
ANEXA I - POVEŞTI TERAPEUTICE ............. HH 201 
ANEXA II - PRESCRIPTII PARADOXALE. 
STRATEGII SI CAZURI CLINICE ............. HH 211 


BIBLIOGRAFIE ss 225 


. 
2-98 


| EC 3 
02 Ano ia 
—A—— 07 Ne Ld ; 
a 


CUVÂNT ÎNAINTE 


o 
< 
z 

2 
O 
o» 
uJ 
Z 
= 
LL) 
= 
t 

= 
O 
(88) 


„Fiecare persoană este un individ unic. De aceca 
psihoterapia ar trebui formulată pentru a putea întâlni 
unicitatea nevoilor individuale, mai degrabă decåt să 
croiască persoana pentru a se potrivi cu patul procustian 
al unei teorii ipotetice a comportamentului uman.” 


M. Erickson 


Ín Romänia de azi, psihoterapia devine un element din ce in ce mai important 
in strategia terapeutică adoptată în domeniul tulburărilor psihice. S-a depăşit deja 
disputa „psihoterapie sau chimioterapie”, singura problemă în discuţie se referă 
doar la realizarea celei mai bune combinaţii între aceste două abordări terapeutice, 
în funcţie de pacient şi problemele lui. Medicii au ajuns la concluzia că tabletele - 
deşi foarte utile - nu dau răspunsuri la întrebările dramatice pe care şi le pun 
pacienţii, iar psihologii au înţeles, şi ei, că psihoterapia are, şi ea, limitele ei. 

Cartea de faţă se adresează psihologilor, medicilor, asistenţilor sociali, pedago- 
gilor, studenţilor (care se pregătesc în profesiile menţionate) etc. Ea poate fi utilă 
atât profesioniştilor, pentru care psihoterapia este o activitate practicată după 
anumite canoane ştiinţifice, cât şi altor practicieni care, prin natura activităţilor lor, 
intră în contact cu problemele, durerile şi nevoile oamenilor. 

- În condiţiile în care numărul de sisteme, teorii şi abordări terapeutice depăşeşte 
astăzi cifra de patru sute (Norcross, Goldfried, 1998), orice terapeut, dar mai ales 
diletantii în domeniul psihoterapiei (care in România sunt într-un număr în continuă 
creştere) se află în faţa unor întrebări importante : Care este cea mai bună teorie? 
Care sunt limitele teoriei la care ader ? Răspunsurile la aceste întrebări, si la altele 
din aceeaşi categorie, nu sunt uşor de găsit, mai ales că, la noi, cu rare excepţii, 
formarea în domeniul psihoterapiei nu are încă un caracter sistematic şi fiecare 
formator, din cauza unor tendinţe narcisiace fireşti şi a dorinţei de a mări credibili- 
tatea competenţei sale, are tendinţa de a supralicita virtuțile curative ale sistemului 
la care aderă. 

Această situaţie îmi aminteşte de una din metaforele frecvent utilizate pentru a 
arăta că nu există decât un singur răspuns la întrebările referitoare la marile 
tendinţe actuale în psihoterapie şi consiliere. 


Pe o insulă îndepărtată, tinerii învățăcei aflaţi în căutarea unei abordări 
teoretice şi practice pentru a explica existenţa umană şi-au propus să consulte 
mai mulți înţelepţi. 

Primul înțelept le propune o filosofie de viaţă care are la bază culoarea 
albastră. El subliniază cu convingere că cea mai importantă culoare a curcu- 
beului este cea albastră. Al doilea înţelept, îmbrăcat în întregime în haine 

„roşii, le prezintă o filosofie total diferită. El laudă virtuțile culorii roşii, care ar 
fi culoarea cea mai importantă pentru realizarea confortului oricărei persoane. 
Contrar celor doi colegi, cel de-al treilea înțelept a început să laude meritele 
culorii galbene. El le vorbeşte pe larg despre pace, confort şi linişte. A alege 
galbenul înseamnă, după acest înţelept, a alege pacea interioară. i 

Apoi, tinerii elevi asistă la prezentarea filosofiilor fondate pe combinarea a 
două culori primare... $i de data aceasta fiecare înțelept pretinde, pe rând, cá 
modul lui de abordare ar fi cel mai eficient pentru înțelegerea existenței umane. 

După aceste discursuri, majoritatea tinerilor inväfäcei se întrebau confuzi 
şi dezorientaţi ce culori să aleagă şi după ce criterii. La capătul câtorva zile de 
reflexie, ei sunt convocați în cadrul unei ultime întâlniri pentru a comunica ce 
orientare filosofică au ales. Spre marea lor surpriză, ei au fost primiţi de 
marele guru al insulei care a şi contabilizat opţiunile, foarte disparate, expri- 
mate: combinári de două culori - 58% ; albastru - 20%; galben - 13%, 
roşu - 9%. 

Marele guru le-a propus, apoi, o experienţă. El a dispus culorile curcubeu- 
lui pe un disc pe care a început să-l rotească. Pe măsură ce el accelera 
mişcarea, apărea, spre marea uimire a tinerilor elevi, culoarea albă. Au început 
atunci să discute împreună despre natura şi compoziţia acestui nou fenomen. 
(Dufour, 1993, pp. 36-37) 


Tendinţele integrative, din ce în ce mai evidente, în domeniul psihoterapiei : 
actuale îşi au originea, între altele, in nevoia psihoterapeutilor de a construi abordări - 


curative flexibile cu mare potenţial creativ, capabile să întâlnească unicitatea 
problemelor pacienţilor care solicită ajutorul lor. 

Nu pacientul trebuie să se schimbe pentru a confirma adevărul teoriilor noastre ; 
noi, terapeuţii, trebuie să creăm cadrul adecvat care să ne permită ca, împreună cu 
pacientul, să găsim soluţia „unică” pentru problema sa „unică”, 

Cuvântul care pare să descrie cel mai bine actul terapeutic este cel de con- 
struc(ie. 

Indiferent de teoria la care aderă terapeutul, această construcţie îi are ca autori, 
în egală măsură, pe cei doi protagonişti ai actului terapeutic - terapeut şi pacient - 
şi are drept scop generarea unei realităţi psihosociale care să facă posibilă schim- 
barea terapeutică. O parte din elementele acestei construcţii sunt prezentate în 
această carte: relaţia terapeutică, aşteptările pacientului şi ale terapeutului, 
interpretarea, reformularea, resemnificarea, incongtientul, rezistenfa si con- 
flictul, prescrip(iile paradoxale şi intervenţiile indirecte de tip metaforic. Majori- 
tatea acestor elemente sunt întâlnite - uneori sub alte denumiri - in teoretizările de 
tip integrativ, cu eticheta „factori comuni” majorităţii abordărilor psihoterapeutice. 

Cadrul general al oricărei terapii este creat de relaţia terapeutică ; ca asigură 
construirea unei noi realităţi psihosociale prin utilizarea unor coduri de relationare 
care transgrescazá in mod deliberat regulile cotidiene. Intr-un cadru in care pacientul 

nu mai este securizat de obiceiuri, uzanţe şi coduri obişnuite, în care tabu-urile 
socio-culturale sunt anulate şi se află sub imperiul altor reguli şi interdicții, el 
trăieşte o stare în care sunt puse sub semnul întrebării fundamentele pe care se 
sprijină echilibrul lui psihologic, simptomul fiind unui din elementele acestui 
echilibru. 

Travaliul pe care îl implică procesul construcției terapeutice se situează fie la 
nivelul „hărţii” - al imaginii pe care pacientul o are despre el însuşi şi despre 
situaţia în care se află - fie la nivelul „teritoriului” - comportamente, elemente ale 
mediului familial etc. Indiferent de opţiunile teoretice, majoritatea psihoterapeulilor 
admit că schimbarea - scopul oricărei construcţii terapeutice — este un proces 
complex, în ecuaţia căreia intră şi rezistenţa la schimbare. Cum poate fi depăşită 
rezistenţa? Trebuie depăşită orice rezistență ? Sunt doar câteva întrebări la care 
ne-am propus să răspundem în capitolul despre rezistenţă şi conflict. 

Interpretarea, reformularea şi resemnificarea (reframing) sunt elementele cele 
mai importante ale structurii verbale a constructiei terapeutice. Majoritatea psiho- 
terapeutilor îşi propun să rescrie istoria pacientului, povestea sa (history = his 
story). De cele mai multe ori pacientul trăieşte într-o manieră dramatică prezentul 
si viitorul, deoarece istoria sa, aşa cum o povesteşte terapeutului, nu-i oferă punctele 
de sprijin necesare pentru a da existenţei sale sensul dorit. Utilizând cele trei tipuri 
de intervenţie verbală menţionate, terapeutul corectează şi completează „istoria” 
pacientului, având la bază credinţa în atotputernicia cunoaşterii în procesul deosebit 
de complex al adaptării umane. 

În bună măsură, activitatea psihoterapeutului constă în a explora limitele 
imaginii pe care o are pacientul despre realitatea în care trăieşte şi de a-i completa 
această imagine, mărindu-i astfel posibilităţile de alegere. Limitele reprezentării 
sale sunt limitele limbajului utilizat pentru a o descrie. Meta-modelul pentru 
limbaj, propus de neuroprogramarea lingvistică şi prezentat în această lucrare, 
oferă terapeutului instrumentele necesare pentru a accede la structura profundă a 
experienţei pacientului şi a identifica o serie de violări semantice în procesul 
comunicării. 

În sfârşit, cadrul general de factură integrativă prezentat de această lucrare 
cuprinde consideraţii utile pentru orice practician cu privire la metafora terapeutică 
şi prescripfiile paradoxale. 

Metafora terapeutică favorizează distantarea pacientului de propriul conflict, 
externalizarea lui. În povestea terapeutică, spune Bettelheim, procesul intrapsihic 
generat de situaţia problematică este externalizat şi devine astfel mai accesibil unui 
examen raţional când este reprezentat de personajele şi evenimentele povestii. În 
plus, orice poveste schimbă perspectiva şi cadrele de referinţă, dezvăluind noi 
semnificaţii, oferind o imagine mai completă asupra problemelor noastre. Cum 
alcătuim metaforele terapeutice, cum pot fi ele utilizate în diversele lor forme 
(poveste, obiect metaforic, ritual metaforic) - sunt doar câteva întrebări care ne-au 
orientat în scrierea capitolului „Metafora terapeutică”. 

Prescripfiile paradoxale îşi propun să spargă stereotipurile logice care îl fac pe 
pacient prizonierul unor „soluţii ce menţin problema” (Watzlawick). Ele au la bază 

„ideea cá, în gándirea oricărui individ, coexistă mai multe niveluri logice, în plan 
conştient sau inconştient, şi că acestea pot fi emise simultan într-o comunicare 
interumană. Paradoxul terapeutic mobilizează un „joc” între ceea ce este ascuns şi 
ceea ce este aparent, între ceea ce este spus şi ceea ce este nespus... Lectura 
capitolului referitor la prescriptiile paradoxale evidenţiază cititorului mecanismele 
psihologice care fac din aceste prescriptii elemente ale unui adevărat „Judo psiho- 
logic", în care energia investită în simptom şi rezistenţa la schimbare sunt utilizate 
pentru provocarea schimbării terapeutice. | 
Spunem deseori studenților nostri că psihoterapia se aseamănă cu mersul pe 
bicicletă! Nu putem învăţa să mergem pe bicicletă citind despre bicicletă! Pentru 
a fi un bun terapeut, lectura cărţilor care prezintă sisteme, metode şi tehnici 
terapeutice este un pas necesar, dar nu suficient. El trebuie urmat de practica 
metodelor şi tehnicilor respective, de formarea unor deprinderi suficient de flexibile 
pentru a nu sufoca spiritul creativ necesar oricărui terapeut. La capătul acestui 

drum al devenirii, terapeutul însuşi devine factor curativ. 
I. Dafinoiu 

1. Definirea psihoterapiei in contextul interventiilor 
clinice 


Definirea psihoterapiei este o sarcină foarte complexă si dificilă. Ea are 
implicaţii atât teoretice şi practice, cât şi juridice. Dacă primele aspecte 
sunt evidente, cele juridice vor face, cu siguranță si la noi, subiectul 
dezbaterii specialistilor, dacá si in Románia, la fel ca în multe ţări din 
Europa, psihoterapia va fi decontatá prin sistemul de asigurári de sänätate. 
Referindu-se la acest aspect, Watkins (1965) nota: „Legiuitorii şi curtea 
de justiţie au ajuns la concluzia că este aproape imposibil să defineşti 
«psihoterapia» astfel ca ea să includă, cu acordul general al psihotera- 
peutilor, ceea ce este psihoterapie si sá excludá ceca ce nu este psihoterapie" 
(Clarkson si Pokorny, 1994, p. 3). 

Definiţiile date psihoterapiei se situează între două extreme: de la 
definiții foarte înguste - conform cărora doar psihanaliza este singura 
psihoterapie „adevărată”, până la definiţii foarte largi, care includ în 
domeniul terapiei orice formă de influenţă personală ce vizează un individ. 
sau un grup, cu scopul rezolvării unor probleme sau îmbogăţirii expe- 
rientelor de viaţă (Walrond-Skinner, 1992, p. 280). | 

Dacă primul tip de definiţie este prea exclusiv, al doilea tip riscă să 
includă activităţile psihoterapeutice şi ale altor profesionişti, în afara 
psihoterapeutilor recunoscuţi ca atare, precum preoţi, profesori, surori 
medicale etc., dar şi comportamentele de influenţă ale vânzătorilor, veci- 
nilor etc... ! 

Chiar dacá, in practicá, termenul de psihoterapie se referá doar la 
activitatea profesionistilor specializaţi in acest domeniu, tot mai rămân 
câteva aspecte problematice. Astfel, dacă termenul de psihoterapie este 
restrâns doar la utilizarea terapeutică a intervențiilor verbale, atunci efectele 
terapeutice ale artei, muzicii, dansului, jocului etc. sunt excluse din dome- 
niul psihoterapiei. Este ilustrativă, în acest sens, definiţia dată de Brown şi 
Pedder (1979) conform căreia psihoterapia este „esențialmente o Conver- 
satie care implică ascultarea şi discutarea cu cei ce au tulburări cu scopul 
de a-i ajuta să-şi înţeleagă si să-şi rezolve situaţiile lor problematice” (cf. 
Walrond-Skinner, 1992 p. 280). Ín plus, aceastä definitie face ca beneficiarii 
psihoterapiei sá fie doar cei diagnosticati ca avänd probleme psihologice 
recunoscute ca atare, excluzánd, astfel, din domeniul psihoterapiei tehnicile 
de auto-actualizare si dezvoltare utilizate cu oameni ,normali". 

Există şi alte întrebări pe care le ridică definirea psihoterapiei. Problemele 
asupra cărora este centrată psihoterapia sunt de natură biologică, socială 
sau existențială? Unitatea de tratament ar trebui restrânsă la individ sau ar 
trebui să includă, în mod firesc, cupluri, grupuri, familii sau alte sisteme 
de relații? Există una sau mai multe teorii ale schimbării? 

Toate aceste întrebări, ca şi multe altele (a se vedea P, Gerin, A. Dazord, 
1992), isi au, în ultimă instanţă, originea în caracterul particular al cunoaş- 
terii ştiinţifice pe care se bazează toate psihoterapiile moderne şi care „nu 
corespunde foarte exact standardelor ştiinţei contemporane în domeniile 
biomedical, psihologic sau social. Cunostintele noastre de psihoterapie 
sunt in mare mäsurä fundamentate pe teorii clinice, elaborate in baza 
practicii a numerosi indivizi remarcabili" spune D. Orlinsky (1992, p. 7). 
Dar, continuă el, metodele de culegere a datelor, ca şi cele de verificare a 
validității lor nu respectă întru totul standardele utilizate în alte domenii 
ale cunoaşterii ştiinţifice. Marile sisteme psihoterapeutice moderne s-au 
dezvoltat la începutul secolului XX, deci cu 80-100 de ani în urmă, înainte 
ca principiile cercetării psihologice şi sociale moderne să fi fost dezvoltate. 
Adepții diverselor şcoli psihoterapeutice şi-au dezvoltat de multe ori teoriile 
mai degrabă în respectul pentru cadrul teoretic propus de iniţiatorul şcolii 
decât promovând consecvent principiile cunoaşterii ştiinţifice unanim 
acceptate. De aceea asistăm astăzi la o continuă diversificare a modalitátilor 
terapeutice care, deşi fundamentate pe teorii aparent conflictuale, îşi afirmă 
fiecare eficienţa. | 

Lipsa unei baze teoretice unitare, unanim acceptate, creşte dificultatea 
definirii psihoterapiei şi domeniului său de aplicare şi face mai problematică 
punerea prestigiului de care se bucură astăzi ştiinţa în rândul publicului 
larg, în slujba practicii psihoterapeutice. Având în vedere aceste consi- 
derente şi conştienţi de limitele definiţiilor în acest domeniu, considerăm, ' 
împreună cu Strotzka : „Psihoterapia este un proces interacțional conştient 
şi planificat ce-şi propune să influențeze tulburările de comportament şi 
stările de suferință care, printr-un consens (între pacienţi, terapeut şi 


grupul de referinţă), sunt considerate ca necesitând un tratament, prin | 
metode psihologice (prin comunicare, cel mai adesea verbală, dar si - 
neverbală), în Sensul unui scop bine definit, pe cât posibil elaborat în - 


comun (minimalizarea simptomelor şi/sau schimbarea structurală a perso- 
nalitáfii), cu ajutorul unor tehnici ce pot fi învățate în baza unei teorii a 
comportamentului normal şi patologic. În general, aceasta implică o relație 
emoţională solidă” (Strotzka, 1978, cf. Huber, 1994, p. 37). 

Spre deosebire de metodele farmacologice si sociale, psihoterapia 
presupune utilizarea sistematicá a relatiei dintre terapeut $i pacient sau 


| 
| 
| 

grup de pacienţi cu scopul de a produce schimbări in cognitii, emoţii si 
comportamente. Cele mai multe definiţii implică ideea cá psihoterapia este 
tratamentul conflictelor psihologice, indiferent prin ce fel de simptome se 
exteriorizează acestea. 

Având în vedere multitudinea de şcoli, metode şi tehnici de intervenţie, 
lipsa unei teorii unitare asupra personalităţii, precum şi problemele multiple 
cu care se confruntă cercetarea ştiinţifică în domeniul psihoterapiei, putem 
fi puşi relativ uşor în situaţia de a ne întreba dacă o metodă oarecare de 
intervenţie este sau nu psihoterapie. Pentru a ne descurca într-o astfel de 
situaţie putem utiliza criteriile operaţionale menţionate de Huber (1994). 
Astfel, o metodă de intervenţie poate fi considerată psihoterapie dacă 
îndeplineşte următoarele condiţii : 

1) Să se bazeze pe o teorie ştiinţifică asupra personalităţii şi tulburărilor 

sale ; 

2) Să se întemeieze pe o teorie ştiinţifică asupra modificării tulburărilor 

şi pe o tehnologie verificată ; 

3) Să prezinte evaluări empirice ale efectelor sale, pozitive şi negative ; 

4) Să ofere o intervenţie în tulburările de comportament sau în stările 

de suferinţă ce necesită ajutor; 

5) Să fie practicată de persoane calificate şi competente (Huber, 1994, 

p. 57). 

Cu greu aceste condiții sunt îndeplinite de multe din școlile si practicile 
psihoterapeutice existente. Deşi nu corespund decât parțial exigențelor 
ştiinţifice si profesionale actuale, ele se pot dovedi deosebit de utile dacă 
sunt integrate într-un plan de tratament pe baza unei metode terapeutice 
care şi-a demonstrat calităţile. 

Luând în considerare complexitatea problemelor psihice abordate, marea 
diversitate de şcoli, teorii şi metode de intervenţie, precum şi specificul 
relaţiei terapeut-pacient, nu putem ocoli întrebarea: „Psihoterapia este 
ştiinţă aplicată, tehnologie sau artă? ". 

Pentru a răspunde la această întrebare trebuie să observăm mai întâi că 
atributul principal al cunoaşterii ştiinţifice îl constituie caracterul verificabil 
al ipotezelor care o fundamentează, utilizând metode ştiinţifice curente, şi 
să distingem apoi, împreună cu Westmeyer, între cunoaşterea factuală ale 
cărei activităţi principale sunt descrierea şi înregistrarea, cunoaşterea 
nomologicá — centrată pe explicaţie, justificare şi predicţie, şi cunoaşterea 
tehnologică, centrată pe acţiune şi având ca activităţi principale fabricarea, 
controlul şi predicția tehnologică (Westmeyer, 1976, cf. Huber, 1994, 
p. 59). Luând în considerare aceste distincţii precum şi definiţia lui 

Bunge! datá tehnologiei, Huber ajunge la concluzia cá psihoterapia, ca 
proces planificat ce vizeazá realizarea unui scop, considerat valabil prin 
consens, cu ajutorul unor tehnici rezultate dintr-o teorie (vezi definiţia” lui 
Strotzka, amintitá mai inainte), intruneste toate conditiile unei tehnologii. 

Dacä acceptäm psihoterapia ca tehnologie, deci ca un ansamblu de 
reguli de actiune, putem distinge douá planuri: a) planul regulilor tehno- 
logice (care reglementează acţiunile necesare, în funcţie de situaţie şi scop) 
şi al meta-regulilor (adică reguli ce permit descoperirea de reguli, principii 
euristice utile în situaţii complexe, slab definite) şi b) planul practicii 
psihoterapeutice efective în cadrul căreia aceste reguli sunt folosite de 
terapeut. 

Este evident că regulile tehnologice şi practica psihoterapeutică nu pot 
fi false sau adevărate, ci doar eficiente sau ineficiente. Teoriile care 
fundamentează diversele metode de intervenţie terapeutică au ca scop de 
cele mai multe ori să argumenteze eficienţa regulilor de acţiune propuse şi 
să justifice aplicarea lor în funcţie de scopurile vizate. 

Revenind la întrebarea iniţială — „Psihoterapia - ştiinţă aplicată, tehno- 
logie sau artă? ”, s-ar părea că, acceptând psihoterapia ca tehnologie, nu 

mai rămâne loc peat componenta artisticá. De aceea, trebuie sá subliniem 

cá in cazul interventiilor psihologice nu este suficient sá cunoastem regulile 
pentru a ne atinge scopul propus. „În psihoterapie - spune Huber - ca şi in 
arte, este vorba de un «savoir-faire» care depáseste regulile. Acest «savoir- 
-faire» implicá filosofia terapeutului, o muncá de auto-clarificare din partea 
acestuia, pe de o parte, si capacitatea de a realiza un demers creativ ori de 
câte ori ne aflăm în fata unui pacient anume, pe de altă parte." Cred că 
acest aspect l-a avut în vedere si M. Erickson când a scris următoarele 
cuvinte: „Fiecare persoană este un individ unic. De aceea psihoterapia ar 
trebui să fie formulată pentru a putea întâlni unicitatea nevoilor individuale, 
mai degrabá decát sá croiascá persoana pentru a se potrivi cu patul pro- 
custian al unei teorii ipotetice a comportamentului uman" (cf. Zeig si 


Gilligan, 1990, XIX). 
| 


1. „Un ansamblu de cunoştinţe este o tehnologie dacă şi numai dacă: 
- este compatibilă cu cunoştintele ştiinţifice şi poate fi experimentată cu ajutorul meto- 
dei ştiinţifice, si 
- poate fi folosită pentru a controla, a transforma sau a crea obiecte sau procese naturale ; 
sau sociale, pentru a atinge scopuri practice considerate ca fiind valabile” (Bunge, 1976, 
cf. Huber, 1994, p. 6). 

2. Psihoterapie - consiliere 


Din literatura de specialitate românească reținem definiţia psihoterapiei 
dată de G. Ionescu. Acesta, abordând o „perspectivă descriptiv-comprehen- 
sivă”, defineşte psihoterapia „ca formă de tratament psihologic structurată 
în tehnici şi metode, aplicată în mod deliberat, în grup sau individualizat, 
de către un terapeut specializat, 

— omului sănătos aflat în dificultate, căruia îi conferă confort moral si 

o mai bunä sänätate, pe care il ajutä spre o mai buná integrare ; 

— celui cu dificultáti de relationare ; 

— celui suferind somatic, pe care îl conduce spre alinare; 

- sau celui alienat, căruia îi dezvoltă capacitatea de orientare în viaţă 

si de resocializare" (G. Ionescu, 1990, p. 24). 

Această definiţie ne oferă prilejul să abordăm relaţia dintre psihoterapie 
şi consiliere. 

Abordarea psihologică a primelor două categorii de persoane din defi- 
niţia dată de G. Ionescu psihoterapiei intră, după opinia multor autori, în 
domeniul consilierii. De altfel, The British Association for Counselling, 
fondată în 1977, defineşte consilierea astfel : 

„Consilierea este utilizarea pricepută şi principială a relaţiei inter- 
personale pentru a facilita auto-cunoaşterea, acceptarea emoţională şi 
maturizarea, dezvoltarea optimă a resurselor personale. Scopul general 
este acela de a furniza ocazia de a lucra în direcția unei vieţi mai 
satisfăcătoare şi pline de resurse. Relaţiile de consiliere variază în funcţie 
de cerere, dar pot fi centrate pe aspecte ale dezvoltării, pe formularea şi 
rezolvarea unor probleme specifice, luarea de decizii, controlul stărilor de 
criză, dezvoltarea unui insight personal, pe lucrul asupra trăirilor afective 
sau a conflictelor interne, ori pe îmbunătăţirea relaţiilor cu ceilalți” 
(B.A.C., 1989, cf. Clarkson şi Pokorny, 1994, p. 8). 

Consilierea poate fi considerată ca fiind centrată pe schimbarea evolu- 
tivá, în timp ce psihoterapia, pe schimbarea revolutivă, care presupune 
modificări structurale mai profunde. 

Se afirmă cá psihoterapeuţii lucrează cu clienţi ce au tulburări mult mai 
serioase, tulburări clinice ce pot fi etichetate cu un diagnostic psihiatric. 
De obicei, terapeutul îşi propune să identifice unele conflicte psihologice şi 
structuri comportamentale şi să lucreze asupra lor într-o manieră siste- 
matică, cu o frecvenţă de cel puţin o şedinţă pe săptămână (Clarkson şi 
Pokorny, 1994). În timp ce psihoterapia adoptă, de cele mai multe ori, un 

model medical, consilierea adoptă un model educativ al „dezvoltării ființei 
umane, în care crearea condiţiilor-respectului, empatiei şi autenticităţii va 
favoriza valorificarea deplină a resurselor de care dispune cel ce solicită 
ajutor. . 
Diferenţa dintre psihoterapie şi consiliere este una a perspectivei istorice 
(Loughley, 1985). Consilierea este centrată pe ceea ce aparţine prezentului, 
acum şi aici, în timp ce psihoterapia priveşte prezentul ca expresie a unei 
istorii ce se repetă într-un context mereu schimbat. De aceea consilierea se 
orientează asupra proceselor de dezvoltare şi facilitare, iar psihoterapia 
pune accentul pe intervenție, tratament şi reconstrucţie. În timp ce consilie- 
rul adoptă o atitudine suportivă şi facilitativă, psihoterapeutul interpretează, 
confruntă, restructurează. De aceea, în formarea consilierilor este mai 
important antrenamentul în sarcini centrate pe scop, educative, iar formarea 
capacităţilor de diagnostic al tulburărilor psihice, în programul de formage 
al psihoterapeuţilor. Deşi diferenţa pare minimă, consilierii, de cele mai 
multe ori, asistă oamenii în găsirea soluţiei la o anumită problemă sau în 
controlul unei situaţii de criză, iar psihoterapeutii îşi propun modificări 
mai profunde, dezvoltarea unor noi modalităţi « de rezolvare a problemelor 
care pot fi ulterior generalizate la noi situaţii. nd 
Fără a nega afirmaţiile prezente, considerăm că, în faţa persoanei care 
solicită ajutor, tehnicile şi modelele de intervenţie utilizate se înscriu pe un 
continuum în care, practic, este greu să diferentiezi între psihoterapie şi 
consiliere. De altfel, foarte multe din manualele destinate practicienilor din 
aceste domenii utilizează într-o manieră generică eticheta de „consiliere şi 
psihoterapie”. | 
În sprijinul acestei atitudini putem invoca, pe scurt, câteva argumente : 
- în domeniul manifestărilor psihice si comportamentale nu există un 
standard unanim acceptat al normalitätii, iar atunci când se operează! 
cu dihotomia normal/patologic, graniţa dintre acestea este un fir 
foarte sinuos care traversează, de multe ori, teritorii disputate de 
ambele instanţe ; or, in zona acestor „teritorii” disputate, diferenţa | 
dintre psihoterapie şi consiliere devine superfluă ; , 

- în foarte multe cazuri consilierii şi psihoterapeutii utilizează tehnici 
şi modele ale schimbării, asemănătoare (nondirectivismul lui C. Rogers, 
considerat principiu fundamental al consilierii, este utilizat, în grade : 
diferite, şi de psihoterapeuti) ; 

- apariția psihoterapiilor scurte, centrate in mod deosebit pe prezent, 

face inoperant criteriul perspectivei istorice propus de Lougley 
pentru a diferenţia între consiliere şi psihoterapie. 

3. Intervenţia în stare de criză 


Sunt autori (Huber, 1994) care, având în vedere gravitatea problemelor, 
urgenţa lor şi durata intervenţiei, deosebesc în cadrul intervențiilor psiho- 
clinice, alături de consiliere şi psihoterapie, intervenţia în stare de criză, pe 
care o situează între cele două pe un continuum ce are drept extreme 
preventia şi psihoterapia (in sens restrâns). 

Criza poate fi definită ca situaţia în care „o persoană se confruntă în 
atingerea unui scop important al vieţii sale cu un obstacol care, pentru 
moment, este insurmontabil prin utilizarea metodelor obişnuite de rezolvare 
a problemelor. Acest fapt conduce la o perioadă de dezorganizare pe durata 
căreia sunt încercate mai multe soluţii” (Caplan, 1961, cf. K. Hawton 
et al., 1991, p. 407). De aceea intervenţia în stare de criză este mult mai 
ancorată în context şi vizează aspecte relativ profunde ale personalităţii. 
Prin definiţie, acest tip de intervenţie este urgent, intens şi de scurtă durată 
şi-şi propune nu numai alinarea suferințelor, ci şi prevenirea consecinţelor 
negative psihologice, medicale şi sociale. 

Caracteristicile esenţiale şi principiile intervențiilor de criză pot fi 
rezumate după Reiter (cf. Huber, 1994, p. 56) astfel: 

- intervenția imediată trebuie să evite pericolul acţiunilor şi decizii- 
lor ireversibile, cât şi dezvoltarea de atitudini' şi comportamente 
neadecvate ; 

- activitatea terapeutului are ca scop să repereze conflictul şi să-l 
confrunte pe pacient cu acesta ; 

— susținerea pacientului, datorită unei relaţii solide şi rapid stabilite cu 
terapeutul, îi permite să suporte această confruntare şi să nu între- 
rupă tratamentul ; 

- punctul central al tratamentului este în mod esenţial problema actu- 
ală, ceea ce nu exclude obligatoriu întoarceri în trecut ; 

- pragmatismul si eclectismul metodelor sunt preferabile, deoarece 
exigenţele situaţiei fac adesea necesară o acţiune flexibilă şi pragma- 
ticä ; 

— se va recurge, în caz de necesitate, la folosirea medicamentelor, la 
ajutorul persoanelor apropiate si asistentilor sociali. 

4. Psihoterapie sau psihoterapii ? 


Lucrări recente comunică date diferite privind numărul şcolilor si 
abordărilor psihoterapeutice. Astfel, unii autori (M. Marie-Cardine, 
O. Chambon, R. Meyer, 1994) afirmă existenţa a peste două sute cincizeci 
de forme de psihoterapie, în timp ce alţii (J.C. Norcross, M.R. Goldfried, 
1998) consideră că numărul acestora a depăşit patru sute. În faţa unei astfel 
de oferte, pacientul (sau orice altă persoană cu probleme - indiferent 
cum o numim) adaugă la întrebările sale iniţiale alte întrebări la fel de 
dramatice : ce terapie să aleg? care este cea mai bună terapie pentru 
problemele mele ? etc. | 

Este această situaţie un semn al dezvoltării psihoterapiei sau un simptom 
al incapacității ei de a rezolva problemele pacienţilor ? 

Analizând procesul proliferării excesive în domeniul psihoterapiei, 
N. Duruz (1994) identifică trei factori responsabili de acest fenomen: 
primul este de ordin filosofic, al doilea vizează microcontextele socio-cultu- 
rale specifice, în care evoluează protagoniştii noilor metode, al treilea - la 
graniţa dintre filosofic şi social, este de ordin socio-antropologic (N. Duruz, 
1994, pp. 18-19). Nu ne propunem să analizăm în detaliu aceşti factori ; 
menţionăm, totuşi, câteva din ideile lui N. Duruz. 

1) Se poate emite ipoteza că inovatorul unei metode terapeutice dispune 
de o sensibilitate creatoare la una sau mai multe dimensiuni specifice 
existenţei umane, în funcţie de personalitatea sa, dar şi de contextul 
social căruia îi aparţine. El tinde să construiască o metodă de 
intervenţie care se organizează în jurul unei reprezentări mai mult 
sau mai puţin implicite despre fiinţa umană. Fiecare metodă are 
tendinţa să tematizeze una sau mai multe dintre dimensiunile parti- 
culare ale existenţei umane: comportamentul direct, observabil, 
resursele cognitive ca instrument de control raţional, dimensiunea 
interactionalá a comunicării, trăirile corporale originare, capacitatea 
de insight şi simbolizare. În jurul acestor teme s-au dezvoltat terapia 
comportamentală, terapia cognitivă, terapia familiei, de grup sau 
tranzactionalá, terapiile corporale, psihanaliza şi terapiile psiho- 
dinamice. 

2) Microcontextele socio-culturale în care evoluează psihoterapeutii, 
inclusiv dinamica psihosocială a grupului lor de apartenenţă, au 
contribuit la proliferarea noilor metode psihoterapeutice. Transpuse 
într-un context socio-cultural, altul decât cel de origine, anumite 

concepte cheie ale unei metode psihoterapeutice vor fi modificate si 
vor da nastere la noi metode. Ilusträm aceastä idee prin cáteva 
exemple : psihanaliza jungianá care s-a dezvoltat, incepánd din 1910, 
in cadrul unei practici de spital confruntatá cu lumea psihozei, intr-o 
tará - Elvetia - cu o lungá traditie crestinä si democraticá, frapeazá 
prin aspectul sáu mai deschis, mai puţin sistematic şi deranjant decât 
psihanaliza freudiană, care îşi are rădăcinile într-o Vienă de sfârşit 
de secol şi victoriană, unde Freud, cu o cultură specifică, fără o 
recunoaştere universitară, este constrâns să-şi primească pacienţii 
într-un cabinet privat ; un alt exemplu elocvent îl găsim peste ocean : 
teoria rogersianä, nondirectivä, are la bazá, in egalá másurá, o 
concepţie egalitará despre om şi credinţa în progres, dar şi reacţia 
puternică împotriva unei exploatări prea utilitariste a omului (vezi 
teoria comportamentistă), fapt ce determină accentul deosebit al 
acestei teorii asupra dimensiunii individualizante şi afective a omului. 
3) AI treilea factor este unul socio-antropologic care ne trimite la 
pluralitatea modelelor şi practicilor generate de orice societate 
democratică. Având în vedere că în orice societate democratică 
modelele sau practicile totalitare devin, teoretic vorbind, de neconceput, 
pluralitatea modelelor psihoterapeutice devine expresia acestui ideal 
democratic. Dar procesul democratizării cunoaşte, în mod inevitabil, 
limite, chiar efecte perverse, în măsura în care individualismul 
concurential, utilitarismul economic şi raționalitatea tehnicizantă, 
care dinamizează societatea democratică, contribuie, fiecare în felul 

. Sáu, la fárámitarea cámpului terapeutic. 

Ín ciuda diversitätii de scoli, teorii si modele, majoritatea analistilor 
acestui domeniu identificä un numár limitat de paradigme psihoterapeutice 
cu contributii teoretice majore si cu efecte importante in planul practicii 
psihoterapeutice : psihanaliza si terapiile dinamice, terapia comportamen- 
talä, terapia cognitivä, terapia experientialá/umanistá, terapia sistemicá 
etc. Există lucrări în limba română care prezintă sintetic coordonatele 
principale ale acestor teorii (G. Ionescu, 1990; I. Holdevici, 1996; 
W. Huber, 1997). De aceea nu vom relua aici informaţii uşor accesibile 
prin lectura lucrărilor amintite. Considerăm mai util să-l cităm pe H. Liddle 
(1982) care sublinia că o bună sistematizare a şcolilor terapeutice presupune 
ca fiecare terapeut să-şi definească poziţia cu privire la următoarele aspecte : 

— propria definiţie a terapiei şi rolul terapeutului ; 

— care comportament este considerat normal si care este considerat 

disfunctional (adicá ce teorie privind patologia utilizează) ; 

— cum sunt determinate şi definite scopurile terapiei ; 

- cum se produce schimbarea ; 
- poate terapia să fie evaluată, şi dacă da, cum? 


Tabelul 1 - Paradigme ale psihoterapiei (cf. I. Wilkinson, 1998, p. 52) 


Şcoală terapeutică 


Descrip- 
tori-cheie 


Teoria 
patologiei 


Rolul 
terapeu- 
tului 


Cum sunt 
deter- 
minate 
obiectivele 
terapiei 


Cum se 
produce 
schimbarea 


Metoda de 
evaluare 


Comporta- 
mentală 


Problemele 
se dezvoltă 
mediate de 
procese de 
învăţare 
neadaptative 


Facilitează 
un proces 

de reinvă- 
tare activă 


În mod 
normal (dar 
nu necesar) 
în colabo- 
rare cu 
pacientul 


Reinvăţarea 
(conform 
principiilor 
învăţării) 


Evaluarea 
schimbări- 
lor compor- 
tamentale 
raportate de 
pacient/de 
ceilalţi 


Simptomele sunt 
cauzate/men- 
ținute de scheme 
şi automatisme 
cognitive 
neadaptative (cre- 
dine centrale) 


Ajută pacientul 
să exploreze 
sensul evenimen- 
telor şi să 
corecteze 
automatismele 
mentale „greşite” 


Într-o manieră 
colaborativă 
explicită. Tera- 
peutul este un 
»Supervizor” al 
procesului de 
căutare declanşat 
de pacient 


Noile înțelesuri, 
sensuri, produc 
noi stări afective 
şi noi 
comportamente 


Schimbări în 
schemele bazale 
(postulatele 
cognitive 
centrale) 


Problemele sunt în 
relaţie cu dezvolta- 
rea timpurie 
(teoria fixării) 
deseori caracte- 
rizată prin diverse 
traume emoţionale 


Furnizează un 
mediu securizant 
pentru explorarea 
sentimentelor pro- 
funde şi a felului 
în care ele afec- 
tează prezentul 


Nu într-o manieră 
directivă, dar tera- 
peutul este consi- 

derat „expert” 


Pacientul devine 
treptat mai 
puternic, prin 
dezvoltarea unor 
clarificări 
complexe în cadrul 
relaţiilor inter- 
personale 


În mod tradiţional, 
prin studii de caz 
şi supervizare indi- 
rectă, recente 
dezvoltări 
interesante 


„Nimeni nu este o 
insulă” ; proble- 
mele sunt văzute 
ca parte a con- 
textului social 


Variază, dar 
implică deseori o 
muncă activă cu 
sotul/sotia, fami- 
lia, persoane 
semnificative 
pentru client 


De obicei intr-o 
manierá colabora- 
tivá, dar terapeu- 
tul utilizeazá 
diverse idei (dese- 
ori intr-o manierá 
subtilá care igi are 
originea in teoria 
sistemelor) 


Intervenţia 
sfârşeşte prin 
schimbarea 
aspectelor impor- 
tante ale 
interacțiunilor din 
cadrul sistemului 


Supervizare in 
vivo. Definirea 

$i másurarea siste- 
melor complexe 
necesită măsurări 
la „niveluri” 
multiple 

Tabelul 1 prezintá patru dintre cele mai importante paradigme din 
domeniul psihoterapiei, utilizând cei cinci descriptori-cheie propuşi de 
Liddle. 


5. Tendinţe integrative în psihoterapia contemporană 


O analiză istorică atentă a domeniului psihoterapiei evidenţiază un aspect 
oarecum paradoxal: dacă până la sfârşitul anilor '60, domeniul psihotera- 
piei era dominat de trei şcoli ce propuneau trei sisteme închise (psihanaliza, 
terapia rogersiană, terapia comportamentală), apariţia, în anii "70-'80, a 
unui numár impresionant de noi modele si abordári, a condus la ceea ce 
W. Huber (1997) numeste ,criza sistemelor şi declinul gândirii centrate 
pe şcoli”. 


5.1. Imperative practice ale integrării 


Din ce în ce mai multi psihoterapeuti, confruntati cu cerintele si problemele 
multiple ale practicii, găsesc prea strâmte limitele impuse de utilizarea unui 
singur model teoretic; ei îşi dau seama că anumite psihoterapii nu sunt 
indicate sau sunt mai putin indicate decât altele în anumite patologii. De 
aici, necesitatea de a sistematiza mai bine indicaţiile şi contraindicaţiile 
diverselor metode şi tehnici, de a cunoaşte efectele lor diferenţiale şi de a 
elebora strategii pentru utilizarea lor într-o manieră complementară sau de 
a realiza o sinteză a acestora. 

Pentru a răspunde acestor provocări există deja propuneri (O. Chambon, 
M. Marie-Cardine, 1994) ca formarea psihoterapeutilor să abandoneze 
vechiul model centrat pe şcoli şi sisteme şi să includă analize şi reflecţii 
privind apropierea, complementaritatea şi integrarea posibilă a diferitelor 
orientări psihoterapeutice. Nu trebuie să înţelegem prin aceasta că fiecare 
psihoterapeut trebuie să devină specialist în principalele sisteme terapeutice 
existente; va fi suficient dacă el va fi sensibilizat cu privire la filosofia 
fiecărei şcoli, în legătură cu omul şi problemele lui, cu privire la limitele 
fiecărei metode şi tehnici terapeutice. 

Interesul oricărui practician pentru o abordare diversificată şi integrată 
ar putea fi susţinut de următoarele motive : 

- posibilitatea de a alege, in cunoştinţă de cauză, dintre multiplele 

metode existente, metoda/metodele cele mai adecvate caracteristi- 
cilor sale personale şi problemelor pacienţilor ; 

- cresterea tolerantei, respectului si deschiderii façä de terapeutii care 
utilizează alte abordări; de cele mai multe ori ironia sau criticile 
stereotipe nu sunt decát expresia necunoasterii ,adevárului" ce stá 
la baza altor metode şi sisteme si a posibilei complementaritáti pe 
care acestea o pot oferi ; 

- conştientizarea limitelor alegerii pe care fiecare terapeut o face. 
Practica terapeutică oferă o diversitate de probleme şi situaţii psiho- 
patologice care, în mod inevitabil, depăşesc capacitatea explicativă 
şi curativă a unui singur sistem terapeutic. Dacă practicianul îşi 
selectioneazá clientela în funcţie de tipul de terapie pe care îl adoptă, 
atunci el va trebui să ştie să-i reorienteze pe ceilalţi pacienţi către 
alţi terapeuti şi, prin urmare, va trebui să cunoască indicaţiile şi 
contraindicaţiile celorlalte abordări. Acest aspect devine şi mai 
important pentru terapeutii care lucrează în instituţii publice unde 
alegerea pacienţilor nu mai este posibilă ; în acest caz ei trebuie să 
fie capabili să propună acestora tipul de terapie cel mai adecvat 
(ştiind că terapiile cognitiv-comportamentale, psihodinamice etc. nu 
sunt aplicabile oricărui pacient ce prezintă indiferent ce problemă) ; 

- cunoaşterea altor modalităţi de interpretare şi de tratament al faptelor 
clinice, ceea ce permite câştigarea unui plus de suplete şi distanţă in 
raport cu propria teorie; se deschide astfel posibilitatea de a utiliza 
tehnici care provin din alte abordări, o dată cu reconceptualizarea şi 
integrarea lor în propriul cadru teoretic, şi de a întreţine un raport 
viu şi dinamic cu teoria principală adoptată ; 

- provocarea unei reflecţii necesare asupra efectelor sinergice sau 
aditive ale combinării mai multor terapii efectuate (de către mai 
multi terapeuti) simultan sau succesiv ; este posibil ca o terapie să 
nu fie utilă decât într-un anumit moment al evoluţiei pacientului şi, 
în acest caz, ea pregăteşte pacientul respectiv pentru a putea profita 
cât mai mult de altă formă de terapie. | 

Deşi avantajele deschiderii psihoterapeutilor spre abordări şi metode, 

altele decât cele aparţinând formaţiei de bază, sunt evidente, există totuşi 
riscul de a combina tehnici insuficient asimilate şi integrate şi de a se 
ajunge la psihoterapii ineficiente, care renunţă la orice ancoră teoretică, un 
amestec sincretic şi „nevertebrat” cu efecte negative atât asupra pacienţilor, 
cát şi asupra „identităţii” psihoterapeutului. | 

Pentru a aprecia mai bine dificultátile, avantajele si riscurile tendintelor 

integrative in domeniul psihoterapiei, vom realiza in continuare o scurtă 
trecere in revistá a dezbaterilor teoretice care se referá la acest subiect. 

5.2. Integrarea - De ce acum 1 


Existá din ce in ce mai multi indicatori care dovedesc un interes fárá 
precedent pentru integrare in domeniul psihoterapiei : 

- eclectismul sau integrarea - termeni din ce in ce mai utilizaţi — 
desemneazá orientarea teoreticá cea mai frecventá la terapeutii 
anglofoni. Astfel, intr-0 revistä a studiilor referitoare la aceastá 
problemá, A.E. Bergin si S.L. Garfield (1994, p. 7) evidenţiază cá 
numärul terapeutilor care se autocalificä drept eclectici variazä intre 
29% si 68% din totalul terapeutilor intervievati ; 

_ cele mai bune manuale de psihoterapie se definesc din ce în ce mai 
mult ca eclectice şi, în majoritatea lucrărilor care prezintă diverse 
abordări terapeutice, există cel putin un capitol asupra integrării şi 
eclectismului ; 

_ crearea unor organisme interdisciplinare de psihoterapie destinate 
să faciliteze un dialog util în vederea integrării (The Society for the 
Exploration of Psychotherapy Integration - SEPI) si a unor reviste 
precum Journal of Psychotherapy Integration (editat de SEPI), Journal 
of Integrative and Eclectic Psychotherapy, Integrative Psychiatry etc. 

Există încă multi opozanți ai integrării, opoziţie ce nu poate fi consi- 
. deratá doar o simplă încăpățânare. Totuşi, dialogul sincer şi fără prejudecăţi 
a condus la un consens asupra ideii că nici fragmentarea tradiţională, nici 
unificarea prematurá nu pot servi domeniului psihoterapiei si nici clientilor 
săi. Încă nu se poate spune care este teoria, tehnica sau schema de unificare 
cea mai bună. 

Deşi ideea integrării este probabil la fel de veche ca şi psihoterapia, 
ultimele două decenii marchează o creştere fără precedent a tendinţelor 
integrative! Acest proces ar putea fi explicat prin interacţiunea complexă 
a cel puţin opt factori (J.C. Norcross si C.F. Newman, 1998, pp. 28-32): 

- proliferarea metodelor si abordárilor terapeutice ; 

— ijnadecvarea teoriilor exclusive; 

— mediul socio-economic ; 

— succesul terapiilor scurte, centrate pe problemă ; 

- posibilitatea de a observa şi experimenta tratamente variate ; 

— diferente "nesemnificative între terapii în ceea ce priveşte eficaci- 
tatea lor ; 

— recunoaşterea că o serie de trăsături comune tuturor terapiilor contri- 
buie în mod deosebit la varianta rezultatelor obţinute ; 

_ dezvoltarea unei reţele profesionale care are ca obiectiv integrarea. 

Acţiunea unora dintre factorii menţionaţi este atât de evidentă încât nu 
mai trebuie comentată. Se impun totuşi câteva precizări şi nuantäri. 

În ultimii ani, în ţările în care psihoterapia a devenit din ce în ce mai 
solicitatä in domeniul patologiei psihice, psihoterapeutii au fost supusi 
unor presiuni crescánde din partea tribunalelor, instantelor guvernamentale, 
organizaţiilor de protecţie a consumatorilor, companiilor de asigurare, 
asigurărilor naţionale de sănătate etc., presiuni care nu puteau fi ignorate. 
Publicul şi diverse organizaţii au început să solicite răspunsuri din ce în ce 
mai clare şi complete asupra calităţii, duratei şi eficienţei tratamentelor 
psihosociale. Fără schimbări radicale, terapeuţii riscau să-şi piardă presti- 
giul, clienţii şi veniturile. După cum sublinia Mahoney (1984), diferitele 
terapii aveau de ales între a se salva împreună sau a dispărea separat. 

Cs modificärile radicale determinate de realitätile socio-economice se 
inscrie aparitia terapiilor scurte centrate pe problemá. Modificarea standar- 
delor profesionale privind terapia, diminuarea subvenţiilor din partea 
societăţilor de asigurare şi a altor servicii nationale ce se ocupă de sănătatea 
mentală i-au determinat pe clinicieni să se distanteze din ce în ce mai mult 
de abordările terapeutice de lungă durată. De aceea terapia scurtă a devenit 
modelul anilor optzeci. În acest context a apărut preocuparea comună de a 
apropia terapii diverse şi de a crea variante care să devină mai compatibile 
între ele. Integrarea, în special sub forma eclectismului tehnic, răspunde 
cerintei practice de limitare a duratei terapiei: „Care este terapia cea mai 
eficientă (şi cea mai rapidă) pentru acest pacient, cu o anume problemă 
într-un anume context ? ". 

Ín legáturá directá cu intrebarea anterioará se aflá concluziile studiilor, 
din ce in ce mai numeroase, privind eficienta diverselor tipuri de psiho- 
terapii. In ciuda cresterii notabile, cantitative $i calitative, a cercetárilor in 
domeniul evaluárii rezultatelor psihoterapiilor, este surprinzátor sá consta- 
tám cá existá putine diferente semnificative intre aceste rezultate. Cu cáteva 
exceplii, existá putine elemente care sá permitá recomandarea unui tip de 
terapie mai degrabá decát al altuia pentru tratamentul unor probleme 
specifice (Bergin, Garfield, 1994 ; Norcross, Goldfried, 1998). 

Concluziile unei cercetári mai vechi (Lambert, Shapiro si Bergin, 1966), 
surprinzátoare probabil pentru multi terapeuti ancorafi intr-un anume sistem 
terapeutic, sustin ideea caracterului nespecific al schimbárii terapeutice. 
Studiul mentionat este unul de tip meta-analitic, care acoperá mai multe 
decenii si o gamá largá de tulburári la adulti, precum si o mare varietate de 
planuri de cercetare : observaţii, studii epidemiologice, studii comparative 
clinice şi experimentale. Concluzia studiului este că ameliorarea pacienţilor 
se datorează următorilor factori : 

_ 40% - schimbare extraterapeutică : factori care tin partial de client 
(precum forta eului, factori homeostatici) si partial de mediu (eveni- 
mente intámplátoare, suport social) care contribuie la vindecare, 
independent de participarea la terapie ; 

_ 15% -aşteptări (efecte placebo) : partea din ameliorare care rezultă 
din cunoaşterea de către client a faptului că este tratat şi din credibili- 
tatea pe care o acordă tehnicilor şi principiilor specifice trata- 


mentului ; 
_ 15% - tehnici : factorii proprii terapiilor specifice (precum bio-feed- 
-back, hipnoză sau desensibilizare sistematică) ; { 


__ 30% — factori comuni : variabilele ce pot fi găsite in diverse terapii, 
indiferent de orientarea teoreticá a terapeutului: empatie, căldură, 
acceptare, încurajare în asumarea riscurilor etc. 


5.3. Forme de manifestare a integrării 


Există mai multe forme de manifestare a integrării în psihoterapie. Cele 
mai frecvent menţionate (Norcross, Goldfried, 1998) sunt: 

a) Eclectismul tehnic ; 

b) Integrarea teoretică ; 

c) Factorii comuni. 

Aceste trei direcţii propun diverse grade şi forme de integrare şi au 
dorinţa comună de a creşte eficienţa şi aplicabilitatea terapiilor prin depăşi- 
rea limitelor tehnicilor ancorate în cadrele teoretice tradiţionale. 


5.3.1. Eclectismul tehnic 


Etimologia termenului „eclectic” (eklegein în limba greacă înseamnă a 
alege) trimite la ideea unei alegeri realizate între mai multe obiecte sau 
idei ; în secolul al XIX-lea, acest termen va desemna în general pe cel care 
nu are opțiuni exclusive, opusul celui care este exclusiv, sectar. Din neferi- 
cire, în zilele. noastre, termenul ,eclectism" provoacă numeroase reacţii 
emoţionale negative (şi nu doar epistemologice) întrucât vehiculează cono- 
taţii la fel de puţin agreate: mediocritate intelectuală, amestec confuz 
de genuri diverse, simplă problemă de identitate a psihoterapeutului debu- 
tant etc. 

În ciuda acestor reacţii, în domeniul psihoterapiei, eclectismul poate fi 
definit ca utilizarea sistematică de către un terapeut a unui ansamblu de 

tehnici care provin din scoli si orientári, altele decát a sa, fárá ca aceasta 
să provoace o restructurare teoretică a orientării sale de bază sau încercarea 
unei sinteze suprateoretice. 

Dacă eclectismul este mai puţin teoretic decât alte tendinţe integrative, 
nu trebuie să-l considerăm totuşi ca nonteoretic sau antiteoretic. Partizanii 
săi sunt preocupaţi continuu de îmbunătăţirea modului de selectionare a 
tehnicilor celor mai adecvate persoanei şi problemei, utilizând datele 
disponibile privind eficienţa tehnicilor cu persoane şi probleme similare. 
Eclectismul îşi propune să anticipeze care intervenţii sunt mai eficiente : 
fundamentu! său este mai degrabă statistic decât teoretic. Pluralitatea 
metodelor psihoterapeutice este dominată, controlată - de către terapeutii 
eclectici - printr-o perspectivă integrativă de factură în primul rând pragma- 
tică şi mai puţin teoretică. 

Deşi eclectismul a încetat să viseze la un supramodel teoretic unificator, 
adepţii săi continuă să spere că, în viitor, deciziile terapeutice şi eficienţa 
diverselor tehnici vor putea fi validate empiric, ajungându-se astfel la un 
model eficient, garant al unei practici unificate (Beutler, 1998). 

Observăm că eclectismul tinde să supravalorizeze impactul tehnicilor ca 
factori ai schimbării terapeutice, în timp ce, în baza studiilor empirice 
(unele amintite deja anterior), mulţi autori sunt de acord că schimbarea nu 
poate fi atribuită decât într-o proporţie de 15% tehnicilor specifice. Totuşi, 
nu trebuie neglijată relaţia tehnicii cu utilizatorul ei care, în funcţie de 
identitatea, personalitatea, sistemul său de valori, reperele sale de identi- 
ficare narcisiace, nu este deschis la orice. Terapeutul trebuie, până la un 
anumit punct, să-şi poată idealiza tehnica, adică să o învestească mai mult 
decât pe altele, pentru ca ea să fie eficace. 

Fără a intra în detaliile sau nuanțele care s-ar impune (întrucât există 
deja multe forme de eclectism în psihoterapie) menţionăm ca reprezentativi 
pentru acest curent pe A. Lazarus (1982, 1998) cu a sa „Terapie Multi- 
modală” şi pe L.E. Beutler (1983, 1998), care propune o „Psihoterapie 
eclectică sistematică”. 

Practica terapeutică eclectică este atestată de numeroase anchete efectu- 
ate în Statele Unite, unde aproximativ 40-60% dintre psihoterapeuti îşi 
recunosc o astfel de orientare. Totuşi, ,retetele" considerate eficiente de 
către terapeutii eclectici sunt relativ diverse, aşa cum atestă o cercetare, 
deja veche (Garfield si Kurtz, 1977, cf. Norcross şi Goldfried, 1998). 
Autorii menţionaţi disting treizeci şi două de combinaţii teoretice diferite 
între care primele locuri, in ordine descrescătoare, sunt ocupate de : 

— psihanaliză si teoria invátárii ; 

— abordarea neo-freudianá şi teoria învăţării ; 

_ abordări neo-freudiene si rogersiene ; 

_ teoria învăţării şi psihologia umanistă ; 

_ abordarea rogersiană şi teoria învăţării. 

Aproape zece ani mai târziu, Norcross şi Prochaska (1988) au obţinut 
rezultate asemănătoare. Dintre cei 113 terapeuţi intervievaţi care s-au 
declarat eclectici, 42% au declarat că niciodată nu au aderat la un anume 
sistem terapeutic şi 58% aveau o formaţie de bază într-o anume „şcoală” 
terapeutică. Între „ancorările” teoretice anterioare opțiunii eclectice se 
găsesc (cf. Norcross, Goldfried, 1998, p. 43): 

- punctul de vedere psihodinamic 44% ; 

_ orientarea comportamentală 27% ; 

_ abordarea centrată pe client 12% ; 

- abordarea cognitivă 6% ; 

- psihanaliza 6%. 

În acord cu alte cercetări similare, cercetarea lui Norcross şi Prochaska 
confirmă faptul că schimbarea cea mai importantă se situează la clinicienii 
care provin din abordarea psihodinamică. 


5.3.2. Integrarea teoretică 


Termenul ,integrare" provine din latină, unde integer înseamnă întreg, 
pur, şi integrare - a face complet, a desăvârşi, şi desemnează faptul de a 
introduce o parte într-un ansamblu. El este utilizat în foarte multe domenii: 
matematică, filosofie, psihologie, fiziologie, economie etc. 

În psihoterapie, integrarea este O formă de sinteză în care sunt incluse 
cel puţin două teorii, cu speranţa de a obţine. rezultate superioare celor ale 
utilizării separate a teoriilor iniţiale. În acest proces, prioritatea este 
integrarea teoriilor ce stau la baza psihoterapiilor, realizându-se ceea ce 
London (1986) numeşte metaforic un „piure de teorii” care se deosebeşte 
de „salata de tehnici” pe care o propun eclecticii. 

Integrarea teoreticá obligá la depásirea simplului amestec de tehnici si 
metode, angajându-se într-o elaborare teoretică sau conceptuală. Scopul 
este de a crea un cadru conceptual care sintetizează cele mai bune elemente 
ce aparţin la cel puţin două abordări terapeutice şi care, fiind mai mult 
decât suma părţilor, poate deschide noi piste pentru practica terapeutică şi 
cercetare. Această direcţie poate fi ilustrată prin unele tentative de integrare 
a teoriilor psihanalitice şi comportamentale - precum cea 4 lui Wachtel 
(1988, 1987, 1992) - sau de unele proiecte mai ambitioase care îşi propun 

combinarea principalelor sisteme psihoterapeutice - de exemplu „abordarea 
transteoretică” a lui Prochaska şi DiClemente (1984, 1992) şi „modelul 
generic al psihoterapiei” al lui D. Orlinsky (1992). 

Calea integrării teoretice rămâne totuşi un drum cu încă foarte multe 
obstacole. O parte a acestor obstacole sunt prezentate în cercetarea lui 
Norcross şi Thomas (1988) care a inclus membri ai Society for Exploration 
of Psychotherapy Integration. Cincizeci si opt de integrationisti eminenti 
trebuiau sá claseze, in ordinea importantei, douäsprezece obstacole poten- 
tiale, utilizând o scală tip Likert cu cinci puncte, unde unu = lipsa 
obstacolului, iar cinci = obstacol grav. Primele cinci obstacole în calea 
integrării, în ordine descrescătoare (între paranteze - punctajul mediu 
obţinut) sunt următoarele (Norcross şi Goldfried, 1998, p. 49): 

1) Implicarea personală a indivizilor în teoriile şi percepțiile particulare 

proprii (3,97) ; 

2) Angajarea insuficientă in formarea in mai multe abordări terapeutice 

(3,74) ; 

3) Postulatele divergente asupra psihopatologiei si sänätätii ale E 

telor abordári (3,67) ; 

4) Insuficienta cercetárilor empirice asupra integrárii psihoterapiilor 

(3,58); 

5) Absența unui limbaj „comun” în rândul psihoterapeutilor (3,47). 

Lectura acestei cercetări şi a altora asemănătoare, precum şi afirmaţiile 
unor integrationisti importanţi conduc la concluzia că practica actuală este 
în bună măsură eclectică, în timp ce integrarea teoretică reprezintă încă o 
promisiune pentru viitor. 


5.3.3. Factorii comuni 


Abordarea factorilor comuni se situează la un nivel de abstractizare aflat 
între teorie şi tehnică. Acest nivel mediu de abstractizare, pe care îl putem 
numi strategie clinică sau proces de schimbare, poate fi considerat o metodă 
euristică ce orientează eforturile terapeutilor adepti ai integrării. 

Această abordare îşi propune să determine ingredientele esenţiale împăr- 
tăşite de diferite terapii, cu speranţa de a crea terapii mai eficiente şi mai 
economice, pornind de la aceste puncte comune. Demersul are la bază 
postulatul conform căruia rezultatele terapeutice (care sunt, în general, 
comparabile indiferent de terapie) sunt determinate în primul rând de 
punctele comune diferitelor terapii şi mai puţin de factorii care le diferenţiază. 

Ideea este sustinutä si de concluziile cercetárii efectuate de Lambert, 
Shapiro si Bergin (1966), care evidentiazá o pondere de douä ori mai 
mare a factorilor comuni în raport cu cei specifici între factorii cărora li 
se atribuie schimbarea terapeuticá (Lambert, 1998, p. 108), adicä 30% fatá 
de 15%. 

Dacá factorii comuni au un rol important in schimbarea terapeuticá, 
atunci ei trebuie identificati si inclusi in mod intentionat in orice abordare 
eclecticá. 

Există mai multe conceptualizári cu privire la factorii comuni (sau 
nespecifici) care asigurá eficienţa oricărei psihoterapii (Karasu, Rogers, 
Bergin şi Lambert etc.). 

Vom prezenta, în continuare, „Sistematizarea factorilor comuni" aparti- 
nánd lui Bergin si Lambert (Bergin si Lambert, 1994 ; Lambert, 1998). 
Acestia impart factorii comuni în trei categorii - de susţinere, de învăţare, 
de acţiune - considerând că acestea sunt faze succesive în dezvoltarea 
construcţiei terapeutice, comune majorităţii terapiilor. Se presupune, astfel, 
că susţinerea precede schimbarea credințelor şi atitudinilor care, la rândul 
ei, pregáteste şi încurajează pacientul să acţioneze. 

Mai multe studii subliniază importanţa acestor factori comuni. Printre 
cei mai frecvent studiati sunt cei pe care C. Rogers i-a considerat ca fiind 
„condiţii necesare şi suficiente” ale schimbării terapeutice : empatie, con- 
sideratie pozitivă, căldură nonposesivă şi congruentá sau autenticitate. 
Practic, toate abordárile terapeutice recunosc cá variabilele relationale 
sunt importante pentru progresul semnificativ al psihoterapiei si pentru 
construirea unei alianţe de lucru între cei doi protagonişti - terapeut şi 
pacient. 

Totuşi, comparaţia între terapii evidenţiază, în egală măsură, atât asemă- 
nări cât şi deosebiri. Factorii specifici unor terapii le fac mai eficiente 
decât altele în anumite tulburări particulare : terapiile comportamentale - 
pentru tulburările de comportament la copii, terapiile de cuplu - pentru 
conflictele conjugale şi terapiile cognitive — pentru tulburările de panică. 

De aceea, am putea spune cá, în controversa care opune factorii comuni 
celor specifici, asistăm la naşterea unui consens asupra faptului că nu avem 
de-a face cu o dihotomie, ci mai degrabă cu o complementaritate. In acest 
sens trebuie înţeleasă afirmaţia lui Beitman (1992) care spunea că „mergem 
treptat spre integrare combinând asemănările fundamentale şi diferenţele 
utile fiecărei şcoli”. 

În tabelul care urmează sunt enumeraţi factorii comuni ce se referă la 
terapeut, la procedurile terapeutice şi la client (tabelul 2). 

Tabelul 2 - Lista secvenţială a factorilor comuni asociaţi rezultatelor 
pozitive (Lambert şi Bergin, 1994, p. 163) 


- Catharsis 

- Identificarea cu terapeutul 
- Atenuarea sentimentului de 
singurátate 

- Relatie pozitivä 

- Securizare 

- Descärcarea tensiunii 


- Structurare 

- Alianţa terapeutică 

- Participare activă terapeut-client 
- Imaginea clientului despre pregă- 
tirea terapeutului 

- Căldură, respect, empatie, accep- 
tarea autenticităţii terapeutului 

- Încredere 


- Sfaturi 

- Trăire afectivă 

- Asimilarea experien- 
telor problematice 

- Modificarea aşteptă- 
rilor privind eficienţa 
personală 

- Învăţare cognitivă 

- Experienţă efectivă 
corectivă 

- Explorarea cadrului 
de referinţă intern 

- Retroactiune 

- Priză de conştiinţă 

- Justificare 


Factori de actiune 


- Reglarea 
comportamentului 

- Control cognitiv 
- Încurajarea în a-şi 
înfrunta temerile, a-şi 
asuma riscuri, a-şi 
controla eforturile 

- Modelaj 

- Antrenament 

- Confruntarea cu 
realitatea 

- Tráirea succesului 
- Perlaborare 


Un & C9 D = 


Capitolul ll 
SCHIMBAREA PSIHOTERAPEUTICĂ 


. Ce „realitate” schimbăm ? 

. Perspectiva psihanalitică asupra schimbării 

. Alternativa terapiei strategice 

. Harta sau teritoriul? 

. Rezistenta şi conflictul - surse ale schimbării terapeutice 


5.1. Rezistenţa în concepţia psihanalitică 

5.2. Rezistenţa la schimbare - din perspectiva altor şcoli terapeutice 
5.3. Cum poate fi depăşită rezistenţa ? 

5.4. Rezistență si conflict 


1. Ce „realitate” schimbăm ? 


Este psihoterapia posibilă ? Dincolo de aspectul ei retoric, această întrebare 
exprimă, pe de o parte, îndoielile celor ce se adresează psihoterapeutilor 
solicitând ajutor, pe de altă parte, îi îndeamnă pe psihoterapeuţii înşişi să 
mediteze mai profund la limitele şi resursele demersului psihoterapeutic 
adoptat. Mărturisesc că abordarea acestei probleme este, între altele, şi 
urmarea unui dialog cu o persoană care îşi exprima îndoiala cu privire la 
eficienţa abordării psihoterapeutice a problemelor psihologice generate de 
şomaj, considerând că singura soluţie eficientă este asigurarea unui loc de 
muncă, soluţie care, evident, nu este la îndemâna psihoterapeutului. 

Această opinie este expresia unui raţionament foarte simplu: dacă 
problemele noastre sunt expresia realităţii în care trăim, atunci singura 
soluţie este schimbarea acestei realităţi. De câte ori nu auzim „Putem 
discuta oricât, oricum nu putem schimba lucrurile, situaţia ! ". 

Dar ce este ,realitatea” care trebuie schimbată? Răspunsul la această 
întrebare face parte din gândirea filosofică a oricărui psihoterapeut. 

P. Watzlawick abordează această problemă într-un studiu intitulat „Therapy 
Is what You Say it Is" (Watzlawick, 1990) şi care exprimă sugestiv filosofia 
autorului privind psihoterapia. 

În acord cu filosofia lui Kant, care deosebea „lucrul în sine” (realitatea 
obiectivă) de „lucrul pentru sine” (realitatea psihologică, construită), 
Watzlawick consideră că întregul nostru comportament este determinat de 
acesta din urmă. Între micile întâmplări pe care el le povesteşte pentru 
a-şi ilustra punctul de vedere se află şi una extrasă dintr-o lucrare a lui 
Wilson (1982) : 


„Un hipnotizator, deosebit de respectat pentru priceperea şi succe- 
sele sale clinice, povesteşte că într-o zi a fost invitat să organizeze un 
seminar pentru un grup de medici, la domiciliul unuia dintre ei. Intrând 
în casă el a observat că «fiecare suprafaţă orizontală era încărcată cu 
buchete de flori». Hipnotizatorul avea o puternică alergie la flori proaspăt 
tăiate şi aproape imediat binecunoscutele senzaţii de disconfort şi-au 
făcut apariţia în ochi şi nas. El s-a întors către gazdă şi i-a relatat 
problema şi teama sa că, în astfel de condiţii, i-ar fi imposibil să-şi 
desfăşoare activitatea. Acesta din urmă şi-a exprimat surpriza şi l-a rugat 
să examineze florile — care s-au dovedit a fi artificiale. Descoperind 
acest fapt, reacția sa alergică a încetat la fel de repede cum a apărut”. 

Astázi, foarte multi oameni sunt stresati si preocupati sá elimine stresul 
$i cauzele lui si vorbesc despre stres ca despre un obiect pe care il ai sau 


nu. Desigur cá cea mai mare vină în această chestiune o are H. Selye, care . 


a introdus termenul de stres! Ne intrebám ce simteau oamenii in situatii 
problematice înainte ca stresul să fi fost inventat! — 

Pentru a descrie realitatea psihologică utilizăm nume, cuvinte. Or, există 
riscul de a confunda cuvintele cu lucrurile pe care le denumesc, imaginea 
pe care o avem despre ceva anume - cu acel ceva „real”. Korzybski (1933) 
a şi atras atenţia asupra acestui fapt când a formulat celebrul dicton: 
„Numele nu este lucrul ; harta nu este teritoriul”. 

De foarte multe ori cuvintele nu doar denumesc o realitate, ci o şi 
creează, adică o afirmaţie o dată făcută tinde să-şi confirme propriul 
adevăr. Această idee este teoretizată de conceptul „autoimplinirii predictiei" 
(R. Rosenthal) şi teorema lui Thomas: „Dacă oamenii definesc o situaţie 
ca fiind reală, atunci această situaţie este reală prin consecinţele definirii ei 
ca reală” (W.I. Thomas, 1923). Dacă văd flori proaspete într-o cameră am 
reacţii alergice, dacă aflu că ele sunt artificiale atunci mă simt din nou 


bine! Stresul dintr-un nume a devenit o „realitate” împotriva căreia utilizăm 


probabil cea mai mare cantitate din medicamentele consumate astăzi. Din. 


această perspectivă, chiar etichetele diagnostice din domeniul psihopatolo- 
giei devin „predicții ce se autoimplinesc" (Dafinoiu, 1996). 


Teoriile ce fundamentează intervenţiile terapeutice pot fi evaluate din 


aceeaşi perspectivă. Nu de puţine ori, ele conţin propoziţii autoconfirmative 
şi, tocmai de aceea, validitatea lor este greu de infirmat. Astfel, dacă 
subscriu la principiul explicativ că insight-ul în legătură cu cauzele trecute 
ale simptomului este o preconditie pentru schimbarea prezentă, şi clientul 
meu se simte mai bine, atunci acest fapt este o dovadă a corectitudinii 
afirmației referitoare la importanţa terapeutică a insight-ului. Dar, dacă 
clientul nu se însănătoşeşte, atunci probabil nu am căutat suficient de 
profund în inconştientul lui cauzele situaţiei lui prezente ! Astfel, principiul 
explicativ enunțat este confirmat atât de succesul, cât si de insuccesul 
aplicării lui. 

Natura auto-confirmativă a unor astfel de propoziţii este plastic ilustrată 
de Watzlawick cu ajutorul unei glume: 

„Nimeni nu se compară cu rabinul meu. El nu numai că vorbeşte direct 
cu Dumnezeu dar, dacă pofi să-ţi imaginezi, Dumnezeu vorbeşte direct 
cu el!” 

„Nu cred asta. Ai dovezi ? Dacă rabinul tău afirmă acest lucru, nu 
numai Că exagerează, ci minte de-a binelea ! " 


` 

„Crezi ? Iată cea mai bună dovadă : ar vorbi Dumnezeu cu cineva care 
minte ? ”. | 

Adoptând aceastä perspectivä constructivistä istoria pacientului devine 
povestea sa (history - his story), „hartă” care îi permite să găsească un 
sens, să pună ordine în fluxul de evenimente pe care le trăieşte. 

A confunda „povestea” pacientului cu „realitatea” poate conduce uneori 
la imposibilitatea efectuării psihoterapiei. Unul din pacienţii mei acuza o 
durere pe care o descria spunând că ea se deplasează pe traseul unui nerv 
care îi traversează partea superioară a corpului în diagonală! Spunând 
aceeaşi „poveste” unui medic, a fost calificat drept „nebun” pentru că nu 
s-a lăsat întru totul convins că, în realitate, nu există nici un nerv cu 
această localizare. Pentru a-şi spune povestea, pacientul foloseşte cuvinte. 
Numai că noi nu avem cuvinte pentru a denumi fiecare senzaţie ; cuvintele 
vehiculează un conţinut categorial care nu poate surprinde aspectele intime, 
singulare, concrete ale universului interior. Aceste aspecte pot apărea la 
„intersecţia” sferelor semantice ale cuvintelor, iar metaforele şi compara- 
tiile oferă această posibilitate: „durere ascuţită sau surdă”, „o gheará la 
inimă”, „simt că explodez" etc. Însă metaforele şi comparaţiile măresc 
riscul reificării, al confundării numelor cu lucrurile, a hărţii cu realitatea. 

Psihoterapia nu este altceva decât o alternativă la construcţia psihologică 
a pacientului, o nouă „hartă” care îi permite acestuia să găsească alternative 
la căile iniţiale care păreau că nu duc nicăieri sau să descopere alte obiective. 

Psihoterapia este posibilă pentru că ea nu-şi propune în mod necesar să 
schimbe „realitatea”, lucrurile (această sarcină o au politicienii, econo- 
mistii etc.), ci imaginea noastră despre ea, gândurile noastre. Această 
perspectivă asupra realităţii şi existenţei nu este o descoperire recentă. „Nu 
lucrurile sunt cele care ne supără, ci părerile pe care le avem despre ele”, 
spunea Epictet cu aproape 18 secole în urmă, iar Shakespeare spunea cu 
mult timp după el: „Lucrurile nu sunt bune sau rele, gândurile noastre le 
fac astfel”. 

Psihoterapia îşi propune să-l facă pe om mai liber, iar, în acest context, 
libertatea ar putea fi definită drept capacitatea de a dezvolta alternative. 
Şi dacă există o formă supremă a libertăţii, aceasta ar putea fi libertatea de 
a gândi. 

Dacă considerăm psihoterapia ca o formă de influenţă socială (Frank, 
1973, cf. Walrond-Skinner, 1992, p. 281), atunci schimbarea terapeutică ar 
putea fi privită în contextul pe care îl oferă schimbării psihologia socială. 

Acceptând ideea că „schimbarea socială constituie o transformare obser- 
vabilă şi verificabilă pe o perioadă scurtă de timp” (Neculau, 1996, p. 224), 

trebuie să subliniem că schimbarea terapeutică se conformează aceloraşi 
exigente: ea trebuie să fie manifestă — să fie observabilă de către pacient 
sau de către persoanele semnificative din jur, să poată fi verificată prin 
raportarea la câteva obiective clar formulate înaintea începerii terapiei şi să 
apară într-o perioadă rezonabilă de timp. 

Modelul schimbării terapeutice variază de la o şcoală terapeutică la 
alta. Diferenţele vizează nu numai definiţia schimbării, ci şi formularea 
factorilor ce o provoacă şi a perioadei de timp în care ea trebuie să apară. 
Nu ne propunem acum să facem o analiză sistematică a schimbării terapeu- 
tice din perspectiva diverselor şcoli şi sisteme, ci să formulăm doar câteva 
observaţii generale. 


2. Perspectiva psihanalitică asupra schimbării 


În general, schimbarea terapeutică este apreciată prin dispariţia sau amelio- 
rarea simptomului, fapt ce implică transformări cu ponderi diferite la nivel 
fiziologic, cognitiv, afectiv şi comportamental. Totuşi, din perspectiva 
modelului psihanalitic al schimbării, dispariţia sau ameliorarea simptomului 
nu sunt considerate o schimbare autentică, deoarece ele pot fi expresia 
temporară a relaţiei transferenţiale pe care pacientul o stabileşte cu terapeu- 
tul, şi nu consecinţele manifeste ale unor schimbări structurale profunde 
ale personalităţii. Acestea din urmă apar în urma unui travaliu terapeutic 
îndelungat care urmează „lunii de miere” terapeutice în care pacientul 
afirmă că problemele lui au dispărut. 

Analizând problema schimbării terapeutice la Freud, D. Widlocher 
(1970) reuşeşte să realizeze o imagine completă asupra modelului freudian 
al schimbării, subliniindu-i atât limitele, cât şi resursele. 

Procesele schimbării, spune D. Widlocher, se ordonează pe două axe 
principale: una pe care se derulează reconversia elementelor morbide 
(conflictelor primare) în echivalente „normale” si cea pe care sunt activate 
forțele capabile să opereze această reconversie sau să i se opună. 

Rezistenţa la schimbare este legată de persistenta conflictului dintre 
reprezentarea patogenă şi restul personalităţii pacientului. În ceea ce pri- 
veşte forţele care concură la schimbare „se constată că medicul dispune de 
sugestie şi mai ales de interpretare, pacientul de interesele sale raţionale 
(curiozitate intelectuală, dorinţă de însănătoşire, sentiment de descărcare) 
şi, secundar, de afecțiunea şi stima pe care o manifestă faţă de medic" 
(D. Widlocher, 1970, p. 34). 


SCHIMBAREA PSIHOTERAPEUTICĂ 41 


Teoria freudianá a schimbärii pare a fi suma unor ipoteze partiale care 
se completeazá sau se suprapun pe mäsurä ce Freud isi elaboreazá conceptia 
sa privind personalitatea si patologia acesteia. 

Initial, schimbarea a fost tratatá ca un proces elementar care priveazá 
simptomul de locul säu in economia psihicá. Aceastá conceptie are ca 
principal agent al schimbärii interpretarea eficientä : sensul nou pe care ea 
il introduce este probat de rezolvarea simptomului. Psihanalistul nu face 
altceva decât să fie atent, într-o manieră „flotantă”, la efectele intervenţiei 
sale, la jocul defensiv pe care îl provoacă, la modificările structurale şi 
dinamice pe care interpretarea le iniţiază, la investiţiile afective pe care le 
deplasează. Încetineala cu care se instalează aceste efecte este expresia 
unei inertii psihice, fapt ce justifică repetarea intervenţiei. 

Pe măsură ce Freud şi-a definitivat concepţia sa asupra aparatului psihic 
şi diferenţierii acestuia in mai multe instante interdependente, asupra jocului 
constant articulat al tendinţelor pulsionale, a devenit evident că'nu se poate 
opera o transformare fără a interveni asupra ansamblului acestui aparat 
psihic. Această transformare nu poate fi deci efectul unei interpretări izolate 
ca în cazul unui sistem mecanic care ajunge la un nou echilibru când se 
modifică un element. Orice intervenţie se loveşte, înainte chiar de produ- 
cerea efectelor sale, de un întreg sistem de reglări. Rezistenţa la schimbare 
se manifestă chiar în momentul în care analistul intervine, cu scopul de a 
neutraliza efectul acestor intervenţii. De aceea intervenţiile terapeutului 
trebuie orientate alternativ spre diferite substructuri, încercând să acţioneze 
aproape simultan asupra elementelor care contribuie la asigurarea homeo- 
staziei sistemului. 

Principalii factori care intră în ecuaţia schimbării psihanalitice sunt 
rezistenţa, interpretarea, transferul. Analiza lor nu face însă obiectul acestui 
studiu. Acum este important să subliniem că limitele acestui model al 
schimbării îşi au originea în conceptele fundamentale ale psihanalizei. 
Dorind să facă din psihanaliză o ştiinţă care să respecte toate canoanele 
ştiinţelor naturii, Freud şi-a construit întreaga teorie în jurul noţiunii de 
energie — concept central al fizicii şi chimiei. Dar, după cum a observat 
Bateson (cf. J.J. Wittezaele şi T. Garcia, 1992, p. 82), luarea energiei ca 
bază de explicaţie a comportamentului uman a însemnat utilizarea unei 
analogii fizice inadecvate. Deşi teoriile psihodinamice utilizează termenul 
de energie într-o manieră analogică - comportamentul uman putând fi 
explicat ca şi cum motorul său ar fi o cantitate de energie mintală sau 
psihică (libidoul, bio-energia etc.) — această metaforă limitează capacitatea 
explicativă a construcţiei teoretice pe care o fundamentează. Se vorbeşte 

despre energie blocatá sau descärcatä, de canalizarea ei, de rezerva de 
pulsiuni - termeni inadecvati studiului fenomenelor de interactiune care 
implicá organisme vii unde elementul capital care determiná reactiile, 
comportamentul individului, nu poate fi redus la un transfer de energie. 
Transferul de informaţii şi toate procesele implicate în tratarea ei (codare, 
clasificare, mod de organizare etc.), relaţiile de determinare de tip recursiv 
pe care le implică teoria informaţiei pot alcătui o bază explicativă mai 
validă pentru comportamentul uman. Nu negăm rolul unor procese psihice 
eminamente ,energetice" precum afectivitatea şi motivaţia, dar şi aici 
intervin procese de autoreglare de tip cibernetic (cibernetica fiind, după 
Ashby, studiul „sistemelor legate prin informaţie”). 

Deşi psihanaliza consideră interpretarea, proces informaţional, motorul 
schimbării terapeutice, rezistenţa la schimbare este tratată într-o manieră 
energetică şi văzută ca ansamblu de , forte" şi pulsiuni ce se opun tentativei 
de schimbare exercitată de terapeut. Eşecul (neaparitia schimbării aşteptate) 
este interpretat ca „rezistenţă” din partea clientului, deoarece terapeutul 
„expert” (care are de partea sa autoritatea unei „Ştiinţe” infailibile) nu 
poate greşi. O cu totul altă perspectivă asupra rezistenţei la schimbare o au 
teoriile terapeutice construite în jurul conceptului de informaţie, care, 
luând in considerare aspectul colaborativ al relaţiei terapeutice şi procesele 
de tip recursiv pe care aceasta le presupune, afirmă: „Nu există eşec, 
există feed-back” (Peller şi Walter, 1992). 


3. Alternativa terapiei strategice 


Ştiinţa explică şi interpretează. Dorind să se afirme ca ştiinţă, psihanaliza 
a adoptat un limbaj explicativ şi interpretativ. Pentru a depăşi limitele 
psihanalizei, psihoterapia contemporană trebuie să adopte un limbaj pre- 
scriptiv. Dacă psihanaliza afirmă că pentru a obţine schimbări in comporta- 
mente trebuie mai întâi să determinăm schimbări în imaginea pacientului 
despre sine şi situaţia în care se află (schimbări obţinute prin explicare şi 
interpretare — insight), psihoterapia de orientare strategică şi sistemică 
consideră că schimbarea terapeutică poate demara şi prin prescrierea de 
schimbări mici la nivelul comportamentelor. Acestea pot iniţia un ciclu 
ascendent al schimbării care va include inevitabil şi schimbări la nivelul 
modului în care individul percepe (construieşte) realitatea. 

Psihanaliza, terapia rogersiană şi terapiile dinamice, în general, au 
promovat ideea că pacientul, cel care solicită ajutor, determină ceea ce se 

produce în timpul terapiei. Terapeutul are, în general, o atitudine pasivă, 
multumindu-se să interpreteze sau să reflecteze asemenea unei oglinzi 
perfecte ceea ce spune sau face pacientul. Metoda asociaţiei libere şi 
atitudinea, în general, pasivă a terapeutului fac din psihanaliză şi terapiile 
de inspiraţie dinamică, în mod inevitabil, terapii de lungă durată, la capătul 
cărora schimbarea terapeutică pare ori incertă, ori rezultatul altor factori, 
exteriori terapiei. În psihanaliză se consideră o „manipulare” faptul ca 
terapeutul să-şi centreze efortul asupra unei probleme anume, să fixeze 
obiective, să intervină într-o manieră deliberată în existenţa cuiva sau să 
evalueze rezultatul unei terapii. 

În opoziţie cu această situaţie s-a dezvoltat demersul utilizat de terapiile 
scurte care este unul esențialmente strategic. „Terapia strategică - spune 
J. Haley - nu constă într-o abordare sau o teorie particulară; se dá acest 
nume terapiilor în care terapeutul îşi asumă responsabilitatea de a influenţa 
direct oamenii” (J. Haley, 1984, p. 22). 

Ín terapia strategicá schimbarea terapeuticá nu este asteptatá, ea este 
sistematic provocată. Terapeutul care utilizează un astfel de demers „iden- 
tifică problemele susceptibile a fi rezolvate, fixează obiective, evaluează 
răspunsurile pe care le primeşte pentru a-şi corecta modalitatea de abordare 
' si, în final, verifică rezultatul terapiei sale pentru a vedea eficienţa ei" 
(J. Haley, 1984, p. 21). 

Începând cu anii '50 s-au dezvoltat foarte multe abordări terapeutice ce 
aparţin terapiei strategice : diverse modalităţi de terapie familială, terapii 
cognitive etc. 

M. Erickson poate fi considerat „maestrul incontestabil” (J. Haley, 
1984) al abordării strategice în psihoterapie. Una din credinţele funda- 
mentale ale acestuia este aceea conform căreia „schimbarea este nu numai 
posibilă, ci şi inevitabilă” (Haley). Important este ca terapeutul, utilizând 
tehnici adecvate, să valorifice şi să orienteze schimbarea, permanenţă a 
oricărei relaţii sociale, inclusiv a relaţiei terapeutice, în vederea atingerii 
obiectivelor terapiei. 

Consecventi perspectivei constructiviste, teoreticienii Şcolii terapeutice 
de la Palo Alto consideră că schimbarea terapeutică nu presupune totdeauna 
dispariţia comportamentului problemă ; schimbarea poate interveni la nive- 
lul semnificatiilor care fac dintr-un comportament anume o „problemă”. 
Astfel, la sfârşitul unei terapii scurte reuşite, un pacient a rezumat cu 
aceste cuvinte schimbarea terapeutică produsă: „Problema era felul în 
care vedeam eu situaţia. Acum o văd altfel şi de aceea ea nu mai este o 
problemă” (Watzlawick, 1990, p. 56). Este ilustrativ şi cazul prezentat de 

S. de Shazer: o tânără pacientă s-a prezentat la terapeut afirmând cá in 
prezenţa viitorului soţ şi a altor persoane cunoscute nu poate vorbi decât 
foarte puţin ; la sfârşitul terapiei pacienta nu vorbea mai mult, dar tăcerea 
sa nu mai era o problemă, ci expresia unei capacităţi valorizate, aceea de 
a şti să asculti şi să înţelegi! (S. de Shazer, 1985, p. 14). 

În acest context, schimbarea (terapeutică) poate fi definită ca „un proces 
terapeutic al iniţierii (şi promovării) de comportamente observabile noi şi _ 
diferite şi/sau percepții (cadre de referinţă) cu privire la contextul proble- 
mei prezentate (si a structurilor care o înconjoară) şi/sau a soluţiilor 
acestei probleme (având permanent în minte că structurile care înconjoară 
problema şi problema însăşi nu sunt două «lucruri» separate, ci sunt aspecte ‘ 
recursiv relafionate ale aceluiaşi «lucru»)" (S. de Shazer, 1985, p. 65). 

Schimbarea terapeuticá presupune, prin urmare, o abordare ecologicá 
ce vizeazá promovarea de alternative comportamentale sau referentiale la 
problemele sau solutiile cu care se prezintá pacientul. Din aceastá perspec- 
tivá am putea spune cá obiectul principal al psihoterapiei il constituie 
creşterea libertăţii omului, înţeleasă drept capacitatea de a dezvolta si 
promova alternative. 

Inspirându-se din teoria grupurilor şi teoria tipurilor logice, Watzlawick 
et al. (1975) deosebesc între schimbarea de ordinul I şi schimbarea de 
ordinul II: prima se desfăşoară în interiorul sistemului, sistemul însuşi 
rămânând neschimbat, a doua modifică sistemul. Schimbarea terapeutică 
de ordinul I utilizează resursele cunoscute ale sistemului şi-l conduce la 
starea sa iniţială după ce perturbările au fost eliminate, resorbite: o 
obrăznicie a lui Gigel determină o pedeapsă ce-l aduce pe drumul cel bun ; 
o ceartă într-un cuplu sfârşeşte printr-o scenă de plâns, scuze şi consolări 
care, ca de obicei, restabileşte armonia familială. 

Când, sub presiunea condiţiilor externe sau interne, mecanismele de 
autoreglare ale sistemului nu sunt suficiente pentru a restabili buna lor 
funcţionare, se produce o escaladă a transformărilor centrifuge, care se 
poate termina fie prin destructurarea sistemului (exemplu — destrămarea 
familiei), fie printr-o reorganizare a sa care să permită o funcţionare diferită 
de cea de până atunci. În acest caz avem de-a face cu o schimbare de 
ordinul II. 

După P. Watzlawick (1975), o schimbare de ordinul II implică totdeauna 
. o schimbare de nivel logic. Dintr-o anume perspectivă, aceasta înseamnă 
că, dacă persoanele implicate în situaţie ar fi putut prevedea soluţia care ar 
fi condus, eventual, la o schimbare de ordinul II, aceasta li s-ar fi părut 
ilogică, chiar absurdă, din punctul de vedere al logicii lor de atunci. 

Părinţii lui Gigel, ca să revenim la exemplul anterior, ca si Gigel însuşi, 
funcționau după principiul că părinţii decid totul în legătură cu copiii, spre 
binele acestora, iar nerespectarea deciziilor trebuie pedepsită. Nimeni nu a 
pus sub semnul întrebării acest principiu înainte ca pedepsele, deşi repetate 
şi din ce în ce mai aspre, să se dovedească ineficiente. Singura soluţie este 
schimbarea regulilor sistemului, respectiv Gigel va avea dreptul şi el să ia 
anumite decizii, va avea dreptul la o anume autonomie. 

Schimbarea de ordinul I, care are ca regulă principală multiplicarea, 
nu face altceva decât să alimenteze cercul vicios ce menţine problema. 
P. Watzlawick numeşte „soluţii ce menţin problema” soluţiile bine intenţio- 
nate, dar prost orientate deoarece au la bază un principiu de bun simţ: 
„mai mult din acelaşi lucru” (regula multiplicării - dacă ceva mr mi-a 
reuşit, nu am încercat de suficient de multe ori!). Referindu-se la aceeaşi 
idee S. de Shazer afirmă: „Acuzele sunt menținute de ideea pacienţilor cá 
ceea ce au hotărât să facă în legătură cu dificultatea lor iniţială a fost 
singurul lucru corect şi logic ce trebuia făcut. De aceea pacienţii se 
comportă ca si cum ar fi prinşi în capcana de a face mai mult din acelaşi 
lucru.." (S. de Shazer, 1985, p. 25). Nici terapeuţii nu sunt feriti de 
aceastá capcanä cánd abordeazä problemele pacientilor lor! În această 
situaţie, terapeutul „expert”, singurul care ştie soluţia „corectă şi logică”, 
are „şansa” de a eticheta pacientul ca „rezistent” ! 

Schimbarea terapeutică este esențialmente o schimbare de ordinul II. 
Ea promovează reguli noi care schimbă cadrul de referinţă, întrerupând 
jocul fără sfârşit, cercul vicios care alimenta problema. Tehnicile specifice 
acestei schimbări sunt centrate pe situaţia „aici-şi-acum”„pe efecte, şi nu 
pe cauze, pe prezent şi viitor, şi nu pe trecut. 

Intrând într-o polemică implicită cu psihanaliza şi teoriile de sorginte 
psihanaliticá, P. Watzlawick afirmă că modelul schimbării bazat pe cerceta- 
rea cauzelor furnizează de cele mai multe ori „soluţii ce menţin problema” : 
„Putem acum să constatăm că cercetarea cauzelor în trecut este tocmai una 
din aceste «soluţii» ce antrenează propriul eşec”. 

Aceeaşi idee este susţinută şi de afirmaţia categorică a lui J.A. Malarewicz : 
„Trecutul nu explică prezentul”. Întrucât acest enunţ contrazice regula 
bunului simt, el îl reformuleazä : „Explicaţiile pe care ni le aduce trecutul 
sunt de mică utilitate în ceea ce priveşte schimbările căutate în prezent” 
(Malarewicz, 1992, p. 21). Menţionăm, rezumativ, argumentele acestei 
afirmaţii. 

Între trecutul şi prezentul unui individ există un număr incalculabil de 
evenimente aflate într-o relaţie circulară de cauză-efect, fapt ce permite 

construirea mai multor explicatii cauzale pentru acelasi eveniment prezent. 
De aceea orice explicaţie cauzalá este una incompletă, subiectivă şi, mai 
mult, nu numai că nu favorizează schimbarea dar o poate bloca, stimulând 
structurarea rezistentelor: „a da sau a împărtăşi o explicaţie înseamnă in 
egală măsură şi a procura pacientului posibilitatea de a construi contra- 
-argumente, raționamente contrare” (Malarewicz, 1992, p. 21). 

Ín acord cu ideea promovatá de Scoala de la Palo Alto (G. Bateson, 
D. Jackson, J. Weakland, P. Watzlawick, R. Fisch etc.), Malarewicz afirmă 
cá insight-ul nu provoacă în mod necesar schimbarea ; pentru ca ea să se 
producă este nevoie de „o modificare relationalá între pacient şi simptomul 
său sau între pacient şi anturajul său”. Este nevoie deci de o schimbare care 
să antreneze modificări şi la niveluri superioare simptomului, să depă- 
şească spaţiul psihologic al acestuia prin introducerea unor relaţii (reguli) 
noi. Această idee este metaforic prezentată de P. Watzlawick prin problema 
celor nouă puncte ce trebuie unite prin patru linii drepte fără a ridica 
creionul de pe hârtie. Dacă adoptăm drept cadru de referinţă doar spatiul 
delimitat de cele nouă puncte - regulă care nu este impusă de enunţul 
problemei - problema nu poate fi rezolvată indiferent câte încercări am 
efectua. Soluţia poate fi găsită doar dacă se depăşeşte acest spaţiu, realizând 
astfel „schimbarea de ordinul II" (fig. 1). 


XR DX X 
XXX 
K X X 


Fig. 1 - Problema celor nouá puncte 


Din perspectiva terapiei strategice promovate de Scoala de la Palo Alto 
practica schimbării terapeutice cuprinde următoarele etape (Watzlawick er 
al., 1975): " 

1) Definirea clară a problemei în termeni curenţi. După cum se ştie, „o 

problemă bine formulată este pe jumătate rezolvată”. 

2) Examinarea soluţiilor deja încercate. De foarte multe ori problemele 
apar şi se menţin prin utilizarea unor soluţii inadecvate în cazul unor 
dificultăţi, iniţial minore. Eşecurile anterioare nu ne indică doar ce 
anume nu trebuie făcut, ci şi zona în interiorul căreia poate fi 
încercată schimbarea. 

3) Definirea clară a schimbării la care dorim să ajungem. Această etapă 
implică necesitatea unui scop definibil concret şi realizabil practic. 

Propunerea unor scopuri „utopice” nu numai că nu conduce la 
rezolvarea problemei, ci duce la agravarea ei. Se spune, pe drept 
cuvânt, că „mai binele este duşmanul binelui”, sau „Forţându-ne să 
atingem inaccesibilul, facem imposibil ceea ce ar fi realizabil” 
(R. Ardrey, cf. Watzlawick et al., 1975, p. 66). 
4) Formularea şi aplicarea unui proiect pentru a efectua schimbarea 
propusă. Două principii fundamentale guvernează această etapă : 
a) obiectivul schimbării nu este altul decât oprirea, eliminarea 
încercărilor de soluţionare a problemei (eliminarea „soluţiilor ce 
menţin problema”, ruperea cercului vicios „a face mai mult din 
acelaşi lucru”) ; 

. b) tactica utilizată trebuie tradusă în „limbajul” propriu subiectului, 
adică trebuie să-i fie prezentată într-o manieră care utilizează pro- 
priile-i imagini asupra „realităţii”. 

Tehnicile utilizate, în mod deosebit, sunt cele care au la bază resemni- 
ficarea („reframing”), descoperirea de noi sensuri şi, prin aceasta, de noi 
alternative la formulările iniţiale ale problemelor şi soluţiilor (vezi definiţia 
schimbării terapeutice după S. de Shazer), şi prescripfiile paradoxale care 
au ca scop abandonarea soluţiilor „logice” dar inutile. 

Adoptând o perspectivă integrativă, Cancrini (1993, p. 99) consideră 
că pentru obținerea schimbării, spaţiul psihologic creat de relaţia terapeutică 
permite în general utilizarea următoarelor manevre : 

1) Dezvoltarea unei confruntări între premisele pacientului şi cele ale 
terapeutului ; acesta din urmă trebuie antrenat cu grijă să nu cadă în 
capcana de a confirma vechile premise ale pacientului (riscul „nevro- 
zei în doi”, de care vorbea Freud). 

2) Conducerea pacientului în situaţia de a se comporta, atât în cabinetul 
terapeutului cât şi în afara lui, în aşa fel încât să fie confruntat cu 
premisele care, fără ca el să-şi dea seama, îi controlează compor- 
tamentul. 

3) Demontarea contradictiilor dintre realitate şi premisele care contro- 
lează în mod obişnuit comportamentul pacientului. 

4) Inducerea la pacient a anumitor exagerári sau caricaturizări 
ale experienţelor fondate pe vechile premise (mişcarea contrapara- 
doxală). 

Unitatea tuturor tehnicilor psihoterapeutice, spune Concrini, constă în 
faptul că ele vizează într-un fel sau altul aceste „contradicţii”. Psihoterapia 
conduce la o schimbare a premiselor sau fundamentelor pe care individul 
sau grupul şi-a organizat şi blocat experienţa proprie. Individul „devine 

constient de relativitatea diverselor puncte de vedere, de imposibilitatea 
de a adera o dată pentru totdeauna la o interpretare unică a realităţii” 
(Concrini, 1993, p. 100). 


4. Harta sau teritoriul ? 


După trecerea în revistă a câtorva dintre cele mai semnificative puncte de 
vedere asupra schimbării terapeutice, ne putem întreba : care trebuie să fie 
tinta schimbării terapeutice - teritoriul (acţiunile reale, mereu în schimbare) 
sau harta (reprezentarea/semnificatia mai mult sau mai puţin încremenită a 
acestora) ? 

Psihanaliza şi psihoterapiile dinamice în general acordă prioritate „hărţii”, 
considerând că înţelegerea, clarificarea, insighr-ul vor antrena în cele din 
urmă o schimbare comportamentală. De obicei acest proces este de lungá 
durată, iar schimbarea la nivelul comportamentului nu apare întotdeauna, 
iar când apare poate fi atribuită şi altor factori. 

Terapiile scurte, numite generic „strategice”, fără a neglija importanţa 
„hărţii” si a înţelegerii acesteia, pentru schimbarea căreia utilizează tehnici 
specifice, consideră că schimbarea terapeutică poate demara şi cu mici 
schimbări la nivelul „teritoriului”, adică prin schimbări ale comportamen- 
telor care, printr-un proces de cauzalitate circulară, vor antrena schimbări 
la nivelul semnificatiilor. 

Pentru a acţiona la nivelul reprezentărilor se utilizează îndeosebi inter- 
pretarea, explicarea (psihanaliza), resemnificarea („reframing”), conclu- 
ziile paradoxale sau „conotaţia pozitivă” a simptomului etc. 

Pentru a modifica „teritoriul” se folosesc prescriptii comportamentale 
fundamentate de teoriile învăţării, prescriptiile paradoxale, ritualurile com- 
portamentale. 

Având în vedere axa temporală, putem observa că psihoterapiile de 
inspiraţie freudiană se centrează asupra trecutului, considerând că proble- 
mele prezente îşi au originea în istoria pacientului, în timp ce terapiile 
strategice se orientează asupra prezentului şi viitorului. Când iau în consi- 
derare trecutul, acesta este redefinit (,reframing", conotaţii pozitive ale 
simptomelor etc.) în funcţie de necesităţile prezentului ! 

Relaţia cauzală simplă trecut-prezent, întâlnită în majoritatea construc- 
tilor explicative de factură psihanalitică, este înlocuită în cadrul terapiei 
strategice de un mecanism determinativ mai complex în care „viitorul 
schimbă prezentul” (Malarewicz, 1992, p. 123) în urma unui proces 

autoreferential şi anticipativ. Prin gradul său crescut de nedeterminare, 
viitorul asigură o mare libertate de construcţie a alternativelor comporta- 
mentale care, o dată adoptate, devin „predicții ce se autoimplinesc". 


5. Rezistenta si conflictul - surse ale schimbárii 
terapeutice 


Rezistenţa este un concept crucial în istoria psihoterapiei. Ea se referă la 
dificultätile, in general inconstiente si mai mult sau mai putin dificil de 
adus în câmpul conştiinţei, pe care pacientul le manifestă in iniţierea 
procesului terapeutic şi atingerea scopurilor sale, De cele mai multe ori ele 
sunt exprimate într-o manieră nonverbală, implicită şi îşi au originea în 
sistemul de relaţii în care este implicat pacientul ; ele sunt manifeste fie în 
comportamentul pacientului (mai ales într-o terapie individuală), fie în 
comportamentul persoanelor semnificative care îl înconjoară şi care stabi- 
lesc cu el şi cu suferinţa sa complicitá(i mai mult sau mai putin constiente. 
Acest ultim aspect, desi semnalat de multi psihanalişti?, a fost confirmat de 
experienţa psihoterapeutilor familiali. 


5.1. Rezistenţa în concepţia psihanalitică 


Rezistenţa, concept fundamental al psihanalizei, l-a condus pe S. Freud la 
dezvoltarea „regulii fundamentale” a teoriei sale - asociaţia liberă ce 
implică neutralitatea terapeutului precum şi recunoaşterea faptului că 
accesul la procesele psihice inconstiente nu se poate realiza decât prin 
metode indirecte. 

Această concepţie „economică” sau „energetică” asupra psihicului 
bazată pe analiza atractiilor, repulsiilor si echilibrului intre diverse forte 
(pulsiuni si instante ale personalităţii) interpretează rezistenţa utilizând 
modelul lui Galilei asupra mişcării corpurilor (Cancrini, 1993, p. 86). 
Primele descrieri ale rezistenţei în opera lui Freud se sprijină pe ideea unei 
analogii între om şi maşină, obiect de studiu al fizicii secolului al XIX-lea ; 
aceeaşi idee se regăseşte şi în descrierile ulterioare, mai complexe, în care 


2. „Acela care ştie ce neînţelegeri sfâşie adesea o familie nu se va mira constatând, in 
practica psihanalizei, că cei din apropierea bolnavului sunt adesea mai interesaţi să-l 
vadă rămânând în situaţia in care se află decât însănătoşit” (Freud, 1980, p. 369). 

rezistenţa este văzută ca derivând, in parte, din instanţele Eu-lui (refularea, 
rezistența de transfer, beneficiul secundar al bolii) şi Supraeu-lui (sub 
forma unor mecanisme) şi, parţial, din Sine, ca expresie directă a constrân- 
perii spre repetiţie (sub forma pulsiunilor). Din această perspectivă, studiul” 
rezistenţei este prezentat ca studiul unui „câmp de forte". Ideea că rezistenţa 
este rezultanta unei serii de forte de semn contrar celei pe care conținuturile 
psihice refulate le exercită asupra conştiinţei este evidenţiată în definiţia 
propusă de Laplanche şi Pontalis în Vocabularul psihanalizei : „În cadrul 
terapiei psihanalitice, tot ceea ce în acţiunile şi cuvintele analizatului se 
opune accesului acestuia la propriul inconştient este numit rezistenţă. Prin 
extensie, Freud a vorbit de rezistenţă la psihanaliză pentru a desemna o 
atitudine de opoziţie faţă de descoperirile sale în măsura în care ele 
revelau dorinţele inconştiente şi produceau omului o «vexatie psihologică»” 
(J. Laplanche, J.B. Pontalis, 1994, p. 375). 

Imaginea rezistenţei ca forţă (sau ca rezultantă a unui câmp de forţă) 
convine unei terapii în care priza de conştiinţă, insight-ul, constituie 
fenomenul fundamental. Tipurile de rezistenţă menţionate pot fi depăşite 
dacă pacientul va abandona simptomul, va integra materialul inconştient în 
câmpul conştiinţei, îşi va relaxa mecanismele de apărare şi va acţiona 
conform principiului realităţii. Puterea rezistenţei este un indicator al 
semnificației materialului refulat. Terapia psihanalitică este de obicei un 
proces de lungă durată deoarece aceste rezistenţe trebuie depăşite în mod 
repetat. Astfel, pacientul, repetând depăşirea acestora în cadrul relaţiei 
transferentiale şi al procesului terapeutic în totalitatea sa, evidenţiază natura 
dificultăţilor sale. Prin conştientizarea şi analiza rezistentelor pacientul 
devine treptat liber în raport cu ele. Psihanaliza ortodoxă recomandă 
stimularea transferului pozitiv şi utilizarea sa ca forţă in depăşirea rezisten- 
telor. Doar relaţia afectivă, de tip transferential, asigurá succesul inter- 
pretárii si depásirea rezistentelor: ,Argumentele care nu au drept corolar 
faptul de a emana de la persoane iubite nu vor exercita nici cea mai micá 
influenţă in viaţa majorităţii oamenilor” (Freud, 1980, p. 360). 


5.2. Rezistenta la schimbare - din perspectiva altor scoli 
terapeutice 


Indiferent de orientarea lor teoreticá, majoritatea psihoterapeutilor admit 
existenta rezistentei, dar o explicá in mod diferit şi propun, în consecinţă, 
demersuri diferite pentru depăşirea ei. 


SCHIMBAREA PSIHOTERAPEUTICĂ 51 


De pildá, Bandura (1969), abordând rezistenţa din perspectiva învăţării 
sociale, afirmă: „Dacă un individ refuză să recunoască anumite gânduri 
sau impulsuri sugerate lui de către terapeut, problema care se pune este dacă 
rezistenţa evidenţiază conţinuturi psihice represate ori o îndreptăţită respin- 
gere a unor interpretări eronate” (cf. S. Walrond-Skiner, 1992, p. 298). 

Unii terapeuti comportamentali explicá atát refularea, cát si rezistenta 
în termenii evitării învăţate : dacă anumite gânduri sunt în mod repetat 
asociate cu experienţe neplăcute, ele dobândesc un caracter aversiv. Rezis- 
tenta, astfel conceptualizatá, poate fi depäsitä prin utilizarea unor tehnici 
de deconditionare. 

L. Cancrini (1993) propune o altä interpretare a rezistentei din perspectiva 
unei lecturi cibernetice a functionárii psihice. Astfel, activarea atitudinilor 
si comportamentelor, asociate apárárii organizärii psihice anterioare, ar 
putea fi vázutá ca decurgánd din absenţa sau insuficienţa unui semnal 
susceptibil să activeze un program latent. Astfel, acest „program” nu este 
utilizat deoarece. nu este formulat într-o manieră recognoscibilă, sau este 
plasat într-un context care-i denaturează semnificaţia. Există şi situaţia 
în care „programul latent” (alternativa — n.n.) nu este complet utilizat deoa- 
rece, nefăcând obiectul unei situaţii autentice de comunicare, nu a atins 
valoarea „prag” necesară pentru a determina o nouă lectură a experienţei şi 
pentru a activa atitudini şi comportamente consecutive corespunzătoare. 

Această perspectivă asupra rezistenţei face din priza de conştiinţă (insight) 
un fenomen „accesoriu şi parţial”, nu totdeauna necesar, şi pune în relaţie 
rezistenţa cu conceptul sistemic de homeostazie înţeles ca rezistenţa pe 
care o manifestă orice sistem în echilibru la solicitări subliminale de 
schimbare. | 

Perspectiva sistemicá asupra rezistenţei i-a condus pe specialiştii in 
terapia familiei să considere că geneza şi menţinerea problemei trebuie 
căutate în sistemul de relaţii în care este integrat pacientul. Astfel, modelul 
terapeutic propus de Haley (1980) şi Madanes (1981) consideră că problema 
pacientului este generată de un anume context organizational şi este menti- 
nutá deoarece ea are o functie de conservare a sistemului familial; toate 
actiunile membrilor familiei sunt organizate in jurul problemei. Este destul 
de frecventá situatia in care problemele deosebite ale copilului conduc la 
impácarea si solidarizarea párintilor in vederea rezolvárii lor. Este evident 
că ,rezistenta” la schimbare a copilului nu poate fi depäsitä decât depose- 
dánd simptomul de functia si puterea sa, făcându-l nenecesar in , economia" 
familiei. Se realizeazá astfel o redistributie a puterii in grupul familial, 
stabilindu-se o „ierarhie congruentă”. 

Alt model terapeutic descrie mentinerea problemei de cátre anumite 
structuri familiale si coalitii, manifeste sau implicite, intre diversele gene- 
ratii ce alcătuiesc familia (Minuchin, 1978), în timp ce „Modelul milanez” 
(Selvini-Palazzoli, Boscolo, Cecchin si Prata, 1978) considerá cá proble- 
mele sunt guvernate de ,regula fundamentalá a familiei". În sfârşit, in 
concepţia Şcolii de la Palo Alto (Weakland, Fisch, Watzlawick etc.) întâlnim 
ideea „soluţiilor care menţin problema” printr-un cerc vicios ce nu poate fi 
spart decât prin prescriptii paradoxale (de pildă, prescriptia simptomului). 


5.3. Cum poate fi depăşită rezistenţa ? 


Probabil că această întrebare ar trebui urmată de alta: „Trebuie depăşită 
orice rezistenţă la schimbare? ”. Rezistenţa la tentativele de influenţă ale 
celorlalţi este semnul personalităţii mature şi fiecare dintre noi ne afirmăm 
o anume identitate psihosocială doar în măsura in care spunem , Nu". 
Totuşi, personalitatea umană este, ea însăşi, produsul unui proces deosebit 
de complex de modelare, influențare, interiorizare/exteriorizare. 

Rezistenţa la schimbare este, prin urmare, o trăsătură normală, neadap- 
tive fiind doar valorile ei extreme. Această idee a fost plastic exprimată de 
McGuire (1989, p. 308) care compara persoana foarte influentabilá cu o 
particulá aflatá in miscare brownianá si, prin urmare, incapabilá de o 
opinie proprie şi o acţiune eficientă, în timp ce persoana deloc influentabilá 
este incapabilă să înveţe din experienţa altora! 

În acelaşi timp, trebuie să recunoaştem că în situaţii limită, plasticitatea 
comportamentului uman scade, acesta fiind dominat de stereotipii, compor- 
tamente automate şi „economice”, instincte. Din această perspectivă, 
psihoterapia are datoria de a-l elibera pe omul aflat în astfel de situaţii, de 
a-l ajuta să revină la cârma destinului său. 

Cu toate acestea se poate constata pericolul şi/sau inutilitatea tentativelor 
de a forţa rezistenţa fără a tine cont de ratiunile ce o explică. Negarea bolii 
grave de catre pacientul care suferă, uneori cu complicitatea celor din jur, 
exprimă dreptul lui la speranţă! De aceea terapeutul trebuie să evalueze 
rezistenţa în interiorul cadrului de referinţă care o explică şi o justifică. 
Mai mult, când consideră oportun, terapeutul îşi poate orienta intervenţia 
asupra unor aspecte ale situaţiei care concură într-o manieră importantă la 
. menţinerea rezistenţei, mai degrabă decât asupra rezistenţei în sine. El 
: poate sustine temporar funcţia defensivă a acesteia până în momentul 
în care evoluţia situaţiei conduce la dispariţia rezistenţei, ea nemaifiind 
necesară. 

Fiecare scoalá terapeuticá ce recunoaste si conceptualizeazá intr-un 
anume fel rezistenta propune si modalitáti specifice de depäsire a ei. Între 
acestea am amintit deja interpretarea şi transferul, promovate de psihana- 
liză, şi învăţarea, proces terapeutic central al terapiilor cognitiv-compor- 
tamentale. 

De asemenea, utilizarea sugestiilor indirecte, a poveştilor şi metaforelor, 
a prescriptiilor paradoxale este propusă de o serie de şcoli terapeutice. 

În plus, cadrul de referinţă al teoriei disonantei cognitive (Festinger, 
1957) si al teoriei reactanfei psihologice (Brehm, 1966) poate genera diverse 
conceptualizări ale rezistenţei, cát şi procedee şi tehnici specifice de 
abordare a acesteia. 

Rezistenţa ca factor „contraterapeutic” este conceptualizarea promovată 
îndeosebi de psihanaliză şi alte şcoli terapeutice, care postulează în mod 
explicit că în relaţia terapeutică, terapeutul este „expertul” ; terapeutul, in 
calitatea sa de „expert”, indică direcţia şi felul schimbării, iar pacientul 
care refuză să adere la ele este etichetat ca „rezistent” ! (Walter şi Peller, 
1992; Malarewicz, 1992). 

Trebuie să subliniem totuşi că Freud, consecvent ideii determinismului 
complex al vieţii psihice, afirmă că psihanalistul, în cadrul interpretă- 
rilor sale, opune o „motivaţie multiplă” pentru a explica un fapt psihic: 
„el (psihanalistul — n.n.) face apel la mai multe cauze, la o motivaţie 
multiplă (s.a.) pentru a explica un fenomen psihic, pe când pretinsa noastră 
trebuintá înnăscută de explicaţie cauzală se declară satisfăcută cu punerea 
în evidenţă a unei singure cauze” (Freud, 1980, p. 395). Apelul la această 
cauzalitate multiplă măreşte probabilitatea unui acord între terapeut şi 
pacient privind cauzele problemei şi direcţia schimbării, deşi, trebuie să 
recunoaştem, interpretarea de tip psihanalitic nu propune mai multe alter- 
native între care pacientul poate alege. În concepţia lui Freud, terapeutul 
este singurul în măsură să definească exact „realitatea” pacientului, iar 
scopul terapiei este depăşirea rezistentelor de acceptare a acestei realităţi : 
„Soluţia conflictelor sale şi suprimarea rezistenţelor nu reuşeşte decât in 
cazul în care i s-au oferit reprezentări aducătoare de speranţă care, la bolnav, 
coincid cu realitatea. Ceea ce, in supozifiile medicului, nu corespunde 
acestei realităţi este eliminat în chip spontan în cursul analizei, trebuie 
retras şi înlocuit prin supozitii mai exacte” (s.n., I.D.) (Freud, 1980, 
p. 365). În aceste afirmaţii transpare totuşi şi ideea unei flexibilitáti a 
interpretărilor propuse de terapeut ; prin utilizarea termenului „Supoziţii” 
s-ar putea sugera şi posibilitatea revenirii asupra unor afirmaţii care, 
evident, nu au un caracter apodictic. 

Tot mai multi terapeuti evidentiazá caracterul colaborativ al relatiei 
terapeutice in care „clientul este expertul” (Walter si Peller, 1992 ; Shazer, 
1985 etc.). Încercarea terapeutului de a construi o soluţie la problema 
pacientului, fárá a tine seama de asteptárile acestuia, ne aduce in minte 
vechiul proverb conform cáruia ,iadul este pavat cu intentii bune". Tera- 
peutul ,expert", singurul posesor al „adevărului” ştiinţific in domeniul 
problemelor celorlalţi, devine uşor prizonierul imaginii proprii despre 
soluţie, incapabil să observe ce aşteaptă celălalt de la el. 

În acest context, însăşi ,rezistenta" pacientului, interpretată ca incapaci- 
tate de schimbare, refugiu în boală determinat de beneficiile secundare ale 
bolii, trebuie considerată mai degrabă o metaforă ce-şi evidenţiază sensurile 
în cadrul de referinţă creat de teoria expectantei : „Trebuie ţinut minte că 
rezistenţa este doar o metaforă care descrie anumite comportamente în 
contextul terapiei şi că alte metafore pot fi mult mai utile. Rezistenţa 
nu este ceva concret. Relaţia dintre conceptul de rezistenţă şi conceptul 
cooperării poate fi văzută astfel: dacă terapeutul alege (s.a.) să considere 
comportamentul clienţilor ca rezistenţă, atunci încercările lor de a coopera 
nu pot fi văzute, din moment ce fiecare perspectivă o exclude pe cealaltă ; 
dacă terapeutul este orientat spre un comportament cooperativ, atunci el nu 
va fi capabil să vadă rezistenţa” (Shazer, 1985, pp. 72-73). Situaţia este 
similară celei create de percepţia figurilor duble : aceeaşi realitate ne oferă 
imagini diferite în funcţie de aşteptări şi perspective. 

Pacientul iniţiază terapia dorind să se schimbe. Dacă o soluţie nu merge, 
nu pacientul este rezistent ; mai probabil, terapeutul nu a găsit încă direcţia 
schimbării aşteptate de pacient. Această idee este bine surprinsă de Walter 
şi Peller: „Nu există eşec, există doar feed-back” (1992, p. 40). 

Din perspectiva acestei noi orientări schimbarea terapeutică nu este 
trecerea din starea A în starea B (unde imaginea lui B este definită univoc 
de către terapeutul „expert”). Schimbarea terapeutică devine „procesul 
terapeutic al iniţierii (şi promovării) unor comportamente observabile noi 
şi diferite şi/sau cadre de referinţă în contextul problemei prezente (şi a 
structurilor pe care le implică) şi/sau al soluţiei acestei probleme...)” 
(Shazer, 1985, p. 6). 


5.4. Rezistență şi conflict 


Rezistenţa şi conflictul sunt două noţiuni corelative : rezistenţa conduce la 
conflict, iar rezolvarea conflictului presupune depăşirea unor rezistenţe şi 
iniţierea schimbării în sensul unuia din vectorii ce a declanşat conflictul. 

De aceea analiza relaţiei pacient-terapeut, din perspectiva cadrului oferit de 
influenţa socială, mai precis de teoria elaborării conflictului (Mugny şi 
Perez) ar putea prilejui noi şi utile perspective asupra rezistenţei pacientului. 

Teoria elaborării conflictului consideră că, din tot evantaiul de procese 
şi situaţii posibile, instrumentul de intervenţie şi de influenţă cel mai 
potrivit îl constituie recurgerea la conflict, iar schimbările manifeste şi 
latente ale ,tintei” sunt în funcţie de activitatea sociocognitivá domi- 
nantä indusä de natura specificá a conflictului (Mugny si Perez, 1996, 
pp. 248-249). 

Între tipurile de conflicte pe care Mugny si Perez le conceptualizează, 
considerăm că relaţiei pacient-terapeut îi sunt specifice conflictele de 
tip normativ şi identitar (specifice sarcinilor de opinie conform teoriei 
amintite). 

În ceea ce priveşte conflictul normativ, el poate fi declanşat de utilizarea 
de către terapeut a etichetelor nosologice psihiatrice care accentuează 
asimetria relaţiei terapeut-pacient, făcând din primul exponentul „majori- 
tăţii normale", iar din al doilea elementul unei „minorităţi” deviante, 
anormale sau patologice. 

A pune semnul egalităţii între anormal şi patologic înseamnă a confunda 
două criterii distincte : normalul este definit după criterii statistice, în timp 
ce „patologicul” trebuie definit după alte criterii, care, cel puţin în dome- 
niul psihiatriei, nu sunt încă totdeauna foarte clare. De altfel, mulţi repre- 
zentanti ai „curentului antipsihiatric” afirmă că diagnosticul psihiatric 
exprimă puterea, teroarea majorităţii asupra minorităţii. 

În faţa unui terapeut ce-l etichitează ca având manifestări anormale sau 
patologice, pacientul are mai multe alternative : 

- respinge eticheta nosologică si conflictul va fi rezolvat prin negarea 
competenţei terapeutului, prin utilizarea unor „norme” proprii în 
scopul diferentierii de categoria de persoane la care face trimitere 
eticheta nosologică („alcoolicul este orice persoană care bea mai 
mult decât mine! ”). În acest caz eficienţa terapiei este nulă. 

- acceptă eticheta nosologicá; acest fapt poate să conducă fie la 
interiorizarea conflictului şi la prelucrări cognitive, având ca rezultat 
o influenţă manifestă şi latentă în sensul scopului terapeutic propus de 
terapeut, fie la un conformism manifest, la disimularea simptomului 
(alcoolicul care bea pe ascuns). În acest ultim caz conformismul 
poate introduce o „paralizie sociocognitivă” : „conflictul normativ 

- fiind rezolvat prin adoptarea răspunsului manifest, subiectul nu are 
de elaborat mai mult conflictul” (Mugny şi Perez, 1996, p. 252). 

Putem concluziona cá schimbarea terapeuticä devine problematicá dacá 
pacientul elaboreazá conflictul tráit ca fiind de naturá normativá si cá 
primul pas spre o schimbare autenticá este fácut in momentul in care 
pacientul recunoaşte că are o problemă, fără ca aceasta să-l categorizeze ca 
fiind în mod necesar „anormal” sau „bolnav”. 

Omul se construieşte pe sine însuşi doar în relaţie cu Celălalt. În aceste 
tranzacţii cu Celălalt fiecare fiinţă umană trăieşte nevoia universală a 
unei perspective pozitive, a unei imagini pozitive de sine, a demnităţii 
(C. Rogers). 

Tocmai de aceea relatia terapeuticá, la fel ca orice relatie socialá, poate 
induce un conflict identitar. ,Elementele problematice ale conflictului de 
identificare sunt protejarea unei imagini pozitive de sine si presiunea 
exercitatá pentru a mentine coeziunea sau omogenitatea in-grupului" spun 
Mugny si Perez (1996, p. 251). Ín cazul psihoterapiei problema ar putea fi 
reformulatä astfel: in ce mäsurä pacientul isi poate pästra o imagine 
pozitivä de sine, admitánd in fata terapeutului cá are anumite probleme pe 
care doreste sä le rezolve pentru ca intorcándu-se in grupul din care provine 
(familie, grup profesional etc.) sá fie considerat la fel ca toti ceilalti membri 
ai grupului. 

Din aceastä perspectivä, psihoterapia poate fi eficientá doar in másura 
in care relatia terapeut-pacient nu dezvoltá la acesta din urmá un conflict 
identitar ce ar duce la elaborári sociocognitive care ar accentua rezistenta 
la terapie. 

Cercetárile din domeniul psihologiei sociale au evidentiat cá subiectii 
se schimbá in relatie cu o sursá expertá doar atunci când si-au putut rezolva 
mai întâi această ameninţare a identităţii. Terapeutul , expert" poate induce 
uşor pacientului un conflict identitar. Fiecare din cei doi termeni ai relaţiei 
va avea tendinţa să-şi afirme o imagine pozitivă în raport cu celălalt. 

Abia după rezolvarea acestui conflict vor putea demara elaborări cogni- 
tive care vor fi centrate pe conflictul dintre diversele alternative rezolutive 
ce apar în timpul terapiei. 

Cum rezolvă diversele şcoli terapeutice această problemă? 

Pentru psihanaliză „transferul devine [...] câmpul de bătălie pe care 
trebuie să se ciocnească toate forţele aflate în conflict” (Freud, 1980, 
p. 366). Relaţia pacient-terapeut reproduce, la un alt nivel, conflictele 
primare ale pacientului cu persoanele semnificative în cursul socializării şi 
maturizării lui. Într-o primă etapă, psihanalistul care cultivă transferul 
până la transformarea acestuia în „nevroză de transfer” nu face altceva 
decât să alimenteze la pacient un conflict identitar; femeia-pacient va 

dori sá intre in rolul de iubitä sau fiicä, iar bárbatul-pacient, dezvoltánd 
aşa-numitul „transfer negativ" (Freud, 1980, p. 358), isi afirmá imaginea 
sa de „bărbat”. Refuzând să joace rolul corelativ, terapeutul nu face altceva 
decât să scoată la lumină imaginea pacienţilor despre ei înşişi sfâşiată de 
îndoieli şi compusă din culori sumbre, construită în relaţiile primare ale 
acestora cu persoanele semnificative din jur (mama, tata etc.). 

Dacă terapia psihanalitică s-ar opri aici, conflictul identitar astfel creat 
ar conduce la ruperea relaţiei terapeutice, fără vreun beneficiu pentru 
pacient. 

Meritul lui Freud constă în faptul că, utilizând interpretarea „nevrozei 
de transfer”, pune pacientul faţă în faţă cu el însuşi, imaginea pacientului 
cu istoria sa, transformând astfel conflictul identitar interpersonal într-un 
conflict intrapersonal. Prin depăşirea transferului — spune Freud - „silim 
[pacientul] să se ridice de la (...) reproducere la amintire”. 

Elaborările cognitive alimentate de interpretările terapeutului conduc 
pacientul la rezolvarea conflictului intrapersonal „nuclear” (care în con- 
ceptia freudiană este complexul Oedip). În acest proces în care pacientul îşi 
asumă într-o manieră neconflictuală şi dintr-o nouă perspectivă istoria sa, 
apar o serie de rezistenţe pentru depăşirea cărora terapeutul se dovedeşte 
un puternic aliat în virtutea relaţiei transferentiale create: „Când bolnavul 
este pe punctul de a declanşa lupta firească împotriva rezistentelor (...), el 
are nevoie de un impuls puternic, care să facă să încline balanţa în sensul 
dorit de noi, adică în direcţia însănătoşirii. Fără aceasta, el ar putea să 
decidă în favoarea repetării deznodământului anterior şi să aplice iarăşi 
refularea asupra elementelor aduse în conştiinţă. Ceea ce hotărăşte rezul- 
tatul acestei lupte nu este perspicacitatea intelectuală a bolnavului - care nu 
este nici destul de puternică şi nici destul de liberă pentru aceasta -, ci doar 
atitudinea sa faţă de medic" (Freud, 1980, p. 360). 

Subliniind importanţa transferului în terapia analitică precum şi necesi- 
tatea demontării, „demascării” acestuia (adică a transformării lui într-un 
conflict intrapersonal), Freud nu face altceva decât să recunoască faptul că 
motorul schimbării este conflictul. În absenţa acestuia, succesele obţinute 
sunt pasagere deoarece nu au la bază elaborări sociocognitive pertinente, 
profunde : „În succesele obţinute prea rapid trebuie să vedem mai curând 
obstacole decât condiţii favorabile muncii analitice, iar suprimând, disociind 
transferul pe care ele se bazează distrugem aceste succese...” (Freud, 
1980, p. 365). 

În ecuaţia schimbării propusă de psihanaliză şi abordată de noi din 
perspectiva teoriei conflictului, un rol deosebit îl are inconştientul. 


58 ELEMENTE DE PSIHOTERAPIE INTEGRATIVĂ 


Manipularea acestei noţiuni în cursul interpretărilor menajează imaginea 
pacientului despre el însuşi. Sesizând acest fapt, I. Vianu nota: „Consecința 
cea mai gravă a pierderii încrederii în doctrina inconştientului este înnămo- 
lirea pacientului în propriile sale simtáminte de vinovăţie” (1975, p. 50). 

Deşi este de acord cu Freud că mecanismul schimbării terapeutice este 
unul mai degrabă afectiv decât raţional, C. Rogers consideră că terapia 
non-directivă trebuie să evite reacţiile transferentiale ale pacientului. 

Conflictul identitar ce ar putea fi trăit de pacient este evitat prin 
respectarea unor principii ce guvernează relaţia terapeutică de tip non- 
-directiv între care amintim: atitudinea empatică şi comprehensivă a 
terapeutului şi manifestarea de către acesta în relaţie cu pacientul a unei 
consideraţii pozitive necondiționate. 

Încrederea în resursele pe care le are fiecare persoană în rezolvarea 
problemelor sale, abtinerea de a lua decizii in locul clientului, precum şi 
aprobarea în egală măsură atât a afirmațiilor pozitive cát şi a celor negative 
ale acestuia, de către terapeut, plasează conflictul psihologic în cadrul de 
referinţă al alternativelor afirmate de client sau rezultate din clarificările 
furnizate de reformulările terapeutului. Acest conflict conduce la elaborări 
cognitive ce au ca efect transformarea clientului într-o persoană mai 
congruentă, deschisă la noi experienţe, mai puţin defensivă, mai realistă şi 
mai eficientă în rezolvarea problemelor. 

Terapiile scurte utilizează în general un limbaj prescriptiv care riscă să 
transforme eventualele divergențe dintre terapeut şi pacient in reactantá 
psihologică. În acest caz, depăşirea rezistenţei (legitime) a pacientului şi 
iniţierea schimbării terapeutice se poate realiza in mai multe feluri : 

- transformarea relaţiei terapeutice într-o relaţie colaborativá şi a 

terapiei în situaţie de învăţare („se învaţă la orice vârstă”) ; 

- transmiterea unor prescriptii într-o manieră indirectă; indirecti- 
vitatea are avantajul că provoacă pacientul să acţioneze şi, aliindu-se 
cu rezistenţa la schimbare a acestuia, mobilizează forţe ce pot fi 
utilizate, ca într-un „judo psihologic”, pentru atingerea scopului 
terapiei (Malarewicz, 1992). O modalitate frecvent utilizată pentru 
realizarea unor prescriptii indirecte o constituie folosirea metaforelor 

- sau a poveştilor. Mesajul astfel transmis provoacă o „căutare trans- 
derivationalá" care pune în contact universul povestirii cu cel al 
pacientului, pe care îl conduce la soluţia „unică”, de care are nevoie 
(fiecare pacient simte nevoia să fie tratat ca „unic”, „special” !...). 
Descoperind singur soluţia, pacientul îşi alimentează imaginea pozi- 
tivă de sine şi încrederea în resursele proprii ; 

- utilizarea, între prescriptiile propuse pacientului, a unor prescriptii 
în raport cu care putem anticipa deja o rezistenţă a acestuia ; această 
rezistență la schimbare astfel planificată va asigura manifestarea 
reactantei psihologice, permiţând, la alte niveluri, manifestarea 
schimbării. „Cu cât terapeutul insistă asupra unui fapt cu totul ano- 
din, cu atât pacientul va rezista el însuşi la această prescripţie, şi cu 
atât el va avea şansa de a accepta aspectele principale” (Malarewicz, 
1992, p. 143); 

- utilizarea prescriptiilor paradoxale ; aceasta implică faptul că tera- 
peutul încearcă să determine pacientul să facă mai puţin din ceva 
anume. Acest „ceva”, deseori, este soluţia problemei, bine intentio- 
natä dar prost orientată a pacientului. Tennen si Affleck (1991) 
descriu modelul conformării — sfidării prescripliei terapeutice în 
abordarea de tip paradoxal. Intervenţiile bazate pe conformare sunt 
eficiente deoarece conformarea la directiva terapeutică întrerupe 
procesul de menţinere a simptomului. Prescriptia simptomului este 
gândită a fi mai eficientă în obsesii, anxietate şi insomnie, deoarece 
aceste probleme sunt menținute prin încercarea de a le elimina. În 
mod evident, acest tip de prescripţii pot fi utilizate când potenţialul 
de reactantä al pacientului este mic. 

Când potenţialul de reactantá este mare, iar comportamentul ce trebuie 

modificat este perceput de pacient ca aflându-se sub controlul său, atunci 

strategiile bazate pe sfidarea prescriptiei terapeutice sunt mai eficiente. În 
acest caz pacientul se schimbă sfidând prescriptia terapeutică ; conflictul 
identitar provocat de prescriptia terapeutică este utilizat intr-o manierá 
subtilă de către terapeut ca într-un „judo psihologic” : forţele învestite în 
opoziţia faţă de terapeut conduc în cele din urmă la schimbarea pacientului. 

Prin urmare, conflictul este felul nostru de a ne gândi existența, iar 

psihoterapia ar putea fi, din aceastá perspectivă, „arta” de a utiliza con- 
flictul pentru schimbarea existentei individului. 

Capitolul III 


CONȘTIENT - INCONŞTIENT: 
UNDE SE AFLĂ RESURSELE 
SCHIMBĂRII? 


1. Placebo - placebopsihoterapie 
2. Expectanţele - elemente centrale ale construcţiei terapeutice 
2.1. Expectantele pacientului 
2.2. Expectantele terapeutului 
2.3. Rolul expectantelor in prescriptiile paradoxale 
3. Tripla alianţă: terapeut, pacient, inconştient 
3.1. Inconştientul în psihanaliza freudiană 
3.2. Inconştientul în psihoterapia ericksonianá 
3.3. Ín loc de concluzii 


1. Placebo - placebopsihoterapie 


„Orice act terapeutic implică un conţinut psihologic” (Ionescu, 1985, 
p. 265) si tocmai de aceea, indiferent de natura terapiei, relaţia terapeutică 
poartă amprenta personalităţii terapeutului şi pacientului, a contextului 
social în care ea evoluează. Matricea socială a acestei relaţii, expectantele, 
credinţele, atitudinea şi motivaţia asociată rolurilor de pacient sau terapeut 
favorizează vehicularea unui anumit conţinut psihologic între aceştia. Rolul 
de bolnav este asimilat în procesul învăţării sociale şi, ca orice rol, 
autogenerează expectante şi se organizează în virtutea expectantelor celorlalţi. 

Întrucât, în general, efectele placebo corespund cunoştinţelor sau cre- 
dintelor oamenilor despre felul sau natura medicamentului pe care cred că 
l-au primit, relaţia dintre placebo şi expectanţă pare evidentă. Totuşi, 
literatura de specialitate cuprinde o serie de cercetări care argumentează 
existenţa unui mecanism clasic de condiţionare în producerea efectelor 
placebo (Ionescu, 1985; Kirsch, 1985 etc.). În această schemă, adminis- 
trarea anterioară a unui medicament activ (stimul necondiţionat) favorizează 
apariţia ulterioară a răspunsului în prezenţa substanţei placebo (stimul 
condiţionat) şi a altor circumstanţe similare situaţiei de condiţionare. Acest 
model, departe de a fi o alternativă la utilizarea expectanţei ca principiu 
explicativ, evidenţiază doar unul din mijloacele prin care se formează 
expectantele. 

Rezultatele obţinute în diverse experimente cu subiecţi umani şi animale 
(vezi Kirsch, 1985) demonstrează, fără dubiu, că nu toate efectele placebo 
sunt expresia unei condiţionări. Existenţa unui efect placebo invers (obţinut 
şi pe animale), apariţia unor efecte placebo în absenta unei secvenţe ante- 
rioare de condiţionare relevă şi intervenţia altor mecanisme psihologice 
mai complexe decât cel al conditionárii. Există studii care demonstrează că 
subiecţii reacţionează la unele substanţe placebo nu în concordanţă cu 
efectele reale ale substanţei active, ci cu reprezentarea (socială) pe care o 
au despre aceasta. De pildă, atât subiecţii care au consumat cafea, cât şi cei 
care au consumat cafea-placebo îşi îmbunătăţesc timpul de reacţie imediat, 
deşi nivelul maxim al cofeinei în sânge este atins după o oră, fapt ce 
elimină ipoteza unei conditionári prin asocierea cu efectul farmacologic al 
cofeinei (experimentul lui Knowels, 1963, comentat de Kirsch, 1985); de 
asemenea, deşi efectul farmacologic al alcoolului nu justifică creşterea 
excitării sexuale la stimuli erotici şi nici a comportamentului agresiv, 
reacţiile subiecţilor la alcool-placebo au fost în această direcţie, conform 

reprezentărilor comune privind efectele consumului de alcool (Farcas şi 
Rosen, 1976; Brown, Goldman, Inn şi Anderson, 1980 etc.). De aceea 
considerăm îndreptăţită afirmaţia lui Kirsch (1985, p. 1192) conform căreia 
„deşi răspunsurile placebo mimează în general efectele medicamentelor 
active, când oamenii au expectante de răspuns care sunt contrare efectelor 
farmacologice ale medicamentului activ, răspunsul lor la placebo este 
concordant cu expectatiile lor mai degrabă decât cu efectele farmacologice 
ale medicamentului”. 

La fel ca în domeniul chimioterapiei, unde efectul nespecific al medica- 
mentelor a fost studiat utilizându-se efectul placebo, cercetătorii care au 
urmărit precizarea rolului expectantei în psihoterapie au fost puşi în situaţia 
definirii „placebopsihoterapiei”. Încercarea de a defini termenul placebo 
într-o manieră potrivită contextului farmacologic, cât şi psihologic nu a 
avut succes. Sunt autori care definesc procedurile placebopsihoterapeutice - 
drept ,proceduri de modificare a expectanfei" (Kirsch, 1985, p. 1192). 
Cercetärile efectuate in acest domeniu, utilizändu-se schemele conven- 
tionale placebo, au evidentiat cá stimularea expectantelor pozitive este 
cheia schimbärilor terapeutice si cá acest fapt este in functie de credibilitatea 
perceputá a tehnicilor utilizate. Astfel, valorizarea deosebitá a unor tehnici 
de psihoterapie, precum desensibilizarea sistematicá, se datoreazá compa- 
rárii efectelor acestora cu efectele unor proceduri inerte de control putin 
sau deloc credibile (Shapiro, 1981). Íntr-un experiment organizat de Kirsch 
si Henry (1977) au fost comparate efectele desensibilizárii sistematice cu 
cele ale unor proceduri credibile de modificare a expectantelor. Una din 
aceste proceduri a fost in mod special desemnatá sá excludá ipoteza 
condi(ionárii. Cealaltá condiţie, de „desensibilizare operantá", a presupus 
asocierea vizualizării scenelor anxiogene cu şocuri electrice dureroase, 
despre care subiecţilor li s-a spus că au rolul de a „pedepsi anxietatea”. 
Ambele proceduri de modificare a expectantei au fost la fel de eficiente în 
reducerea anxietăţii de a vorbi în public ca si desensibilizarea sistematică 
tipică. Corelatiile substantiale dintre evaluările credibilitätii tratamentului 
înaintea începerii lui şi rezultatele acestuia sugerează că modificarea expec- 
tantei a fost factorul cauzal comun tuturor rezultatelor obţinute prin cele 
trei proceduri (Kirsch, 1985, p. 1193). 

Abordând aceeaşi problemă, Shapiro (1981) susţine ipoteza, asemănă- 
toare, a stimulării expectantei, considerând că rezultatele diferite ale trata- 
mentelor psihologice pot fi corespunzătoare diferenţelor în credibilitatea 
bazei lor rationale. Această idee face ca susţinerea existenţei unor efecte 
„specifice” şi „nespecifice” ale tehnicilor psihoterapeutice să fie depăşită. 

De multe ori pacientul apreciazá credibilitatea tehnicii psihoterapeutice 
utilizând „logica bunului simţ” si, in acest context, prezentarea argu- 
mentatä, persuasivá a tehnicii poate contribui la eficienta sa si trebuie sá fie 
consideratá ca un mecanism al schimbärii terapeutice. 


2. Expectantele - elemente centrale ale constructiei 
psihoterapeutice 


Se spune cá lui Picasso i s-a reprosat cá portretul „Gertrude Stein" nu 
seamănă deloc cu modelul, observaţie la care celebrul pictor ar fi răspuns : 
„Nu-i nimic, va semána!". Răspunsul dovedeşte o bună cunoaştere a 
psihologiei umane, întrucât realitatea psihologică este o realitate construită, 
în care aşteptările, credinţele şi convențiile sociale se constituie într-un 
cadru de referinţă important. Mai mult, sunt situaţii în care aşteptările şi 
atitudinile noastre forțează realitatea obiectivă să li se conformeze. Dacă, 
cu privire la un obiect, putem afirma existenţa unui „lucru în sine” (Kant), 
a unei „realităţi de ordinul 1” (Watzlawick), o relaţie este doar o con- 
structie, nu are o existenţă în sine; ea este ceca ce cred actorii care se 
relationeazá cá este ! 

Relaţia terapeutică este o relaţie socială deosebit de complexă, întrucât 
angajează oamenii într-un moment în care îşi pun întrebări fundamentale în 
legătură cu ei înşişi, cu persoanele semnificative din jur, întrebări cu 
privire la viaţă şi moarte ; ei vin nu numai cu întrebări, dar şi cu răspunsuri, 
speranţe, aşteptări, şi toate la un loc alcătuiesc o realitate psihologică cu 
care terapeutul trebuie să lucreze. | 


2.1. Expectantele pacientului 


Deseori se uită un adevăr banal: o psihoterapie începe înaintea primei 
convorbiri cu pacientul. Momentul în care el intră în cabinet este precedat 
de o serie de episoade (formale sau non-formale) care au ca efect global 
dezvoltarea unei ipoteze, parte integrantă semnificativă a relaţiei terapeu- 
tice. Un caz particular îl constituie situaţia în care pacientul este trimis de 
un alt profesionist (medic, psihoterapeut, asistent social etc.); ipoteza in 
baza căreia a fost făcută trimiterea - ipoteză de multe ori însuşită de 
pacient deoarece determină solicitarea psihoterapiei - trebuie şi ea consi- 
derată parte integrantă a întâlnirii terapeutice şi examinată cu atenţie. 

Rol-statusul de bolnav, ca oricare altul, generează atitudini şi aşteptări. 
Însă rolul de bolnav psihic (ori cu o etichetă diagnostică în acest sens), de 
persoană „cu probleme", pune individul să joace o partitură socială ce 
implică modificări profunde ale imaginii de sine, sentimente de devalo- 
rizare, culpabilizare, marginalizare etc. Cei ce au trecut printr-un spital de 
psihiatrie se simt priviţi cu suspiciune, diagnosticul de „nevroză” este 
considerat sinonim cu cel de „incapacitate” şi, de exemplu, mulţi bărbaţi 
impotenti şi-ar schimba problema cu oricare altă boală sau invaliditate 
fizică. „O barieră majoră în îmbunătăţirea sănătăţii mentale colective a 
societätii este dificultatea de a comunica populatiei disponibilitatea şi 
acceptabilitatea socială a tratamentului” (Zimbardo, Leippe, 1991, p. 359). 
De aceea bolnavul psihic creează în jurul său un anume spaţiu psihologic 
care-i obligă pe ceilalţi actori sociali (inclusiv terapeutul) să joace roluri 
corelative nu mai puţin încărcate de dramatism. 

Aşteptările, credinţele pacientului structurează mesajul transmis tera- 
peutului. Centrat îndeosebi pe descoperirea unor relaţii cauzale, el va 
furniza în cursul interviului terapeutic informaţii selective care au - explicit 

ori implicit - scopul de a obţine „complicitatea” terapeutului la o anume 
explicaţie. În cazul în care explicaţia perenizează simptomul şi terapeutul 
nu sesizează capcana - se poate ajunge la ceea ce Freud numea „nevroza în 
doi” ; dacă explicaţia este orientată spre soluţia problemei, atunci putem 
spune, împreună cu Walter şi Peller (1992, pp. 28-30), că pacientul vine la 
terapeut pentru a cere permisiunea să utilizeze soluţia pe care o cunoaşte 
deja. De aceea suntem de acord cu L. Cancrini care sublinia că „în timp ce 
demersul medical nu acordă decât o valoare relativă rationamentului pe 
care pacientul îl dezvoltă în legătură cu propria boală, informaţiile legate 
de acest tip de interpretare sunt fundamentale pentru a demara o psiho- 
terapie” (Cancrini, 1993, p. 25). 

Sunt situaţii în care credinţele pacientului în legătură cu problema sa se 
transformă în predicții ce se autoimplinesc; pacientul evoluează astfel pe 
orbita unui cerc vicios ce-i alimentează continuu problema. 

Într-un astfel de caz, Watzlawick relatează o soluţie simplă. Pacienta, o 
tânără functionarä, avea grave dificultăţi cu patronul, dar terapeutul a 
apreciat că ea era cea care le provoca inconştient. El a convins-o să 
aştepte următoarea confruntare pentru a se adresa patronului în aceşti 
termeni : „Aş vrea să vă spun... desigur că nu mi-e uşor... că atunci când 
îmi vorbi[i astfel, puţin îmi pasă ! " şi să părăsească biroul înainte ca el 
să-i poată răspunde. Se înțelege că această funcţionară nu a avut niciodată 
ocazia să pună în aplicare consemnul, deoarece patronul „s-a schimbat” şi 
a devenit politicos şi agreabil (Godin, 1992, p. 32). 

De cele mai multe ori, rolul de bolnav psihic sau cel de „persoană cu 
probleme” (psihice, de adaptare etc.), asimilat primului, îndeamnă la 
conformism exagerat în relaţia terapeutică, poate şi pentru că pacienţii îşi 
joacă rolul în baza unor prescripţii ale rolului de bolnav somatic, unde 
conformismul este frecvent recomandat şi încurajat de medici. De aceea 
transformarea relaţiei psihoterapeutice într-o relaţie de tip colaborativ nu 
este o întreprindere uşoară, ea putând activa o serie de rezistenţe, întrucât 
contravine aşteptărilor de rol. 

Expectantele pacientului ocupă un loc central în definirea transferului, 
element fundamental al oricărei psihoterapii. „Nu numai că pacienţii, 
clienţii vor trăi sentimente faţă de terapeutii lor, sentimente ce nu sunt 
determinate sau obţinute de terapeuti ; ei vor avea şi expecta{ii esențialmente 
inadecvate (bazate pe transfer) cu privire la sentimentele si comportamen- 
tele terapeutului faţă de ei şi ale lor faţă de acest terapeut. Clienţii vor avea 
tendinţa de a distorsiona terapeutii lor astfel încât să-i facă să corespundă 
acestor expectatii şi îşi vor modifica inclusiv comportamentele şi senti- 
mentele lor conform acestor expectaţii” (Gelso şi Carter, 1994, p. 297). 
Sunt autori care vorbesc de transferuri pre-formate înaintea terapiei. Acestea 
sunt sentimente şi atitudini de sorginte transferenţială ce au la bază seturi 
expectationale dezvoltate în raport cu terapeutul ideal sau imaginat. 

Intrarea în rolul de bolnav psihic este mediată de eticheta diagnostică. 
Dincolo de problemele teoretice, asupra cărora nu insistăm, o observaţie 
simplă este importantă în materie de psihoterapie : elementele importante 
pentru stabilirea diagnosticului apar firesc în cadrul convorbirii iniţiale 
axate, de la început, asupra finalitátilor de ordin terapeutic, şi de aceea nu 
este nevoie de o fază formală dedicată evaluării diagnostice. O astfel de 
etapă cu scop strict diagnostic „se traduce, mai ales pentru pacienţii mai 
gravi, într-o procedură de invalidare (s.a.) care poate, ulterior, sá ne facá 
munca foarte dificilä” (Cancrini, 1993, p. 44). Demersul diagnostic poate 
invalida asteptárile pacientului, etichetele diagnostice anterioare, reprezen- 
tárile despre problemele sale, activánd astfel rezistente. In plus, procedurile 
de diagnostic utilizate in psihiatrie si psihoterapie pot crea distante si 
niveluri ierarhice intre terapeut si pacient, primul sänätos, al doilea cu 
nevrozá. 

Etichetele diagnostice reduc - in multe cazuri - pacientul la o sumá de 
simptome, depersonalizându-l ; el nu mai este domnul (doamna) X, ci 
.nevroza" de la patul Y. Noi toţi utilizăm obiectele ce ne inconjoará 
conform etichetelor lor, la fel si personalul medical cu ,obiectele" ce le 
are în grijă; iar pacientul se va comporta conform asteptárilor induse 

de eticheta nosologicá ce-i este aplicatä. Ín acest sens trebuie inteleasá 
afirmatia lui Godin: ,...a pune etichete pentru a clasifica pacientii poate 
pereniza tulburárile" (Godin, 1992, p. 38). ,Cel care accepiä ipoteza 
icebergului şi-şi stabileşte scopul in consecinţă va provoca probabil un 
efect Rosenthal", spune Watzlawick (Watzlavick et al., 1975, p. 134). 
Cu alte cuvinte, terapeutul ce pune o etichetá diagnosticá in baza unor 
simptome va avea tendinţa ca în relaţiile cu pacientul să inducă acestuia 
toate comportamentele asociate etichetei diagnostice ; credinţele diagnostice 
ale terapeutului se transformă în „predicții ce se autoîmplinesc” (Rosenthal). 

Eticheta diagnostică oferă o imagine statică asupra problemelor pacien- 
tului, afectează imaginea de sine a acestuia şi blochează valorificarea 
resurselor existente. Un bolnav „depresiv” nu este totdeauna depresiv, are 
momente când comportamentul său este normal, adecvat situaţiei, sau când 
depresia sa este pe deplin justificată de evenimentele trăite. Or, eticheta 
diagnostică împiedică şi pe pacient şi pe terapeut să sesizeze acest fapt şi 
prescrie ambilor roluri ce perpetuează simptomul. Echipa terapeutică de la 
Milano (Palazzoli, Cecchin, Boscolo şi Prata), sesizând acest aspect, 
propune înlocuirea afirmației „este depresiv” cu expresia „se comportă ca 
un depresiv”. Înlocuirea lui „a fi” cu verbe precum „arată”, „pare”, 
„devine” şi „se comportă ca şi cum” promovează credinţa (speranţa) că 
aceste comportamente sunt temporare şi supuse schimbării (Walter şi Peller, 
1992, p. 17). | 

În acest context, credem, trebuie apreciată şi schimbarea în ghidul de 
diagnostic psihiatric - D.S.M. IV - termenului de nevroză cu cel de tulbu- 
rare. Acest ultim termen micşorează asimetria relaţiei dintre pacient şi 
psihoterapeut promovată de eticheta diagnostică de nevroză, făcând din 
persoana cu „tulburări” (probleme) o persoană ca oricare alta. Cine nu are 
sau nu a avut probleme! 


2.2. Expectantele terapeutului 


„M. Erickson aborda fiecare pacient cu expectatia că schimbarea este nu 
numai posibilă, ci şi inevitabilă” (Haley, 1967, p. 535). Şi este explicabilă 
această atitudine din moment ce observatorul influenţează inevitabil 
subiectul observat. 

Teoria stărilor de expectatie (Berger et al., 1974), conceptul autoimpli- 
nirii profetiei (Rosenthal) vizează atât felul in care situatiile interactionale 
menţin anumite structuri, dar şi cum expectatia iniţiază schimbarea compor- 
tamentelor. Teoria lui Berger, ca şi conceptul lansat de Rosenthal, se aplică 

în situaţii in care interacționează mai multe persoane ce sunt colectiv 
orientate spre scopuri comune. Relaţia terapeutică îndeplineşte aceste 
condiţii. Terapeutul şi clientul sunt angajaţi într-o sarcină pe care o pot 
îndeplini, cu succes sau nu, şi doar un scop specific poate fi utilizat pentru 
evaluarea succesului sau insuccesului. Dar a avea un scop, respectiv scopuri 
comune înseamnă a aştepta anumite rezultate utile în baza eforturilor 
depuse. Pentru că efortul terapeutic este comun, fiecare individ trebuie să 
ia în considerare şi opiniile celuilalt în rezolvarea problemei sau în îndepli- 
nirea sarcinii. În acest context, pare rezonabil să admitem că atunci când 
pacienţii vin la terapeut, expectaţiile lor includ şi ideea că lucrurile ar 
putea merge şi din rău în mai rău, din moment ce au încercat şi soluţii 
ineficiente. Fiecare soluţie ineficientă dezvoltă expectaţii ale continuării 
insuccesului. Orice terapeut trebuie să ştie că dacă în viaţa de toate zilele 
repetiţia, perseverenţa într-o anumită direcţie este de multe ori cheia 
succesului, în psihoterapie repetiţia unor demersuri ce nu au condus la 
succes micşorează dramatic şansa succesului. Ele se transformă în ceea ce, 
în mod obişnuit, se numesc „soluţii ce menţin problema” (concept ce va fi 
abordat în paginile ce urmează). Schimbarea în structura acestor expectaţii 
se va produce când condiţiile sau/şi comportamentul pacientului se vor 
schimba în vreun fel. De aceea sarcina principală a terapeutului, în primele 
şedinţe, este aceea de a provoca îndoieli cu privire la soluţiile practicate 
anterior şi de a produce schimbări comportamentale mici („Schimbarea 
mică conduce la schimbări mai mari" - Walter şi Peller, 1992, p. 18). 
Pentru că soluţiile terapeutice nu sunt predictibile în detaliu şi pentru că 
viitorul are un anume grad de nedeterminare ce permite mai multe feluri de 
a trăi fără simptom (problemă), noul set de expectatii pozitive poate fi 
construit pe orice schimbare satisfăcătoare sau benefică. Orice schimbare 
poate deveni parte a construcţiei noului set de expectatii, care vor fi parte 
a solutiei in curs de a fi creatá. 

A spune cá formaţia teoretică a unui specialist se transformă într-o 
adevărată grilă de lectură a realităţii, că-i fundamentează intervenţia asupra 
acestei realităţi şi că-l indreptäteste să aştepte anumite rezultate consecutive 
ei este un lucru de la sine înţeles. Dacă o facem totuşi este pentru că 
psihoterapia are o situaţie oarecum particulară : o serie de şcoli terapeutice 
au la bază teorii psihologice foarte diverse, uneori contradictorii ; în ciuda 
acestui fapt ele conduc terapeuţii în situaţia de a obţine rezultate compa- 
rabile cu pacienţi având probleme similare! Explicaţia logică a acestei 
situaţii ar fi că, dincolo de fundamentarea teoretică diferită, toate demersu- 
rile terapeutice eficiente au anumite elemente comune. Abordând această 

problemă într-o manieră sistematică, D.E. Orlinsky descoperă că unul din 
cei mai importanţi factori, constant corelati cu efectele terapeutice pozitive, 
este gradul de activism al terapeutului : ,...cu cát un psihoterapeut face 
mai mult şi mai bine ceea ce face pare să constituie un parametru mai 
important decât ceea ce este el sau decât tehnica utilizată” (Orlinsky, 1992, 
p. 15). Această concluzie ne indreptáteste să afirmăm că expectantele, 
credintele terapeutului in eficienta sistemului terapeutic utilizat, dublate de 
perseverenta aplicárii lui, se transformă in predicții ce se autoimplinesc. Ca 
şi în alte relaţii sociale, in relaţia terapeutică convingerile „se aprind” din 
convingeri ! 

Pentru scopul expunerii noastre considerăm utilă clasificarea psiho- 
terapeutilor (psihoterapiilor) prezentatá metaforic, anecdotic, de cátre 
J.A. Malarewicz in prefata lucrärii Quatorze leçons de thérapie stratégique 
(1992) : 

„Jeffrey Zeig, preşedintele Fundaţiei Milton H. Erickson, mi-a dat o 
definiţie a terapeutului strategic... El îmi explică faptul că există două 
tipuri de cowboy: primul tip şi al doilea tip. Primul tip de cowboy năvă- 
leste în saloon, îşi întinde braţul înarmat cu un pistol şi trage. Al doilea 
tip de cowboy năvăleşte în saloon, îşi întinde braţul înarmat cu un pistol 
şi trage. Dar atunci, care este diferenţa între cei doi cowboy? Primul 
cowboy, asimilabil unui terapeut «normal», ocheşte înainte de a trage ; al 
doilea, adoptând demersul terapeutului strategic, ocheşte după ce a tras” 
(pou sn) 

Orice demers terapeutic contine douá faze importante, corespunzátoare 
celor douä actiuni: a ochi si a trage; prima are un caracter reflexiv si 
vizează înţelegerea situaţiei pacientului, a doua încearcă să modifice această 
situaţie. Caricaturizând puţin, am putea spune că terapeutul strategic 
acţionează înainte de a reflecta şi că cel mai ineficient dintre terapeuţi este 
cel care reflectează („ocheşte”) prea mult. 

Raportând această metaforă la spectrul larg al şcolilor terapeutice, 
credem că psihanaliza şi teoriile de inspiraţie dinamică au un puternic 
caracter reflexiv-interpretativ, sunt centrate pe istoria pacientului (pro- 
blemei), în timp ce terapiile strategice, sistemice, paradoxale sunt centrate 
pe prezent şi viitor şi au un caracter dominant prescriptiv. Adepții primei 
orientări se aşteaptă ca insight-ul, clarificarea, să conducă la rezolvarea 
problemei, în timp ce ceilalţi consideră că important este să provocăm mai 
întâi o schimbare, chiar mică, capabilă să genereze expectante pozitive 
care să iniţieze ciclul schimbărilor terapeutice profunde, în direcţia soluţiei 
stabilite într-o manieră colaborativă. Nu discutăm aici limitele şi avantajele 

fiecărei orientări. Subliniem doar că interpretările pot activa rezistenţe (in 
cazul în care nu vin în întâmpinarea aşteptărilor pacientului), iar insight-ul 
nu conduce totdeauna la schimbarea aşteptată de terapeut ; în acelaşi timp, 
centrarea pe prezent şi viitor asigură o mai mare libertate în construcţia 
soluţiei, iar stimularea şi utilizarea expectanţelor pozitive ale pacientului 
fac din relaţia terapeutică o relaţie eficientă de tip colaborativ. 

Un model terapeutic ce stimulează şi utilizează expectantele pozitive ale 
pacientului in procesul construirii soluţiei este cel propus de Walter şi 
Peller (1992) şi intitulat „Abordare terapeutică centrată pe soluţii”. Dintre 
cele 12 teze principale ale acestui model le menţionăm doar pe primele, 
aflate într-o legătură directă cu subiectul în discuţie : 

a) Centrarea asupra aspectelor pozitive, asupra soluţiei şi asupra viito- 
rului facilitează schimbarea in direcţia dorită. De aceea, focalizarea 
asupra soluţiei convinge mai degrabă decât focalizarea asupra 
problemei. 

b) Excepţiile de la fiecare problemă pot fi create de către terapeut şi 
client şi pot fi utilizate pentru a construi soluţiile (Walter şi Peller, 
op.cit., p. 34) 

În acest model identificarea excepțiilor de la problemă şi a modalităţilor 
de producere şi menţinere a lor sunt principalele sarcini terapeutice. Ele au 
ca scop crearea unor expectanţe pozitive, care prin caracterul lor auto- 
-confirmativ antrenează schimbarea terapeutică în direcţia dorită. 

Dacă subscriem la ideea că realitatea psihologică este una construită şi 
că în domeniul psihologici, în general, criteriul realităţii îl constituie 
certitudinea subiectivă, atunci în evaluarea psihoterapiei etichetele de` 
„adevăr” şi „fals” trebuie înlocuite cu , util" şi „inutil” ; nu există psiho- 
terapii „adevărate” sau „false”, ci utile sau nu. Din această perspectivă, 
caracterul colaborativ al relaţiei terapeutice apare ca necesar, altfel incer- 
carea terapeutului de a construi o soluţie la problema pacientului, fárá a 
tine seama de asteptärile acestuia, ne aduce in minte vechiul proverb 
conform căruia „iadul este pavat numai cu intenţii bune”. Terapeutul 
expert”, singurul posesor al „adevărului” ştiinţific în domeniul proble- 
melor celorlalţi, devine uşor prizonierul imaginii proprii despre soluţie, 
incapabil să observe ce aşteaptă celălalt de la el. Această idee este plastic 
exprimată de titlul unei conferinţe ținută de P. Watzlawick la Congresul 
international „Evoluţia psihoterapiei" (Hamburg, 1994) : „Insight-ul deter- 
mină orbire : când soluţia devine problemă”. 

Activitatea terapeutilor constă in a formula ipoteze mai degrabă decât în 
a căuta un pretins adevăr. „Ei trebuie - spune L. Cancrini - să înveţe să 

caute confirmarea ipotezelor lor de cátre realitatea ce li s-a incredintat, si 
nu să se închidă în turnul de fildeş al consensului şi securizării personale 
sau al şcolii (terapeutice — n.n.)" (L. Cancrini, 1992, p. 96). 


2.3. Rolul expectantelor in prescriptiile paradoxale 


Ín constructia solutiilor terapeutice ne afläm in fata unui paradox : pe de o 
parte, ele trebuie sä intre intr-un anume acord cu asteptárile pacientului, 
pentru a fi recunoscute ca atare şi a fi transpuse în practică, pe de altă parte, 
soluţiile uşor previzibile nu conduc la schimbări terapeutice deoarece — 
fiind uşor previzibile - aproape sigur au mai fost încercate. Cu privire la 
acest ultim aspect M.S. Palazzoli declară: „Oamenii sunt mai influenţaţi 
când aşteaptă un anume mesaj şi primesc în schimb un mesaj la un nivel 
total diferit... orice este predictibil este ineficient terapeutic” (Cade, 1985, 
p. 29). 

Nu ne propunem să realizăm acum o analiză teoretică a intervențiilor 
paradoxale. Subliniem doar că intervenţiile paradoxale pot fi considerate ca 
o clasă de poziţii sau abordări nepredictibile, care pot fi adoptate de un 
terapeut sau o echipă terapeutică în care, date fiind aşteptările clientului 
sau familiei, este propusă o modalitate inversată de abordare a simptomului 
sau a proceselor asociate” (Cade, 1985, p. 45). 

Paradoxul terapeutic exprimă întâlnirea neaşteptată a două sau a mai 
multor niveluri logice (discursuri); el propune de cele mai multe ori o 
resemnificare a situatiei, un alt cadru de referintá pentru simptom ; are o 
dimensiune provocatoare intrucát vehiculeazá obligativitatea schimbárii 

. Q. A. Malarewicz, 1992). 

Abordänd schimbarea terapeuticá din perspectiva celor patru niveluri 
ale invätärii propuse de Bateson, Watzlawick considerá cá, in timp ce 
schimbarea terapeuticá de ordinul I pare sá se bazeze totdeauna pe bunul 
simt, pe o reţetă de genul „fă mai mult din ceea ce ai fácut", schimbarea 
de ordinul II pare bizará, neasteptatä, contrará bunului simt; existá un 
element paradoxal in procesul schimbärii (Watzlawick et al., 1975, p. 103). 

Paradoxul, în toate ipostazele sale, antrenează schimbarea prin dezechi- 
librul cognitiv, afectiv, ce rezultă din conflictul indus între aşteptările 
clientului si prescriptia terapeutică. Întâlnim astfel „paradoxul ca sursă de 
confuzie” (Haley), paradoxul ca modalitate de ,depotentializare" a atitu- 
dinilor constiente (M. Erickson), paradoxul ca rol inversat (Malarewicz) ; 
paradoxul este implicat si in joc, umor, creativitate, care sunt elemente ale 
multor demersuri terapeutice. In alte demersuri terapeutice paradoxale, 

terapeutul se aşteaptă ca pacientul să acţioneze invers, contrar prescriptiei 
terapeutice (Tennen et al., 1985, p. 191). 

Vom analiza, din perspectiva temei noastre, douä concepte fundamentale 
ale terapiilor paradoxale : , prescriptia simptomului" si „soluţiile ce mentin 
problema". 

Prescriptia simptomului intră in disonantá cu expectantele pacientului 
care, in virtutea experienţei personale sau a grupului social de apartenenţă, 
consideră că orice prescripţie terapeutică trebuie să înlăture simptomul - 
considerat „rău” -, nu să recomande menţinerea lui. Aplicând teoria diso- 
nantei cognitive (Festinger) la acest gen de prescripţie terapeutică, Kerker 
şi Smith, Bogdan (cf. Snyder si Forsyth, 1991) consideră că pacientul poate 
sä-si schimbe comportamentul asociat simptomului pentru a reduce diso- 
nanta (de exemplu, fobicul poate opri evitarea situaţiilor anxiogene). Când 
disonanta este crescută, reetichetarea simptomului poate să o reducă întrucât 
antrenează încetarea tentativelor de eliminare a lui. Astfel, unei paciente 
depresive - obsedată de ideea morţii, provocată de decesul unor prieteni 
apropiaţi într-un accident - i-am prescris abandonarea oricărei încercări 
de a combate depresia, găsindu-i acestui simptom o conotaţie pozitivă: 
„Pentru oricare din noi vine, mai degrabă sau mai târziu, momentul în care 
medităm la unele probleme fundamentale ale existenţei noastre, între 
care problema morţii. Pentru dumneavoastră acest moment a venit acum. 
Depresia este felul dumneavoastră de a medita la această problemă, ea vă 
pune într-un contact mai intim cu dumneavoastră ; în momentul în care veţi 
găsi răspuns la problemele ce vă frământă, depresia va dispărea singură ! ". 
Sau: „Depresia nu este totdeauna ceva rău. Ea este trăirea dramatică a 
propriilor limite, dar şi conştientizarea resurselor; dacă, în urma unui 
eşec, cineva nu este depresiv înseamnă că nu a învăţat nimic din el şi, data 
viitoare, într-o situaţie asemănătoare, îl va reproduce ! ”. 

Acest tip de prescripti îşi au însă originea într-o ipoteză situată în afara 
domeniului teoriei disonantei. Mai precis, se consideră că încercările 
oamenilor de a-şi rezolva problemele pot, de fapt, să creeze probleme mai 
mari. Această idee poate fi observată şi în exemplele de mai sus : problema 
fobicului nu este teama, ci încercarea de a rezolva această problemă prin 
evitarea anumitor situaţii; la fel, problema pacientei depresive nu este 
tristeţea în sine, ci încercările nereuşite de a scăpa de ea. 

Am ajuns astfel la celălalt concept pe care ne propunem să-l analizăm : 
„soluţiile ce menţin problema” (acest concept justifică utilizarea prescrierii 
simptomului ca modalitate terapeutică). Soluţiile ce menţin problema sunt 
comportamente bine intenţionate care sunt destinate să înlăture o dificultate, 


74 ELEMENTE DE PSIHOTERAPIE INTEGRATIVÁ 


dar de fapt schimbă această dificultate într-o problemă. Tennen et al. 
(1985, p. 193) descriu trei categorii de expectalii care par a fi legate în 
mod repetat de menţinerea problemei : expectatia dominárii si controlulul, 
expectatiile utopice şi expectatiile consecutive etichetärii comportamentului 
ca simptom sau obráznicie („mad or bad"). Când aceste expectatii orien- 
tează comportamentul într-o manieră univocă, rigidă, ele conduc la trei 
feluri de comportamente ce menţin problema : 1) se acţionează când nu 
este nevoie să se acţioneze, 2) nu se acţionează în situaţii în care este 
necesar să se facă ceva, şi 3) se acţionează greşit. 

Expectatia controlului poate fi cea mai importantă premisă a menţinerii 
problemei. Expectatia problematică se manifestă atunci când oamenii se 
cred stăpânii soartei lor şi, prin urmare, trebuie să-şi asume responsabili- 
tatea tuturor comportamentelor lor. Simptomele menținute prin expectatia 
controlului includ acele probleme în care o persoană încearcă să producă 
un rezultat care prin natura sa nu necesită această încercare. Acţiunea este 
astfel asumată în situaţii în care responsabilitatea autorului nu este impli- 
cată. Tennen et al. (1985, p. 193) oferă exemplul bărbatului care avea difi- 
cultäti în menţinerea erectiei. Această dificultate devine o problemă când 
pacientul încearcă să creeze o erectie voluntară : „Premisa de menţinere a 
problemei este, desigur, credinţa că există o corelaţie între efortul învestit 
şi intensitatea erectiei. Cu cât încearcă mai mult, eşecul este mai mare, fapt 
interpretat ca un efort insuficient, şi aşa mai departe” (p. 193). 

Al doilea set de premise, deseori implicate în menţinerea problemei, ar 
putea fi numit premise utopice (Watzlawick - cf. Tennen, 1985, p. 194) si 
ja de obicei forma expectatiilor utopice si asertiunilor utopice. Expectatiile 
utopice se bazează pe ideea cá „toate evenimentele vieţii trebuie să fie 


perfecte, plăcute şi întocmai cum le dorim noi; nimic mai puţin nu este 
acceptabil”. Un mare număr de adolescenţi care vin la psihoterapie au ’ 


expectatii utopice. 

Pe de altă parte, asertiunile utopice implică faptul cá totul este perfect, 
în regulă, în condiţiile în care ceilalţi consideră că trebuie totuşi făcut ceva. 
Se dă, astfel, exemplul tatălui unui delincvent care, deşi fusese ridicat de 
poliţie, vorbea despre fapta copilului său ca despre o modalitate originală 
de a-şi lua rămas bun de la colegii săi (Tennen, 1985, p. 194). În astfel de 
situaţii, terapeutul trebuie să redefinească situaţia pentru a face evidentă 
necesitatea unei acţiuni. 

A treia grupă de expectatii ce menţin problema provine din etichetele 
de „boală” sau „obrăznicie” aplicate unor comportamente ; ele devin 

„predicții ce se autoimplinesc", menţinând si agravánd problema. Shazer 
(1985, pp. 23-27) analizează, din această perspectivá, comportamentul 
enuretic al copilului. Dacä este etichetat drept comportament normal, 
copilul va continua sá ude patul, dacä este considerat boalá, atunci se va 
apela la un specialist, dacá este considerat obräznicie, atunci copilul va fi 
pedepsit. Dupá cum spunea Moscovici, reprezentarea socialá vehiculeazá 
în acelaşi timp si problema, si soluţia! Cum, de cele mai multe ori, udarea 
patului de cátre copil este consideratä semn de neascultare a părinţilor, el 
va fi pedepsit. Dacá problema continuá si dupä pedeapsá, copilul va fi mai 
puternic pedepsit si asa mai departe. Sunt situaţii în care „vinovatul” este 
cäutat si printre párinti. Este evident cá aceastá etichetá nu numai cá nu 
-conduce la rezolvarea problemei, ci duce la agravarea ei. Problemele sunt 
menținute de „ideea clienţilor că ceea ce au hotărât să facă în legătură cu 
dificultatea iniţială a fost singurul lucru corect şi logic ce trebuia făcut. De 
aceea clienţii se comportă ca şi cum ar fi prinşi în capcana ideii că nu au 
ficut suficient din ceea ce trebuia făcut” (Shazer, 1985, p. 25). 

Expectanţele alcătuiesc infrastructura cognitivă a oricărei activităţi. 
Indiferent care din cei doi actori sociali ai relaţiei terapeutice este emițătorul 
expectantelor, ele influenţează în egală măsură comportamentul propriu şi 
al celuilalt. Cunoaşterea şi influențarea lor constituie — credem - cheia 
schimbării terapeutice. Abordările terapeutice construite în jurul acestui 
concept fac din relaţia terapeutică o relaţie de tip colaborativ şi consideră 
că soluţia problemelor trebuie căutată în prezent sau în viitor, nu în trecut. 


3. Tripla alianţă: terapeut, pacient, inconştient 


„A vorbi despre inconştient în afara unei relaţii interumane care să-l revele 
înseamnă a discuta, după exemplul metafizicianului, despre necunoscut în 
detalii”, spune I. Vianu (1975, p. 49). Inconstientul - indiferent ce rol i se 
atribuie — este, in majoritatea sistemelor si teoriilor psihoterapeutice, 
o componentă esenţială a câmpului psihoterapeutic; negat sau afirmat, 
condamnat sau valorizat, interogat, ascultat sau dominat, inconştientul 
este, pe drumul anevoios al schimbării terapeutice, un aliat preţios în egală 
măsură pentru terapeut şi pacient. Chiar dacă nu ar exista, el ar trebui 
inventat, şi nu putem să nu recunoaştem meritul lui S. Freud de a fi avut 
geniala intuiţie de a face din inconştient unul din cele mai importante 
elemente ale ecuaţiei psihoterapeutice. 

Ne intrebäm dacä ceea ce este inconstient in noi poate fi in mod legitim 
asimilat unei entitäti dotate cu un nume, dacá ne aflám in fata unei realitáti 
sau a unei metafore! (Godin, 1992, p. 144). Înclinăm să considerăm 
inconştientul drept o metaforă pentru realitatea psihologică interpersonală 
aflată într-o continuă construcţie şi evoluţie şi care îşi găseşte rădăcinile, în 
egală măsură, în credinţele, experienţele şi filosofiile pacientului şi tera- 
peutului. Situat în spaţiul „non-conştientului”, complementar conştiinţei 
(cu o structură logico-verbală, coerentă şi reflexivă), inconştientul, prin 
gradul său mare de nedeterminare, asigură o mai mare libertate în realizarea 
unei construcţii, a unei realităţi psihologice flexibile, împărtăşite de pacient 
şi terapeut şi care poate fi pusă în slujba scopurilor terapeutice conştient 
stabilite. 

Ca realitate psihologică interpersonală, inconştientul „pacientului” devine 
o ecuaţie cu mai multe soluţii, soluţii ce prind contur şi devin operaţionale 
doar în cadrul creat de relaţia terapeutică. 

Tabelul care urmează furnizează o perspectivă istorică asupra con- 
ceptiilor diverselor şcoli de psihoterapie privind inconştientul (J. Mills, 
R. Crowley, 1986, pp. 122-123). Dupá cum se observá, conceptul de 
inconştient (sau de procese inconştiente) joacă un rol important în majo- 
ritatea şcolilor, fie că acest rol este unul ofensiv (adică există un inconştient 
şi este foarte important cum lucrăm cu el), fie că este defensiv (nu există 
fapte şi procese inconştiente, sau dacă există sunt fără importanţă). În 
cadrul celor trei importante şcoli pentru care inconştientul este un concept 
central, putem observa o valorizare diferită a acestuia: pentru Freud 
inconstientul este in primul ránd negativ, pentru Jung, el este pozitiv 
(deşi contine atât elemente pozitive, cât si negative), iar pentru Erickson 
inconştientul este esențialmente pozitiv. Teoriile psihopatologice pro- 
movate de aceste şcoli consideră tulburările psihice ca rezultând din functio- 
narea negativä a unei pärti a psihicului: Freud vorbea de un sine primitiv 
si neschimbat, Jung - despre unele continuturi psihice neintegrate 
(, shadow"), iar Erickson afirma existenţa unor limitări învăţate ale spiri- 
tului conştient. 

Vom prezenta în continuare câteva consideraţii rezumative asupra incon- 
stientului la Freud şi Erickson, care propun imagini oarecum opuse asupra 
acestuia: Freud consideră că inconştientul este sursa tulburărilor psihice, 
în timp ce Erickson afirmă contrariul - inconştientul este depozitarul 
marilor resurse ale persoanei (tabelul 3). 

Tabelul 3 - Perspectivä istoricä : inconstientul ín psihologie 
(J. Mills, R. Crowley, 1986) 


Concepte- 
-cheie Natura Puncta Mijloacele 
coala | Inconstie i- r$ oft schi ii 
E onstient conceptului conceptului-cheie schimbării 
Alte -cheie terapeutice 

concepte 


- Aducerea in 
câmpul conştiinţei a 
conţinuturilor incon- 
ştiente pentru a 
modifica şi socializa 
forţele amorale ale 


- înnăscut ; bio- 
logic; primitiv; 
animalic ; centrat 
pe supravieţuire ; 
incestuos ; 
criminal, egoist 


Incongtientul ca: 
- sursă a energiei 
organismice (libido) 
- receptacol pentru 
impulsuri reprimate 
- generator de 


analiticá 
freudianá 


- intrinsec ráspunsuri Id"-ului 
- negativ simptomatice - Orientarea 
Ego-ului 


- Procesul individu- 
ării prin care confi- 
nuturile inconstiente 
sunt fácute con- 
stiente in vederea 


Incongtientul ca : 
- directiv principal 
al Psiché-ului 

- receptacol al amin- 
tirilor $i experien- 


- innäscut ; psiho- 
logic, colectiv ; 
transpersonal ; 
transcendent ; 
arhetipal 


- intrinsec telor personale unificării ,Self"-ului 
- pozitiv - receptacol al - personalitatea 
structurilor ima- totalá 
gistice colective - - Orientare 
„arhetipuri” transpersonală 


- Învăţarea de noi 
ráspunsuri 
emoţionale şi 
comportamentale 
(reconditionare) in 
vederea unei mai 
adecvate sau dorite 
functionäri 

- Orientarea 
Ego-ului 
- Înlăturarea blocaje- 
lor mentale, emolio- 
nale si fizice, astfel 
încât potenţialul 
persoanei să se poată 
manifesta ; facilita- 
rea şi accentuarea 
resurselor intrinseci 
- Orientarea spre 
personalitatea totală 


„Prima facie” 
(independent de 
biologic şi neuro- 
fiziologic) ; psiho- 
logic (răspuns 
condiţionat) ; 
măsurabil în mod 
obiectiv ; determi- 
nat in principal de 
factorii de mediu 
- innáscut ; 
experienfial, 
holistic/unitar 


Comportamentul ca : 
- element primar al 
experientei personale 
- sursă a predicţiei 
si controlului 
activităţii umane 

- cel mai important 
indicator al 
întăririlor mediului 


comportament 


behaviorism 


Auto-actualizarea 
ca: 

- principiu motiva- 
tional al vieţii umane 
- calea primară a 
integrării personali- 
tăţii (spirit/corp) 

- sursa primară a 
sensului şi dezvol- 
tării personale 


neutru 
autoactualizare 


umanistă 

Concepte- 


-cheie Natura oem Mijloacele 
Scoala | Inconstient conceptului- AA hei schimbárii 
Alte -cheie be ck minns terapeutice 

concepte 


- neurologic ; Cognijia ca : - Examinarea cre- 


problemei sau 
simptomului 
- Orientarea 
Ego-ului 
- Activarea indirectă 
a potenţialului şi 
resurselor inconsti- 


ai experienţei 


învăţat ; - mediator primar al | dinţelor existente ; 
id alterabil ; sistemelor de modificarea sau inlá- 
= Z - intrinsec credințe care sunt turarea credințelor 
E S - neutru determinanții primari | generatoare ale 
S 9 


neutru sau negat 


- înnăscut ; învă- 
tat; experienţial ; 
autonom 


Inconştientul ca: 
- depozitar al tuturor 
experientelor, amin- 


E STA - intrinsec tirilor şi invätärilor | ente pentru rezolva- 
S £ - pozitiv — sursa primară a rea problemei/ 
à 3 celor mai mari simptomului şi 
5 resurse îmbunătăţirea 
= sursa primară a funcţionării 


- orientarea spre 
personalitatea totală 


rezolvării proble- 
mei/simptomului 


3.1. Inconstientul în psihanaliza freudiană 


A prezenta în câteva pagini concepţia lui Freud despre inconştient presupune, 
din capul locului, asumarea riscului pe care îl presupune orice decupaj : un 
demers reductionist ce se poate finaliza cu o „hartă” care ar putea fi utilă 
doar celor care, cunoscând complexitatea „teritoriului”, acceptă convenţia 
simplificărilor care evită capcana de a nu vedea pădurea din cauza copacilor. 

De aceea nu vom vorbi aici despre teoriile freudiene privind structura 
personalităţii şi evoluţia ei, nu vom analiza mecanismele de apărare psihică 
şi nici nu vom intra în detaliile terapiei psihanalitice. Vom schiţa doar 
principalele caracteristici ale inconştientului şi relaţia dintre conținuturile 
psihice inconştiente şi comportamentul manifest. De altfel, ideea că omul 
este condus de forţe interioare inconştiente care scapă controlului său 
face parte din cele trei mari descoperiri care, în opinia lui S. Freud, au 
zdruncinat puternic imaginea omului despre el însuşi”. 


E um EDI 

3. Celelalte două descoperiri ce fac parte din această triadă sunt: descoperirea că Pămân- 
tul nu este centrul Universului şi cea care afirmă că omul descinde din animale (cf. 
C. Madanes, 1991, p. 203). 

Ínainte de Freud, inconstientul era considerat ca un element static, lipsit 
de orice energie. Se afirma cá el cuprinde o serie de amintiri reziduale care 
si-au pierdut orice valoare si putere in raport cu individul. Analiza inconsti- 
entului nu ar duce decát la descoperirea unui conglomerat inform de 
depozite mnezice inutilizabile şi fără vreo influenţă asupra vieţii psihice a 
individului. 

Teoria freudiană a operat o adevărată inversare a valorilor : inconştien- 
tului i s-a rezervat un rol de prim-plan în existenţa omului. În inconştient 
trebuie căutate motivațiile profunde ale comportamentelor umane, mai 
mult decât în conştient. Inconştientul este, prin urmare, sediul forţelor 
dinamice care dirijează direct sau indirect comportamentele. Aceste forte 
inconştiente încearcă să se exprime şi să se manifeste în plan conştient. 
Ideile care reprezintă aceste forte nu sunt voluntar evocabile şi nu sunt 
accesibile introspectiei. | 

Diferentiind inconştientul de conştient şi preconştient, Freud atribuie 
primului următoarele caracteristici : 

- inconştientul nu contine decât forte în întregime iraționale, deci care 
nu ascultă de nici un control conştient şi scapă oricărei logici interne 
sau externe ; ele există prin ele însele independent de factorii externi, 
de mediu ; 

- fortele inconştiente formează un ansamblu nediferentiat, cel puţin in 
starea lor primară. Putem să ni le reprezentăm cà pe un fel de poten- 
tial, de energie care nu este învestită in nici un scop anume ; ele oferá 
deci o mare mobilitate si posibilităţi infinite de diferentiere ulterioará, 
care pot conduce la modalităţi comportamentale foarte diferite ; 

— caracteristica principală a oricărui proces inconştient este aceea că 
se conduce după principiul plăcerii (plăcerea înţeleasă într-un sens 
foarte general, adică orientarea forţelor inconştiente spre satisfacerea 
tendinţelor şi nevoilor pe care le reprezintă). La nivel inconştient nu 
există nici o problemă de moralitate, iar noţiunile de datorie şi 
supunere faţă de cerinţe exterioare sunt inoperante ; 

— diferitele forte ale inconştientului nu au nici o relaţie directă între 
ele şi există independent unele de altele. Fiecare îşi urmează scopul 
fără a ţine cont de celelalte. Dar aceste forţe nu acţionează totuşi 
într-o manieră competitivă sau contradictorie ; forţele nu intră intr-o 
luptă unele contra altora, chiar dacă scopul lor final este opus. Când 
apare această posibilitate, fie energia se combină în funcţie de princi- 
piul plăcerii, fie se realizează un compromis care tinde să satisfacă 
cât mai bine posibil cele două scopuri opuse, utilizând energii rivale. 

După ce am precizat conţinutul inconştientului, care, în câteva cuvinte, 
ar putea fi desemnat prin energie orientată spre obţinerea plăcerii, dar 
neînvestită încă în vreun scop anume, ne putem întreba care este traseul 
psihologic pe care îl parcurge această energie instinctuală până la comporta- 
mentul exterior direct observabil ! Răspunsul îl putem afla urmărind schema 
următoare, care porneşte de la elementele primare ale inconştientului şi se 
sfârşeşte cu actul exterior, observabil: 

- la bază se găsesc instinctele şi pulsiunile care traduc scopul veritabil 

şi fundamental al vieţii organice sub formă de nevoi. Menţionăm, cu 
această ocazie, diferenţa esenţială care există între concepţia clasică 
a instinctului şi concepţia dinamică. Pentru prima, instinctul este 
orb, specific si conduce la stereotipii comportamentale. În cazul 
concepţiei dinamice avem de-a face cu o forţă, o potentialitate 
generală, putin diferențiată, dar dotată cu o mare plasticitate ; 

— nevoile îşi au originea în instincte; un acelaşi instinct poate fi la 
originea mai multor nevoi diferite ; nevoia trebuie să fie satisfăcută 
într-o manieră sau alta, altfel există pericolul unor tulburări grave 
sau al distrugerii organismului ; 

— ideile reprezintă instinctul şi nevoia; ele sunt susceptibile de a fi 
punctul de plecare al unui act pe care îl conştientizăm. Acestea sunt 
prin urmare formaţiuni dinamice care poartă în ele posibilitatea unei 
acţiuni. i ; 

Schema generală va lua prin urmare forma următoare (fig. À. 


Instinct/Pulsiune ——————39- nevoie ——> idee ————» act 


Fig. 2 - Dinamica psihică de la inconştient la constient 


De la instinctul nediferentiat la act existä un lant continuu care merge in 
sensul diferentierii. Ín aceastá schemá - dupá cum remarcá A. Collette 
(1985, p. 30) - ideile inconstiente sunt elementul cel mai important ; 
trebuie sá fim totusi atenti cánd analizäm aceastá notiune deoarece spre 
deosebire de ideea constientá, cu o structurá logico-verbalá precisá, ideea 
inconstientá este proiectul, ideea fundamentalá care trebuie sá se constituie 
ca bazá a unui act exterior, a ceva ce trebuie indeplinit. 

Un alt element important al inconştientului este constituit de contra- 
pulsiuni. Desi Freud nu a definit clar si explicit acest termen, el este 
frecvent întâlnit in opera sa si în lucrările de psihologie dinamică atunci 
când acestea se referă la teoria freudiană. Contrapulsiunile nu sunt un 
material de bază, primar al inconştientului, ci sunt dobândite. Acestea sunt 
forte care se constituie progresiv în cursul vieţii individului şi în mod 

deosebit in timpul copiláriei. Ele se formeazä sub influenta presiunilor 
parentale si ale mediului in care tráieste individul. Mai intái constiente, ele 
devin treptat inconştiente în cea mai mare parte a lor. Funcţia lor este aceea 
de a se opune pulsiunilor, adicá principiului rudimentar, primitiv, al plácerii 
şi de a reprezenta exigenţele realităţii, deci ale lumii exterioare. De-a lungul 
acestui conflict între entităţi ce se conduc după principii opuse (principiul 
plăcerii - principiul moral al datoriei), echilibrul psihologic al individului 
este menţinut cu ajutorul unor mecanisme inconstiente de apărare. 

În orice moment activitatea conştientă îşi poate avea sursa în inconştient, 
fără ca noi să ne dăm seama de acest fapt. Întrucât individul nu poate 
admite o acţiune fără motiv, asistăm la un fenomen de ra[ionalizare : 
subiectul găseşte, a posteriori, o justificare a comportamentului său. Acest 
procedeu este curent în viaţa cotidiană : se încearcă găsirea unor argumente 
ale unei acţiuni valabile în plan “intelectual, social sau moral a căror 
semnificaţie profundă ne scapă total. r 

Freud consideră că tulburările psihice au mai multe surse. Una din ele 
o constituie experienţele traumatice cu care ego-ul persoanei nu este capabil 
să se adapteze în mod direct şi de aceea încearcă să rezolve conflictul 
utilizând diverse mecanisme de apărare precum reprimarea, refularea. 
Totuşi prin utilizarea reprimării apare o altă problemă : energia asociată cu 
materialul represat acţionează în mod inconştient ca agent iritant. 

La experienţele traumatice neintegrate conştient se adaugă, în cauzali- 
tatea tulburărilor psihice, unele procese incongtiente. Astfel, un complex 
Oedip/Electra nerezolvat poate conduce la o serie de tulburări sexuale. 
Conflictele interne nerezolvate (de exemplu, preferința sau ura inconştiente 
în raport cu unul din părinţi) pot fi o altă sursă pentru unele probleme 
comportamentale precum ostilitatea şi agresivitatea. 

Fixarea în stadii primare ale dezvoltării psihosexuale este şi ea o sursă 
ce împiedică maturizarea ulterioară şi conduce la manifestarea unor trăsă- 
turi de personalitate indezirabile. 

Freud consideră că principala sursă a anxietăţii sunt frustrările sexuale. 
El afirmă că anxietatea apare în momentul în care manifestarea instinctului 
sexual este blocată de ego. Dacă instinctul nu este apoi deviat de către 
mecanismele de apărare, atunci energia asociată instinctului va fi trans- 
formată în anxietate. 

Obsesiile şi compulsiile sunt considerate a fi mecanisme prin care persoana 
descarcă energia asociată materialului inconştient perturbator, patogen. 

Prin urmare, toate tipurile de tulburări psihice îşi au originea în anumite 
procese psihice inconstiente ce includ fixatii, conflicte interne, mecanisme 
de apărare. Aceste procese inconştiente perturbatoare au fost, de cele 

mai multe ori, in relatie cu experiente traumatice, in mod deosebit cu 
experientele din timpul copiláriei si care au fost represate. 

Obiectivul terapiei psihanalitice este acela de a descoperi procesele 
inconstiente cu potential psihopatogen si de a le aduce in càmpul constiintei, 
astfel incát emotia (energia) inconstientá asociatá acestora sá poatá fi 
exprimată (şi prin aceasta, consumată, disipată), iar ideile perturbatoare 
inconstiente (devenite astfel conştiente) să poată deveni obiect de reflecţie, 
subiectul să poată lucra asupra lor. " 

Ín mod frecvent Freud considerá cá tulburárile emotionale sunt rezul- 
tatul tensiunii emotionale nedescárcate asociate amintirilor refulate ale 
unor experiente sexuale traumatice infantile. 

Pentru a descoperi astfel de procese inconstiente, Freud a utilizat cáteva 
tehnici: a început initial cu hipnoza pe care a abandonat-o in favoarea 
asociafiei libere la care ulterior a adáugat interpretarea viselor („Calea 
regală spre inconştient”) şi analiza reacţiilor transferenfiale. 


3.2. Inconstientul în psihoterapia ericksoniană 


Istoria hipnozei a impus noţiunea de inconştient. Freud însuşi a fost extrem 
de impresionat de observaţiile pe care le-a făcut în legătură cu sugestiile 
post-hipnotice prescrise pacienţilor de către Bernheim. El a propus, ulterior, 
propria concepţie despre inconştient în care terapeutul ascultă inconştientul 
pacienţilor şi-i interpretează discursul (vise, comportamente, limbaj) cu 
ajutorul unor grile de lectură generale şi codificate. 

Dar şi concepţia teoreticienilor şi practicienilor din domeniul hipnozei 
a evoluat: în timp ce adepţii hipnozei clasice, ortodoxe, nu încearcă să 
asculte inconştientul, ci mai degrabă îi dau ordine fie direct, fie prin 
intermediul sugestiilor hipnotice, cu totul alta este situaţia în cadrul terapiei 
ericksoniene şi a şcolilor terapeutice derivate din aceasta. Astfel, în neuro- 
programarea lingvistică sau în cadrul psihoterapiei sistemice, terapeutii se 
sprijiná pe intelepciunea si resursele inconstientului fárá insá a i se adresa 
direct ; in cadrul hipnozei ericksoniene, terapeutul dá cuvántul inconstien- 
tului într-o manieră directă şi fără a-l interpreta, permițându-i să se exprime 
| si mai ales să acţioneze. Felul diferit în care era utilizat inconştientul în 
hipnoza tradiţională şi cea ericksoniană a fost evidenţiat de către S. Garnier 
prin utilizarea următoarei metafore : „în hipnoza tradiţională, se programa 
inconştientul ca pe o maşină ; în noua hipnoză, inconştientul este solicitat 
ca o entitate superioară, depozitară a programelor posibile” (cf. Godin, 
1992, p. 45). 

Una din întâmplările povestite de M. Erickson ilustrează metaforic 
credinţa acestuia în resursele nelimitate ale inconştientului. Este vorba 
de „istoria unui cal care rătăcea în curtea familiei sale pe vremea când 
era tânăr. Calul nu avea nici un semn cu ajutorul căruia să poată fi 
identificat. Erickson şi-a propus să-l ducă proprietarilor lui şi, în acest 
scop, pur şi simplu l-a încălecat, l-a scos la drum şi l-a lăsat să-şi 
aleagă singur calea. El nu intervenea decât atunci când calul părăsea 
drumul pentru a paşte sau pentru a se plimba pe vreun câmp. Când, în 
sfârşit, calul a ajuns în curtea unui vecin, la câțiva kilometri distanță, 
vecinul l-a întrebat pe Erickson : «Cum aţi ştiut că acest cal a plecat de 
aici şi că el ne aparține ? ». Erickson a răspuns : «Eu nu am ştiut, calul 
a fost cel care a ştiut. Tot ce a trebuit să fac a fost să-l fin pe drum» ". 
(S. Rosen, 1986, pp. 40-41). 


Psihoterapia nu face altceva decát sá repuná clientul pe drumul bun, il 
pune în situaţia de a accede la o nouă cunoaştere care merge din inconştient 
spre conştientul individului. Se întîmplă ca şi cum noua cunoaştere exista 
în inconştient şi prin terapie ea a prins formă la nivel conştient. 

M. Erickson prefera să folosească pentru prezentarea concepţiei sale 
privind inconştientul nu atât expunerile teoretice, cât imapinile şi meta- 
forele. În relaţia sa cu pacientul el se adresa la fel de uşor inconştientului 
ca şi conştientului, utilizând pentru primul metafore precum „mare magazin 
in care gäsesti tot ceea ce ai nevoie", ,rezervor de experienţe, de intelep- 
ciune" etc. 

Pentru Erickson, inconştientul este locul in care subiectul poate găsi, 
cu ajutorul contextual al terapeutului, soluţia la problemele sale, soluţii 
neutilizate din cauza limitelor determinate de experienţele conştiente ale 
subiectului. Conştiinţa este programată să se adapteze la finalitáti externe 
individului, care rezultă dintr-un consens şi sunt expresia unei experienţe. 
Această experienţă limitează considerabil capacităţile individului când 
acesta se confruntă cu o problemă. Spre deosebire de ceea ce se întâmplă 
în conştient, în inconştient capacităţile individului rămân intacte, neexplo- 
rate şi neexploatate. De aceea M. Erickson prezenta schimbarea terapeutică 
ca pe un proces de depăşire a limitelor conştiente, ca pe o extensie a ceea 
ce pacientul ştia deja (J. Haley, 1984). 

Pentru a accede la inconştient trebuie să se producă mai întâi „depoten- 
tializarea conştiinţei” — termen utilizat de Erickson „pentru a izola momen- 
tul oricărei transe hipnotice care urmează fixării atenţiei şi precede activarea 
proceselor inconştiente” (J. Godin, 1992, p. 83). „Depotenţializarea consti- 
intei" se poate realiza rapid prin utilizarea surprizei, şocului, confuziei 

sau, treptat, cu ajutorul legăturilor duble sau „Ssaturaţiei psihice”. În 
general, pentru depotentializarea conştiinţei este important ca aceasta să-şi 
detaşeze focalizarea atenţiei de procesele gândirii şi în mod deosebit de tot 
ceea ce constituie procese psihice interne sau, după cum spun Malarewicz 
şi Godin (1986, p. 59), „să ocupăm conştiinţa cu exteriorul şi să lăsăm 
interiorului posibilitatea unui dialog şi a unei explorări inconştiente” ; or, 
dacă acceptăm ipoteza lateralizárii sarcinilor emisferelor cerebrale, pentru 
depotentializarea conştiinţei, terapeutul satureazá emisfera stángá, adre- 
sándu-se astfel mai usor celei drepte, permitándu-i sá ,lucreze". 

Terapeutii ericksonieni afirmá cá se poate comunica cu inconstientul 
doar în limbajul emisferei drepte, situaţie in care comunicarea se realizează 
cu ajutorul unor metode şi tehnici indirecte (metafore, „duble legături”, 
negatii paradoxale, presupoziţii etc.) (tabelul 4). | 

Există şi o modalitate directă de a comunica cu inconştientul ; în tehnica 
hipnoterapeutică a chestionării cu răspunsuri prin semnalizare (, signaling") 
ideo-motorie elaborată de Le Cron, Cheek apoi Rossi, pornind de la 
lucrările lui Erickson, se presupune că inconştientul răspunde direct la 
întrebările terapeutului, prin răspunsuri de tip „da”, „nu”, care pot fi 
exprimate convenţional prin mişcări ale degetelor, ale capului sau chiar 
prin mişcările unui pendul ţinut între degete. 

Funcţia principală a inconştientului este aceea de a proteja persoana. El 
alege, spune Erickson, cea mai bună soluţie pentru subiect, chiar dacă 
acest fapt nu este totdeauna evident sau comprehensibil pentru acesta din 
urmă. Simptomul însuşi a fost o astfel de soluţie care, între timp, trebuie 


depăşită întrucât schimbările externe şi interne creează nevoia stabilirii’ 


echilibrului la un alt nivel. 

Inconştientul poate rămâne inconştient — afirmă Erickson. Nu totdea- 
una este necesar şi util ca travaliul inconştientului să fie conştientizat, nu 
există obligativitatea insight-ului. Lipsa acestei prize de conştiinţă, element 
central în terapiile analitice, este aspectul ce diferenţiază cel mai mult 
concepția lui Erickson de cea a lui Freud. Erickson citează cazul multor 
pacienţi care şi-au rezolvat problemele lor fără a conştientiza conţinutul 
conflictelor intrapsihice inconştiente. Această abordare are, între altele, 
. drept consecinţă faptul că subiecţii nu mai sunt provocati să construiască 
atitudini rezistente sau ostile, din moment ce terapia nu necesită ca inconşti- 
entul să devină conştient. 

Teoria ericksoniană a inconştientului suferă continuu o serie de reformu- 
lări care îşi au originea fie într-o nouă lectură a lucrărilor şi cazurilor 
clinice lăsate de M. Erickson, fie în influenţa exercitată de alte şcoli 

terapeutice. Astfel, ericksonienii jungieni vorbesc despre inconstientul 
personal şi inconştientul colectiv, Gilligan afirmă existenţa unui Eu (Moi) 
profund, dincolo de spiritul inconştient. 


Tabelul 4 — Principalele specializări emisferice cerebrale 
(S. Tenenbaum, 1996, p. 49) 


Emisfera stângă t Emisfera dreaptá 
- Capacitate lingvisticä dezvoltatä - Capacitate lingvisticá limitatä 
- Are nevoie de cuvinte si rudimentará | 
- Structureazä frazele - Construieste imagini 
- Respectá sintaxa - Sc interescazá de aspectele 
- Spirit logic, analitic, rational, non-verbale gi paraverbale 
dorintá de clarificare - Recunoaste forme, simţ vizual 
- Ja decizii, planifică, execută - dezvoltat, simţ spaţial, 
- Atenţie focalizată muzical (melodic) 
- Conştiinţa timpului - Atenţie difuză 
- Limbaj digital - Non-temporal 
- Nevoia de explicatie - Limbaj analogic 
- Gândire secvenţială - Se sprijină pe intuiţie 


- Gândire globală 


Vom prezenta în continuare inconştientul ericksonian aşa cum este văzut 
de S. Tenenbaum deoarece ideile ei au o serie de valenţe integrative care 
micşorează distanţa dintre teoria ericksoniană şi cea psihanalitică în acest 
domeniu. 

Analiza lucrărilor lui M. Erickson (scrieri, seminarii, casete video) au 
evidenţiat — spune Sylvie Tenenbaum - faptul că în concepţia ericksonianá 
există două instante inconştiente : primul şi al doilea inconştient. 

Primul inconştient este rezervorul tuturor automatismelor, al fiziologiei 
noastre. Totodată, fiind purtătorul sistemelor noastre de credinţe şi valori, 
al deciziilor inconstiente, al motivatiilor noastre comportamentale, el nu 
este o instanţă total obiectivă şi neutră. Astfel, prin influenţa asupra imaginii 
noastre despre lume, el condiționează anumite limitări. Deci nu la el vom 
recurge în mod deosebit pentru a provoca schimbarea. 

Al doilea inconştient reprezintă ansamblul capacităţilor si ,intelepciu- 
nea” deseori ignorată a creierului nostru. Este un observator obiectiv, un 
arhivist care înregistrează toate datele istoriei noastre. Un mare număr de 
autori (E. Rossi, R. Dilts etc.) a afirmat că această instanţă este purtătoarea 
unei înfelepciuni biologice, în timp ce alţii emit ipoteza că ea conţine 
elemente ce se racordează la nivelul genetic sau, pentru alţii, la un inconşti- 
ent colectiv. Indiferent ce este, acest al doilea inconştient poate fi comparat, 

in funcţiile sale, cu un supervizor, un arhivist global - un spirit profund 
detagat de sistemele de credinfe si valori. El le cunoaste, dar nu aderá la 
ele. El nu împărtăşeşte aceeaşi hartă a lumii ca cea a conştientului şi 
primului inconştient. El înţelege toate limbajele, cel al emotiei ca şi cel al 
raţiunii, cel al intuitiei ca şi cel al reflexiei. El este „ghidul nostru interior", 
interogat într-o manieră directă în transa hipnotică. 

Spre deosebire de afirmaţia explicită a lui M. Erickson, conform căreia 
inconstientul este un rezervor de resurse şi înţelepciune, S. Tenenbaum 
fragmentează inconştientul în două părţi: primul inconştient conţine o 
serie de valori, credinţe şi motivații cu efect limitativ asupra comporta- 
mentului uman; această instanţă poate fi uşor apropiată inconştientului 
freudian ; al doilea inconştient îşi are rădăcinile în înţelepciunea biologică 
şi în istoria individului precum şi în inconştientul colectiv şi, prin această 
ultimă caracteristică, se apropie de inconştientul jungian (fig. 3). 


Conştient 


- Credinte 

- Valori 

- [magine de sine 
- Identificäri 

- Emoţii 

- Decizii 

- [nvátari 

- Beneficii 


Inconstient 


Primul inconstient Al doilea inconstient/ 
Ghidul interior 


Fig. 3 - Inconstientul la M. Erickson (S. Tenenbaum, 1996, p. 33) 


3.3. În loc de concluzii 


1) Să observăm mai întâi că ipoteza inconştientului „substantival”, ca instanţă 
separată a psihismului uman, accentuează fragmentarea personalităţii. 
După ce postulează această divizare a psihismului uman, atât Freud cât şi 
Erickson îşi propun ca obiectiv al terapiei „omul integral”, capabil să 
utilizeze în scopuri adaptative roate resursele de care dispune. 

2) Dati-mi un punct de sprijin şi voi răsturna Pământul spunea Aristotel. 
Păstrând cadrul metaforic propus de marele filosof, am putea spune că, 
pentru terapeuţii angajaţi în rezolvarea problemelor pacienţilor lor, punctul 
de sprijin îl reprezintă inconştientul. Pentru Freud, ca şi pentru Erickson, 
partenerul privilegiat în construirea unei noi realităţi psihologice care să 
permită rezolvarea problemelor pacientului este inconştientul. Această teză 
poate fi susţinută de analiza comunicafionalä a relaţiei terapeutice, între- 
prinsă de T. Melchior (1991, pp. 65-70). 

La fel ca şi hipnoza - spune acesta - psihanaliza utilizează o structură 
a comunicării care violează o regulă importantă a comunicării umane 
obişnuite, cea care interzice oricui să pretindă că ştie mai bine "decât 
persoana care vorbeşte ce vrea aceasta să spună, ce gândeşte, ce percepe 
sau ceea ce simte. Prin violarea acestei reguli, unul din cei doi aflaţi într-o 
relaţie de comunicare, respectiv pacientul, este parţial deposedat de privile- 
giul de a fi singurul enuntiator legitim posibil cu privire la stările sale 
interne. Jar celălalt - hipnoterapeutul sau psihanalistul — însuşindu-şi o 
parte a acestui privilegiu se comportă ca un co-enunfiator al trăirilor primului. 

Acest ,joc" comunicational nu ar fi posibil dacă cei doi - terapeut şi 
pacient — nu ar accepta amândoi ipoteza inconştientului. Într-adevăr, terapeutul 
nu-i poate spune pacientului că nu ştie exact despre ce vorbeşte decât dacă 
postulează existenţa unui enunfiator intern, necontrolat, „inconştientul”. 

În acelaşi timp, trebuie să observăm că acest enuntiator intern (inconsti- 
entul) nu poate funcţiona fără să fie influenţat de terapeut. Maniera de a-l 
interoga, de a-i reformula sau interpreta răspunsurile, accentuând anumite 
elemente în dauna altora, sunt argumente ce ne permit să considerăm că atât în 
cazul hipnozei cât şi în al curei analitice, avem de-a face cu o „co-enunţare 
dramatizatá" a trăirilor, experienţelor pacientului de către terapeut. 

Această ,co-enuntare dramatizată” nu este altceva decât forma finală a 
unui discurs ce are ca autori, în egală măsură, terapeutul şi pacientul şi 
care se vrea a fi „lectura logică şi conştientă” a unor mesaje ce provin din 
inconştient. Se ajunge astfel la o realitate psihologică interpersonalá impár- 
tăşită de ambii termeni ai relaţiei, care diferă mult de „realitatea” prezentată 
de pacient la începutul terapiei şi care constituie baza pentru noi soluţii 
decât cele încercate până atunci de acesta. 

3) „Nu pot să-ţi dau nimic care să nu existe deja în interiorul tău. Nu-ţi 
pot propune alte imagini decât ale tale. Eu te ajut să faci vizibil propriul tău 
univers”, spune Hermann Hesse (cf. M. Dufour, 1993, p. 57). Aceste 
cuvinte sintetizeazá metaforic crezul terapeutic al psihanalizei (terapeutul 
ca oglindă perfectă a pacientului) şi al terapiei ericksoniene (schimbarea 
terapeutică înţeleasă ca extensie a ceea ce pacientul ştia deja). 


88 ELEMENTE DE PSIHOTERAPIE INTEGRATIVÁ 


Credinfa ín inconstient este un mijloc pentru a evita manipularea. 
Prezenta inconstientului in ecuatia schimbärii terapeutice face ca terapeutul 
să nu poată fi acuzat de manipulare ; din moment ce atât problemele, cât şi 
soluţiile (insight-ul, respectiv utilizarea resurselor interne) îşi au singura 
sursă în pacient, atunci terapeutul nu are nimic de adăugat. Din această 
perspectivă terapeutul este destinat să joace rolul unui simplu operator, 
tehnician. 

Totuşi, dacă acceptăm ideile ce rezultă din analiza comunicationalá a 
relatiei terapeutice, expuse in concluzia 2, atunci trebuie sá observám, 
impreuná cu P. Watzlawick, cá nu putem sá nu manipulăm ! Cu alte cuvinte, 
inconştientul, aşa cum este teoretizat de Freud şi Erickson, îşi poate juca 
rolul ce i s-a prescris în câmpul psihoterapeutic doar în măsura în care 
este (?), devine o construcţie interpersonală. 

4) În procesul schimbării terapeutice, inconştientul preia o parte din 
responsabilitátile pacientului, devenind astfel, alături de terapeut, un impor- 
tant aliat al acestuia. 

Într-o terapie psihanalitică, inconştientului i se atribuie responsabilitatea 
simptomului şi devine „ţapul ispăşitor” împotriva căruia sunt mobilizate 
toate resursele pacientului şi terapeutului. „Consecința cea mai gravă a 
pierderii încrederii în doctrina inconştientului este înnămolirea pacientului 
în propriile sale simtáminte de vinovăţie”, spune I. Vianu. „Într-adevăr - 
continuă el - nu vom mai putea spune pacientului: «nu tu, ci inconştientul 
tău a dorit (sau a făcut) aşa»” (Vianu, 1975, p. 50). 

În terapia ericksoniană tripla alianţă — pacient-inconstient-terapeut — 
este şi mai evidentă deoarece inconştientul - rezervorul resurselor şi 
înţelepciunii pacientului — îşi asumă responsabilitatea soluţiilor la proble- 
mele cu care se confruntă acesta. 

5) Este inconştientul o componentă distinctă a psihismului uman? La 
această întrebare însuşi Freud nu dă un răspuns categoric din moment ce, 
în cadrul celei de-a doua topici a personalităţii, termenul de inconştient nu 
mai este utilizat ca substantiv (ca instanţă psihologică distinctă, alături de 
preconstient şi conştient), ci sub forma sa adjectivalá, ca trásáturá a unor 
procese, functii si instante psihice (Laplanche, Pontalis, 1994). 

Observám totusi cá multi terapeuti (intre care si Erickson) au tendinta 
de a utiliza inconstientul in forma sa substantivalá. Avánd in vedere conside- 
rațiile anterioare (concluziile 2, 3), reafirmám ipoteza de la inceputul 
acestui capitol conform cáreia termenul de ,inconstient" in forma sa 
substantivalä este mai degrabá o metaforá pentru o realitate interpersonalä, 
coevolutivá, ce-si are originile, in egalá másurá, in universul interior al 
pacientului si terapeutului. 

Cercetärile efectuate asupra teoriei si practicii diverselor scoli de 
psihoterapie furnizeazá argumente conform cárora efectele terapeutice 
obtinute de fiecare dintre acestea se datoreazá, dincolo de ingredientele 
tehnice specifice, unui numár de factori comuni. Accentul asupra factorilor 
comuni este, deseori, in mod fals asociat cu dorin{a de a combina ingrediente 
de multe ori incompatibile. Conceptul factorilor comuni reprezintá totusi 
un meta-model care descrie un mecanism valid pentru toate formele de 
psihoterapie. Studiile viitoare asupra acestor factori vor contribui la o mai 
bunä infelegere a procesului terapeutic si in acelasi timp vor favoriza o mai 
bună relaţie între cercetare şi practică. Unul din factorii comuni ai oricărei 
practici psihoterapeutice este relaţia client-terapeut sau relaţia terapeutică. 


1. Relaţia terapeutică în contextul celorlalte 
interacțiuni sociale 


Pentru a înţelege mai bine efectul terapeutic al relaţiei pacient (client)- 
-terapeut, să vedem în ce măsură această relaţie diferă de celelalte modalităţi 
de interacţiune socială. 

După cum observa Gilieron (1997), majoritatea psihoterapiilor sunt 
clar delimitate de câmpul socio-cultural căruia îi aparţin pacientul şi 
terapeutul, printr-un cadru ce implică două aspecte : un ansamblu de coduri 
de relationare („regulile jocului”) şi un dispozitiv. 

Orice terapie propune reguli de relationare care diferă de regulile 
obişnuite, dar sunt acceptate de societate deoarece este evident că este 
vorba de un tratament ; de asemenea, dispozitivul tehnic utilizat subliniază 
aspectul terapeutic al relaţiei şi-i evidenţiază anumite caracteristici. Astfel, 
delimitarea câmpului psihoterapeutic în raport cu câmpul socio-cultural se 
face în primul rând prin punerea sub semnul întrebării a regulilor sociale 
acceptate în cultura respectivă : se stabilesc coduri psihoterapeutice diferite 
de codurile sociale convenţionale. Prin aceasta se instituie o barieră care 
circumscrie clar relaţia terapeutică, deosebind-o de celelalte forme de 
interacţiune socială. Astfel, în relaţia psihoterapeutică, anumite tabuuri 
sunt anulate, dar sunt instaurate alte interdicții. 

— În psihanaliză, spre deosebire de celelalte situaţii sociale, pacientul are 
dreptul, teoretic, de a spune orice, dar îi este interzis să acţioneze ; cât 
| despre terapeut, el se angajează într-o anume neutralitate şi abstinenjá, dar 
îşi impune o activitate de prelucrare cognitivă a producţiilor pacientului. 
Unele schimburi psihosociale, în mod obişnuit interzise, sunt în timpul 

terapiei permise, dupá cum altele, socialmente autorizate, sunt, dimpotrivá, 
interzise de codurile psihoterapeutice de relationare. De pildá, in timp ce 
in cámpul socio-cultural anumite interventii verbale pot fi interzise sau 
trebuie spuse cu grijá, másurate, pentru a fi admise, sunt autorizate sau 
chiar obligatorii in câmpul curei psihanalitice. Dimpotrivá, in timp ce in 
cámpul social anumite acte sunt necesare si colectiv valorizate, sau insotesc 
manifestärile verbale (de exemplu, schimburi de cadouri, manifestári de 
tandrete sau dragoste etc.), acestea sunt excluse din càmpul psihoterapeutic. 

Aceste reguli modifică considerabil relaţiile interpersonale obişnuite, 
atribuind fiecăruia dintre interlocutori un rol specific, în care unul este în 
mod necesar îngrijit, iar celălalt îngrijeşte. Tocmai de aceea este contra- 
indicată interferența relaţiei terapeutice cu alte tipuri de relaţie - de rudenie, 
de prietenie etc. * 

Acest fapt este valabil nu numai pentru relaţia psihoterapeutică, ci şi 
pentru orice relaţie terapeutică în general. În faţa medicului pacientul se 
dezbracă, se întinde pe pat, scoate limba etc., comportamente care ar fi 
aspru sancţionate, ori ar avea o altă semnificaţie în câmpul social. 

În domeniul medicinei, relaţia terapeut-pacient este de cele mai multe 
ori mediată de un aparat sau instrument fizic care, chiar singure în afara 
unor ritualuri şi coduri de relationare, au puterea de a delimita clar câmpul 
terapeutic de câmpul socio-cultural al actorilor sociali aflaţi în interacţiune. 
De cele mai multe ori pacientul învaţă „rolul de bolnav” şi aşteaptă anumite 
comportamente corelative acestuia din partea medicului. Dacă aşteptările 
lui nu sunt satisfăcute, implicarea acestuia în relaţia terapeutică şi efectul 
terapeutic ar putea deveni problematice. 

În domeniul psihoterapiei, delimitarea relaţiei psihoterapeutice de alte 
tipuri de interacţiune socială este cu atât mai necesară cu cât există şi alte 
relaţii sau situaţii cu efecte psihoterapeutice, fără ca acestea să poată fi 
considerate psihoterapii: sfatul unui prieten primit într-o situaţie de mare 
cumpănă, participarea la un spectacol ; comunicarea medic-bolnav şi orice 
act medical are şi efecte psihoterapeutice implicite, deşi medicul nu-şi 
propune să facă psihoterapie. 

Tocmai noutatea rolului prescris de codurile relaţiei psihoterapeutice, 
modul de comunicare deosebit de cel cotidian asigură puterea relaţiei 
psihoterapeutice, care poate sparge astfel automatismul repetitiei (con- 
ceptualizat de psihanalizá prin termenul de transfer, iar de Scoala de la 
Palo Alto prin principiul multiplicärii ce conduce la solutii ce mentin 
problema) ráspunzátor de dezechilibrul evident al pacientului in raport cu 
mediul in care se aflá. | 

Ín cimpul terapeutic se instaureazä o noui realitate psihosocialä deoarece 
codurile relationale psihoterapeutice transgreseazá in mod deliberat regulile 
obişnuite. Într-un cadru in care pacientul nu mai este securizat de obiceiuri, 
uzante şi coduri obişnuite, in care tabuurile socio-culturale sunt anulate şi 
se află sub imperiul altor reguli şi interdicții, el trăieşte o stare în care sunt 
puse sub semnul întrebării fundamentele pe care se sprijină echilibrul lui 
psihologic. Tocmai pe acest fond de insecuritate va interveni terapeutul. 

Regulile care organizează această relaţie comportă un aspect etic (dreptu- 
rile şi îndatoririle partenerului) şi un aspect tehnic (directionism, neutra- 
litate, abstinentá, secret, activitate, pasivitate etc.). Aceste reguli definesc 
comportamentele reciproce atât ale terapeutului, cât şi ale pacientului 
(statusul terapeutului şi cel al pacientului). 

La acestea se adaugă un nted de comunicare specific care poate fi 
dominant verbal sau non-verbal (relaxare, joc); se poate trece de la 
discursul verbal la strigăt, la acţiuni directe asupra corpului sau la muzică. 

Toţi aceşti parametri au ca funcţie definirea unui fel de „joc” care 
diferenţiază relaţia terapeutică de o relaţie interpersonală convenţională 


(fig. 4). 
Comportamente reciproce ale pacientului 
A si terapeutului NÉ 
Status : drepturi si 
indatoriri 


Procedee tehnice : 
„regulile jocului” 


AS 
Paraverbal : strigät, Non-verbal : relaxare, 
MEN muzicá joc... 


Fig. 4 - Caracteristicile specifice relaţiei psihoterapeutice 
(E. Gilieron, 1997, p. 79) 


Fiecare şcoală psihoterapeutică presupune o anumită concepţie despre 
om, despre boală şi sănătate, normal şi patologic şi, în funcţie de acestea, 
utilizează un anume dispozitiv tehnic pentru atingerea unor scopuri speci- 
fice (realizarea insight-ului, înlăturarea simptomului, maturizarea si dezvol- 
tarea persoanei etc.). 

Evident, codurile relationale si „regulile jocului” terapeutic capătă 
dimensiuni şi nuanţe specifice, în funcţie de şcoala căreia îi aparţine 
terapeutul. În acest context am putea defini competenţa psihoterapeutului 
ca fiind capacitatea de a stabili o relaţie dinamică în interiorul unui cadru 
spatio-temporal dat, în funcţie de obiective precise şi prin raportarea lor la 
un model teoretic clar şi coerent. 


2. Sugestia - strategie de comunicare şi influențare 
în relaţia medic-bolnav 


Analiza dialogului medic-bolnav relevă numeroase surse posibile ale distor- 
sionării mesajului care circulă între cei doi. Interpretarea acestora din 
perspectiva dimensiunilor complexe ale sugestiei este, considerăm, posibilă 
şi utilă. În fond este vorba de o „întâlnire existenţială” într-o situaţie cu o 
mare încărcătură psiho-afectivă între două personalităţi diferite, întâlnire 
structurată nu numai de reglementări birocratice, organizaționale, ci şi de 
vectori care ţin de alcătuirea profundă a medicului şi bolnavului: cunoş- 
tinte, atitudini, aşteptări, imaginea de sine şi imaginea celuilalt, interese, 
motivații etc. Această întâlnire se desfăşoară într-un context social care ne 
oferă un registru de roluri ce ne obligă la simulare/disimulare, înşelare/ 
autoînşelare — fenomene ce ne apropie de esenţa fenomenului sugestiv. 

Boala bate la uşa noastră fără să ne prevină. Ea ne ia pe nepregătite şi 
creează, în primul rând, o stare de slăbiciune, angoasă şi incertitudine. 
Bolnavul va cunoaşte o perioadă de regresie şi demisie — care îi va creşte 
sensibilitatea la sugestie. Alegerea unităţii medicale, a medicului sau a 
unor terapii empirice se află de multe ori sub semnul unor incitatii sugestive 
ale anturajului sau al unor pre-judecáti personale. 

Indiferent de natura simptomului, acesta este în acelaşi timp reflectarea 
unui disconfort atât fizic cât şi psihic, adică o manieră de a solicita ajutor. 
Cu cât anxietatea este mai mare, cu atât bolnavul poate apela la strategii 
subconstiente de „şantaj afectiv”, exagerând acuzele (vezi, de pildă, „sin- 
dromul de pre-externare”), sau expunând o ierarhie particulară a simpto- 
melor care reflectă atât nivelul său intelectual, toleranța la frustrare, dar şi 
o serie de mecanisme de apărare psihică, în care strategia autosugestivă 
joacă un rol deosebit. Notăm aici doar rationalizarea, în care argumentarea 
logică se împleteşte cu demersul afectiv al acceptării şi credinţei, precum 
şi negarea. Chiar Freud spunea că obiectul angoaselor noastre nu poate 

apărea în câmpul conştiinţei decât ca o negare a acestuia ; teama de cancer 
sau infarct, de pildă, va mobiliza toată experienţa şi cunoştinţele empirice 
ale bolnavului în scopul prezentării simptomatologiei, în aşa fel încât 
acesta să obţină din partea medicului securizarea de care are nevoie. 
Discursul său, expresia manifestă a unui proces subconştient, ar putea fi 
rezumat astfel: „Nu am cancer (infarct etc.), nu-i aşa ?”. 

Alteori bolnavul îşi afirmă în mod deschis suferinţa, durerea, cu intenţia 
mai mult sau mai puţin conştientă de a obţine din partea medicului negarea 
gravitátii simptomului. Când bolnavul spune : „Domnule doctor, sunt foarte 
bolnav”, el nu aşteaptă din partea acestuia un răspuns afirmativ, ci, cu cât 
este mai insistent în afirmaţia sa, cu atât are o mai mare nevoie de negarea 
ei. Important este ca medicul să-i receptioneze adecvat mesajul sugestiv. În 
orice situaţie sugestia difuzează soluţii ; chiar atunci când are forma unei 
probleme, ea creează premisele unei anume soluţii. Iar bolnavul se prezintă 
cu atâtea probleme, încât nici el, nici medicul nu vor şti totdeauna să 
discearnă între soluţiile reale şi cele dorite, între cele proprii şi cele 
asimilate de la celălalt! 

Expunerea simptomatologiei de către bolnav este de cele mai multe ori 
marcată de negarea responsabilităţii lui. Ar fi culpabilizant şi angoasant 
faptul de a avea o parte din responsabilitate în apariţia bolii! Dorind să se 
protejeze de această angoasă, bolnavul îşi limitează şi capacităţile sale de 
apărare împotriva bolii şi devine un fel de obiect deteriorat ce aşteaptă 
intervenţia unui tehnician pentru a-l repara. Cu cât se va simţi mai depăşit 
de boală cu atât trebuie să creadă mai mult în medicul său. Iar credinţa este 
terenul cel mai propice pentru apariţia comportamentului sugerat. În orice 
relaţie socială, rolul jucat de fiecare individ implică şi un anume grad de 
control al mesajului recepționat de la celălalt. Asimetria accentuată a relaţiei 
medic-bolnav „prescrie” acestuia din urmă rolul acceptării, conformării, 
ascultării. Parafrazând o zicală populară, putem spune că bolnavul, abando- 
nând orice tendinţă de control raţional, este îndemnat să facă „nu ce face 
medicul, ci ceea ce spune el”. 

Ierarhia subiectivă a simptomelor relatate de bolnav se constituie pentru 
acesta într-un „cadru de referinţă” (M. Sherif), ce structurează şi alimen- 
tează percepţia stimulilor interni şi externi (cu efecte deosebite asupra 
„schemei corporale”). Expectantele pozitive sau negative asociate fiecărui 
rol, deci şi rolului de bolnav, au un potenţial sugestiv deosebit. 

În cazul multor boli, o serie de simptome sunt induse de modelul 
socio-cultural de trăire a bolii respective, fapt reflectat în discursul spontan 
al bolnavului. Prioritatea subiectivă a simptomelor relatate de bolnav 

exercită o presiune asupra medicului, care trebuie să ţină seama de aceasta 
dacă doreşte să realizeze o comunicare autentică cu bolnavul şi să evite 
iatrogeniile. 

Se vorbeşte, în general, zâmbind, despre studenţii medicinişti care se 
îmbolnăvesc de fiecare boală pe care o studiază, fără să se conştientizeze 
suficient că mecanismul autosugestiv pe care îl implică acest fenomen nu 
dispare niciodată, el manifestându-se doar sub alte forme şi cu altă amploare 
pe tot parcursul activităţii lor ulterioare. Cunostintele medicale însuşite 
determină, pe de o parte, o percepţie particulară a „eului fizic” propriu, pe 
de alta, o percepţie evaluativă a comportamentelor celorlalţi oameni, prin 
raportarea acestora la diverse cadre nosologice. 

Comportamentul neverbal al medicului are o importanţă deosebită ; el 
poate fi vehiculul unor sugestii pozitive sau negative, feed-back-ul care 
orientează discursul bolnavului. Acordarea unui timp insuficient bolnavului 
poate avea asupra acestuia un efect anxiogen prin imposibilitatea realizării 
catharsis-ului, prin receptarea unei lipse de interes din parte medicului ori 
prin inducerea incertitudinii de a fi spus tot pentru a uşura stabilirea 
diagnosticului. 

De asemenea, prelungirea excesivă a anamnezei poate fi redundantă şi 
poate induce bolnavului impresia unei incapacitáti a medicului de a-i depista 
suferinţa. 

Problematica interviului clinic este foarte complexă, iar sursele de 
eroare datorate efectelor sugestive ale atitudinilor, expectantelor, formaţiei 
profesionale, ambianţei etc. sunt multiple şi variază de la un domeniu clinic 
la altul. De pildă, interviul clinic psihiatric se dovedeşte a fi destul de 
relativ în stabilirea diagnosticului, întrucât în domeniul psihiatriei există în 
mod deosebit tendinţa medicului de a-şi utiliza credinţele, atitudinile, 
comportamentele drept etaloane ale normalitátii — vectori ce structurează 
într-o manieră specifică raţionamentul diagnostic. 

Deşi se utilizează frecvent dictonul că nu există boli, ci doar bolnavi, 
expectatiile atitudine-structură (cum le numesc specialiştii în domeniu) îi 
determină pe unii medici să supraestimeze structura simptomatologică a 
unei boli şi să , forteze" realitatea clinică să i se conformeze. Ele orientează 
şi potenteazá conţinutul sugestiv al unor întrebări adresate bolnavului. 

De o importanţă deosebită este ambianța în care se desfăşoară interviul 
clinic. De foarte multe ori acesta se derulează în prezenţa altor bolnavi sau 
cadre medicale, în diverse poziţii şi cu frecvente întreruperi. Toate aceste 
împrejurări pot exercita presiuni psihice asupra bolnavului, influentándu-i 
comportamentul verbal si neverbal. Astfel, Hamilton, studiind comportamentul 

sexual, a recunoscut nu numai posibilitatea ca intervievatorul să utilizeze 
verbalizări sau succesiuni sugestive ale întrebărilor, ci şi că unele schimbări, 
chiar minore, în tonalitatea intervievatorului afectează comparabilitatea 
datelor. Mai mult decât atât, el a considerat că distanţa (în metri şi 
centimetri) dintre intervievator şi respondent, precum şi poziţia celor doi 
pot afecta rezultatul. Desigur că pentru a atenua influenţa acestor factori nu 
trebuie să procedăm cum a procedat autorul citat (care a aşezat scaunele 
celor doi interlocutori în poziţii fixe, iar întrebările au fost adresate în 
scris). Important este să sesizăm de fiecare dată circumstanţele care ar 
putea induce modificări sau omisiuni în fluxul informaţional ce ne parvine 
din partea bolnavului. 

Considerăm că aici trebuie pusă în discuţie o dimensiune a sugestiei/ 
sugestibilitátii care, deşi a fost sesizată încă de la începutul secolului de 
către Binet, începe să fie analizată şi conceptualizată de-abia în ultimii ani. 
Este vorba de sugestibilitatea interogativá. Gudjonsson şi Clark (1986 - 
cf. Gudjonsson, 1989, p. 135) definesc sugestibilitatea interogativă ca 
„măsura în care, în cadrul unei relaţii sociale strânse, oamenii ajung să 
accepte mesaje comunicate în timpul chestionării, având ca rezultate modifi- 
carea răspunsului comportamental ulterior”. Modelul teoretic propus postu- 
lează, între altele, existenţa a trei precondiţii necesare apariţiei sugestiei 
interogative : incertitudinea, încrederea interpersonală şi expectanţele pozi- 
tive. Toate aceste preconditii sunt întrunite de relaţia medic-bolnav şi sunt 
atât de evidente încât nu insistăm în analiza lor. Menţionăm doar cuvintele 
spuse de dr. Loukakis: „Relaţia medic-bolnav se bazează pe încrederea 
(am putea spune credinţa — n.n.) pe care bolnavul o acordă medicului său ; 
fără încredere nu numai cá relaţia nu poate fi bună, dar şi vindecarea bolii 
devine foarte aleatorie, aproape imposibilă. La nivelul relaţiei medic-bolnav 
medicina se personalizează” (R. Dupont, 1981, p. 57). În plus, strategia 
preponderent defensivă a bolnavului în raport cu boala favorizează asimi- 
larea oricăror sugestii implicite sau explicite vehiculate în cursul interviului 
clinic. Pe de altă parte, de multe ori pacientul nu este învăţat sau nu găseşte 
formulele cele mai potrivite pentru a-şi exprima dezacordul faţă de afirma- 
tiile sau negatiile mai mult sau mai puţin evidente ale medicului. 

Există o serie de „mituri clinice” (V. Enătescu, 1981, p. 133) genera- 
toare de efecte sugestive. Astfel, modelul virotic, conform căruia orice 
tulburare are drept cauză un virus, un corp străin etc., orientează interviul 
clinic spre descoperirea acestei cauze ; şi dacă este adevărat că găseşti doar 
ceea ce cauti, în demersul diagnostic medicul trebuie să găsească o cauză 
pentru a-şi justifica terapia. 

Un alt model este cel energetic; boala interpretatá ca dezechilibru 
energetic fundamenteazá o serie de terapii ce utilizeazá curentul electric 
(de la fizioterapie la... electropuncturá). Un caz particular il constituie 
modelul bioenergetic ; terapeutul, posesor al unei energii supranormale, 
corectează dezechilibrul energetic al pacientului utilizând un anume ritual". 
În acest caz, sugestia acţionează implicit sau explicit în dublu sens: 
terapeutul, „hipnotizat” de ideea posedării unei energii deosebite, îşi 
hipnotizează pacientul. Nu argumentăm aici calitatea „energiei” care circulă 
între cei doi, important este să reținem efectul terapeutic care considerăm 
că are la bază „câmpul psihosocial" particular creat între terapeut şi pacient, 
în care credinţa, sugestia, motivaţia, expectanţa, prestigiul terapeutului au 
un rol deosebit. 

Foarte mulţi medici, în cadrul interviului clinic sau convorbirii tera- 
peutice, utilizează diverse îndemnuri - „nu mai fuma”, „fii mai relaxat, 
indiferent” -, expresii ale modelului „educării voinței”, neţinând cont de 
faptul că orice comportament se învaţă. 

Documentele medicale ale bolnavului, consultate de medic, exercită o 
influenţă deosebită asupra deciziei diagnostice şi terapeutice, influenţă 
moderată de diverşi factori, precum : autoritatea unităţii medicale emitente, 
prestigiul medicului care semnează documentul, rezultatele unor tehnici de 
investigaţie suprasofisticate etc. Cunoaştem medici care, de obicei, consultă 
documentele medicale ale bolnavului după interviul şi examenul clinic, 
pentru a evita ca acestea să fie contaminate de judecátile de valoare cuprinse 
în documente ; dar există şi cazuri în care o eroare de diagnostic persistă 
din cauza prestigiului primului medic care a diagnosticat boala, sau a 
unităţii în care acesta lucrează. 

Aspectele tehnice proprii relaţiei terapeutice accentuează caracterul 
asimetric şi de dependenţă al acesteia, în care unul din parteneri, bolnavul, 
joacă rolul de obiect; bolnavul dezbrăcat, culcat, imobil şi tăcut este, 
într-adevăr, obiectul manipulărilor fizice ale medicului care, îmbrăcat, în 
picioare şi în libertatea gesturilor sale, îl ascultă sau îl palpează, îi ordonă 
să se aşeze, să-şi întindă picioarele, să-şi oprească respiraţia sau să tuşească. 
„Dacă e adevărat că norme stricte definesc limitele dreptului medicului de 
a manipula fizic bolnavul - spune L. Boltanski - nu este mai putin adevärat 
cá medicul poate mereu, trecând de la manipularea fizicä la cea moralä, sá 
creascá la bolnav, prin mijloace tehnice subtile, sentimentul de dependentä 
si sugestibilitatea” (Boltanski, 1981, p. 23). 

Securizarea bolnavului este, intre altele, grija permanentá a medicului. 
A securiza, când boala nu e prea gravă, nu este greu. Dar a spune „nu aveţi 

nimic”, deşi formula corespunde absenței unei boli organice decelabile, 
este în acelaşi timp şi o negare a simptomului bolii, şi a solicitării sale 
secundare (nevoia de ajutor). 

Securizarea unui bolnav grav necesită, din partea medicului, o cu totul 
altă investiţie psihică, ce poate antrena inclusiv convingerile sale filosofice 
sau religioase. Pentru a nu-şi îngrijora bolnavul, medicul evită să-şi exprime 
îndoielile sau ignoranţa, ceea ce-i permite să-şi păstreze puterea. Structura 
examenului paraclinic nu este totdeauna determinată numai de ipotezele 
diagnostice ale medicului, ci şi de presiunea exercitată de diversele acuze 
subiective ale bolnavului. Pentru a anula o îndoială, a sa sau a bolnavului, 
medicul ajunge deseori să solicite examene complementare, uneori evi- 
tabile. Alteori, pentru a răspunde nevoii de securizare, medicul „somati- 
zează” voluntar, adică rationalizeazá simptomul, raportându-l la un organ 
sau o explicaţie ştiinţifică („nu, nu sunteţi nevrotic, stomacul e cel ce vă 
creează probleme...”, „este un deficit biologic de...” etc.); dar medicul 
caută să securizeze sau să se securizeze ? 

Mecanismele sugestive, alături de cele reflexe şi raţionale, se constituie 
într-o necesară strategie a cunoaşterii şi acţiunii. Una din sarcinile princi- 
pale ale medicului aflat in fata unui bolnav este rezolvarea contradictiei 
dintre multitudinea posibilităţilor de interpretare a simptomelor şi necesi- 
tatea de a admite doar una singură, în caz contrar el nefiind capabil să ia 
o decizie terapeutică. Mai ales în cazurile grave, ce impun decizii urgente, 
strategiile raţionale sunt de obicei insuficient de rapide pentru a conduce la 
soluţii şi stabilitate cognitivă; uneori, strategiile rationale produc un fel de 
„blocare” a comportamentului. În astfel de situaţii, caracterizate prin 
ambiguitate şi anxietate, intervin mecanismele sugestive care conduc la o 
decizie terapeutică, percepută „ca şi cum” ar fi unica posibilă. 

Mai mult decât în alte domenii de activitate, în medicină, puterea 
medicului, imaginea de sine, responsabilitatea deosebită a actului medical 
favorizează apariţia strategiilor de cunoaştere şi influenţă sugestivă. Puterea 
medicului, uneori slabă în raport cu boala, dar importantă prin imaginea pe 
care i-o dá, îl închide în singurătatea sa. Pentru a-şi seduce clientela, 
medicul caută să-şi dezvolte sau să-şi conserve imaginea de marcă - 
competenţă, încredere, devotament, amabilitate - uneori în detrimentul 
esentialului. 

Spre deosebire de bolile somatice, unde medicina a furnizat suficiente 
dovezi ale puterii sale, în domeniul bolilor funcţionale, unde cunoştinţele 
nu sunt suficient de clare şi succesul terapiilor propuse, mai puţin asigurat, 
ar putea avea loc punerea în discuţie a puterii medicului. Medicul poate 

gresi oricánd, riscul de eroare este inerent fiecárei consultatii, dar cel mai 
bun medicament este medicul insusi si increderea (credinta) care se inves- 
teste in el. 

Conceptul , autoimplinirii profetiei" , considerat a avea virtuti explicative 
deosebite in domeniul sugestiei, fundamenteazá necesitatea de a privi 
optimismul/pesimismul terapeutic al medicului ca factor important in evolu- 
tia bolii. Nu este vorba aici de „minciuna terapeutică” pe care unii medici 
o folosesc cu o pricepere mai mare sau mai mică, ci de convingerile 
profunde ale medicului referitoare la puterea medicinei, la capacitatea 
regenerativă a oricărui sistem viu etc. Dintre toti specialiştii, medicul este 
singurul căruia i se spune „doctor”, şi dacă acest cuvânt provine din docere 
(„a învăţa”), el este, sau trebuie să fie nu numai vindecător, ci şi educator, 
învăţător (Balint şi Balint, 1976, pp. 137-138). El trebuie să înveţe bolnavul 
nu numai cum să participe la vindecarea sa, ci şi'cum să trăiască cu boala, 
în cazul în care aceasta nu poate fi vindecată. Pentru a-şi îndeplini aceste 
responsabilităţi medicul nu trebuie să ofere doar medicamente, el trebuie să 
se dăruiască pe deplin pe el însuşi pacientului său, iar sugestia este una din 
modalităţile utilizate, conştient sau nu, pentru realizarea acestui deziderat. 


3, Relaţia terapeutică în teoria şi practica 
unor şcoli terapeutice 


3.1. Relaţia terapeutică în psihanaliză 


Teoria şi practica psihanalitică a suferit o serie de dezvoltări şi transformări. 
Apariţia terapiilor. psihodinamice scurte a modificat substanţial relaţia 
terapeutică întâlnită în cura psihanalitică clasică. Consideratiile noastre se 
referă totuşi doar la terapia psihanalitică ortodoxă, clasică. 

În conformitate cu teoria psihanalitică, terapia tulburărilor nevrotice se 
realizează prin explorarea unor aspecte ale istoriei individului şi prin 
descoperirea relaţiilor lor cauzale cu starea psihologică prezentă. Afirmația 
fundamentală a psihanalizei este aceea conform căreia simptomele prezente 
îşi au originea în conflicte inconștiente. Procesul terapeutic constă, în 
principal, în aducerea acestor conflicte la suprafaţă, în domeniul conştien- 
tului. Conflictul nevrotic este rezolvat când acele părţi ale Eului, Sinelui şi 
Supraeului, respinse din câmpul conştientului în timpul dezvoltării, sunt 
integrate. Obiectivul tratamentului este acela de a motiva Eul să renunţe la 
mecanismele de apărare patologice sau să găsească altele mai adecvate. 

Aceste schimbări structurale ale Eului sunt considerate a fi singura soluţie 
viabilă la conflictele bazale şi, în acelaşi timp, garanţia unei permanente 
schimbări. / 

Relaţia terapeutică psihanalitică implică anumite reguli. Principala 
regulă care se referă la pacient este regula asociaţiei libere : pacientul are 
drept consemn să spună, pe cât posibil, tot ceea ce-i vine în minte, fără să 
înlăture gândurile care i se par prosteşti, banale sau fără importanţă. 
Această regulă se bazează pe afirmaţia lui Freud că inconştientul conţine 
tendinţe spre exprimare în plan conştient prin încercarea de a depăşi 
barierele Eului. Materialul psihologic produs în urma asociaţiilor libere 
este analizat cu ajutorul unor tehnici orientate spre obţinerea insiehr-ului, 
precum confruntarea, clasificarea, interpretarea şi perlaborarea, | 

Şi comportamentul terapeutului se conformează unor reguli specifice : 

- Tăcerea. Tăcerea psihanalistului trebuie să permită asociaţiilor paci- 
entului sá se dezvolte. 

- Atenţia flotantá. Asociaţiilor libere ale pacientului - orienjate de 
tendinţe inconstiente ale acestuia, le corespunde atenţia flotantä a 
psihanalistului - expresia „inconştientului expert" al terapeutului. 
Terapeutul nu trebuie să aibă o idee preconcepută când îşi ascultă 
pacientul, dar trebuie să poată să se lase surprins, să recepteze, fără 
efort, idei, în aparenţă incongruente, suscitate de discursul acestuia. 

- Neutralitatea. Psihanalistul nu se pronunţă asupra opiniilor pacien- 

„tului; el este acolo doar pentru a înţelege şi interpreta. 

- Abstinen(a. Această regulă are un versant îndreptat spre terapeut, 
iar altul spre pacient. Terapeutul trebuie să se abţină a da pacientului 
satisfactiile pe care acesta le caută, pentru a evita să devină com- 
plicele nevrozei sale, şi să-şi limiteze intervenţiile sale strict în 
domeniul interpretării. În anumite cazuri, psihanalistul recomandă 
pacientului să se abţină de la luarea unor decizii importante în cursul 
tratamentului, pentru a-l proteja de deciziile dificil reversibile ce ar 
putea fi legate de o fază tranzitorie a tratamentului, dar, mai ales, 
pentru a-l obliga să verbalizeze conflictele sale pe divanul psihana- 
litic, în loc de a-l lăsa să acţioneze în viaţa de zi cu zi într-o manieră 
mai puţin lucidă. Abstinenţa analistului şi abstinenţa recomandată 
pacientului au ca obiect lupta împotriva „trecerii la act” (acting 
Qut), adică împotriva exprimării de către pacient a conflictelor sale 
în limbajul acţiunii. Regula abstinenţei asigură o conversie forţată a 
conflictelor într-o formă verbală. Ipoteza care stă la baza acestei 
reguli afirmă că datorită acestor măsuri de frustrare controlată, 


102 ELEMENTE DE PSIHOTERAPIE INTEGRATIVÁ 


pacientul, privat de sursele obisnuite de satisfactie, este plasat intr-o 
stare de dezechilibru: pe de o parte, el va trái mai mult in analiza 
conflictelor pe care caută să le rezolve obişnuit în viaţa cotidiană, pe 
de alta, în cura analitică însăşi; neputând obţine de la analist 
satisfactiile pe care acesta i le refuză, va începe să-şi exprime 
conflictele într-un mod mai direct. Acestea vor deveni „analizabile”. 

- Evitarea intervențiilor asupra anturajului pacientului. Psihanalistul 

se interesează de lumea internă a pacientului, şi nu de anturajul său. 

- Interpretarea. Ea este instrumentul terapeutic principal al psihana- 

listului ; ea constă în a ajuta pacientul să perceapă originea reală a 
sentimentelor sale, a temerilor sau inhibitiilor sale. (când pacientul 
ajunge să relationeze temerile sale de trecut nu se mai teme de 
prezent). Interpretarea trebuie să ţină seama de capacitatea de elabo- 
rare a pacientului şi să nu fie „sălbatică”. 

Aceste principii stau la baza a ceea ce s-ar putea numi intersubiecti- 
vitatea relaţiei terapeutice şi determină procesul psihanalitic. În timpul 
tratamentului, relaţia terapeutică însăşi devine obiect al analizei. S-a afirmat 
că pacienţii nevrotici tind să manifeste reacţii transferentiale în care aceştia 
se raportează la obiecte inconstiente — în acest caz, terapeutul — spre care 
orientează impulsurile lor libidinale sau agresive. Aceasta înseamnă că 
pacienţii tind să retrăiască relaţiile trecute în cadrul tratamentului, într-un 
efort de căutare a gratificatiei. Astfel de „repetări ale trecutului” în relaţia cu 
terapeutul pot conduce la manifestarea unor structuri libidinale ori compor- 
tamentale (de dependenţă sau agresive) foarte puternice faţă de acesta. 

Reacţiile transferentiale sunt de cea mai mare importanţă şi sunt stimu- 
late de terapeut, deoarece constituie materialul esenţial ce este analizat. 
Reacţiile transferentiale pot fi pozitive sau negative ; primele includ reacţii 
precum simpatia, dragostea, respectul pentru terapeut şi furnizează o bază 
a alianţei terapeutice ce conduce pacientul la o identificare cu atitudinea şi 
demersul terapeutului. „Argumentele care nu au drept corolar faptul de a 
emana de la persoane iubite nu vor exercita nici cea mai mică influenţă în 
viaţa majorităţii oamenilor” (Freud, 1980, p. 360). Pacientul este ulterior 
ajutat să perceapă în mod diferit situaţiile şi să descopere noi modalităţi de 
funcţionare. În reacţiile transferentiale negative, pacientul actualizează 
vechile conflicte. 

„Transferul, atât în forma sa pozitivă cât şi în cea negativă, se pune în 
sdvidiul rezistentei” (Freud, cf. Laplanche, Pontalis, 1994, p. 440). Freud 
abordează în detaliu problema transferului in raport cu rezistentele. El 
descrie două situaţii opuse : rezistenţa la transfer şi rezistența prin transfer. 

Rezistenţa la transfer se traduce prin întreruperi ale asociaţiilor, tăceri 
prelungite etc. Rezistenţa prin transfer àre următoarele caracteristici : 
„Transferul asupra persoanei analistului nu joacă rolul rezistenţei decât în 
măsura în care el este un transfer negativ sau chiar pozitiv Compus din 
elemente erotice refulate” (Freud, cf. Gilieron, 1997, p. 24). În acest caz, 
continuă Freud, pacientul vrea să pună în act pasiunile sale, fără să ţină 
seama de situaţia reală. Totuşi, această „repetiţie simbolică” a trecutului în 
cadrul relaţiei terapeutice asigură posibilitatea schimbării şi „devine cel 
mai puternic dintre instrumentele terapeutice” (Freud) ; analiza şi interpre- 
tarea trecutului patogen asigură „uciderea” acestuia, şi, cum nimeni nu 
poate fi ucis în lipsă, transferul asigură prezentificarea sa simbolică. 

Reacţiile afective inconstiente ale terapeutului faţă de pacient sunt 
descrise careacţii contra-transferenjiale. O atitudine pozitivă a terapeutului 
faţă de pacient pare să fie o condiţie necesară pentru o cură analitică cu 
bune rezultate. Totuşi, dacă această atitudine depăşeşte un anume nivel 
Critic, ea poate stimula nevoia pacientului de gratificare şi dependenţă. 
Astfel, contra-transferul poate deveni un obstacol în evoluţia terapiei şi 
poate ridica chiar probleme etice. Contra-transferul pozitiv sau negativ 
devine, în aceste condiţii, pentru terapeut o provocare personală cu efecte 
asupra dezvoltării şi formării sale profesionale. 

| Această scurtă prezentare a psihanalizei ortodoxe demonstrează că 
relaţia terapeutică este considerată a fi cel puţin la fel de importantă ca 
tehnicile analizei. Factorii importanţi pentru psihanaliză, şi care pot fi 
întâlniți şi în alte tipuri de psihoterapii, sunt următorii : 

1) Accentul pus pe alianţa terapeutică; 

2) Un stil empatic, nondirectiv şi neevaluativ al terapiei ; 

3) Identificarea pacientului cu terapeutul ; 

4) Acceptarea insight-urilor şi a metodelor analitice. 

Deşi practica psihanalitică a suferit o serie de transformări şi dezvoltări, 
relaţia terapeutică rămâne unul dintre cei mai importanti factori terapeutici. 
Acest fapt a şi fost demonstrat de o serie de cercetări empirice. Astfel, s-a 
constatat că, luate separat, caracteristicile terapeutului şi pacientului explică 
doar o mică parte din varianta succesului terapeutic în timp ce interacţiunea 
specifică din cadrul diadei terapeutice corelează semnificativ cu rezultatele 
(cf. Schaap, Bennun, Schindler, Hoogdvin, 1993). 


33. Relatia terapeuticá in terapia centratá pe client 


Terapia centrată pe client are la bază un model al personalităţii care 
accentuează rolul deosebit al dezvoltării sau auto-actualizării. Obiectivul 

ideal al actualizárii este dezvoltarea depliná a personalitätii si tendinta de a 
evolua in directia maturizárii. Aceastá dezvoltare este rezultatul experien- 
. telor personale (self - eu) care pot apárea doar in relatiile cu ceilalti. Multe 
experiente au un caracter simbolic, desi ele pot f1 constientizate. 

Adaptarea psihologică se află: într-o strânsă coevolutie cu imaginea 
de sine (self-concept). Aceasta înseamnă că toate experienţele fizice şi 
senzoriale ale organismului sunt asimilate la un nivel simbolic, aflat într-o 
relaţie congruentă cu imaginea de sine. Oamenii vor deveni din ce în ce mai 
securizati şi congruenti, dacă în relaţiile lor cu celelalte persoane se simt 
acceptaţi şi întelesi. 

Dimpotrivá, dacá o persoaná träieste ignorarea sau neacceptarea uni- 
versului sáu interior ori chiar lipsa de respect, acest fapt ii va afecta 
functionarea sa psihologicá. Dacá un individ este continuu confruntat cu 
aceastá atitudine, de exemplu, la scoalá, la serviciu, acasá, atunci el isi va 
forma o scázutá stimá de sine si o imagine negativá de sine. Imaginea de 
sine a individului va avea, astfel, la bazá evaluarea propriilor experiente de 
cátre ceilalti. Deoarece evaluärile celorlalti interiorizate de cátre individ nu 
se aflá intr-o relatie necesará cu experienta factualá a acestuia, ele vor fi 
exprimate din ce in ce mai intens sub forma sentimentelor de tensiune, 
durere, suferinţă. 

Întrucât fiecare are nevoie de o imagine pozitivă în tranzacţiile cu 
ceilalţi, persoana aflată în această situaţie dezvoltă ceea ce C. Rogers 
numeşte o imagine pozitivă condiționată prin interiorizarea unor condiţii 
ale demnităţii : ea se simte demnă de respect numai în anumite condiţii, în 
funcţie de valorile impuse din exterior, valori care nu au nici o legătură cu 
ceea ce simte persoana cu adevărat. 

Experiențele care sunt în dezacord cu aceste valori introiectate („condiţii 
ale demnităţii”) pot fi percepute ca amenințătoare si de aceea ele vor fi 
ignorate, dezavuate şi respinse. Dacă acest fapt se întâmplă în mod repetat, 
atunci structura eului devine inflexibilă pentru a rezista acestor ameninţări, 
ajungându-se astfel la un fel de barieră în calea dezvoltării personalităţii. 
Dezintegrarea şi dezorganizarea se manifestă când persoana aflată în această 
stare de incongruentá se confruntă cu un eveniment important („momentul 
adevărului”). Comportamentul dezorganizat al persoanei este expresia 
pendulării între direcţiile de acţiune dictate de „condiţiile demnităţii” 
impuse din exterior şi cele indicate de ceea ce aceasta simte cu adevărat. 
Scopul terapiei centrate pe client este acela de a diminua această dezorgani- 
zare şi de a depăşi rezistenţa. Se poate ajunge la o autoperceptie realistä, 
care va schimba structura eului si-i va märi autoacceptarea. 

Deoarece relatiile interpersonale sunt considerate a fi cheia dezvoltárii 
individului, terapia oferă o relaţie care este astfel structurată încât va 
permite actualizarea resurselor, facilitarea dezvoltării şi maturizàrii: Rogers 
consideră cá, pentru a-şi atinge aceste obiective, relaţia terapeutică trebuie 
să se conformeze unor principii. Astfel, el descrie următoarele şase condiţii 
care sunt necesare şi suficiente pentru schimbarea personalităţii : 

1) Două persoane intră într-o relaţie semnificativă pentru fiecare dintre ele. 

2) Clientul se află într-o stare de incongruen(á, adică vulnerabil şi 
anxios ; el trăieşte sentimentul că nu corespunde imaginii pe care o 
are despre sine. 

3) Terapeutul furnizează clientului o relaţie congruentă şi integrată: 
adică, terapeutul este el însuşi congruent cel puţin în relaţia cu 
clientul. 

4) Terapeutul acordă clientului o atenţie pozitivă necondiționată si 
acceptă toate experienţele acestuia, întrucât ele alcătuiesc persoana 
unică pe care o are în faţa sa. 

5) Terapeutul retrăieşte universul interior al clientului într-o manieră 
empatică şi încearcă să returneze către acesta experienţele astfel 
receptate. 

6) Clientul are disponibilitatea de a accepta, cel puţin in principiu, 
mesajul terapeutului în legătură cu atitudinea pozitivă necondiționată 
a acestuia faţă de el şi cu felul cum înţelege situaţia sa. 

Punctele 3, 4 şi 5 evidenţiază principalele caracteristici terapeutice ale 

relaţiei dintre terapeut si client, descrise de terapia rogersianä ca fiind 
condiţiile congruenfei , atenţiei (imaginii) pozitive necondiționate şi empa- 
tiei. Relaţia terapeutică este înţeleasă ca o alianţă activă în care terapeutul 
nu are alt obiectiv decât de a stabili o relaţie care să satisfacă cerinţele 
menţionate. Dacă clienţii pot accepta oferta unei relaţii empatice, necon- 
diţionate si congruente, atunci aceasta va preciza şi va clarifica comporta- 
mentul acestora precum şi răspunsurile consecutive ale terapeutului. Rogers 
sugerează că eficienţa terapeutică nu constă în construirea unei relaţii 
terapeutice eficiente, ci în efortul continuu al terapeutului de a menţine 
această relaţie. 
— Desi în domeniul terapiei centrate pe client pot fi, astăzi, identificate 
mai multe orientări (psihoterapia experientialá - Gendlin, 1973, o abordare 
dominant cognitivă - Wexler si Rice, 1974, şi una dominant didactică - 
Truax şi Carkhuff, 1969), concepţia asupra relaţiei terapeutice nu s-a 
schimbat prea mult. Totuşi, în abordarea terapeutică „interpersonală” relaţia 
terapeut-client ocupă un rol chiar mai important. 

Kiesler (1982), subliniind aspectele esenţiale ale psihoterapiei 
interpersonale, a afirmat că aceasta este o ramură mai directivă şi cu 
caracter interactiv accentuat a terapiei centrate pe client. Interacțiunea 
terapeut-client, în ciuda caracteristicilor sale unice, este în multe privinţe 
asemănătoare oricărei tranzacţii umane. Într-o astfel de relaţie, terapeutul 
este un participant şi un observator. De asemenea, clientul se prezintă în 
fata terapeutului cu acelaşi tip de mesaj rigid pe care îl transmite şi celorlati. 
Prima sarcină importantă a terapeutului este aceea de a încerca să identifice 
şi să evalueze stilul comportamental specific aşa cum se manifestă el în 
cadrul interacțiunii. Sursa majoră a acestei evaluări sunt reacţiile emotionale 
ale terapeutului însuşi, trăite în timpul acestor tranzacţii, precum şi regulile 
care au fost dezvoltate şi care îşi pot manifesta, uneori într-o manieră 
derânjantă, rolul lor în cadrul relaţiei. | 

Obiectivul terapiei interpersonale este, atât pentru terapeut cât şi pentru 
client, identificarea, clarificarea şi stabilirea de alternative la stilul compor- 
tamental rigid şi auto-defensiv al clientului. Sarcina lor este aceea de a 
înlocui tranzacţiile înguste, rigide şi contraproductive cu o comunicare 
mai flexibilă şi mai clară, adaptată la realităţile mereu schimbătoare ale 
contactelor sociale neprevăzute. Este important ca terapeutul să nu răspundă 
la fel cum au răspuns anterior persoanele semnificative pentru client, ci, 
mai degrabă, să răspundă chiar într-o manieră neconvenţională şi să rămână 
centrat pe domeniile, temele tratamentului şi pe procesul interactiv. 

Teoria lui Rogers cu privire la caracterul necesar şi suficient al empatiei, 
imaginii pozitive necondiționate şi copgruentei pentru provocarea schim- 
bării terapeutice a determinat multe controverse şi cercetări. A. Ellis, de 
exemplu, afirma încă din 1959 că schimbarea terapeutică poate apărea şi în 
absenţa tuturor condiţiilor menţionate de Rogers (cf. Davis şi Fallowfield, 
1991). Nici cercetările empirice nu au ajuns la concluzii categorice. Astfel, 
Parloff (1978), după o trecere în revistă a unui număr important de studii, 
concluzionează că după 20 ani de cercetare dovezile privind caracterul 
necesar şi suficient al condiţiilor rogersiene rămân neconvingătoare. Mai 
mult, terapeutii înşişi au revizuit postulatele initiale ale centrării pe client. 
În 1976, 702 membri ai Asociaţiei Germane de Psihoterapie Rogersiană au 
fost intervievaţi în legătură cu metoda lor terapeutică. Doar 9% din respon- 
denti pástraserá condiţiile rogersiene ortodoxe, iar o treime dintre ei 
incluseserá frecvent ingrediente nerogersiene. Multi terapeuti au raportat 
utilizarea unor tehnici neortodoxe precum jocul de rol si relaxarea. 

De fapt, comparată cu alte modele, teoria personalităţii a lui Rogers 
rámáne relativ insuficient elaboratá si, dupá cum afirmá Rachman, un 

model mai adecvat, precum analiza de variant, trebuie să ia în considerare 
nu doar caracteristicile terapeutului şi ale clientului, ci şi tehnicile terapeu- 
tice şi, probabil, mult mai important pentru o înţelegere corectă, o cunoag- 
tere a interacțiunii dintre aceşti trei factori (cf. Davis şi Fallowfield, 1991). 


3.3. Relaţia terapeutică în terapia cognitiv-comportamentală 


Teoriile cognitiv-comportamentale pot fi considerate o binevenită sinteză a 
diverselor abordări terapeutice şi sunt astăzi unele din cele mai răspândite 
psihoterapii. Deşi în acest domeniu există mai multe orientări şi cadre 
teoretice, ele împărtăşesc câteva afirmaţii de bază care justifică gruparea 
lor sub aceeaşi etichetă. Afirmația de bază este că toate comportamentele, 
adaptative sau neadaptative, sunt rezultatul unor scheme implicite. Acestea 
sunt mai mult sau mai puţin conştiente şi înglobează structuri cognitive şi 
sisteme de prelucrare a informaţiilor. Termenul cognifie este oarecum vag 
definit, dar se referă de cele mai multe ori la idei, semnificaţii, credinţe, 
gânduri, inferente, expectatii, afirmaţii, atribuiri. Se afirmă că acestea 
mediază comportamentul în mod direct (inclusiv manifestările emoţionale) 
şi sunt obiectivul major al schimbării psihoterapeutice. 

Cogniţiile variază de la un individ la altul si sunt dobândite de-a lungul 
vieţii. Nu este exclusă nici posibilitatea ca aceste cognitii să fie expresia 
experienţelor din prima copilărie, cogniţii ce continuă să exercite o influe{ä 
puternică asupra persoanei adulte. În general se consideră că tulburările 
comportamentale rezultă dintr-o perturbare a proceselor cognitive şi, de 
aceea, terapia îşi propune identificarea, provocarea şi schimbarea acestora. 
Acest fapt implică schimbarea afirmațiilor, ideilor false, a gândirii ce 
operează cu termeni rigizi şi extremi, a concepţiilor greşite sau inadecvate, 
astfel încât persoana să gândească, să se comporte şi să trăiască stări 
afective având o bază mult mai raţională. 

Spre deosebire de terapiile analitice şi centrate pe client, care acordă 
un rol important relaţiilor terapeutice însăşi şi a proceselor derivate din 
acestea, în economia generală a schimbării psihoterapeutice;-terapia cogni- 
tiv-comportamentală se centrează în mod deosebit pe tehnicile utilizate în 
cadrul creat de relaţia client-terapeut. Totuşi, o serie de observaţii şi 
cercetări empirice subliniază şi în cadrul acestei terapii importanţa transfe- 
rului. Transferul asigură o mai bună angajare a pacientului in terapie si 
crearea unei alianţe active între acesta şi terapeut. Chiar primele dezvoltări 
ale terapiei comportamentale au permis observaţia conform căreia, în cazul 
în care clientul discută unele teme anxiogene cu un terapeut cald şi empatic, 
atunci procesul desensibilizării va fi mai rapid si mai eficient. Inhibifia 

reciprocă (Wolpe) poate fi privită din perspectiva transferului: dacă 
_ pacientul realizează un transfer pozitiv în relaţia sa cu terapeutul, atunci el 
se va putea relaxa din ce în ce mai bine, inhibându-şi astfel anxietatea. De 
asemenea, sentimentele pozitive pe care le presupune relaţia transferentialá 
asigură succesul tehnicii modelării (Bandura) şi se pot transforma în factori 
recompensativi în stimularea dorinţei de însănătoşire. Importanţa întăririi 
sociale are la bază influenţa verbală a terapeutului. A. Bandura consideră 
influenţa ca bază a modelării, proces care asigură realizarea schimbării 
terapeutice. În teoria sa social-cognitivă, observarea modelelor joacă un 
rol important şi, de aceea, el atribuie terapeutului un rol important în 
schimbarea clientului. Pentru ca terapeutul să fie capabil să joace acest rol, 
este necesar ca el să fie văzut, într-o mare măsură, ca atractiv şi având un 
status superior ca expert. Identificarea clientului cu terapeutul asigură 
identificarea cu strategiile de adaptare pe care le propune acesta din urmă. 

Spre deosebire de relaţia terapeutică dezvoltată de celelalte terapii, 
unde predomină caracterul non-directiv al acesteia, în cazul terapiilor 
cognitiv-comportamentale avem de-a face cu o relaţie directivă ; de fapt, 
mai potrivit ar fi termenul de „relație de ghidare”, deoarece terapeutul 
ajută pacientul să ia anumite decizii, nu ia decizii în locul lui. 

Dacă în psihanaliză terapeutul îşi propune să fie o „oglindă perfectă” 
care să-i ofere pacientului o imagine ce conţine în egală măsură lumini şi 
umbre, iar în terapia rogersiană terapeutul doreşte să fie şi el o oglindă ce 
oferă pacientului „o imagine pozitivă necondiționată”, în terapia cognitiv- 
-comportamentală terapeutul are un rol mai activ, directiv, care implică in 
egală măsură procese precum : orientare, ghidare, colaborare, parteneriat. 

Putem sintetiza rolul si atitudinea terapeutului in terapia cognitiv- 
-comportamentalá astfel : 

1); Culege datele si efectueazá analiza functionalá a comportamentelor ; 

2) Explicá, informeazá, dedramatizeazá ; 

3) Defineste simptomul-tintá, identificá factorii de mentinere si cerce- 

teazá beneficiile secundare ale acestuia ; 

4) Alege strategia terapeuticá ; 

5), Stimulează motivaţia de participare la terapie a pacientului ; 

6) Aplicá tehnica terapeuticá ; 

7): Pune capăt relaţiei terapeutice (conform contractului terapeutic). 

Nune propunem să analizăm toate aceste dimensiuni ale relaţiei terapeutice, 
deoarece o astfel de analiză ar ajunge inevitabil la discutarea unor detalii 
tehnice care ne-ar îndepărta de obiectivul pe care îl avem în vedere. 
Menţionăm totuşi câteva consideraţii asupra acţiunilor menţionate mai sus 
la punctul 2. 

Terapeutul furnizează, in principal, explicații asupra dobândirii 
răspunsurilor şi comportamentelor inadaptate, menţinerii acestora, precum 
şi asupra tehnicilor terapeutice ce pot fi utilizate pentru schimbarea lor. El 
răspunde astfel aşteptărilor clienţilor care doresc să înţeleagă, să fie secu- 
rizaţi cu privire la viitor şi să fie deculpabilizaţi. Cercetările empirice 
efectuate asupra pacienţilor care au urmat o terapie cognitiv-comportamen- 
tală au evidenţat, în acord cu cele menţionate mai sus, următorii factori 
care au contribuit la succesul terapiei (Sloane şi Coll, 1975): personalitatea 
terapeutului, accesul la înţelegerea problemelor lor, încurajarea în infrunta- 
rea graduală cu situaţiile dificile, posibilitatea de a vorbi despre problemele 
lor cuiva care înţelege, posibilitatea de a învăţa să se înţeleagă pe ci înşişi. 

Explicatiile terapeutului au un rol important în crearea unei alianţe 
active între acesta şi pacient. Ele reiau într-un limbaj coerent, compre- 
hensibil, experienţele emoţionale şi comportamentale trăite, până atunci, 
ca iraționale ; de asemenea, explicaţiile permit numirea acestor experienţe, 
evidenţierea unor relaţii cauzale, fapt ce are consecinţe asupra nivelului 
general al anxietä{ii deoarece până atunci ele fuseseră trăite ca invadatoare 
şi indefinibile. Astfel, explicaţiile pot stimula, la pacient, sentimentul 
controlului, favorizează intrarea în terapie şi cresc încrederea în terapeut. 
Se trece, în acest mod, de la a suferi la a acţiona, ajungându-se la o relaţie 
de parteneriat între pacient şi terapeut. 

Pentru a explica, terapeutul face apel la un cadru de referinţă teoretic. 
Folosindu-se de acesta, el transmite pacientului imaginea, concepţia sa de 
a le rezolva. Terapeutul permite pacientului înţelegerea problemelor sale cu 
ajutorul unor argumente teoretice care corespund sistemului său de cre- 
dinte. Însă pentru a demara procesul schimbării terapeutice, trebuie ca 
sistemul de credinţe al terapeutului să intre în acord cu cel al clientului. 
Acesta din urmă are şi el imaginea lui despre problemă şi despre soluţiile 
posibile. Pentru a evita posibilele rezistenţe care ar putea apărea ca urmare 
a unui dezacord dintre cei doi, relaţia terapeutică trebuie să fie construită 
într-o manieră colaborativă. Doar o bună relaţie terapeutică poate servi ca 
suport pentru învățarea experiențelor corective de către pacient. 


4. Tendinţe integrative 
În 1960, Shostrom a produs trei filme in care C. Rogers, F. Perls şi A. Ellis 


au intervievat acelaşi client. Aceste filme au provocat numeroase discuţii 
deoarece pentru prima dată reprezentanţii cei mai autorizaţi ai unor şcoli 

terapeutice îşi expuneau public activitatea lor clinică. De-a lungul anilor, 
aceste filme au devenit obiect de cercetare pentru numeroase studii ce-şi 
propuneau să identifice şi să sistematizeze aspectele practicii terapeutice. 

Astfel, Hill, Thames şi Rardin (1979), analizând aceste filme cu ajutorul 
unei grile comportamentale, au ajuns la concluziile următoare : Rogers a 
demonstrat un suport minimal, a utilizat parafrazarea, interpretarea şi 
clarificarea ; Perls a fost dominant directiv, a oferit informaţii, a utilizat 
interpretarea precum şi tehnici de afirmare pentru client; Ellis a fost 
apreciat ca fiind mai activ şi ca utilizând preponderent clarificarea, pre- 
scripţiile comportamentale, interpretarea şi reformularea. 

Utilizând o tehnică asemănătoare, Braunink şi Schroeder (1979) au 
comparat înregistrările video ale unor şedinţe de terapie ale unui număr de 
18 psihanalişti, gestaltişti şi comportamentisti. Gestalt-terapeutii s-au deta- 
sat evident de ceilalţi, în timp ce psihanalistii şi terapeutii comportamentisti 
au fost similari din multe puncte de vedere. Astfel, gestalt-terapeutii au fost 
mai personali şi mai directivi decât ceilalţi, care au încercat într-o manieră 
mai explicită să faciliteze comunicarea şi au fost mai influenţaţi de clienţii 
lor. De altfel, apropierea surprinzătoare dintre psihanalişti şi compor- 
tamentişti a fost evidenţiată şi de alte studii (Greenwald ef al., 1981, 
DeRubeis et al., 1982 etc.). 

Compararea principiilor teoretice ale diferitelor scoli a evidentiat faptul 
cá fiecare abordare terapeuticá a analizat si sistematizat doar un singur 
aspect. Astfel, terapia centratá pe client, in mod exclusiv, iar psihanaliza 
intr-o mai micá másurá au accentuat asupra componentei relationale, in 
timp ce terapia cognitiv comportamentalá s-a centrat asupra tehnicii. Ín 
ciuda acestui fapt, cercetarea practicii clinice a unor terapeuti.ce aparţin 
acestor şcoli ne propune o altă imagine care furnizează argumente pentru 
existenţa unor factori comuni sau a unei tendinţe integrative. Multe din 
formulările teoretice sunt mai mult sau mai puţin ignorate în practica 
clinică. Astfel, terapeutii rogersieni nu au retineri în a folosi tehnici 
comportamentale şi relaxarea, iar terapeutii cognitiv-comportamentisti 
demonstrează caracteristici care, teoretic, ar trebui asociate terapeutilor 
centrati pe client, şi care sugerează că schimbarea terapeutică este posibilă 
doar în contextul relaţiei terapeutice. 

Într-o încercare de a stimula reflexiile teoretice şi cercetările empirice, 
Gelso şi Carter (1985, 1994) propun un model multidimensional al relaţiei 
terapeutice. Relaţia terapeutică se referă la „sentimentele şi atitudinile pe 
care participanţii la terapie le au unul faţă de celălalt precum şi la maniera 
în care acestea sunt exprimate” (Gelso şi Carter, 1994, p. 297). Ei consideră 

cá indiferent de orientarea teoreticá a terapeutului, orice relatie terapeutică 
este compusă dintr-o relaţie „reală”, o relaţie „nereală” (relaţie transferen- 
țială/contratransferenţială) si o „alianţă activă” între client Şi terapeut. 

Relaţia „reală” este „ceva care există şi se dezvoltă între terapeut şi 
client ca rezultat al sentimentelor, percepţiilor, atitudinilor şi acţiunilor 
fiecăruia faţă de celălalt” (Gelso şi Carter, 1985, p. 185), Acest aspect al 
relaţiei este real deoarece este centrat pe realitate, adecvat Şi nedistorsionat. 
Această perspectivă asupra relaţiei terapeutice a fost téoretizatä in mod 
deosebit, tipic, de către terapia rogersiană sub forma condiţiilor facilitative 
oferite de consilier : autenticitate/congruen(á, imagine pozitivă neconditio- 
nată şi empatie. Totuşi, în conceptualizarea lui Gelso şi Carter, relaţia reală 
este mai mult decât aceste condiţii facilitative. Dacă modelul relaţiei 
terapeutice s-ar restrânge doar la acestea, atunci el s-ar reduce doar la 
oferta terapeutului şi nu ar lua în considerare natura interactivă a relaţiei 
personale dintre terapeut şi client, care are la bază o interacţiune directă, 
autentică şi nedistorsionată. De aceea, pentru o mai bună descriere a 
„relației reale”, se au in vedere nu numai condiţiile facilitative descrise de 
Rogers (autenticitate, imagine pozitivă necondiționată şi empatie), ci şi 
unele activităţi interpersonale iniţiate de terapeut precum „autodezvăluirea” 
(self-disclosure) manifestată prin expresii ca „şi mie mi s-a întâmplat sá...", 
„Şi eu...”); de asemenea, tot în acest context, au fost studiate interacţiunile 
dintre intenţiile, modurile de răspuns ale terapeutului şi comportamentele 
corespunzătoare ale clientului (Sexton şi Whiston, 1994). Totuşi, dificul- 
tatea definirii operaţionale a acestor variabile, importanţa contextului în 
care se desfăşoară relaţia terapeutică precum şi caracterul unic al acestuia 
sunt argumente frecvent invocate pentru a justifica rezultatele neconcludente 
ale studiilor care şi-au propus să studieze impactul unora dintre aceste 
variabile ale relaţiei terapeutice asupra rezultatelor terapiei. 

Relaţia „nereală”. În modelul lor, Gelso şi Carter (1985, 1994) consi- 
derá că transferul/contratransferul pot fi considerate o „eroare” perceptivä, 
o distorsiune, o percepţie greşită sau o interpretare eronată a evenimentelor 
în cadrul relaţiei terapeutice fie de către client, fie de către terapeut. 
Deoarece transferul/contratransferul nu sunt aspecte directe ale interacțiunii 
dintre client şi terapeut, Gelso şi Carter au caracterizat transferul şi 
contratransferul ca un aspect „nereal” al relaţiei. În urma unui studiu 
meta-analitic care şi-a propus să evalueze rolul transferului şi contra- 
transferului în consiliere şi psihoterapie, Sexton şi Whiston (1994) nu au 
reuşit să ajungă la concluzii categorice : „Diverse metode au furnizat unele 
argumente că structurile relationale cu care pacienţii intră in terapie sunt 

evidente în relaţia terapeutică şi că aceste structuri pot influenţa rezultatele 
terapeutice. Rolul transferului în terapie este totuşi complicat” (Sexton şi 
Whiston, 1994, p. 35). 

Diferentierea de către Gelso şi Carter între „real” şi „nerea!” în cadrul 
elementelor relaţiei terapeutice a provocat o serie de dispute teoretice 
(Greenberg, 1994; Patton, 1994; Gelso şi Carter, 1994). Cum poate 
cineva identifica într-o relaţie care sunt aspecte reale şi care sunt cele 
,Obtinute" de terapeut? (Greenberg, 1994). Fiecare pacient intră în relaţia 
cu terapeutul cu toată istoria sa. Toate interacţiunile sociale sunt construite 
cu ajutorul modelelor interne ale fiecăruia care au la bază experienţa 
trecută ; această experienţă include multe influenţe culturale, roluri sexuale 
şi sociale etc. Aceasta înseamnă: că oricine este implicat într-o relaţie 
interpersonală, în mod obişnuit, interpretează sau aşteaptă anumite reacţii 
din partea celorlalţi în baza trecutului său unic. Cu alte cuvinte, „nu putem 
să nu transferăm” (parafrazându-l pe P. Watzlawick), deoarece orice relaţie 
interpersonală poartă marca istoriei noastre unice. 

De aceta, am putea considera că transferul este un concept prea larg 
pentru a diferenţia între ceea ce este „real” (autentic) şi „nereal” (distor- 
sionat) în cadrul relaţiei terapeutice. 

Alianţa activă (working alliance). Alianţa terapeutică are o istorie lungă 
în cadrul concepţiilor psihoterapeutice. Freud discuta încă de la începutul 
secolului importanţa unei alianţe în care terapeutul trebuie să aibă o anume 
capacitate comprehensivă şi pacientul să fie orientat spre terapeut, care îi 
oferă încurajarea de care are nevoie. Alţi autori au recunoscut si ei impor- 
tanta naturii colaborative a relatiei terapeutice si au considerat cá o identifi- 
care intre client si terapeut este necesará (Sterba, 1934; Zetzel, 1956). 
Ulterior, Bordin si Greenson (1979), abordänd alianta terapeuticá intr-o 
manieră mai specifică, au considerat cá aceasta se compune din trei 
elemente : acordul asupra obiectivelor, acordul asupra sarcinilor de inde- 
plinit şi dezvoltarea unei relaţii emoţionale între client şi terapeut. Interesul 
pentru acest concept a depăşit domeniul teoretic şi a determinat alcă- 
tuirea unor multiple instrumente de evaluare a alianţei terapeutice (Penn 
Helping Alliance Scale, 1983; Vanderbilt Therapeutic Alliance Scale, 
1983 : California Psychotherapy Alliance Scale, 1987). 

Desi existá multiple modalitäti psihometrice, existá totusi un consens 
asupra faptului cá alianţa presupune atât colaborarea dintre participanţi, 
precum şi capacitatea clientului şi terapeutului de a negocia un contract 
terapeutic adecvat. Spre deosebire de modelele ce se referă la transfer şi 
condiţii facilitative, alianţa nu este considerată ca mecanism al schimbării, 
ci mai degrabă ca un mecanism care favorizează colaborarea, consimtirea 

pacientului de a participa la tratament. Alianţa terapeutică este considerată 

„de mulţi autori ca un cadru teoretic comprehensiv util pentru conceptua- 
lizarea relaţiei terapeutice (Frieswyk et al., 1986; Gelso şi Carter, 1985 ; 
Horvath si Greenberg, 1989). 

Cercetärile emipirice asupra relaţiei dintre alianţa terapeutică şi rezulta- 
tele terapiei indică faptul că alianţa explică 45% din varianta rezultatelor 
terapeutice măsurabile (Horvath şi Greenberg, 1989). În plus, se pare că 
alianţa este o componentă semnificativă a relaţiei terapeutice, indiferent de 
abordarea terapeutică utilizată. 

Trebuie să observăm totuşi că măsura în care alianţa terapeutică core- 
leazá cu rezultatele pare să depindă de perspectiva măsurării şi specificitatea 
criteriilor de evaluare a rezultatelor. Majoritatea studiilor care au inclus 
evaluări ale alianţei efectuate de terapeut, client şi observator au găsit că 
aceste evaluări nu corelau în aceeaşi măsură cu rezultatele. În majoritatea 
cazurilor, evaluările alianţei efectuate de către client au avut cea mai mare 
putere predictivă privind rezultatele (Sexton şi Whiston, 1994). 

Dacă la faptul că alianţa terapeutică poate oferi imagini diferite atunci 
când este privită de cei doi „aliaţi” adăugăm şi observaţia că intensitatea 
alianţei variază de-a lungul diverselor faze ale procesului terapeutic, este 
evident că alianţa terapeutică este un proces interactional complex, multi- 
dimensional si care, bine utilizat, poate asigura o bunä parte a succesului 
terapeutic, indiferent de teoria care îl fundamentează. 


5. Relaţia psihoterapeuticá - o construcţie psihosocială 


De mai mult timp relaţia terapeutică nu mai este descrisă doar în termeni 
ce se referă strict la psihologia celor doi protagonişti. Relaţia terapeutică 
este un tip anume de interacţiune socială în care protagonistii, deşi cu 
istorii diferite, apartin aceluiasi mediu socio-cultural şi împărtăşesc anumite 
valori care fac posibilă întâlnirea lor. Există deja o serie de studii (Hill 
et al., 1988; Hill şi O'Grady, 1985; Watkins, 1989; Sexton şi Whiston, 
1994) care îşi focalizează descrierea mai degrabă la un nivel interactional 
decât individual. Ideea fundamentală a acestora este aceea că relaţia tera- 
peutică este o interacţiune socială coconstruitä ; din această perspectivă 
structurile interac{ionale capătă sens doar când sunt considerate în contextul 
particular în care relaţia se manifestă. 

„Puterea terapeutică”, pentru a-şi îndeplini misiunea, este un capi- 
tol simbolic ce trebuie recunoscut ca atare de grupul social. În orice 

„cultură există o serie de „vindecători” care, deşi obţin efecte terapeutice 
incontestabile, nu sunt considerati „adevăraţi” terapeuti deoarece comporta- 
mentul acestora, valorile afirmate în cursul terapiei nu sunt în acord cu 
reprezentarea pe care grupul social respectiv o are asupra terapiei. Nu este 
întâmplător că prima psihoterapie cu adevărat (!) ştiinţifică - psihanaliza - 
a propus un model - modelul medical - ce-şi afirmase deja puterea 
terapeutică. În acest context trebuie înţeleasă afirmaţia lui J. Guyotat: 
»...problema este totdeauna cea a relaţiei între doi sau mai mulți indivizi 
între care circulă puterea terapeutică, circulaţie care, în definitiv, nu se 
poate realiza decât regularizată de grup, de terţi, de instituţia terapeutică, 
adică de această formă de organizare între indivizi căreia grupul îi conferă 
o funcție dată, funcţia terapeutică (s.a.) tot aşa cum conferă şi altora, mai 
mult sau mai puti durabil, o funcţie politică, o funcţie educativă... şi 
exercită sau încearcă să exercite un control asupra puterii astfel conferite” 
(1978, p. 10). Prin urmare, puterea terapeutică are la bază nu numai o serie 
de cunoştinţe psihologice şi o „tehnologie” specifică ei, ci şi — poate în 
primul rând (!) — consensul grupului. De altfel, în ţările în care costul 
psihoterapiei este decontat prin sistemul de asigurări sociale este şi mai 

"evident faptul: că relaţia pacient-terapeut este socialmente mediată. Însăşi 
definiţia dată de Strozka psihoterapiei face referire la consensul grupului 
(vezi p. 16). 

O demonstraţie indubitabilă a dietei mediului social, în general, şi 
a instituţiilor cărora li se recunoaşte formal „puterea terapeutică”, în 
special, asupra relaţiei terapeutice este studiul lui D. Rosenhan - „Etre sain 
dans un environnement malade”. În condiţiile în care spitalele psihiatrice 
învestesc medicii (terapeuţii) cu o putere deplină asupra pacienţilor, iar 
sistemul de relaţii stabilite în cadrul acestor instituţii ţine totuşi la distanţă 
cele două categorii de actori sociali, se produce o fracturare a procesului 
comunicational dintre aceştia ; faptul are consecinţe grave asupra perso- 
nalitätii pacienţilor, din moment ce eticheta diagnosticá de tip psihiatric 
influenţează negativ relaţiile acestora nu numai în cadrul spitalului, ci şi în 
afara lui. 

Psihanalistul, care se doreşte o oglindă perfectă a pacientului, devine 

- deseori, fără să ştie, prizonierul cadrelor de referinţă ale mediului în care 

se află şi al unor stereotipuri care îşi au originea în teoria la care aderă. 

Această idee poate fi ilustrată cu situaţia unuia din falşii pacienţi incluşi în 

amintitul studiu al lui D. Rosenhan. Acesta a afirmat că în prima copilărie 

a fost foarte aproape de mama sa şi destul de distant de tatăl său ; totuşi, 

începând cu adolescenţa, între el şi tatăl său s-a dezvoltat o relaţie de 

profundi prietenie, in timp ce relatia cu mama a devenit mai rece ; cu sofia 
avea relatii stránse si calde si, cu exceptia unor izbucniri ocazionale, nu se 
certau decât rareori, iar copiii lor primiseră foarte rar câteva palme la fund. 
Aproape orice cititor adult se poate recunoaşte în acest portret. lată însă 
cum a fost interpretată această poveste, în contextul psihopatologic al 
spitalului : 


Relaţiile acestui om alb de treizeci şi nouă de ani cu persoanele 
apropiate (...) sunt marcate începând din prima copilărie de o mare 
ambivalenţă. Din adolescenţă, relaţia sa cu mama, până atunci strânsă, 
devine mai distantă. Relaţia cu tatăl său, până atunci distantă, devine 
dimpotrivă foarte apropiată. Se constată absenţa echilibrului afectiv. 
Eforturile sale pentru a-şi controla emotivitatea faţă de soție şi copii 
sunt întrerupte de accese de mânie ; copiii, cât despre ei, primesc palme 
la fund. Şi, deşi afirmă cá are mai mulţi prieteni buni, se simte că şi 
aceste relaţii sunt marcate de o profundă ambivalenfá (D. Rosenhan, 
1988, p. 141). 


Într-un spital, medicii operează cu termeni categorici aflaţi în opoziţie : 
normal-patologic, sănătos-bolnav. Medicul percepe bolnavul prin interme- 
diul unei grile ce se doreşte ştiinţifică, obiectivă, care inhibă acestuia din 
urmă orice manifestare subiectivă, strict personală. Bolnavul nu trebuie să 
aibă opinii, păreri, iniţiative, ezitări etc. ; el trebuie să relateze fapte, să 
răspundă cát mai precis la întrebările puse. De altfel, interviul medical 
conţine mai ales întrebări închise, factuale, ale căror răspunsuri nu eviden- 
tiazä aproape deloc ce simte şi gândeşte pacientul. 

În cadrul relaţiei psihoterapeutice, terapeutul se interesează în primul 
rând de „povestea” pacientului ; tăcerile, ezitările, gesturile acestuia ori 
atributele şi complementele utilizate de el sunt de cele mai multe ori mai 
importante decât faptele sau acţiunile relatate ; ele evidenţiază atitudini, 
sentimente, semnificaţii, cereri de ajutor etc. Clientul şi terapeutul nego- 
ciază sensul, semnificaţia, definițiile problemelor, regulile relaţiei terapeu- 
tice ; aceste reguli vor încuraja anumite comportamente şi vor descuraja 
altele. Relaţia terapeutică presupune un spaţiu „intersubiectiv”, o realitate 
comună, împărtăşită, în continuă evoluţie. Când interpretarea analistului 
devine un simplu exerciţiu intelectual, fără vreo legătură cu întrebările 
fundamentale pe care şi le pune pacientul, atunci terapia devine ineficientă 
şi inutilă (A.J. Horner, 1985). 

Un vechi dicton afirmă cá limbajul este oglinda realităţii. Perspectiva 
social-constructivistă afirmă că, dimpotrivă, cuvintele şi dialogul social 

‘in care limbajul se manifestă construiesc realitatea (McNamee, 1992; 
Wittgenstein, 1953) ; cuvintele vehiculează înţelesuri socialmente constru- 
ite, iar explicaţiile pe care le propunem în legătură cu noi, cu ceilalţi sau 
cu situaţiile în care ne aflăm se dezvoltă în cadrul interacțiunii cu ceilalţi. 

Neuroprogramarea lingvistică evidenţiază că limitele limbajului sunt 
limitele ,hártii" pe care individul o are despre realitatea in care se află. 
Interacțiunea prilejuită de relaţia terapeutică modifică „harta” pacientului 
prin intermediul unui „dialog transformational" (Sexton, Whiston, 1994, 
p. 67) în care reprezentările şi organizarea informaţiilor de care acesta 
dispune sunt schimbate prin renegocierea unor noi premise şi semnificaţii. 

Pacientul îşi expune „povestea” de cele mai multe ori vorbind, iar 
cuvintele utilizate de el încurajează anumite comportamente şi descurajează 
altele, în funcţie de imaginile despre lume şi despre el însuşi pe care 
acestea le vehiculează. Deseori limbajul implică nu numai un schimb 
verbal, el este un proces activ al adoptării unor poziţii relationale şi al unor 
secvenţe comportamentale, în funcţie de aspectele importante ale „poveştii” 
fiecăruia. 

Ceea ce Gelso şi Carter (1994) numesc „relaţia nerealá", adică manifes- 
tările transferentiale şi contra-transferentiale din cadrul relaţiei terapeutice, 
nu reprezintă altceva decât efectul „întâlnirii” a două istorii diferite ; atât 
pacientul, cât şi terapeutul intră în interacţiune cu credinţele şi aşteptările 
lor, cu experienţa altor relaţii sociale anterioare. Din perspectiva constructi- 
vismului social se poate afirma că aşteptările şi credinţele oamenilor 
construiesc o anume „realitate”, aceasta este menţinută prin intermediul 
interacțiunii sociale care, la rândul său, confirmă credinţele şi aşteptările 
socialmente determinate. Astfel, manifestările transferentiale şi contra- 
-transferentiale se înscriu într-un proces auto-referential. 

Din aceeaşi perspectivă a constructivismului social, alianţa terapeutică 
ar putea fi considerată ca fiind expresia scopurilor împărtăşite ale procesului 
de coconstructie. Nucleul alianţei este acordul privind scopurile şi diversele 
prescriptii ce orientează şi construiesc intervenţia terapeutică. Această 
colaborare trebuie să aibă la baza o sinteză a aşteptărilor, credințelor şi 
cunoştinţelor celor doi protagonisti: client şi terapeut. 


pa 

. Concluzii 


Interpretarea, reformularea si resemnificarea (reframing) sunt elementele 
cele mai importante ale structurii verbale a construc{iei terapeutice. Majori- 
tatea psihoterapiilor îşi propun să „rescrie” istoria pacientului (history = 
his story). De cele mai multe ori pacientul trăieşte într-o manieră dramatică 
prezentul şi viitorul deoarece istoria sa, aşa cum o povesteşte terapeutului, 
nu-i oferá punctele de sprijin necesare pentru a da existenţei sale sensul pe 
care şi-l doreşte. Utilizând cele trei tipuri de intervenţie verbală menţionate, 
terapeutul corectează şi completează „istoria” pacientului, având la bază 
credinţa în atotputernicia cunoaşterii în procesul deosebit de complex al 
adaptării umane. Deşi în prezent majoritatea şcolilor terapeutice utilizează, 
în proporţii diverse, aceste tehnici, apariţia şi dezvoltarea lor s-a făcut pe 
fondul schimbărilor manifestate în domeniul concepţiilor psihopatologice 
ale diferitelor şcoli şi al atitudinilor terapeutice (pe axa directiv-non- 
-directiv). 

Astfel, interpretarea este tehnica privilegiatä a psihanalizei, reformu- 
larea a fost consacratä de terapia rogersianá, in timp ce resemnificarea 
(recadrarea, reframing) a fost dezvoltată îndeosebi de către terapia strategică 
fundamentată de Şcoala de la Palo Alto. 


qu Interpretarea 


Ín virtutea acceptárii ,ipotezei" inconstientului, Freud transformá interpre- 
tarea în actul ştiinţific fundamental care asigură accesul la cauzalitatea 
comportamentului uman. Interpretarea este, după cum remarca D. Lagache, 
„actul psihanalitic prin excelenţă” care evidenţiază interdependenţa faptelor 
conform unei concepții deterministe în care, examinându-se efectele (simpto- 
mele), se caută cauzele. Dorind să facă din psihanaliză o ştiinţă asemenea 
ştiinţelor naturii, Freud utilizează un limbaj dominant explicativ, inter- 
pretativ : „Scopul nostru - spune el - este acela al ştiinţei în general: noi 
vrem să înţelegem fenomenele, să le legăm unele de altele şi, în cele 
din urmă, să sporim pe cât posibil puterea noastră asupra lor (Freud, 1980, 
p. 122). 

Termenul de interpretare (cf. lat. interpretatio = explicaţie, lámurire) 
are, în concepţia psihanaliticä, semnificaţia unei operaţii de decriptare, 
decodificare : transpunerea dintr-un limbaj necunoscut, enigmatic, secret, 
într-unul inteligibil, clar. Astfel, fobia faţă de cai a micului Hans exprimă o 
teamă de tată, iar calul a putut fi asimilat cu acesta din cauza dimensiunilor 
deosebite ale penisului său (Freud). Operația a fost în acest caz cal = lată. 

Ín procesul interpretärii o notiune-cheie este cea de simbol. Desi 
deosebit de importantá, aceastá noţiune este greu de definit deoarece 
diferitele teorii psihanalitice nu au o concepţie unitară asupra acesteia 
(A. Collette, 1985). Însuşi Freud este oarecum prudent când se referă la 
simbol: „Trebuie să convenim că noţiunea de simbol nu este încă net deli- 
mitată, că ea se confundă adesea cu cea de substituire, de reprezentare etc., 
că ea se apropie chiar şi de noţiunea de aluzie” (Freud, 1980, p. 159). 
Raportul simbolic (raportul ce se stabileşte între elementele inconştiente şi 
simbolurile lor conştiente) este expresia unei comparații nu întotdeauna 
uşor de evidenţiat: „Esenţa raportului simbolic constă într-o comparaţie... 
În unele simboluri, comparatia care le serveşte de bază este evidentă. 
Există însă altele în legătură cu care suntem obligaţi să ne întrebăm unde 
trebuie să căutăm factorul comun” (ibid., p. 159). 

Simbolul este, în înţelesul grecesc al cuvântului, o. ,enigmá" ; pentru 
psihanalist nu este vorba de o enigmă ce blochează gândirea, ci de una care 
O provoacă. 

În procesul interpretării, analistul impleteste argumentatia logică cu 
formularea unor ipoteze ori cu sugestiile subtile sau.aluziile. Lupta î împo- 
triva rezistentelor implică, între altele, arta analistului de a se apropia de 
„adevărul” mascat de fantasmele pacientului, formulând sau reformulând 
ipoteze care să-l apropie pas cu pas de obiectivul urmărit. Ipoteza ca atare 
nu este nici adevărată, nici falsă ci doar mai mult sau mai puţin utilă. Chiar 
o ipoteză care se dovedeşte falsă, furnizează informaţii prin faptul că 
elimină un anumit număr de variabile care până atunci păruseră posibile. 
Din cauza acestei funcţii de categorizare a informaţiei şi experienţei, ipoteza 
ocupă o poziţie privilegiată în munca analistului : „În stadiile ulterioare ale : 
travaliului analitic, este util de a face ipoteze privind conexiunile şi de a le 
împărtăşi bolnavului chiar înainte de a le descoperi cu adevărat. Căci, dacă 
ideea este justă, se accelerează derularea curei; dar ne ajutăm pe noi 
înşine chiar cu o falsă ipoteză, obligând bolnavul să ia o anumită poziţie 
faţă de ea si reţinând negările lui energice care trădează tocmai o mai bună 
şi mai sigură cunoaştere”. Cu uimire ne dăm seama că nu este vorba de a 
impune bolnavului ceva anume cu privire la lucrurile pe care el pretinde 
că nu le cunoaşte, nici de a influenţa descoperirile analizei activându-i 
aşteptările (Widlocher, 1970, p. 32). 

În lucrarea sa privind interpretarea psihanalitică, P. Ricoeur, după ce 
evidenţiază două surse epistemologice majore ale interpretării (Metafizica 
lui Aristotel şi exegeza textelor biblice), afirmă că există „două interpretări 
ale interpretării, una ca recuperare a sensului, cealaltă ca reducere a ilu- 
ziilor şi minciunilor conştiinţei” (1998, p. 42). Interpretând, psihanalistul 

evidenţiază sensul primar al discursului pacientului, „demolând”, în cadrul 
unui travaliu de lungă durată, iluziile, minciunile şi fantasmele provocate 
de mecanismele de apărare ale eului. 

Declarând conştiinţa o „falsă conştiinţă”, Freud (alături de Marx şi 
Nietzsche) se înscrie pe linia îndoielii carteziene. Însă în timp ce îndoiala 
promovată de filosofia lui Descartes viza doar cunoaşterea lucrurilor exte- 
rioare nouă, Freud pune sub semnul îndoielii însăşi conştiinţa! Conştiinţa 
nu este ceea ce pare că este, iar conştiinţa de sine trece în mod abuziv drept 
cunoaştere de sine. Făcând această afirmaţie, Freud este în acord cu Husserl 
şi Bergson. Acesta din urmă consideră că mişcarea spontană a conştiinţei 
este spre exterior, spre adaptarea acţiunii la condiţiile prezente ; întoarcerea 
spre fiinţa proprie nu-i este naturală. Ulterior, J. Piaget este chiar mai 
explicit în această privinţă. Din punct de vedere cognitiv, spune el, priza de 
conştiinţă este centrată pe rezultatele exterioare ale acţiunii şi nu furnizează 
informaţii suficiente nici asupra mecanismelor acestei acţiuni, nici în general 
asupra mecanismelor interne ale vieţii mentale ; din punct de vedere afectiv 
ea are ca funcţie esenţială constituirea şi întreţinerea unor valorizări utile 
echilibrului interior, dar nu ne informează despre legile acestui echilibru. 

Dacă conştiinţa nu este ceea ce se crede că este, un nou raport trebuie 
instituit între manifest şi latent; acest nou raport ar corespunde celui pe 
care conştiinţa l-a instituit între aparenţa şi realitatea lucrurilor. De aceea 
travaliul psihanalitic este centrat pe raportul ascuns-dezvăluit, inconştient- 
-conştient sau, dacă preferám, simulat-manifest. 

O terapie psihanalitică bine condusă determină pacientul ca, în final, să 
facă al său sensul care iniţial îi era străin, lărgindu-şi astfel sfera conştiin- 
tei; el devine, prin aceasta, ceva mai liber şi, poate, ceva mai fericit. Unul 
dintre primele omagii aduse psihanalizei vorbeşte despre „vindecarea prin 
conştiinţă”. Această formulă este corectă, spune P. Ricoeur, cu condiţia 
de a spune că „analiza vrea să substituie unei conştiinţe imediate şi 
disimulante o conştiinţă mediată şi instruită conform principiului realităţii” 
(1998, p. 45). 

Prin interpretare, analistul decriptează discursul pe care pacientul i-l 
tine, comportamentul lui locutoriu, „fabulator”, şi ajunge să configureze 
lent, pentru el, un alt discurs pe care va avea sarcina să-l expliciteze, acela 
al complexului reprimat în inconştient. Analiza socoteşte deci discursul 
pacientului drept interpret al unui alt „limbaj” care îşi are regulile lui, 
simbolurile şi sinteza proprie şi care trimite la structurile profunde ale 
psihismului*. 


x 


4. J. Lacan afirmă că inconştientul este structurat ca un limbaj. 


. 

Desi se spune, in mod frecvent, cá interpretarea transformá inconstientul 
in constient, totusi nici o perfectionare in constientizarea obisnuitä nu 
poate suplini tehnica analiticä, pentru cä, spune Freud, problema nu este 
de a inlocui ignoranta prin cunoastere, ci aceea de a învinge rezistenfele. 
Comunicarea unei interpretári este inutilá atáta vreme cát ea nu se poate 
insera in travaliul congtientizárii. Mai mult, dacá o astfel de comunicare 
are loc prea curánd, nu va avea ca efect decát consolidarea rezistentelor. 
Existä deci o dinamicá a tratamentului, potrivit cáreia factorul pur inte- 
lectual al înţelegerii se încorporează în calitate de factor important şi 
subordonat lichidärii rezistentelor (inclusiv a rezistentelor la interpretare). 
Din aceastá perspectivá, arta de a interpreta este subordonatá tehnicii 
analitice, din moment ce ea este definitä prin lupta impotriva rezisten{elor. 
Într-adevär, dacä existä ceva de interpretat este pentru cá existá o deformare 
a ideilor devenite inconstiente, iar deformarea este expresia rezistentelor ce 
se opun reproducerii lor constiente. Prin urmare, regulile interpretárii sunt 
ele insele o parte a artei de a manevra rezistentele. Existá si situatii in care 
arta de a interpreta trebuie sacrificatá net in beneficiul strategiei anti-rezis- 
tente. Astfel, Freud recomandá debutantilor sá nu facá din interpretarea 
exhaustivä a viselor un scop in sine, riscánd sá cadá in capcana rezistentelor, 
care se vor servi de incetineala interpretárii ca de o intárziere in tratament. 

Analiza nu este un ,travaliu" doar pentru analist, ea este, in egalá 
másurá, un travaliu pentru pacient - travaliul constientizárii, al „eliberării” 
sale. Freud utilizează termenul de perlaborare pentru a desemna această 
muncá sustinutá a pacientului cu rezistentele sale, muncá dirijatá cu ajutorul 
interpretării şi al transferului. 

Psihanaliza, în ansamblul ei, precum şi interpretarea ca metodă princi- 
pală a acesteia au fost supuse unor numeroase critici. Vorbind despre 
interpretare, P. Ricoeur face o pertinentă trecere în revistă a acestor critici 
precum şi a încercărilor „interne” de reformulare a unor concepte psihana- 
litice pe care le respinge considerând că, în egală măsură critici şi refor- 
mulări, nu sesizează adevărata natură a „realităţii” psihice cu care lucrează 
psihanaliza. 

lată două din punctele de vedere critice referitoare la interpretarea 
psihanaliticá : 

1) ,Se spune cá interpretarea e metoda principalá a psihanalizei [...]. 
Or, in ce condiţii o interpretare este validă ? Pentru că este coerentá, 
sau pentru cá pacientul o acceptá, sau pentru cá amelioreazá starea 
bolnavului? Dar mai intái ar trebui ca interpretarea sá aibá un 

caracter de obiectivitate ; pentru aceasta ar fi necesar ca o serie 

de cercetători independenţi să aibă acces la acelaşi material, in 
circumstanţe codificate cu grijă. Ar trebui apoi să existe proceduri 
obiective pentru a tranşa între interpretările rivale ; ar mai trebui ca 
interpretarea să lase loc unor previziuni verificabile. Or, psihanaliza 
nu este in stare să satisfacă aceste cerințe: materialul ei aderă la 
relaţia singulară dintre analist şi analizat ; nu putem îndepărta îndo- 
iala că interpretarea este impusă faptelor de interpretat în absenţa 
unei proceduri comparative şi a investigării «statistice». Aceste 
afirmaţii aparţin lui E. Nagel şi au fost prezentate cu ocazia unui 
simpozion ţinut la Washington în 1958 pe tema «Psihanaliză, metodă 
ştiinţifică şi filosofie»” (cf. P. Ricoeur, 1998, p. 370). 

2) Următoarele consideraţii critice pe care ne-am propus să le prezen- 
tăm îşi au originea în teoria behavioristă. Din această perspectivă, 
teoria psihanalitică nu marchează, din punct de vedere epistemo- 
logic, un progres decisiv faţă de animism şi concepţiile derivate din 
acesta : 

„Schema explicativă a lui Freud, scrie Skinner, urmează modelul tradi- 
tional, care te invită să cauţi o cauză a comportamentului uman în interiorul 
organismului” (cf. P. Ricoeur, 1980, p. 377). Această construcţie explica- 
tivă utilizează variabile neobservabile şi asupra cărora nu se poate acţiona. 

Punctul vulnerabil al acestor critici, consideră P. Ricoeur, este acela că 
pornesc de la ideea că orice psihologie ştiinţifică - inclusiv psihanaliza - ar 
trebui să fie o ştiinţă a observaţiei. Or, „vorbind in mod absolut, in psihana- 
liză nu există «fapte» pentru că aici nu se observă, ci se interpretează” 
(ibid., p. 390). „Faptul psihologic” este un ansamblu de semnificaţii; 
sensul unui „fapt psihologic” este dat printr-un sistem de semnificaţii trăite 
de subiectul care este implicat în el, inclusiv prin contextul uman în care el 
apare. „Realitatea” nu este ca în psihologia comportamentistă ordinea 
stimulilor, aşa cum îi cunoaşte experimentatorul, ea este sensul adevărat la 
care trebuie să ajungă pacientul străbătând întunecatul labirint al fan- 
tasmelor. 

În ceea ce priveşte variabilele de mediu, a căror neluare în considerare 
o critică Skinner - ele nu sunt pentru analistul faptelor ceea ce sunt pentru 
observatorul exterior ; ceea ce-l interesează pe analist - spune P. Ricoeur - 
sunt dimensiunile mediului aşa cum îi „apar” ele subiectului; pertinent 
pentru el nu este faptul, ci sensul pe care faptul l-a dobândit în istoria 
subiectului. „Realitatea rămâne mereu de interpretat”, afirmă P. Ricoeur 
(1998, p. 396) - sublinind ideea că „realitatea” pacientului este o con- 
structie continuă ce prinde contur în cadrul relaţiei analitice. 

În analiza şi interpretarea realităţii psihice astfel definite putem vorbi 
despre cauze ; relaţia cauzală poate descrie relaţia de determinare ce există 
între fapte observabile, dar este improprie pentru descrierea şi interpretarea 
unui sistem de semnificaţii. Psihanaliza îşi realizează construcţiile expli- 
cative apelând la motive, dar „deoarece câmpul topic e decalat în raport cu 
orice conştientizare, explicaţia ei seamănă cu o explicaţie cauzală, fără a se 
confunda vreodată cu aceasta altfel decât riscând să-şi reifice toate noţiunile 
şi să mistifice însăşi interpretarea” (ibid., p. 385). 

Totuşi, evidenţierea opoziţiei dintre motiv şi cauză nu rezolvă problema 
epistemologică ridicată de discursul freudian: acesta este reglat de un alt 
tip de a fi pe care P. Ricoeur îl numeşte semantica dorinţei. Acesta afirmá 
categoric: ,Teoria psihanaliticá are drept functie plasarea travaliului de 
interpretare in regiunea dorinţei” (1998, p. 400). 

Dorinţa este o modalitate de a ne raporta la ceilalţi, iar toate raporturile 
noastre cu lumea au o constituire intersubiectivă. Constituirea intersubiec- 

tivă a dorinţei reprezintă adevărul profund al teoriei freudiene a libidoului, 

spune P. Ricoeur. Niciodată Freud nu a descris pulsiunea în afara unui 
context intersubiectiv ; nu ar exista nici refulare, nici cenzură, nici împlinire 
a dorinţei în mod fantasmatic, dacă dorinţa nu s-ar afla în situaţie inter- 
umană. Dacă ceilalţi sunt, în primul rând, purtători ai interdictiei, am 
putea spune că dorinţa întâlneşte altă dorinţă chiar şi sub forma dorinţei ce 
se refuză. În relaţia analitică putem găsi toate problemele constituirii 
dorinţei. De aceea, „pe de o parte, structura intersubiectivă a dorinţei face 
posibilă investigarea dorinţei în relaţia transferentialä”, iar pe de alta, 
„relaţia analitică poate repeta istoria dorinţei, pentru că ceea ce vine spre 
vorbire în câmpul discursului de realizat este dorinţa, în măsura în care ea 
era la origini o cerere către un altul” (ibid., p. 415). 

Argumentele lui P. Ricoeur privind specificitatea şi validitatea interpre- 
tării psihanalitice sunt pertinente şi nu putem să nu-i dăm dreptate în bună 
măsură. Rămâne totuşi o întrebare: De ce, dacă întreaga construcţie 
explicativă a psihanalizei se situează la nivelul semnificaţiilor unde nu 
putem utiliza relaţii cauzale (specifice ştiinţelor fizice), conceptul de 
energie — concept central al fizicii — are un loc privilegiat în interpretarea 
psihanalitică ? 

Bateson a insistat în mod deosebit asupra faptului că a lua energia ca 
bază explicativă a comportamentului uman înseamnă a utiliza o analogie 
fizică inadecvată pentru fenomenele studiate. 

Deşi pentru teoriile psihodinamice energia nu este considerată ca o 
cantitate fizică „reală”, ci mai degrabă ca o metaforă, această metaforă îşi 

evidenţiază limitele când este introdusă in construcţii explicative. Astfel, se 
vorbeşte - ca în fizică — despre energie blocată sau descărcată, canalizarea 
sa, rezervă de pulsiuni etc. Analogia cu teoria energiei din fizica tradiţională 
nu permite explicarea caracteristicilor specifice organismelor vii, în mod 
deosebit a proceselor recursive. Incapabilă să încorporeze în construcţiile 
salé conceptul cauzalitátii circulare, interpretarea psihanalitică ajunge in 
cele din urmă să explice prezentul doar prin trecut deşi, în mod evident 
(pentru alte şcoli terapeutice), comportamentul prezent al pacientului este 
în funcţie şi de imaginea pe care acesta o are despre viitor. Am putea 
spune, parafrazându-l pe P. Ricoeur, că semantica dorinţei trebuie com- 
 pletatá cu semantica speranţei ! 


2. Reformularea 


A reformula înseamnă a spune cu alţi termeni într-o manieră mai concisă 
sau mai explicită ceea ce clientul (pacientul) tocmai a exprimat. O refor- 
mulare este corect efectuată şi devine eficientă doar în măsura în care 
întruneşte acordul celui căruia îi este destinată. 

Teoretizată îndeosebi de către C. Rogers, reformularea - tehnică de 
bază in terapia centrată pe client - îşi are originea în concepţia generală a 
acestuia despre om. 

A considera acordul clientului criteriul principal al validității refor- 
mulării înseamnă a-l considera pe acesta „expert” în problema sa : clientul 
este cea mai informată persoană în legătură cu situaţia pe care o trăieşte. 
Prin urmare, el ştie exact despre ce vorbeşte. Această concepţie se situează 
la polul opus concepţiei psihanalitice conform căreia subiectul este inconşti- 
ent de adevărata natură a problemei sale. De altfel, pe această idee promo- 
vată de psihanaliză se bazează ideea atotputerniciei intuitiei psihologului. 

În acord cu ideea că terapeutul trebuie să adopte o atitudine pozitivă 
necondiționată în relaţia sa cu clientul - una din condiţiile necesare ale unei 
terapii eficiente în concepţia lui C. Rogers - reformularea implică credința 
că orice comportament uman are o logică specifică şi că toate reacţiile 
afective, comportamentale, verbale etc. au o semnificaţie anume care se 
dezvăluie doar în cadrul universului intim al fiecăruia dintre noi. De aceca 
sarcina terapeutului este aceea de a asculta, a înţelege şi a returna clientului 
un mesaj care să fie expresia acestei înţelegeri. 

Astfel, terapeutul face din client un partener deoarece reformularea 
implică deopotrivă reflexie activă din partea terapeutului, dar şi din partea 

clientului. Acest tip de relatie are la bazá increderea in capacitatea de 
autocunoastere si in puterea de autoreglare finalá a omului prin el insusi. 

Reamintind cá o reformulare validá este cea care intruneste acordul 

clientului, am putea rezuma astfel consecintele imediate ale acesteia : 

- terapeutul este sigur cá nu a introdus nimic in plus de naturá 
interpretativá in mesajul pe care i l-a transmis clientul ; 

— cu cât clientul se recunoaşte mai uşor in reformularea terapeutului, 
cu atât mai mult va avea sentimentul că este ascultat şi înţeles şi se 
va angaja mai activ în relaţia terapeutică ; 

= `o bună reformulare este o bună dovadă şi cá terapeutul însuşi este 
activ implicat în relaţia terapeutică, ascultă şi înţelege. 

Analizând reformularea în concepţia lui C. Rogers, R. Mucchielli (1994) 

evidenţiază trei procedee principale ale acesteia cu efecte progresive care 
vor fi prezentate în cele ce urmează. 


2.1. Reformularea-reflectare 


Ea reia o secvenţă importantă a discursului ori ultimele cuvinte care sunt 
urmate de o pauză mai lungă. Putem astfel să evidentiem ideile importante 
şi să facem o invitaţie la continuarea discursului. Procedând astfel dovedim 
clientului că înțelegem şi gândim împreună cu el. 

Modul cel mai simplu al acestui tip de reformulare este răspunsul ecou. 

Exemplu : 

Pacientul : ...$i eram foarte deprimat... (pauză) 

Terapeutul : .../nfeleg... Eraţi foarte deprimat... 

Utilizarea lui în exces ar putea sfârşi prin a crea clientului impresia unui 
efort superficial de înţelegere. De aceea reformularea care utilizează alți 
termeni, consideraţi ca echivalenți, este superioară în măsura in care 
evidenţiază un efort real de înţelegere, este vorba de solicitarea unui 
feed-back, de verificare a unei informaţii. Terapeutul stabileşte dacă a 
înțeles bine sau nu: astfel..., după dumneavoastrá..., vreţi să spuneţi că..., 
cu alţi termeni... 

Exemplu: 

Pacientul :...Și eram foarte deprimat... (pauză) 

Terapeutul :... Vrefi să spuneți că felul cum v-a privit v-a necăjit foarte 
mult... ? 

Însă modul cel mai complex al acestui tip de reformulare este refor- 
mularea-rezumat care îşi propune să evidentieze, pentru client, aspectele 
esentiale ale mesajului sáu. Existä riscul ca rezumánd sä interpretäm ! 

De aceea terapeutul trebuie să sublinieze aspectele esenţiale, păstrând 
cadrul de referinţă propus de client. 

Exemplu : 

Clientul: Problema, cu acest gen de sentimente plăcute, este că mă 
simt nefericit pentru că ştiu că, după aceste extraordinare momente de 
împrospărare a forțelor, voi recădea în starea de depresie. 

Terapeutul : Dacă înţeleg bine, vă spuneți că aceste reacţii tonice sunt 
pasagere şi acest fapt vă interzice orice satisfacţie. 


2.2. Reformularea ca inversare a raportului figurá-fond 


Acest procedeu îşi are originea în teoria gestaltistă şi exprimă foarte bine 
concepţia rogersiană privind „restructurarea câmpului”. La fel ca in per- 
ceptia figurilor duble în care, în funcţie de focalizarea atenţiei, alternativ, 
obiectul percepţiei devine fond, iar fondul obiect al percepţiei, acest tip de 
reformulare inversează raportul „figură-fond” al unei situaţii. Ea. eviden- 
tiazá aspectele implicite ale unei propoziţii. 

Exemplu : 

Pacientul : ...Sunt singurul din clasă care nu face nimic niciodată bine ! 

Terapeutul : ...După părerea dumneavoastră toți ceilalți reuşesc mai 
bine decât dumneavoastră ? 

Această intervenţie, deşi nu scoate şi nu introduce nimic nou în mesajul 
iniţial, provoacă clientul să-şi perceapă situaţia sub un alt unghi, să-şi 
precizeze sau să-şi modifice ideile. De câte ori nu se spune că nu vedem 
pădurea din cauza copacilor ori copacul din cauza pădurii! De câte ori 
oamenii nu rămân prizonierii unui anumit punct de vedere, al unui anumit 
aspect al situaţiei ! 

Apariţia bruscă a unui alt raport între elementele situaţiei poate provoca 
stări afective intense şi accentuează o priză de conştiinţă mai reflexivă 
asupra situaţiei. Având în vedere stările afective ce pot însoți acest tip de 
reformulare, şi care nu totdeauna pot fi benefice pentru evoluţia terapiei, 
terapeutul trebuie să aibă o atitudine şi un ton empatice. 


2.3. Reformularea-clarificare 


După cum spuneam în primele rânduri ale acestui capitol, de foarte multe 
ori „povestea” pacientului este confuză, fără sens, neorganizată. Prin 
clarificare - tipul cel mai complex, dar şi cel mai dificil de reformulare = 
terapeutul evidenţiază şi returnează spre client sensul mesajului pe care 
acesta l-a emis. Mucchielli dă un bun exemplu de astfel de reformulare. 


-` 

Exemplu : 

Clientul : Cumnatul meu este un tip literalmente plin de pretenţii. După 
el, numai persoana lui contează. Numai el are ceva de spus. Imediat ce 
apare, conversaţia este monopolizată de el. Pot să urez bună seara la toată 
lumea şi să plec. | 

Terapeutul: Nodul problemei nu sunt atât aceste maniere... cât faptul 
că ele, într-un fel sau altul, vă deranjează, ajung să vă elimine. 

Reformularea favorizează un dialog autentic între doi actori sociali, 
dialog ce se desfăşoară într-un deplin respect faţă de punctul de vedere al 
celuilalt. Terapeutul trebuie să fie capabil să recunoască sentimentele sau 
semnificaţiile exprimate de client în cadrul unui discurs liber, fără constrân- 
geri impuse de terapeut în ceea ce priveşte durata, tema dialogului etc. Ele 
sunt recunoscute şi acceptate ca exprimând un punct de vedere subiectiv şi 
tocmai acest punct de vedere trebuie înţeles ; înţelegerea acestui punct de 
vedere implică şi acceptarea responsabilitátii clientului referitoare la situaţia 
descrisă, concomitent cu păstrarea de către terapeut a unei atitudini pozitive 
necondiționate asupra acestuia, care se Simte astfel înţeles şi neacuzat, 
neevaluat. 

După această scurtă trecere în revistă a tehnicilor de reformulare, putem 
rezuma astfel utilitatea lor (Mucchielli, 1994, p. 50). Deşi utilă, simpla 
reflectare este insuficientă ; ea dovedeşte centrarea atenţiei asupra clientului 
şi este, în calitatea de oglindă, o reflexie obiectivată. În măsura în care 
reformularea este corectă, clientul este obligat să se recunoască în această 
imagine ce-i este furnizată din exterior ; acest fapt are un impact reflexiv 
şi-i furnizează sentimentul că este înţeles şi ascultat. Reformularea ca 
inversare a raportului figură-fond este, de fapt, o nouă formulare ce eviden- 
tiazá aspectele implicite ale mesajului ; ea realizează un pas înainte faţă de 
tehnica precedentă, deoarece dă un nou sens aceloraşi fapte subiective şi 
păstrează clientul în centrul acestui nou sistem de semnificaţii. În sfârşit, 
reformularea-clarificare, cu ajutorul unui rezumat clar, coerent, extrage din 
discursul clientului aspectele experentiale esenţiale pe care acesta le recu- 
noaşte ca fundamentale pentru el, deşi nu le-a formulat niciodată ca atare. 

În ultimii ani, neuroprogramarea lingvistică furnizează un meta-model 
care permite depäsirea limitelor structurii superficiale a limbajului si 
accesul la structura profundá a mesajului. Tehnicile care alcátuiesc acest 
meta-model completeazá reformularea rogersianá si are, in general, acelasi 
scop : evidenţierea sensurilor implicite (nu totdeauna constientizate), intele- 
gerea clientului, a imaginii pe care acesta o are despre „realitate”, precum 
şi a limitelor acestei imagini. 

X 
. 3. Resemnificarea: N 
S 
Ÿ 


Acest tip de interventie poate fi usor ilustrat cu ajutorul bine cunoscutei 
butade conform căreia, in faţa. 


! De altfel, majoritatea glumelor 
reuşite (a „bancurilor”) au la bază un astfel de procedeu: $— 


Resemnificarea? presupune ,schimbarea contextului conceptual şi/sau à 
emotional al unei situaţii sau al perspectivei din care ea este trăită, plasând-o ÿ 
într-un alt cadru, care corespunde la fel de bine sau chiar mai bine «faptelor» © 
acestei situaţii concrete, al cărei sens, prin urmare, se schimbă complet” 
(Watzlawick, Weakland şi Fisch, 1975, p. 126). 

Utilizând resemnificarea aderăm la filosofia constructivistă conform 
căreia „harta nu este teritoriul” (Korzybski); într-adevăr, operaţia de 
recadrare are loc la nivelul meta-realității, unde schimbarea se poate produce 
chiar dacă condiţiile obiective ale situaţiei rămân neschimbate ; putem 
schimba grila de lectură, sistemul de referinţă şi „realitatea” ne oferă altă 
imagine. Acest adevăr nu este de dată recentă; el are rădăcini in filosofia 
antică şi este regásit, multe secole mai târziu, in opera lui Shakespeare: 
„Nu există lucruri bune sau rele, gândirea noastră le face astfel”. | 

Semnificatia fiecärui eveniment depinde de cadrul in care este plasat. 
Când schimbăm cadrul, schimbăm şi semnificaţia evenimentului ; schim- 
barea semnificației antrenează schimbări în comportamentul nostru. De 
aceea, recadrarea evenimentelor furnizează o mai mare libertate si multi- 
plică alternativele comportamentale. 

În terapia strategică promovată de Şcoala de la Palo Alto, resemnificarea 
este o intervenţie deosebit de utilă, deoarece permite terapeutului să orien- 
teze pacientul spre o gamă întreagă de conduite posibile ; nu este vorba de 
a găsi un adevăr exterior pacientului, comportamentul bun ce trebuie 
prescris, ci de a deschide calea utilizării unor soluţii noi, originale. Prin 
resemnificare nu ne propunem să furnizăm pacienţilor nişte ochelari cu 
lentile roz, cu care să privească realitatea şi să descopere doar partea plină 


5. .Reframing” (engl.), „recadrage” (fr.); traducem acest termen prin resemnificare, 
accentuând astfel efectul acestui tip de intervenţie: schimbând cadrul de referinţă, 
„recadrând” un comportament, evidenjiem noi semnificaţii, propunem o altă grilă de 
lectură a realităţii. 

a paharului; problemele nu dispar spontan, dar cu cât imaginea noastrá 
` despre ele este mai completă şi cu cát avem mai multe alternative de a le 
aborda, cu atát mai mult creste posibilitatea de a le rezolva. 

Prezentám cáteva exemple de resemnificare a unor trásáturi de personali- 
tate, comportamente, credinte etc. (cf. 1, Wilkinson, 1998, p. 67) (tabelul 5). 


Tabelul 5 - Exemple de resemnificare 


- închidere în sine / gânditor 
- slab, temátor / sensibil 
- nefericit, se indispune usor : / sensibil, milos, compátimitor 


- solicită atenţia celorlalți / „se simte bine” cu oricine 
- comportament argumentativ, agresiv / pasionat, înflăcărat 


- totdeauna doreşte să argumenteze / gândeşte că dezbaterea este un lucru bun 
- nevoia de a controla / crede în asumarea responsabilititii 


- vede totdeauna probleme / „clopoțel de alarmă” 


- solicită atenţia celorlalţi / capacitatea de a abate gândurile 
oamenilor de la problemele lor 


- determină discuţii în contradictoriu — / este interesat de problema ta 
- face presiuni asupra altora / testează cât de hotărâți sunt 


Deşi practicarea resemnificării solicită din partea terapeutului experienţă 
şi ,intuitie”, acesta trebuind să sintetizeze o mare cantitate de informaţii, 
„un recadraj nu reuşeşte decât dacă ţine cont de opiniile, aşteptările, 
motivațiile, ipotezele - într-un cuvânt, de cadrul conceptual al celui căruia 
trebuie să-i schimbăm problemele” (Watzlawick, Weakland şi Fisch, 1975, 
p. 125). Prin urmare, utilizarea resemnificării presupune ca terapeutul să 
înveţe limbajul pacientului (ceea ce este mult mai uşor decât invers), să 
utilizeze forţa simptomului, a credințelor acestuia, ca într-un „judo psiho- 
logic". Watzlawick subliniază faptul cá recadrajul nu atrage atenţia asupra 
unui lucru anume - nu produce o priză de conştiinţă, ci învaţă pacientul 
un nou joc care îl face pe cel vechi caduc. Pacientul „vede acum ceva altfel 
şi nu mai poate continua să joace naiv” ca şi cum nu ar cunoaşte şi celelalte 
fațete ale situaţiei. Astfel, contrazicánd pe cineva care afirmă sentimente 

şi gânduri negative faţă de el însuşi, nu facem decât să-l provocám la 
organizarea argumentelor necesare susţinerii credințelor sale ; dacă evităm 
acest fapt şi iniţiem un „joc” în care suntem de acord cu el, sunt mai multe 
şanse ca acesta să descopere el însuşi alternative rezonabile la credinţele 
sale. De altfel, de câte ori nu reuşim să ieşim, în cele din urmă, dintr-o 
situaţie problematică spunând „tot răul spre bine!” (în România post- 
decembristă sunt cazuri în care intrarea în şomaj a făcut din unele persoane 
oameni de afaceri prosperi ! ). 

În lucrarea amintită, Watzlawick er al. (1975, p. 161) prezintă cazul 
unui elev de liceu căruia i s-a interzis temporar să intre în clădirea şcolii 
unde studia şi care a decis să se răzbune învățând cât mai puţin posibil. 
Acceptând ideea răzbunării, terapeutul propune un alt „joc”. Astfel, mama 
elevului, sfătuită de terapeut, l-a făcut pe acesta să valorizeze atitudinea sa 
iniţială ca venind în întâmpinarea dorinţei profesorului „care, fără îndoială, 
l-a exclus pentru a-l putea lăsa repetent”. Elevul a înţeles că se poate 
răzbuna muncind mai bine pentru a-i demonstra profesorului că nu-l poate 
lăsa repetent. 

La baza resemnificárii, recadrării, găsim distincţia între comportament 
şi intenţie, adică distincţia între ceea ce facem şi ceea ce încercăm să 
realizăm prin comportamentul respectiv. Deseori comportamentele noastre 
nu au efectul dorit. Exemplul anterior evidenţiază bine acest fapt. Putem 
menţiona şi altele: de pildă, o mamă poate să se afle într-o stare de 
îngrijorare continuă cu privire la familia sa. Este felul ei de a-şi manifesta 
dragostea faţă de cei apropiaţi, deşi familia găseşte acest comportament 
indezirabil, neplăcut, greu de suportat. Sau, alt exemplu, un bărbat poate 
încerca să-şi demonstreze dragostea pentru familia sa făcând, la serviciu, 
cât mai multe ore suplimentare, în timp ce familia sa ar dori să-şi petreacă 
mai mult timp acasă, chiar dacă aceasta ar implica mai puţini bani. 

Resemnificarea se poate realiza fie prin recadrarea contextului, fie prin 
recadrarea conţinutului (J. O'Connor, J. Seymour, 1995, pp. 145, 146). 


Recadrarea contextului porneste de la ideea cá aproape toate comporta- 
mentele noastre sunt, sau au fost utile într-un anume context spa[io- 
-temporal, altfel ele nu ar persista. M. Erickson afirmä cá simptomul 
insugi nu este altceva decát un comportament care, intr-un anumit moment, 
a avut caracter adaptativ, a fost cea mai bună soluţie la care a ajuns 
pacientul, comportament care ulterior a fost menţinut, generând problemele 
pe care pacientul le acuză, întrucât contextul iniţial s-a schimbat. 


132 ELEMENTE DE PSIHOTERAPIE INTEGRATIVĂ 


Pentru a realiza această recadrare trebuie să ne punem următoarele 
întrebări : „Când anume acest comportament ar fi util?” şi „în ce situaţie 
acest comportament ar constitui o resursă? ”. 

‘Recadrarea contextuală realizează o conotaţie pozitivă a unor însuşiri 
sau comportamente, consolidând astfel alianţa terapeutică şi facilitând 
achiziţia unor noi comportamente mai adecvate situaţiei prezente. De 
exemplu, unui părinte hiperprotectiv i se poate spune că grija deosebită 
manifestată faţă de copil a fost benefică pentru dezvoltarea lui, dar acum, 
când acesta a devenit deja un bărbat, el poate apela la forme mai subtile de 
protecţie şi control pe care „copilul” să nu le observe! 

Acest tip de recadrare se realizează, în mod frecvent, şi cu ajutorul 
metaforelor terapeutice. În acest context ne putem aminti de „Povestea lui 
Harap Alb” unde însuşirile caricaturale ale unor personaje - Setilä, Gerilä, 
Flămânzilă, Päsäri-Läti-Lungilä — s-au dovedit a fi in cele din urmă resurse 
surpriză care i-au asigurat succesul eroului principal. 

Recadrarea conţinutului. Istoria fiecăruia dintre noi nu este alcătuită 
din fapte, evenimente, ci din semnificaţiile pe care le atribuim acestora. Un 
insucces poate fi trăit ca o înfrângere dramatică, sau poate fi o „lecţie” care 
să ne orienteze în acţiunile noastre viitoare ! 

Pentru realizarea acestui tip de recadrai putem utiliza următoarele 
întrebări : 

„Ce altă semnificaţie ar putea avea aceasta ? ". 

„Care este valoarea pozitivă a acestui comportament ? ". 

„Cum altfel aş putea descrie acest comportament ? ". 

Toate exemplele de resemnificare menţionate în tabelul anterior (după 
I. Wilkinson) au la bază recadrarea conţinutului. 

Utilizând acest tip de recadraj, unei paciente care a dezvoltat o serie de 
. manifestări depresive, consecutive unui accident grav suferit de un prieten 
apropiat, şi care s-au dovedit rezistente la chimioterapia obişnuită, i-am spus 
următoarele : „Fiecare dintre noi ajunge, mai degrabă sau mai târziu, să-şi 
pună întrebări fundamentale : «Ce este viața ?», «Ce este moartea ?», «Merită 
viaţa să fie trăită ?» etc. Pentru dumneavoastră, acum a venit vremea acestor 
întrebări. Depresia este felul dumneavoastră de a medita la aceste întrebări 
fundamentale. Prin urmare, nu are rost să luptati împotriva depresiei; mai 
important este să fiţi atentă la gândurile, răspunsurile care vă vin în minte”. 

Conotaţia pozitivă a simptomului este o etapă necesară în abordarea 
paradoxală a acestuia; într-adevăr, nu putem prescrie simptomul, non- 
schimbarea, decât dacă evidentiem valoarea pozitivă a acestuia. 

Utilizatä acum în mod frecvent de terapeulii care aderă la paradigma 
sistemică, conotafia pozitivă este un procedeu dezvoltat îndeosebi in cadrul 

terapiei familiale practicate de reprezentanţii Şcolii de la Milano. In 
concepţia acestora, conotatia pozitivă este un recadraj oferit familiei sub 
forma unor concluzii la sfârşitul unei întâlniri terapeutice ; terapeutul 
rezumă şi reinterpretează ansamblul de informaţii obţinute, intr-o manieră 
care diferă de credinţele actuale ale familiei. Comportamentele fiecăruia 
dintre membrii familiei sunt relationate în aşa fel incât ele, definite până 
atunci de către familie ca problematice, sunt redefinite de către terapeut ca 
necesare sau benefice pentru funcţionarea actuală a familiei. Totuşi, nu 
comportamentul simptomatic în sine este conotat pozitiv, ci relația sa cu 
alte comportamente importante. 

G. Salem (1997), într-o lucrare de psihoterapie familială, distinge două 
categorii de recadraj, în funcţie de scopul terapeutic şi de gradul de 
accesibilitate pentru pacient : 

1) recadrajul cu semnificaţie deschisă : acestea sunt comentarii logice, 

uşor de înţeles de către pacient şi/sau membrii familiei ; 

2) recadrajul cu semnificaţie ascunsă : comentarii aparent absurde şi 

ilogice care derutează pacientul şi/sau sistemul familial. 

Resemnificările deschise, în cadrul terapiei familiale, cuprind majori- 
tatea comentariilor de inspiraţie sistemică realizate de terapeut pentru 
redefinirea naturii conflictului, a unei relaţii etc. 

Resemnificările mascate, ascunse au fost, în mod deosebit, studiate de 
adepţii modelului sistemic. Exemplul tipic al acestei categorii de resemni- 
ficare este conotafia pozitivă, amintită mai înainte. Semnificaţia vehiculată 
de conotatia pozitivă a simptomului are un caracter paradoxal şi maschează 
adevărata intenţie a terapeutului. Procedând astfel, terapeutul pare să ignore 
deliberat cererea de schimbare pe care o exprimă, indirect, simptomul. De 
fapt, scopul terapeutului este acela ca, prin prescrierea simptomului, acum 
conotat pozitiv, să dezechilibreze şi mai mult sistemul familial, până la 
punctul în care, în virtutea tendinţelor sale homeostatice, familia să ac{io- 
neze contrar prescriptiei terapeutice. Acest aspect este discutat pe larg in 
capitolul dedicat prescriptiilor paradoxale. 


4. Arta de a pune întrebari: un meta-model 
pentru limbaj 


În bună măsură, activitatea psihoterapeutului constă in a explora limitele 
imaginii pe care o are pacientul despre realitatea în care trăieşte şi de a-i 
completa această imagine mărindu-i astfel posibilităţile de alegere. Limitele 
reprezentării sale sunt limitele limbajului utilizat pentru a o descrie. 

Meta-modelul pentru limbaj este unul din primele modele realizate de 
fondatorii neuroprogramării lingvistice, J. Grinder si R. Bandler. Modelul 
propus de acesta este un meta-model deoarece utilizează limbajul pentru a 
evidentia limitele limbajului. Acest model valorifică în egală măsură expe- 
rienta unor terapeuti de excepţie (F. Perls, V. Satir, M. Erickson), regulile 
de funcţionare ale limbajului propuse de gramatica generativă transfor- 
mationalá, şcoală al cărei reprezentant cel mai cunoscut este N. Chomski, 
precum şi o serie de idei lansate de A. Korzybski. 

Pentru a înţelege Meta-Modelul, un instrument care facilitează accesul ` 
la înţelegerea mai profundă a ceea ce oamenii spun, trebuie să ştim că 
traducerea universului nostru interior în cuvinte nu este o operaţie uşoară. 
Universul nostru interior este alcătuit din imagini, trăiri (senzaţii, emoţii 
etc.), cuvinte. Imaginile transportă simultan o foarte mare cantitate de 
informaţii, iar verbalizarea lor este în mod inevitabil lacunará; pentru 
trăirile şi senzațiile noastre, care sunt atât de concrete, unice, de cele mai 
multe ori, nu avem cuvintele potrivite pentru a le exprima. Mai adecvat 
este limbajul metaforic, deşi şi el are limitele lui. 

De aceea lingvistii deosebesc două niveluri ale limbajului: structura 
profundă si structura superficială. Structura superficială este cea propusă 
unui interlocutor, este discursul oral sau scris al unei persoane ; ea cuprinde 
şi enunturile utilizate în dialogul nostru interior. 

Exemplu : 

„Mă doare capul”. 

Structura profundă a limbajului este rareori exprimată în comunicarea 
verbală ; este discursul nerostit. Ea este reprezentarea lingvistică completă 
a experienţelor, trăirilor = într-un cuvânt, a universului nostru interior. 

Exemplu : 

„Începând din data... ora... am dureri pulsatile, intermitente... în zona 
frontală a capului...” etc. 

Sarcina terapeutului este aceea de a descoperi elementele lipsă din 
discursul manifest al pacientului, de a reconstitui cât mai complet posibil 
imaginea pe care acesta o are despre realitatea în care se află. Totuşi, 
„harta nu este teritoriul” (Korzybski), imaginea realităţii nu este reali- 
tatea, harta este o reprezentare schematică, fidelă şi redusă a teritoriului. 
Neuroprogramarea lingvistică (N.P.L.) vorbeşte despre „modelul lumii” 
pe care fiecare persoană şi-l construieşte pornind de la propria realitate. 
Diferentierea lumii de „modelul lumii”, a teritoriului de hartă, permite 


terapeutului să facă distincţia fundamentală între schimbarea lumii şi schim- 


6. Vezi capitolul dedicat metaforei terapeutice. 

barea ideii pe care pacientul si-o face despre lume. Terapeutul nu va 
schimba lumea pacientului său, ci ideea pe care acesta o are despre ea ; 
oamenii se comportă în funcţie de imaginea pe care o au despre lumea lor 
şi, prin urmare, schimbând imaginea, harta, schimbăm implicit comporta- 
mentele, iar acestea din urmă pot modifica lumea, teritoriul! 

Când comunicăm realizăm un proces de derivare din structura profundă 
a experienţei noastre a structurii superficiale care este receptată de interlo- 
cutor. În acest proces de derivare informaţiile suferă o serie de transformări. 
În primul rând, selecționăm doar o parte din informaţiile disponibile in 
structura profundă ; mare parte va fi abandonată, omisă. În al doilea rând, 
simplificăm, ceea ce implică o distorsiune inevitabilă a sensului. Apoi, 
generalizám ; enumerarea tuturor excepțiilor şi condiţiilor posibile ar face 
comunicarea foarte dificilă. 

Meta-modelul dezvoltat de N.P.L. cuprinde o serie de întrebări cu 
ajutorul cărora se recuperează informaţiile pierdute în procesul derivării 
prin omisiuni, distorsiuni, generalizări. Utilizând întrebările şi instru- 
mentele lingvistice propuse de Bandler şi Grinder, terapeutul : 

— accede la structura profundă a limbajului ; 

— identifică o serie de violări semantice în procesul comunicării ; 

- utilizează o serie de întrebări pertinente în raport cu omisiunile, 
generalizärile şi distorsiunile identificate în structura superficială a 
limbajului. 

Acest demers are ca scop reconectarea limbajului unei persoane la 

experienţa sa senzorială specifică şi unică. 

Pentru ilustrare putem lua primele secunde din două interviuri tera- 
peutice : 

1) P: Îmi este teamă. 

: De ce anume îți este teamă ? 
: Imi este teamă de lucrările de control. 
: La ce obiect de studiu anume te referi ? 
: Lucrarea de control la matematică. 
: Mai concret, ce anume te sperie etc. ? 
2gE: Îmi este teamă. 
T: Nu trebuie să-ţi fie teamă. (Nu ai de ce să-ţi fie teamă ! ) 


=) a-i Ur 


4,1. Omisiunile 


Omisiunea este un fenomen de modelare a experienţei care ne permite să 
ignorám anumite informaţii in detrimentul altora ; ea este întâlnită, practic, 
în majoritatea frazelor pe care le pronunjäm. Când suntem preocupaţi 


136 ELEMENTE DE PSIHOTERAPIE INTEGRATIVĂ 


de anumite dimensiuni, aspecte ale experienţei noastre, le excludem pe 
celelalte. În acest caz, întrebările meta-modelului au ca obiectiv principal 
recuperarea informaţiilor lipsă şi reconstituirea mai precisă a conţinutului 
experienţei. 


4.1.1. Verbele nespecifice 


Acest tip de omisiune este cel mai frecvent deoarece majoritatea verbelor 
au un caracter nespecific. De cele mai multe ori, evidentiem acţiunea fără 
a spune cum anume a fost ea realizată. 

Exemplu : 

- „Ea m-a ajutat”. 

- „Învăţ pentru examen”. 

- ,El m-a supărat” etc. 

Pentru a afla cum anume au fost realizate aceste actiuni, contextul sau 
condiţiile în care ele s-au desfăşurat, putem pune următoarele întrebări : 

„Cum anume te-a ajutat ? ". 

„Cum înveţi ? ". 

„Ce faci pentru a învăţa ? ". 

„Ce anume te-a supărat ? ". 


4.1.2. Substantive nespecifice : 


„Copilul a avut un accident" ; „Maria, fiica mea de şase ani, a încercat să 
ia ceva de pe un dulap suindu-se pe un scaun şi a căzut rănindu-se la mâna 
dreaptă.” Deşi enunturile anterioare vor să spună acelaşi lucru, in mod 
evident, a doua frază conţine mai multe informaţii specifice. 

Sunt situaţii în care subiectul activ al unei fraze este omis, suprimat prin 
folosirea diatezei pasive: „Sunt căutat” ; „Casa a fost construită”. Acest 
tip de omisiune poate implica o imagine despre lume în care vorbitorul 
asistă ca un spectator neputincios şi în care evenimentele se produc fără ca 
nimeni să fie responsabil. 

Substantivele nespecifice sunt clarificate prin întrebarea : ,, Cine sau ce, 
mai precis... 77. ' 


4.1.3. Comparaţiile 


O comparatie implicá cel putin doi termeni. Desi acest fapt pare evident, 
atunci când comunicäm, lăsăm deseori în umbră cel de-al doilea termen al 
comparatiei. 

Exemplu : 

„Sunt mai puţin pregătit”. 

„Sunt cel mai nefericit om". 

Majoritatea frazelor care conţin cuvinte precum „Mai...”, „cel mai..." 
introduc o comparaţie ; nu putem face o comparaţie decât dacă avem un 
element cu care să comparăm. Dacă el lipseşte, trebuie să solicităm 
denumirea lui. Întrebările trebuie să vizeze şi criteriul după care se efectu- 
eazá comparatia ; acesta trebuie să fie clar formulat, să conţină indicatori 
observabili. 

Exemplu : 

„Mai puţin pregătit decât cine? ". 

„Cum îşi dau seama ceilalți că eşti mai puţin pregătit? ". 

Se recomandä si precizarea contextului in care este valabilá comparalia. 
Acest fapt ar putea relativiza comparaţiile nefavorabile. 

În general, omisiunile comparative sunt clarificate prin întrebarea : 
„Comparativ cu cine (ce)... ? ". 


4.2. Generalizárile 


Prin generalizare, fragmente sau elemente ale „modelului lumii” pe care il 
are o persoană sunt detaşate de experienţa sau experienţele sale pentru à 
exprima o întreagă categorie ; un singur exemplu este ridicat la rang de 
regulă, lege. Generalizarea are un caracter foarte limitativ deoarece ne 
împiedică să vedem diferenţele, să identificám excepţiile. Desigur, în mod 
natural, avem tendinţa de a introduce informaţiile şi experienţele noastre în 
categorii generale, dar acest proces de inducţie are la bază, cel puţin iniţial, 
un proces de reflecţie asupra diferenţelor. Generalizárile ne oferă o „hartă” 
a realităţii, uneori nebuloasă şi inexactă, care ne împiedică să vedem 
copacii din cauza pădurii şi în baza căreia avem tendinţa să luăm decizii de 
tipul „totul sau nimic”, „a fi sau a nu fi”, incapabili de a vedea nuanţe. 

Dacă dorim să schimbăm această imagine prea generală, trebuie să 
provocăm o reflecţie asupra diferenţelor, asupra excepțiilor. A admite 
existenţa excepțiilor înseamnă a fi mai realist. 

În categoria generalizărilor, diferentiem : 

1) Cuantificatori universali ; 

2) Operatori modali ; 

3) Judecäti de valoare färä origine specificatä. 


4.2.1. Cuantificatorii universali 


Acestia sunt cuvinte si expresii care introduc o suprageneralizare : fof, 
toatá lumea, nimeni, nimic, niciodatá, totdeauna, de fiecare datá, tot 

timpul etc. Când cineva utilizează aceste cuvinte dá impresia că enunţă o 
lege universală; de pildă: „nimeni nu mă înțelege”. Dacă dorim să 
contestăm această „lege” trebuie să identificăm una sau mai multe excepţii 
care, desigur, există în realitate dar sunt mascate, trecute sub tăcere de 
acest proces al generalizării. Cea mai simplă şi mai directă cale este de a 
relua, într-o manieră interogativă, cuvântul utilizat: „nimeni ? ". Alteori 
putem introduce cuvântul respectiv într-o construcţie oarecum paradoxală : 
„Dacă înţeleg bine, niciodată nimeni nu v-a înţeles ? ”. Această construcţie 
ilustrează şi un alt procedeu prin care putem provoca identificarea excep- 
țiilor: exagerarea afirmației initiale prin adăugarea altui cuantificator 
universal (în exemplul de mai sus - „niciodată”), fapt ce evidenţiază 
caracterul absurd al acesteia. 

Cuantificatorii universali pot fi puşi sub semnul îndoielii prin întrebări 
care vizează specificarea contextului sau a excepțiilor : 

„Nu a existat niciodată un moment ín care... ? ". 


4.2.2. Operatorii modali 


Existá reguli comportamentale pe care gándim cá nu putem sau nu trebuie 

să le încălcăm. Expresii precum „nu pot" sau „nu trebuie” sunt numite în 

lingvistică operatori modali ; ele stabilesc limite postulate de reguli nescrise. 
Operatorii modali pot fi de necesitate sau de posibilitate. 


a) Operatorii modali de posibilitate stabilesc limitele cele mai puter- 
nice: „pot”, „nu pot", „posibil”, „imposibil”. Acestea sunt expresii care 
decupează pe harta locutorului spaţiul in care el acţionează şi ia decizii. În 
mod evident, fiecare are limitele sale naturale, însă aceşti operatori se 
referă la limitele impuse de credinţele individului. 

Exemplu : 

„Aşa sunt eu, nu mă pot schimba”. 

„Nu pot să-l refuz”. 

„Imi este imposibil să-i spun adevărul” etc. Y 

Operatorii modali de posibilitate indicá o limitá, o imposibilitate, fárá 
a specifica felul in care funcţionează această limită. Deseori „nu pot să...” 
este trăit ca o stare de incompetentá absolută, fără speranţa vreunei schim- 
bări. Când cineva spune „nu pot să...”, el şi-a fixat un obiectiv, apoi l-a 
plasat pe „harta” sa într-un teritoriu care nu mai este sub controlul său. 

Limitele impuse de acest tip de operatori modali pot fi depăşite printr-un 
proces de reflecţie asupra obstacolelor ce ne separă de obiectivul propus şi 
asupra consecinţelor atingerii lui. Acest proces de reflecţie poate fi provocat 
utilizând. întrebări precum : 

„Ce vă împiedică să... ? ". 

„Ce s-ar întâmpla, dacă aţi face lucrul respectiv 2x 

În N.B.L. nu există întrebarea „De ce ? ". În cel mai bun caz, ea 
provoacă o serie de rationalizári, justificári si explicatii care nu schimbá cu 
nimic situatia. Uneori, oamenii se justificá spontan: „Nu pot vorbi cu 
vecinii pentru cá sunt prea bánuitori". În acest caz, întrebările trebuie să 
provoace interlocutorul să descrie în termeni comportamentali ceea ce ar 
putea fi doar o credinţă rezultată dintr-un proces de generalizare. 

Exemplu : 

„După ce vă dați seama că vecinii sunt bănuitori ? ". 

„Cum altfel aţi putea explica comportamentul lor ? " etc. 


b) Operatorii modali de necesitate. Expresii precum ,trebuie", „nu 
trebuie”, „este necesar să”, „nu este necesar sc ” vehiculează reguli de 
conduită ale căror motivaţie şi consecinţe nu sunt în mod explicit formulate. 

Exemplu : 

„Trebuie să mă gândesc mai întâi la ceilalți ! ". 

„Nu trebuie să vorbesc cu astfel de Oameni ! r 

„Trebuie să salut persoanele pe care le întâlnesc ste d 

Doar in cazul în care motivele şi consecinţele acestor repuli sunt 
explicitate ele vor putea face obiectul unui examen raţional, critic ; altfel, ele 
vor limita pur şi simplu comportamentul şi capacitatea noastră de decizie. 
Deseori „trebuie” sau „nu trebuie” sunt expresia unor judecăţi morale. 

Exemplu : 

„Trebuie să fii cinstit cu ceilalți ! ". 

„Nu trebuie să furi !” etc. 

Dacă comparăm aceste propoziţii cu : 

„Trebuie să citesc zilnic 10 pagini ! ". 

„Trebuie să mă scol în fiecare dimineaţă la ora 6!", 

vom intelege mai bine limitele pe care le avem in vedere. 

Din nefericire, educatia este frecvent un teren minat de astfel de 
operatori de necesitate: „La vârsta ta un copil trebuie sd... ! ". Utilizarea lui 
_trebuie” cu referire la capacităţi este în general considerată un reproş ; ar 
trebui să fiti capabil să faceţi cutare lucru, dar nu puteţi - fapt ce determină 
sentimentul eşecului. În acest context .trebuie" induce un sentiment de 
culpabilitate, creând o prápastie artificialä intre asteptäri (nejustificate) si 
realitate. Deşi se proclamă frecvent cá oamenii sunt unici, acest adevăr este uitat 
când se afirmă că „fiecare trebuie să...”, propoziţie continuată cu norme, 
standarde şi reguli care au ca scop uniformizarea lor. Operatorii modali de 
necesitate - „Nu trebuie/trebuie să...” — sunt clarificati prin întrebarea : 

„Ce s-ar întâmpla dacă afi face/nu aţi face... ?" (Având in vedere 
exemplele anterioare : | 

„Ce s-ar întâmpla dacă nu v-aţi gândi mai întâi la ceilalţi ?” 

„Ce s-ar întâmpla dacă nu aţi citi zilnic 10 pagini ? " etc.) 


4.2.3. Judecăţile de valoare (afirmațiile) fără origine 
specificată 


În această categorie intră afirmaţiile a căror origine este ignorată, pierdută. 
În literatura americană se utilizează, pentru a desemna acest tip de genera- 
lizare, expresia lost performatives şi ea evidenţiază dispariţia (lost) agentului 
responsabil al afirmației ; unii autori francezi utilizează expresia „afirmaţii 
peremptorii" (M Dovero, E. Grébot, 1993; Cudicio, 1992 etc.), desi sunt 
de acord cá nu totdeauna ea acoperá sensurile acestui gen de generalizare. 

Afirmatia „Nu este bine să nu [ii cont de ceilalți” poate fi considerată o 
afirmaţie peremptorie deoarece ne propune ceva drept adevăr incontestabil, 

fără a ne informa în nici un fel despre autorul ei. Însă dacă cineva anume 
spune: „Eu cred cá nu este bine să nu ţii cont de ceilalţi”, atunci această 
afirmaţie ne informează clar despre opinia cuiva care nu se ascunde în 
“spatele unor enunturi generale, impersonale. 

Unele din aceste afirmaţii ar putea avea un conţinut moral şi nu este 
necesar să fie contestate, însă identificarea lor, în discursul cuiva, este utilă 
şi interesantă deoarece ne informează despre natura credințelor partenerului | 
nostru. | 

Sunt însă multe alte afirmaţii enuntate într-o manieră impersonalá, care . 
permit locutorului să se folosească de ele ca de un paravan: nu ştim dacă 
el aderă sau nu la opinia exprimată şi nici care este autorul ei. De exemplu, 
dacă cineva spune: „Acest lucru nu se face ! ", este important să punem o 
serie de întrebări care au ca scop precizarea sursei informaţiei, a contextului 
în care această informaţie a fost elaborată. 

Exemplu : 

„Ce anume nu se face ? " 

„Cine spune asta ? " etc. 

Sau dacă un elev spune: 

„Bac-ul nu serveşte la nimic”, 

i-am putea pune următoarele întrebări : 

„De ce bac-ul nu serveşte la nimic ? ”. 

„Cine spune asta ? ". 

,Cum de stie el (ea) acest fapt ? ". 

Aceste intrebári ne permit sá intelegem cum a ajuns elevul sau părinţii 
săi la această credinţă. 

Când afirmaţiile se referă la competenţe, ele pot induce sentimente de 
culpabilitate şi eşec pentru că raportează interlocutorul la standarde aparent 
universal valabile : „Ortografia este totuşi ceva foarte simplu” ; în acest 
caz este util să ştim pentru cine este ceva simplu. Emitätorul ar putea 
răspunde că pentru el ortografia este ceva simplu ; astfel, el deschide calea 
contestării adevărului prezentat iniţial ca ceva general valabil ! 

Pentru clarificarea afirmațiilor fără origine cunoscută se poate pune, în 
general, următoarea întrebare : 

„Cine face această afirmaţie şi pe ce se bazează el (ea) ? ". 


4.3. Distorsiunile 


Distorsiunle implicá procese importante de modelare a experientei noastre 
cu efecte neaşteptate asupra „hărţii” pe care o avem fiecare despre ceca ce 
numim realitate. Creativitatea, inventivitatea, inlántuirile, uneori surprinzá- 
toare, ale ideilor si imaginilor noastre au la bazä, intre altele, procesele 
distorsiunii. Totusi, distorsiunea poate realiza si veritabile violári si malfor- 
matii semantice cu efecte negative asupra ,modelului lumii". 


4.3.1. Nominalizárile 


Nominalizárile sunt cuvinte nespecifice care au ca principalá caracteristicá 
aceea de a „îngheţa” un proces transformându-l în ceva fix, static. Prin 
nominalizare, verbele care exprimă acţiuni sunt înlocuite cu substantive, 
realizându-se astfel conversia unui proces în ceva static; dacă verbele 
implică acţiune, schimbare, substantivele descriu un eveniment finit, neschim- 
bare. Aparent inofensive, nominalizările maschează diferenţe esenţiale între 
diferitele „hărţi ale lumii”. Să luăm, de exemplu, termenul „memorie”. 
Observati diferenţa dintre următoarele două enunţuri: „Am o memorie 
slabă”, „Memorez greu numele proprii”. Primul enunţ realizează o autoatri- 
buire, vehiculànd implicit ideea unei permanente, à unei calităţi constante 
a persoanei respective ; al doilea enunţ exprimă o acţiune, şi orice acţiune 
poate fi îmbunătăţită, efectuată în mai multe feluri. 

Exemplu : 

„În ce context memorezi mai greu ^m 

„Cum procedezi pentru a memora ? ^. etc. 

Ín majoritatea cazurilor nominalizările se realizează prin utilizarea unor 
cuvinte abstracte (dragoste, libertate, decizie, fericire, speranţă etc.) şi 

tocmai de aceea semnificatia lor variazá sensibil de la o persoaná la alta. 
Fiecare are ideea lui despre fericire si, de aceea, cánd cineva spune cá este 
fericit nu veţi afla de ce este fericit decât întrebându-l. S-ar putea să fiti 
mirat când îi veţi auzi răspunsul, pentru că veţi cunoaşte o „hartă” a 
realităţii celuilalt pe care nici nu o bänuiati. | 

Identificarea nominalizărilor trebuie urmată de formularea unor între- 
bări care să-l determine pe interlocutorul nostru să treacă la o comunicare 
dinamică, concretă. Pentru aceasta, de cele mai multe ori, este suficient ca 
întrebarea să înlocuiască cuvântul abstract sau substantivul cu un verb, 
provocându-l astfel pe interlocutor să descrie elementele concrete ale 
experienţei sale care înainte fuseseră etichetate într-o manieră abstractă şi 
încremenită. 

Exemplu : 

1) - Doresc reuşita copiilor mei. 

- Cum anume doriți ca ei să reuşească ? 
2) - Doresc să îmbunătățesc comunicarea mea cu ceilalți 
- Ce înseamnă pentru dumneavoastră a comunica ? 
3) - Îmi propun o schimbare în relaţiile mele cu soția. 
- Ce anume doriţi să schimbaţi ? 

Numele unor afecţiuni medicale, etichetele nosologice, în general, 
sunt exemple interesante de nominalizare : ce înseamnă „depresie”, „anxie- 
tate” etc.? Un pacient poate merge la medic din cauza câtorva nopţi 
nedormite, a unor gânduri care nu-i dau pace şi află că are ANXIETATE, 
STRES etc. El ar putea avea unele idei pentru a putea dormi (adevărul este 
că are şi nopţi în care doarme bine!), dar nu ştie deloc cum să lupte 
împotriva ANXIETÁTII, STRES-ului ! 


4.3.2. Echivalenfele complexe 


Echivalentele complexe produc distorsiuni prin stabilirea unei analogii 
intre o propozitie specificá si una mai generalá. 

Exemplu : 

„Nu zámbeste... nu se distrează”. 

„Nu má priveşte... este supărat pe mine". 

„Dacă nu te uiţi la mine când îţi vorbesc înseamnă cá nu eşti atent la 
ceea ce-ţi spun” etc. 

De cele mai multe ori, aceste echivalente au la bază generalizarea 
experienţei proprii. Autorul enunturilor prezentate mai sus, pornind de la 
experienţa personală, crede că toţi oamenii, atunci când se amuză, zâmbesc, 
când sunt supăraţi, evită să-i privească pe ceilalţi, sau, când sunt atenţi, îşi 

fixează privirea asupra interlocutorului! Echivalengele complexe pot fi 
puse sub semnul îndoielii prin întrebări ce vizează identificarea de contra- 
exemple relaţiei de echivalență propuse, disocierea celor doi termeni ai 
echivalentei. Dacă ne raportăm la unul din exemplele anterioare, aceste 
întrebări ar putea fi: 

„Dacă te-ar privi ar însemna cá nu este supărat ? ". 

„Cunoşti oameni care, când sunt supăraţi, îşi privesc interloculo- 
rul ? ” etc. 


4.3.3. Presupozițile 


Toti avem credințe, aşteptări, ipoteze care au la bază experiența noastră 
anterioară. Practic, este imposibil să trăim fără ele; credințele şi aşteptările 
noastre devin grile de lectură a realității, pun ordine si selectioneazá 
informatiile care ne bombardeazá in orice moment. Asteptárile, ipotezele 
mai mult sau mai putin explicite au un rol pozitiv („dacă nu ştii ce cauti nu 
vei găsi nimic ! "), dar, în egală măsură, ele ne pot limita comportamentul, 
capacitatea de decizie („nu găseşti decât ceea ce cauţi! "). 

Supoziţiile fundamentale care limitează comportamentul nu sunt în mod 
necesar exprimate într-un mod uşor observabil. Deseori, ele sunt deghizate 
sub forma întrebărilor „Pentru ce ? ”, „Pentru ce nu eşti atent ? " - presupo- 
zitia implicită: „Nu eşti atent”. A răspunde direct la o astfel de întrebare 
înseamnă a pierde din start. 

A întreba un copil: „Ze culci la ora 8 sau la ora 8 şi 15 minute ? " 
înseamnă a-i întinde o capcană pentru cá, dându-i iluzia că poate alege, 
alegerea lui este, de fapt, limitată. Indiferent ce alternative de răspuns 
alege, alegerea lui semnifică acceptarea presupozitiei de bază - merge la 
culcare ! Rămânând la acest exemplu, presupozitia poate fi scoasă la lumină 
şi pusă sub semnul întrebării astfel: „Ce re face să crezi că vreau să mă 
culc 7”. 

Alte exemple : 

„Când vei fi matur, vei înţelege. (Nu eşti matur)”. 

„Nu cumva vrei să-mi spui o altă minciună ? (Deja m-ai minţit)”. 

„De ce nu zâmbeşti mai mult ? (Nu zâmbesti suficient etc. J": 

În general, presupoziţiile pot fi puse în evidență si combätute prin 
intrebarea : 

„Ce vá face să credeţi cá... ? 


Lud 

4.3.4. Relaţiile cauză-efect 


Oamenii au nevoie de explicaţii; ele securizează pentru că introduc o 
anumită ordine ce asigură înţelegerea evenimentelor pe care le trăiesc. 
Totuşi „ordinea”, „harta” pe care o propun explicaţiile cauzale simple, 
frecvent întâlnite în limbajul cotidian, realizează o distorsiune a realităţii 
cu consecinţe importante asupra opţiunilor comportamentale consecutive. 

Deseori este greu să ne asumăm responsabilitatea comportamentelor 
şi stărilor noastre afective; tocmai de aceea auzim. frecvent propoziţii 
precum: 

„X mă enerveazá..., mă supárá...". 

„Întreprinderea la care lucrez má împiedică sd... ". 

„Aş pleca în concediu, dar nu am maşină...”. 

În mod evident, astfel de afirmaţii postulează existenţa unor cauze 
exterioare comportamentelor şi stărilor afective ale oamenilor. Dacă le 
acceptăm „există riscul de a considera oamenii ca nişte bile de biliard care 
se supun legilor (fizice, n.n.) cauză-efect” (J. O'Connor, J. Seymour, 
1995, p. 119). 

Nimeni nu exercitá un control direct asupra stárilor afective ale celuilalt. 
Dacá n-ar fi aga, fiecare dintre cuvintele si comportamentele noastre ar 
deveni, cu voie sau fárá voie, mesageri ai fericirii sau nefericirii celorlalti ! 
Ar trebui, prin urmare, sá acordám o grijá (evident exageratá) fiecárui 
gest, fiecárui cuvánt care, prin forta lor intrinsecá, ar putea provoca atátea 
nepläceri celorlalţi ; sau imaginati-vá cât de uşor am putea să ne facem 
prietenii fericiţi ! i | 

Totuşi, controlul facil al fericirii sau nefericirii celorlalţi este o respon- 
sabilitate prea mare! 
` Pentru a pune sub semnul întrebării această explicaţie cauzală simplă 
putem proceda cel puţin în două moduri: 

a) Putem solicita o descriere mai detaliată a procesului prin care un 
stimul extern provoacă o stare afectivă sau un comportament; de 
cele mai multe ori, descrierea „procesului cauzal” poate evidentia şi 
alte opţiuni comportamentale la îndemâna actorului social respectiv. 
Totuşi, procedând astfel, credinţa că ceilalţi sunt responsabili de 
reacţiile noastre rămâne intactă. 

b) Această credinţă poate fi vizată direct punând întrebări de genul: 
„Cum anume faceți să vă simţiţi rău auzind ce spune 55 QE 

Astfel se realizeazä trecerea verbului a face de la diateza pasivä (,El 
má face sá má simt ráu") la diateza activá, evidentiind in acest mod 

responsabilitatea fiecăruia pentru ceea ce simte şi modul în care acţionează. 
Deoarece nu totdeauna este uşor să ne asumăm o astfel de responsabilitate, 
această abordare trebuie utilizată doar după ce am stabilit o relaţie bună cu 
interlocutorul ; în caz contrar, ea ar putea fi receptată ca o provocare. 


4.3.5. Lectura gândurilor 


Ceea ce în programarea neurolingvistică se numeşte lectura gândurilor 
(mind reading), divinatie, este fenomenul care face ca unele persoane să se 
comporte ca şi cum ar şti ceea ce cred sau gândesc ceilalți, fără a avea o 
probă directă. Multi dintre noi ne comportăm astfel. Uneori, acest fenomen 
este expresia unei reacţii intuitive la indici non-verbali pe care i-am sesizat 
lå nivel inconştient; alteori, avem de-a face cu adevărate halucinaţii care 
au la bază fenomenul proiecției: gândim că celălalt gândeşte exact cum am 
gândi noi, dacă ne-am afla in aceeaşi situaţie. 

Există două modalităţi de manifestare a divinafiei : 

a) O persoană crede că ştie ce gândeşte altcineva. 

„— Ştiu dinainte ce va spune când va intra... ". 
„— X este deprimat...". 
„- Era enervat, dar i-a fost greu să recunoască acest fapt... ". 

Verbe precum „a gândi”, „a crede”, „a presimţi” etc. introduc deseori 
„lecturi (nejustificate) ale gândurilor” şi de aceea ele trebuie să ne reţină 
atenţia când le auzim sau le utilizăm : 

„EL trebuie să gândească, probabil, că-i consum prea mult timp ! ". 

.- Da, este posibil, dar cum vă daţi seama de acest fapt ? " 

Divinatia poate conduce la adoptarea de comportamente în funcţie de 
ceea ce credem, de ceea ce ne imaginăm sau gândim, în loc să acţionăm în 
raport cu mesajele pe care ni le oferă persoana cu care comunicăm. 

b) Există şi situaţii în care noi acordăm celorlalți puterea de a citi în 

mintea noastră, de a ne ghici gândurile : 
.- Dacă m-ai iubi, ai şti ce doresc! ". 
.- Ar trebui să ştii că-mi place acest lucru ! ” etc. 

O persoană care utilizează acest mod de comunicare nu spune celorlalţi 
exact ceea ce doreşte, deoarece presupune că aceştia ar trebui (cum?) să 
ştie. Ea introduce astfel posibilitatea unor neînţelegeri grave. 

Întrebând direct cum anume interlocutorul nostru ştie ce gândim sau 
gândesc ceilalţi, obţinem de obicei răspunsuri sub forma unor credinţe sau 
generalizári : 

Exemplu : 

„— George nu mă iubeşte ! 

- Cum stii cá George nu te iubeste ? 

— Pentru că nu face niciodată ceea ce-i spun". 

Răspunsul este o „echivalență complexă” cel puţin contestabilă: „De 
ce crezi că a face întotdeauna ce [i se spune este o dovadă de iubire ? ". 


5. Concluzii 


Meta-modelul propus de neuroprogramarea lingvisticá ne ajutá sá facem 
vizibil universul interior al interlocutorului nostru. Totusi, atunci cánd 
punem întrebările recomandate de model, trebuie, mai întâi, să ne punem 
noi înşine o intebare: | 

„Interlocutorul nostru nu ştie cum, nu poate sau nu vrea să-şi dezvăluie 
gândurile şi trăirile ? ". 

De cele mai multe ori, pacienţii sunt motivaţi să spună terapeutului tot 
ce gândesc şi simt în legătură cu problemele lor. Însă, în mod frecvent, ei 
nu ştiu cum, sau nu pot încă să facă acest lucru. Întâlnim deseori pacienţi 
care, la invitaţia de a-şi prezenta problema, răspund că preferă să fie 
întrebaţi ! Dar chiar si în această situaţie, unele din întrebările propuse de 
,Meta-model" trebuie puse doar după ce am stabilit o bună relaţie cu 
pacientul şi plasându-ne eventual într-o poziţie inferioară acestuia („Nu 
înțeleg prea bine ! Ai putea să-mi explici cum x determină y ? "). După cum 
spuneam, majoritatea oamenilor renunţă greu la unele credinţe (genera- 
lizári) securizante şi-şi asumă şi mai greu responsabilitatea unor consecinţe 
neplăcute. De aceea, dacă punem cuiva, încă din primele momente ale 
întâlnirii, pe un ton superior întrebări prin care-i demontăm credinţele şi-l 
responsabilizăm în legătură cu problemele sale, riscăm să declanşăm reacţii 
defensive sau agresive, cu consecinţe negative asupra desfăşurării terapiei. 

Întrebările trebuie puse într-o atmosferă de respect, acceptare si intele- 
gere a interlocutorului. Ín viata de zi cu zi existá si situatii in care 
interlocutorii noştri nu vor să-şi dezvăluie decât parţial gândurile şi senti- 
mentele. A pune întrebări care forţează direct barierele conştiente pe care 
celălalt le ridică în faţa noastră ar putea avea consecinţe neplăcute. Mulţi 
dintre noi am învăţat deja că „sunt întrebări care nu se pun LT. 


pem 

1. Precizári terminologice 


Ceea ce numim astăzi metaforă terapeutică nu corespunde nici definiţiei pe 
care o dădea acestui termen retorica tradiţională, nici celei pe care iau 
impus-o lingvistica si filosofia contemporană. 

Metafora, una din cele mai vechi noţiuni ale ştiinţei limbajului (prima 
sa descriere fiind făcută de Aristotel), este definită în retorica tradiţională 
ca o comparaţie prescurtată, subinteleasá, ce realizează un transfer semantic 
care deturneazá sensul propriu al cuvintelor şi expresiilor. Mai precis, 
metafora desemnează un obiect printr-un cuvânt care este propriu altuia : 
„primăvara” vieţii, durere „fulgerătoare” etc. 

După mai multe secole de uitare (Pétot, 1994), studiul figurilor de stil 
a fost relansat de un text al lingvistului Roman Jakobson (1956), care a 
definit metafora şi metonimia ca două axe fundamentale ale gândirii şi 
limbajului. De atunci, metafora desemnează toate legăturile asociative între 
cuvinte sau concepte fondate pe o asemănare sau analogie, în timp ce 
metonimia vizează toate legăturile asociative între cuvinte şi concepte 
fondate pe contiguitate sau alte relaţii decât cele de asemănare. 

Importanţa metaforei în actul comunicării a fost subliniată de numeroşi 
lingvisti şi filosofi; Bergson afirma, de pildă, că în limbajul uman „nu 
există nimic altceva decât metafora”, iar Shibles (1971), preluând acest 
punct de vedere, a extins atât de mult acţiunea expresivă a metaforei încât 
a identificat 20 de „deviații semantice” proprii cunoaşterii metaforice 
(Birzea, 1995, p. 41). 

Din perspectiva subiectului care ne interesează - psihoterapia - putem 
mentiona cáteva functii ale metaforei : 

1) Abordată in raport cu imaginaţia simbolică (Jung, Ricoeur, Durand), 
se afirmă că metafora permite evidenţierea semnificafiilor ocultate, 
inaccesibile rafionalitäfii şi explicafiei. De exemplu, anumite obiecte 
sau realităţi interzise ori intangibile sunt desemnate metaforic prin 
“denumiri figurate („Ucigă-l Toaca”) ; 44. c 

2) Metafora permite verbalizarea realităţii psihologice, strict indi- 
viduale, a senzaţiilor si trăirilor universului nostru interior, pentru 
care cuvintele obisnuite sunt inadecvate, intrucát au un conţinut 
logic categorial. Noi nu avem cuvinte pentru fiecare senzaţie ; este 
suficient să amintim că, deşi sesizăm peste câteva zeci de nuanţe de 
roşu, utilizăm pentru fiecare din ele un singur cuvânt - „TOŞu”. 
Pentru a comunica mai bine, utilizăm metafore: „roşu aprins”, 

„roşu ca para focului”, „roşu strălucitor” etc. De aceea, metafore 
precum „durere surdă”, „durere apăsătoare”, „durere fulgerătoare” 
etc. sporesc efectul comunicativ al mesajului transmis de pacient 
terapeutului său ; 

3) Dar metafora este indispensabilă şi pentru a gândi anumite realități 
abstracte dificil de reprezentat. Putem cita, pentru ilustrare, expri- 
marea metaforică a „trecerii timpului” în termenii spaţiului : timpul, 
ca un obiect în mişcare, se deplasează î în raport cu noi, care rămânem 
nemişcaţi ; de aceea „timpul vine, timpul trece.. 

4) Realizând un transfer de sens de la subiectul leurs cätre gibien 
principal (cei doi termeni ai comparatiei), metafora devine un instru- 
ment logic care restructurează modul nostru de gândire gi interpre- 
tare a lumii. În aceastá relatie, subiectul secundar actioneazá ca o 
lentilá care deformeazá semnificatia initialá a subiectului principal : 
unele din atributele acestuia sunt deformate, altele sunt supradimen- 
sionate sau deturnate de la ratiunea lor initialä (putem medita, din 
această perspectivă, la metafora „Richard - Inimă de Leu"). 

Metafora este indispensabilă comunicării terapeutice, fiind generatoare 
de noi sensuri şi cadre de referinţă, iar discursul terapeutului are o compo- 
nentă retorică incontestabilă, întrucât urmăreşte să persuadeze, să seducă, 
să sensibilizeze. 

Totuşi, metaforele sau simbolurile descrise de filosofi sau lingvişti nu 
vizează decât descrierea unui lucru sau a unei fiinţe şi iau, de cele mai 
multe ori, forma unei expresii sau a unei fraze. Evenimentele sau procesele 
mai complexe cu greu ar putea fi surprinse de astfel de formulări meta- 
forice. Or, ceea ce în mod obişnuit numim „metafore terapeutice” sunt, de 
fapt, în majoritatea cazurilor, povestiri mai mult sau mai puţin complexe şi 
care se apropie ori se identifică cu ceea ce retorica numeşte alegorie, fabulă 
şi parabolă. De aceea, în cadrul studiului nostru, de cele mai multe ori, 
termenii de metaforă terapeutică şi poveste terapeutică vor fi consideraţi 
echivalenți. 

Poveştile sunt cronica vie, autentică, dramatică, a tuturor conflictelor 
trăite de oameni în confruntarea lor cu interdicțiile şi structurile sociale, 
dar şi cu diverse forte ale naturii. În condiţiile în care sistemele simbolice 
promovate de religie şi educaţie sfârşesc prin a deveni ideologii ce utilizează 
un limbaj unidimensional, inadecvat exprimării şi rezolvării problemelor 
vieţii cotidiene, precum relaţiile cu celălalt, relaţia cu timpul, cu sexul, cu 
moartea etc., „fiecare este obligat, este condamnat să-şi construiască 
propriul sistem simbolic şi va face acest lucru cu ajutorul basmelor, dar şi 

cu cel al povestilor mitologice" (Louis Deurieu, in G. Calame- Griaule, 
1991, p. 437). De aceea, este usor sä intelegem reinvierea interesului 
oamenilor de toate várstele pentru poveşti (chiar dacă astăzi calul năzdrăvan 
este înlocuit cu o sofisticată navă cosmică ! ). 

De altfel, J.A. Malarewicz, abordând această problemă dintr-o perspec- 
tivă terapeutică, afirmă că „prin intermediul povestirilor, basmelor, simbo- 
lismului, alegoriilor, comparatiilor analogice şi metaforelor, terapeutul 
propune pacientului o nouă construcţie, o nouă înţelegere a realităţii” 
(1992, p. 73). 

Fiecare poveste prezintă un conflict şi modul său, uneori neaşteptat, de 
rezolvare. Când conflictul din poveste se aseamănă cu ceea ce a trăit sau 
trăieşte cel ce ascultă, atunci soluţia propusă poate sugera un nou cadru de 
rezolvare a problemei sale. Dacă o poveste este utilizată cu intenţia de a-l 
sfătui pe ascultător, sau dacă se alege o anumită povestire cu acest scop, 
atunci ceea ce aude acesta devine o metaforă (Gordon, 1990). 

Depărtându-se de forma tradiţională, metaforele terapeutice, pentru a fi 
eficiente, nu trebuie în mod necesar să strălucească prin calităţi literare, 
poetice sau filosofice. Ele devin operante doar în măsura în care mijlocesc 
stabilirea unei relaţii între terapeut, pacient şi problema acestuia. Atitudinile 
şi aşteptările pacientului sunt cele care vor da cuvintelor noastre greutatea 
pe care, altfel, nu o au în ele însele, şi care îl vor împinge la căutarea unei 
semnificaţii profunde. 


2. Schitá istorică 


Dorinta de a comunica clar, logic, de a respinge mesajele redundante, 
obsesia „adevărului” exprimat conform tuturor normelor logice, a întreţinut 
o oarecare rezervă faţă de poveste ca mijloc de comunicare. De multe ori, 
ca dovadă a falsitátii unor afirmaţii, acestea sunt calificate ca făcând parte 
din mitul (de la cuvântul grecesc muthos, poveste) creat în jurul cutărui sau 
cutărui eveniment ; de câte ori, atunci când ne indoim de adevărul cuvin- 
telor ce ni se spun, nu replicăm: „Nu-mi spune poveşti! " 

În ciuda acestui fapt, există o apropiere indubitabilă între psihismul 
uman şi arta de a comunica prin intermediul poveştilor. În fiecare noapte 
ascultăm poveştile inconştientului nostru - visele ; să ne amintim apoi de 
câte ori nu am ascultat, în perioadele dificile ale vieţii noastre, un anumit 
cântec, sau am citit ori recitit un text sau altul, pentru mesajul pe care ni-l 
transmiteau, precum şi de confortul interior pe care acestea ni-l provocau ! 

Permitánd o mare libertate a spiritului, amestecând realul cu imaginarul, 
sfatul direct cu aluzii abia schitate si, mai presus de orice, favorizánd 
proiectarea sperantelor, povestile au fost utilizate in scopuri terapeutice 
încă din cele mai vechi timpuri. Astfel, in una din Sutrele hinduse în care 
sunt menţionate tot felul de reguli pentru ceremoniile domestice, putem 
citi: „Când un membru al familiei sau un guru moare, sau când suntem 
doborâti de o mare nenorocire, trebuie să stăm linistiti cu familia sau cu 
prietenii toată noaptea şi să ne spunem poveşti unii altora” (poveşti cu un 
conţinut corespunzător — n.a. ; a se observa similaritatea cu „priveghiul” 
morţilor la români!) (Calamé-Griaule, 1991, p. 432). 

Forţa limbajului simbolic al metaforelor este vectorul principal utilizat 
de filosofiile Orientului în transmiterea adevărurilor profunde promovate 
de ele. 

Deoarece principalele simboluri ale limbajului metaforic îşi au originea 
în unitatea primară, relaţia om-natură, acesta este tipul privilegiat de 
comunicare prin care copilul obţine informaţiile necesare formării unei 
viziuni coerente asupra lumii. 

Înţelegând faptul că limbajul logic, ional; prin însăşi rigoarea si 
disciplina la care forţează mintea noastră, promovează o serie de limite şi 
„este, prin aceasta, inadecvat înţelegerii unor adevăruri mai profunde privind 
unitatea om-natură- -univers, inteleptul taoist Chuang Tzu utiliza deseori 
metafora, povestea, fabulă, pentru a-şi ajuta discipolii să ajungă singuri la 
aspectele profunde ale mesajului său. Iată una din poveştile sale: 


„A fost odată un dragon numit Kui care, invidios fiind pe mersul 
unui centipod, l-a întrebat : «cum poți Să-ţi conduci cele o sută de 
picioare pe când eu îmi conduc cu greu singurul meu picior ? ». «Este 
foarte simplu, replică centipodul. Eu nu le conduc deloc. Ele se aşază 
peste tot unde există o bucăţică de pământ»”. 


Învățăturile zen-budiste integrează poveştile şi metaforele în discursuri 
măiestrite cu grijă, care au ca scop vehicularea de paradoxuri menite să. 
„spargă. automatismele gândirii logice. Alteori, propoziţii simple, cu un 
înţeles indirect şi iconic, mediază între fapte ale experienţei cotidiene şi 
adevăruri ce trec dincolo de cuvinte: „Arată-mi sunetul făcut de pocnetul 
degetelor unei mâini” sau „Care este secretul înţelepciunii, cunoaşterii ? ", 
întreabă tânărul călugăr. „Când îţi este foame mănânci şi când eşti obosit 
dormi”, răspunde învățătorul. 

În timpul Evului Mediu, savanții arabi au alcătuit pentru medici ghiduri 
„traduse în latină si în alte limbi, cunoscute sub denumirea de Tables de 

santé, Tacinum sanitatis, dintre care unele s-au păstrat, în manuscris, până 
în zilele noastre. Astfel, într-unul din aceste Tacinum sanitatis de Ibn Bada 
este scris „Fiecare familie trebuie să desemneze o persoană cu rolul de 
«confabulator»” ; acest „confabulator” era foarte necesar pentru menţinerea 
sănătăţii. El trebuia să fie cineva cu simţul umorului si să cunoască multe 
poveşti şi ficțiuni pentru delectarea spiritului şi pentru a provoca râsul. 
„Confabulatorul” trebuia să aibă capacitatea de a scurta sau lungi aceste 
poveşti, să le înflorească, să le amplifice, să le selectioneze în funcţie de 
Situaţie ; era necesar, de asemenea, să aibă maniere alese, să fie capabil să 
rămână treaz multă vreme. În povestea 40 a lucrării Geste Romanum (cf. 
Calamé-Griaule, 1991, p. 433) există o mică indicatie diagnosticä pentru a 
afla dacă cineva este bolnav psihic şi cum poate acesta să fie vindecat 
printr-o poveste. Această idee se regăseşte mai târziu în tradiţia arabă şi, 
probabil, colecţia de povestiri 1007 de nopți este una dintre cele mai 
potrivite ilustrări ale utilizării terapeutice a poveştilor. 

În lucrarea sa Les ficelles du Conte, A. Pellowsky (cf. Calamé-Griaule, 
1991, p. 433) face descrierea unor pápusi foarte ciudate utilizate in ritua- 
luri ce aveau ca scop tratarea unor boli. Ele au fost descoperite de spa- 
niolila venirea lor in America Centralä si s-a dovedit cá erau specifice 
populaţiei bästinase acestei regiuni. După semnalarea prezenţei lor în 
secolele XVII-XVIII, acestea au dispărut pentru totdeauna din zonă, unele 
dintre ele aflându-se în prezent într-o colecţie a Universităţii Goetenberg. 
Conform acestor ritualuri, când un copil sau un adult se îmbolnăvea psihic, 
era adus la un vindecător, bărbat sau femeie. Acesta făcea păpuşi mici ce 
reprezentau membri ai familiei sau animale şi, după ce lua o bucată de 
pânză din îmbrăcămintea acestuia, reconstituia povestea bolii bolnavului, 
făcând-o mai putin înspăimântătoare ; vindecätorul îi spunea bolnavului : 
„Spune în şoaptă ce te tulbură şi pune păpuşile în cutie” ; apoi cutia era 
arsă, ascunsă sau îngropată, după care i se spunea bolnavului : „Problemele 
vietii tale au luat sfârşit”. 

Poveştile terapeutice se găsesc şi în practicile terapeutice populare 
tradiţionale româneşti. Majoritatea descântecelor utilizează metafore sur- 
prinzătoare pentru a mări forţa magică a cuvintelor, gesturilor şi obiectelor. 

Într-o lucrare de referinţă pentru folcloristica românească (Descántecele 
românilor, Bucureşti, 1931), A. Gorovei face o subtilă analiză psihologică 
şi socială a descântecelor, evidențiind, între altele, limbajul metaforic al 
acestora. 


Într-un descântec „de plămădirea inimei" se spune : „Cum plămă- 
deste fagurul de miere, / cum se plămădeşte aluatu-n cápistere,/ cum se 

plämädeste merele-n măr,/ cum se plămădeşte perele-n pár,/ cum se 
plămădeşte varza-n grădină, / cum se plămădeşte ou-n găină, / aga să se 
plămădească inima..." (A. Gorovei, 1990, p. 190) 


De foarte multe ori descântecele iau forma unor poveşti care astăzi ar 
putea fi numite poveşti terapeutice. Enumerăm câteva tipuri de astfel de 
poveşti (A. Gorovei, 1990, pp: 200-205) : 

- „Se povesteşte, în puţine cuvinte, că boala însoţită de altceva a plecat 
încotrova ; -că acel ceva s-a întors, iar boala nu s-a mai întors la 
pacient”; %7 i$ 

- „in descüniéce mai lungi, se povesteste cum s-a mántuit bolnavul de 
boală prin ajutorul unor fiinţe care săvârşesc oarecare acţiuni menite 
să îndepărteze sau să nimicească boala” ; 

- „Se povesteşte despre lucruri care nu se pot întâmpla, lucruri absurde ; 
după cum lucrurile acestea sunt imposibile, tot aşa de imposibilă 
trebuie să fie şi boala pentru pacient (foc negru, a mânca fără gură, 
a tăia fără cuţit etc.)” etc. 

Nu putem încheia aceste consideraţii istorice asupra poveştilor terapeu- 
tice fără să amintim pildele biblice care, şi astăzi, ca secole de-a rândul, îşi 
dovedesc virtuțile lor tămăduitoare. „Îmi voi deschide gura în pilde, voi 
spune lucruri ascunse de la întemeierea lumii” (Matei, 13, 35), spune 
Hristos. „Îmi voi deschide gura şi voi vorbi în pilde, voi vesti lucruri 
ascunse de mult, ce am auzit, ce ştim, ce ne-au istorisit părinţii noştri”, 
spune psalmistul (Psalmul 78, 2-3). Nu putem să nu recunoaştem în aceste ` 
„lucruri ascunse”, ca şi în celelalte expresii metaforice, ceea ce mai târziu 
a fost conceptualizat cu termenul de „inconştient”, un rezervor inepuizabil 
de resurse, în raport cu care metaforele şi poveştile terapeutice joacă rolul 
unui adevărat catalizator. 


3. Metafora - în discursul unor şcoli terapeutice 


Metafora are rădăcini adânci în spiritul omului. Ea este produsul fazelor 
primare ale cunoaşterii şi comunicării interumane. De aceea, acest mijloc 
de transfer (din gr. meta-pherein — a duce dincolo) de semnificaţii este 
practic nelipsit din majoritatea sistemelor teoretice şi tehnicilor de inter- 
ventie psihoterapeutică. - 

3.1. Metaforă şi psihanaliză 


Propunându-şi să descrie arhitectonica complexă a personalităţii, precum 
şi tehnicile de influențare terapeutică ale acesteia, Freud utilizează în mod 
frecvent metaforele. De altfel, majoritatea conceptelor utilizate de Freud 
sunt expresia condensată a unor metafore: complexul Oedip, complexul 
castrării etc. Prelegerile de psihanaliză sunt pline de metafore referitoare 
la inconştient, rezistenţă, interpretare. Manifestările clinice, simptomele 
pacienţilor nu sunt altceva decât exprimări metaforic "dle conţinuturilor 
„psihologice refulate ; ele sunt „un substitut nou, ârtificial şi efemer al 
elementului refulat şi care îi seamănă cu atât mai puţin cu cât deformarea 
sa, sub influenţa rezistenţei, este mai mare” (Freud, 1980, pp. 389-390). 

Inconştientul - concept central al teoriei psihanalitice — are o structură 
metaforică: „...inconştientul se serveşte [...] de un anumit simbolism, 
care uneori variază de la o persoană la alta, dar care prezintă şi trăsături 
generale şi se reduce la anumite tipuri de simboluri, aşa cum le regăsim în 
mituri şi basme” (s.n.; Freud, 1980, p. 394) (Blaga afirma, şi el, că 
metaforele sunt expresia categoriilor şi matricilor stilistice abisale). 

În aceste condiţii, travaliul psihanalitic, ce-şi propune conştientizarea şi 
integrarea conţinuturilor psihice refulate, utilizează în mod frecvent o 
comunicare de tip metaforic. 

Analizând locul metaforei im comunicarea terapeutică, Pétot (1994, 
pp. 4-13) evidentiazä cà psihanaliza copiilor presupune, deseori, jocuri de 
rol, in cursul cárora copilul si terapeutul joacá scenarii propuse de copil. 
Desi in tehnicile psihanalitice initiale (Hermine von Hug-Hellmuth, 1917), 
analogiile evidente intre-dorintele si temerile personajelor imaginare si cele 
ale copilului care le-a imaginat nu-i sunt direct comunicate acestuia, 
practicile recente, îndeosebi cele de inspiraţie Kleiniană, includ, deseori, 
comunicarea analogiilor şi a interpretării scenariilor pacientului-autor. 

Psihopatologia contemporană subliniază necesitatea diferenţierii între 
nivelurile literal şi metaforic ale mesajelor. Cu toate că Korzybski (1941) şi 
mişcarea semanticii generale au subliniat pericolul confundării comunicării 
cu reflexiile asupra comunicării („harta nu este teritoriul”), „psihanaliza 
este o teorie care confundă harta cu teritoriul, unde drama oedipianá nu este 
consideratä o metaforá, o hartá, ci un fapt literal" (Madanes, 199], p. 212). 

Dacä la aceasta adáugám caracterul polisemantic al metaforelor, imposi- 
bilitatea testärii empirice a conceptelor descrise metaforic, înţelegem o 
bună parte a criticilor aduse psihanalizei. 


N 

Şi alte tehnici terapeutice, precum visul treaz dirijat, analiza 
tranzactionalá şi art-terapia utilizează abordări metaforice. 


3.2. Metafora în psihoterapia ericksoniană 


M. Erickson este un maestru în domeniul metaforei. Felul său de a asculta 
şi observa un subiect, modul de a răspunde sunt pentru el mijloace de 
prelucrare a mesajelor metaforice pe care şi le comunică oamenii. 

Abordările sale terapeutice abundă de metafore, unele bazându-se pe 
experienţa personală, altele inspirate din experienţa pacienţilor săi. Utili- 
zarea inovativă a metaforelor în psihoterapie de către Erickson nu a fost 
iniţial apreciată ca atare. Erickson însuşi nu a teoretizat aspectele referi- 
toare la utilizarea metaforelor terapeutice, când, cum şi de ce acestea 
influenţează schimbarea terapeutică. Colaborarea ulterioară cu E. Rossi a 
condus la elaborarea unor teoretizări în acest domeniu, care au valorificat 
experienţa lor în domeniul metaforelor şi sugestiilor indirecte precum şi 
cercetările psihofiziologice privind funcţiile celor două emisfere cerebrale. 

Având in vedere că emisfera dreaptä.este mult mai implicată decât cea 
stângă în medierea proceselor emoţionale şi imagistice, s-ar putea afirma 
că simptomele psihosomatice sunt procesate de funcţii cerebrale aparţinând 
emisferei drepte. Dacă „simptomele sunt expresii ale limbajului emisferei 
drepte, utilizarea limbajului mito-poetic ar putea fi un mod de a comunica 
direct cu emisfera dreaptă în propriul său limbaj” (Erickson şi Rossi, cf. 
J. Mills et al., 1986, p. 17). Acest fapt ar putea explica, în concepţia 
autorilor, de ce abordarea metaforică în terapie are o eficienţă mai rapidă 
decât cea psihanalitică. | 

Erickson a fost foarte talentat în ceea ce ulterior s-a numit „comunicarea 
pe două niveluri” = constient/inconstient. În timp ce conştientul este ocupat 
cu prelucrarea mesajului (în forma conceptelor, ideilor, poveştilor, imagi- 
nilor), un alt mesaj poate fi strecurat în inconştient folosind implicaţiile, 
analogiile. Mesajul metaforic activează asociaţiile inconstiente ce întrerup 
vechiul răspuns comportamental prin generarea de noi înţelesuri care, Ja 
rândul lor, produc noi răspunsuri comportamentale. Se iniţiază astfel un 
proces circular autogenerativ care construieşte schimbarea terapeutică 
într-un, ritm propriu fiecărui pacient. M. Erickson îşi începea deseori 
terapiile prix poveşti ce evidentiau capacităţile de învăţare ale fiinţei umane, 
fapt ce facilita atât stabilirea unei bune relaţii terapeutice, cât şi sublinierea 
unor mesaje pozitive, Este, într-adevăr, dificil să refuzi ideea conform 

căreia am început să învăţăm de când ne-am născut - deşi acest lucru nu a 
fost totdeauna uşor. De câte ori nu am căzut înainte de a putea merge, câte 
confuzii, greşeli nu am făcut înainte de a învăţa să vorbim, să scriem etc... ! 
Întrucât „am învăţat să învăţăm” de când ne-am născut, suntem capabili să 
învăţăm până la sfârşitul vieţii noastre, chiar dacă începutul fiecărei invätäri 
este mai dificil. Dezvoltând această temă, terapeutul induce idei pozitive 
privind evoluția terapiei. 

Deseori, Erickson „pregătea terenul” povestind povesti fără raport direct 
cu problema pacientului, ori, pur si simplu, spunând. poveşti complet 

absurde, care aveau ca scop destabilizarea sau dezorganizarea constientului. 
El repeta fraze precum „Există lucruri pe care le ştiţi, dar nu stiti cá le stiti. 
Când veţi şti ceea ce nu ştiţi că ştiţi, atunci vă veţi schimba”, Acest tip de 
formulare misterioasă şi fascinantă provoacă pacientul să caute în el însuşi 
resursele necesare schimbării aşteptate. 

Cu cât rezistentele pacientului sunt mai. intense, cu atât apelul la 
metafore este mai ridicat. Pentru a ilustra această idee putem cita cazul 
unei femei frigide, speriată de orice conversaţie asupra sexualităţii şi care 
i-a solicitat ajutorul lui M. Erickson, Acesta, fără să o întrebe de amănun- 
tele problemei sale sexuale, a provocat-o să-i povestească în cele mai mici 

detalii felul în care proceda pentru a-şi dezgheta frigiderul. 

In mod frecvent la M. Erickson, abordarea metaforică a simptomului 
lua forma prescriptiilor metaforice, simbolice, însoţite de ritualuri. Astfel, 
unei femei obeze, acesta i-a cerut să poarte în fiecare zi în geantă o piatră 
de 3 kg. Arderea, distrugerea, îngroparea sunt acţiuni care fac deseori 
parte din prescriptiile simbolice, din cele de doliu în special — indiferent de 
ce fel de tip de doliu este vorba. Să amintim că doliul nu se referă în 
mod necesar la pierderea unei persoane iubite, ci la orice pierdere în 
general, precum pierderea unui obiect, faptul că un proiect a devenit 

_nerealizabil etc. 

Ceea ce-l deosebeşte pe Erickson de alti terapeuti este faptul că se abtine 
să interpreteze.pacientului semnificaţiile metaforelor utilizate. Consecvent 
principiilor enunțate mai sus, Erickson consideră că nu este nevoie să 
„traducă” comunicarea „inconştientă” într-o formă conştientă. Dacă paci- 
entul comunică într-o formă metaforică, Erickson răspunde în acelaşi 
registru. Utilizând poveştile, acţiunea interpersonalá şi prescriptiile, el 
lucrează în cadrul oferit de metaforă pentru a provoca o schimbare, evitând 
transformarea mesajului ori a acţiunii metaforice într-un discurs raţional, 
conştient, fapt ce ar putea dăuna rapidităţii şi profunzimii schimbării. 
Comentând acest fapt, Haley nota: „În general, interpretările operate 

asupra comunicárilor inconstientului sunt in mod absurd reductioniste, 
cum ar fi si faptul de a rezuma o piesá de Shakespeare intr-o singurä frazá" 
(Haley, 1984, p. 33). 


3.3. Metafora în neuroprogramarea lingvistică 


Iniţiatorii programării neurolingvistice (P.N.L.) nu puteau ocoli problema 
metaforei. Fără a detalia principiile de bază ale P.N.L., menţionăm doar că 
în concepţia lui Bandler şi Grinder privind metafora regăsim, în mare 
măsură, ideile privind comunicarea promovate de Erickson şi Şcoala de la 
Palo Alto. 

Combinând observaţiile personale cu cele efectuate asupra activităţii lui 
Erickson în clinica sa, aceştia propun un mecanism ce ar putea explica 
modul de operare al metaforei. Acesta presupune treceri (modificări) 
succesive ale mesajului metaforic prin trei stadii diferite : 

1) Nivelul semnificaţiilor exterioare - metafora. prezintă o structură 

exterioară (de suprafaţă) a intelesului in cuvintele povestirii ; 

2) Aceasta activează o structură asociată mai profundă a intelesurilor, 

care este indirect relevatá ascultátorului ; 

3) La rândul ei, această structură activeazá o structurá profundá 

regeneratá a intelesurilor care este direct relevatá ascultátorului. 


Structura semnificatiilor 
exterioare 
t 


De exemplu : x si y se despar 


Podul conexiunii personale 
(cäutarea transderiva{ionalä) 
Structura profundă regenerată 


Structuri profunde asociate | ——————» 


Despártirile sunt triste De exemplu: Am fost trist 
la moartea tatälui meu 


Fig. 5 - Modul de operare al metaforei (Bendler si Grinder) 


Parcurgerea celei de a treia etape presupune activarea căutării trans- 
deriva[ionale, prin care ascultătorul relaţionează metafora cu el însuşi. 
Prin acest proces, clientul generează înţelesul care este. în cea mai mare 
măsură relevant pentru experienţa sa actuală. Acest ultim nivel este cel care 
dă putere metaforei. Acţiunea poveştii serveşte doar ca o vizibilă punte de 

legáturá intre mA şi mesajul povestii. Fără corelatiile invizibile ale 

cercetării personale, mesajul nu trece niciodată „podul”. O dată conectarea 

realizată, se stabileşte o relaţie interactivă între poveste şi lumea interioară 

a ascultătorului, prin care povestea trăieşte şi se dezvoltă în continuare. 
Acest proces poate fi reprezentat ca în fig. 5. 


3.4. Metafora în terapia familiei 


„Comunicarea metaforică ocupă un loc central în terapie”, spune 
C. Madanes într-un studiu referitor la psihoterapia familiei (Madanes, 
1990, p. 18). În acord cu teoria psihanalitică, ea consideră că simptomul, 
comportamentul „problemă”, poate fi metafora sau simbolul altor compor- 
tamente sau relaţii din sistemul familial. 

Pentru a evita activarea rezistentelor, demersul terapeutic se poate situa, 
el însuşi, la nivel metaforic. Astfel, terapeutul selectează cele mai impor- 
tante elemente ale situaţiei pe care le translatează în echivalente metaforice 
şi le prezintă ca ingrediente ale unei poveşti probleme sau ale unui joc pe 
care cuplul sau individul le vor dezwolta. Astfel, de pildă, fiecare din cei 
doi membri ai cuplului poate primi spre rezolvare o problemă care este o 
metaforă a dificultăţilor cu care cuplul se confruntă. Spre deosebire de alte 
abordări în care metafora, povestea utilizată de terapeut, vehiculează în 
acelaşi timp şi problema şi alternative de soluţionare, în acest caz clienţii 
îşi creează propriile metafore şi găsesc, tot ci, soluţiile adecvate. 

Consecventă acestui tip de abordare metaforică, C. Madanes reco- 
mandă, mai ales în cazul persoanelor cu comportamente compulsive auto- 
distructive, prescrierea unor acte simbolice. Această strategie implică 
înfăptuirea repetitivă, de către pacient, a unor acte simbolice autodistruc- 
tive, dar fără consecinţe autodistructive. Comportamentele de acest tip sunt 
de obicei încercări de a pedepsi pe cineva care nu manifestă suficientă 
dragoste şi atenţie. De aceea, actul simbolic trebuie să implice o anumită 
pedepsire simbolică a acestora (Madanes, 1990, p. 25): 


De pildă, în cazul unei paciente bulimice, terapeutul poate aranja 
ca familia să cumpere tot ceea ce ea preferă să mănânce (pui fript, 
cartofi prăjiți, inghefatá, prăjituri etc.) şi să aşeze alimentele în ordine 
pe masa din bucătărie. Ín prezența familiei, pacienta bulimicá va strivi 
si amesteca toate alimentele cu máinile sale pentru a simboliza ce se 
întâmplă în stomacul său când digeră mâncarea. Când toată mâncarea 
este astfel amestecată, ea este aruncată la toaletă. Dacă toaleta se 

înfundă, membrul familiei pe care pacienta îl iubeşte sau faţă de care 
are resentimente (de exemplu, tatăl) este singurul care va desfunda 
toaleta. Actul simbolizează nu numai ce-şi face pacientul lui însuşi, dar 
şi situaţia în care îşi pune familia. 


În psihoterapia familiei trebuie evitată confruntarea dintre modelul 
propus de terapeut şi cel al familiei prin adoptarea unei perspective inter- 
actioniste de tip evolutiv in care cele două modele se transformă reciproc 
până la atingerea unui echilibru concretizat într-un model ce aparţine. în 
egală măsură celor doi termeni ai relaţiei. 

Pentru ca două sisteme să fie realmente în interacţiune în cadrul unui 
proces creativ, trebuie ca între ele să existe o discontinuitate, o marjă de 
indecidabilitate (un teren al nimănui, un loc în care nimeni nu ia decizii 
definitive). Dintr-o astfel de perspectivă, povestea terapeutică joacă rolul 
de a marca metaforic acest spaţiu „indecidabil” care se poate numi spaţiu 
terapeutic. 

Povestea terapeutică calificată cu atributul de „Sistemică”, spun Ph. Caillé 
şi Y. Rey, poate introduce o articulație suplă a modelelor prezente (ale 
terapeutului si familiei) si împiedică blocajul ce ar putea rezulta dintr-o 
situaţie de monopol. Ea ocupă spaţiul terapeutic ca „obiect flotant” care nu 
aparţine în mod propriu nici familiei, nici terapeutului, dar care are o linie 
de apartenenţă la ambii termeni ; povestea aparţine în egală măsură terapeu- 
tului care a construit-o, dar şi familiei care i-a furnizat materialul psihologic 
necesar şi care o va completa. Ambele părţi au aceleaşi drepturi de a o 
contesta, modifica sau apăra. 

Prezentám una din poveştile utilizate de Ph. Caillé si Y. Rey într-o 
terapie familialá (1988, pp. 40-41) : 


„Au fost odată într-o țară în întregime imaginară, dar în timpurile 
noastre, patru copii care trăiau la bunicii lor. Ei locuiau, toți şase, 
într-o mare suburbie a unui oraş modern. Apartamentul, situat la ultimul 
etaj al unui bloc imens, gri şi anonim, era minuscul. 

Bunicii şi copiii erau înghesuiți în câţiva metri pătraţi. Tráiau 
profund lipsa confortului şi a banilor. Bunica, foarte bătrână, începuse 
să bată câmpii şi să fie din ce în ce mai arțăgoasă. Cât despre bunic, 
pe el nu-l interesa deloc ce se petrecea în jurul lui : el fusese totdeauna 
un distrat, singurul său lucru de valoare era un telescop şi singura sa 
pasiune era să observe stelele. 

Copiii acestei poveşti, dintre care doi erau deja adolescenţi, incepu- 
seră să găsească spaţiul prea strâmt şi atmosfera prea înăbuşitoare. 

Certurile si strigätele deveniserá din ce ín ce mai frecvente, iar 
momentele de liniste prea apásátoare. Copiii sufereau chiar $i de foame. 
Pe scurt, ei visau la un orizont mai larg, mai calm, la un loc în care ar 
ft putut râde si unde ar fi putut creste ín liniste. 

Deîndată ce seara venea, când bunica era, în sfârşit, adormită şi 
bunicul contempla stelele, începeau să depene proiecte. Nu se gândeau 
decât la călătorii, aventuri, evadări, descoperiri. Dar, trebuie să o 
spunem, entuziasmul celor mai în vârstă era, oarecum, temperat de 
neliniştea celor mai mici, mai ales când era vorba de fixarea datei 
plecării. Bineînţeles că era tentant să părăsească acest adăpost strâmt 
şi precar, dar marele oraş necunoscut îi speria foarte mult. Ei presim- 
[eau că oraşul era plin de lucruri minunate, dar la fel de plin şi de 
pericole. Cine i-ar proteja în acest nou univers ? 

Totuşi, seară după seară, proiectul prindea formă şi, într-o noapte 
foarte întunecată, când totul era liniştit în jurul lor, ieşiră tiptil ducând 
cu ei pufinul pe care îl aveau. Copilul cel mai mic era şi cel mai 
neliniştit şi cu refinerile cele mai mari în a părăsi acest loc, desigur 
inconfortabil, dar bine cunoscut şi securizant. De aceea, fără a spune 
un cuvânt celorlalți trei, băiatul a început să deşire lungul fular pe care 
i-l făcuse bunica. El agaţă ici-colo bucăţi de lână, ca repere, în caz cá 
ar trebui să se întoarcă. Copiii, conduşi de cel mai mare dintre ei, dar 
tresărind la cel mai mic zgomot neobişnuit, au mers unul în spatele 
celuilalt o bună parte a nopții. 

Oraşul începuse să-şi schimbe aspectul : bulevardelor largi mărgi- 
nite de blocuri le-a urmat un cartier liniştit şi mai întunecos cu locuinţe 
mai scunde şi înconjurate cu grădini întinse. Fosforescenfa veselă a 
neoanelor dispăruse şi noaptea părea din ce în ce mai amenințătoare. 

Copiilor le era foame şi frig, ar fi dorit să se odihnească, să 
doarmă. Cel mai mare i-a anunţat cá un prieten i-a vorbit de un han 
care ar fi trebuit să fie foarte aproape. Era un fel de casă de primire, 
un adăpost pentru copiii în dificultate. 

«Luminile, din vale, spre dreapta, trebuie să fie ale acestui han. Hai 
să vedem dar să fim prudenfi», a spus fratele cel mare, adăugând «Mi 
s-a spus şi că acest loc s-ar putea să fie periculos, că s-ar putea ca sub 
acoperirea casei de primire să fie un loc de întâlnire al răufăcătorilor, 
că, în orice caz, ar fi riscuri». 

Copiii sunt foarte obosiţi, ce credeți ? Ce ar putea face ? Povestea 
noastrá se opreşte aici, noi nu cunoaştem Sfârşitul şi vă rugăm pe 
fiecare dintre voi să o termine şi să inventeze sfârşitul sáu". 

Pacienţii : părinţii cu cei doi copii ai lor. 

În această variantă, povestea terapeutică este o poveste neterminată. Ea 
se opreşte în momentul unei alegeri sau a unei situaţii cu un grad mai mare 
sau mai mic de ambiguitate. După o scurtă pauză, terapeutul cere fiecăruia 
dintre membrii familiei să furnizeze în scris idei privind finalul poveștii. 

O modalitate deosebită de utilizare a metaforei constă în a face apel la 
un obiect metaforic. La virtuțile terapeutice ale metaforei, deja evidenţiate 
până în prezent, obiectul metaforic adaugă una deosebită: prezenţa sa 
materială în timpul şedinţei. „Obiectul metaforic - spune C. Angelo (1987, 
p. 107) — este un mijloc de comunicare ce vehiculează ca atare numeroase 
mesaje legate de caracteristicile sale structurale şi, într-o manieră mai 
largă, legate de semnificaţiile care îi sunt atribuite de familie şi terapeut.” 

Deseori, obiectul metaforic este concretizarea materială a unei metafore 
verbale. Obiectul metaforic aparţine deopotrivă universului obişnuit al 
familiei, dar şi noii realităţi. pe care o creează relaţia terapeutică dintre 
familie şi terapeut. El exprimă într-o manieră vizibilă şi concretă relaţiile, 
regulile, comportamentele familiei sau ale unuia dintre membrii săi. Pentru 
a fi eficient, obiectul trebuie plasat într-un anume moment al terapiei, in 
funcţie de obiectivele acesteia ; în caz contrar, se poate ajunge nu numai la 
eşecul metodei, ci şi al întregii terapii. 

La fel ca şi povestea terapeutică, obiectul metaforic permite terapeutului 
să evite absorbţia lui într-o situaţie dificilă şi confuză şi să rămână în 
exteriorul unui proces care implică obiectul metaforic şi familia. Decen- 
trarea terapeutului - favorizată de obiectul metaforic - are mecanisme 
asemănătoare inducției hipnotice: „La fel cum hipnotizatorul se serveşte 
de un obiect pentru a provoca o stare de transă, terapeutul se serveşte de 
obiectul metaforic pentru a provoca în interiorul sistemului o stare de 
curiozitate şi tensiune în creştere. Atenţia se concentrează asupra obiectului 
metaforic permiţând terapeutului să se decentreze” (C. Angelo, 1987, 
p. 115). 

Obiectul metaforic permite terapeutului sá introducá un cod nou in 
definirea si interpretarea faptelor petrecute, cod ce va provoca o serie de 
procese de redefinire între diferiţi membri ai familiei si intre acestia si 
terapeut. 


Putem ilustra aceste consideraţii asupra obiectului metaforic cu un 
„exemplu furnizat de C. Angelo (1987), în care familia tratată este 
compusă din tată, mamă şi fiu (adoptat) .de 18 ani. Motivația de 
participare a celor trei la terapie era oarecum diferită (părinţii pentru 
homosexualitatea fiului, fiul pentru a obţine mai multă autonomie). 

Mama nu ar fi dorit să se discute despre faptul că fiul este adoptat, 
decât dacă acesta ar fi declanşat primul discuția. 

După ce membrii familiei şi-au expus motivaţia de participare la 
psihoterapie, a urmat un moment în care era evident că psihoterapia 
stagna datorită complicitáfii tacite a celor trei de a nu vorbi despre 
ceea ce îi frământa de fapt cel mai mult. Pentru a invinge această 
rezistență, terapeutul utilizează ca obiect metaforic (metafora ,, mate- 
rială ” a secretului ! ) un plic în care se află o coală albă de hârtie 
nescrisă : 

Terapeutul (întinzând fiului plicul cu un aer hotărât) : „Ascultă, aş 
vrea Să te opreşti să vorbeşti de nevroză şi de bisexualitate şi să vorbeşti 
despre problema care se află aici în interior” 

Fiul (ia plicul, îl priveşte, apoi îl deschide scoțând foaia de hârtie) : 
„Adică ? ” 

Terapeutul : „Adică despre problema care este prezentatá acolo, ín 
interior (arátánd spre plic), care nu este nici o problemá de bisexua- 
litate, nici de nevrozá, ci o problemá de alt tip ". 

Este iniţiat astfel un dialog în care terapeutul, utilizând obiectul 
metaforic ca expresie figurativă a unor atitudini şi Comportamente, íi 
provoacă pe membrii familiei la explicaţii şi redefiniri până când ei 
ajung ín situația de a comunica. deschis, autentic, în legătură cu 
problema care îi frământă. 

Deoarece concluziile formulate de C. Angelo în legătură cu acest 
caz vizează funcţiile generale ale obiectului metaforic, considerăm util 
să le enunçäm pe scurt : 

a) Prezentarea plicului permite întreruperea unei discuţii sterile în 
care toți evită, din motive personale diferite, stabilirea unui Scop 
terapeutic comun şi verbalizarea unei probleme (adoptia) care íi 
implică emoţional ; 

b) Terapeutul impune familiei o anumită direcţie pe care o doreşte, 
negând, în aparenţă, că acţionează îndepărtând toate argu- 
mentele care nu sunt ín acord cu obiectivul propus; când un 
membru al familiei nu urmează direcţia sau rezistă, obiectul este 
trecut altcuiva pentru a-l ajuta pe primul ; 

c) Obiectul metaforic devine un puternic mijloc de control, un mijloc 
care permite terapeutului să se retragă din joc când situaţia 
devine periculoasă, sau să creeze un impas relansând mingea-ín 
terenul familiei şi verificând, din exterior, ceea ce se întâmplă ; 

d) Obiectul metaforic are funcția de a elimina factorii de interferenţă 
în linia intervenţiei programate şi de a solicita revenirea la 
aceasta la sfârşitul fiecărei paranteze interactive. 


4. Alcătuirea propriilor metafore terapeutice 


Se spune deseori că soarta unui cuvânt nu depinde de gura care îl rosteşte, 
ci de urechea la care ajunge. Totuşi, pentru ca metafora să producă efectul 
aşteptat la cel care o ascultă, ea trebuie să se conformeze unor exigente. 

Deşi creativitatea şi experienţa terapeutului sunt factori importanţi. în 
alcătuirea şi utilizarea metaforelor terapeutice, este utilă, credem, trecerea 
în revistă-a unor reguli şi etape care ar putea orienta orice terapeut în acest 
demers. 

Expunerea care urmează respectă, în prima ei parte, în linii mari, 
modelul propus de D. Gordon (1990). 


1) Pentru o terapie de succes şi, implicit, pentru a crea o metaforă 
terapeutică eficientă, este important ca terapeutul să înţeleagă şi să formu- 
leze corect problema, să evidentieze că soluţia se află într-un domeniu 
controlat de pacient. 


2) Metafora trebuie să întâlnească, să intre în acord cu reprezentarea 
clientului privind problema sa. Acesta se recunoaşte, mai mult sau mai 
puţin conştient, în personajele şi evenimentele poveştii metaforice. De 
aceea, izomorfismul vizează nu numai persoanele şi faptele situaţiei proble- 
matice a clientului, ci şi relaţiile dintre acestea. Accentuánd asupra acestui 
ultim aspect, Gordon notează: „Când se aleg personajele, nu are impor- 
tantä ce sunt, ci în ce relaţie se găsesc unele cu altele” (fig. 6). 


3) Soluţia problemei - finalul poveştii. Orice metaforă propune o soluţie. 
Aceasta poate fi ori expresia intui(iei terapeutului, ori construită din 
elementele furnizate de client: De cele mai multe ori, clienții cunosc 
soluţia, dar rămân blocaţi când trebuie să realizeze „podul” dintre situaţia 
problematică şi finalul dorit. Deseori suntem atât de aproape de copaci 
încât nu mai vedem pădurea. Metafora nu face altceva decât, depărtându-ne 
putin de elementele cotidiene ale problemei, să ne ofere o imagine mai 
clară, o.altá perspectivă, hartă de care avem nevoie pentru a ieşi din 
labirint! A 

În general, soluţia are două componente : scopul şi strategia. 

Formularea corectă a problemei (etapa 1) implică şi o formulare corespun- 
zătoare a scopului. De aceea, în continuare, vom insista asupra strategiei. 

Situatia problematicá 


Tatäl 

Mama 

Fiul 

Familia 

Tatäl este rar acasä 


Fiul greseste ceva 


Mama il apärä pe fiu 


Tatăl află, se înfurie si pleacă ————» 


| 


Nici o rezolvare, problema 
apare mereu 


Ea + 


Rezolvare <- 


Metafora 


Cäpitan pe un vas 


Secund 


Matelot 


Echipajul 
Cápitanul stá retras in cabiná 


Matelotul desfäsoarä o pânză 
de care nu era nevoie J 


Secundul corectează situaţia şi 
încearcă să desfăşoare pânza de 
Care era nevoie 


Căpitanul află, e furios că nu i 
s-a spus nimic şi se retrage în cabină 


Nici o rezolvare, problema 
apare mereu 


Rezolvare 


Fig. 6 - Exemplu de izomorfism între o situaţie problematică şi metaforă 


În mod evident, pacientul a încercat deseori să-şi atingă scopul. Faptul 
că se află la terapeut dovedeşte că nu a reuşit. Strategia de legătură este 
.Podul", pe care terapeutul îl formulează metaforic şi care trebuie să 
permită trecerea de la situaţia problematică actuală la soluţia dorită. 

— Strategia de legătură are la bază o bună înţelegere a situatiei-problemä. 
Conceptele de „calibrare” şi „recalibrare”, propuse de Gordon, sunt foarte 
utile pentru realizarea acestui fapt. 

a) De cele mai multe ori problematica se repetă. Configuratii identice 
sau asemănătoare de evenimente se repetă, ducând de fiecare dată la 
experienţele conflictuale nedorite. Dar elementele situaţiei proble- 
matice, deşi pot fi mereu prezente, nu provoacă „explozia” decât 

„atunci când ating un anumit „prag critic”. Este vorba de „picătura 
care umple paharul”. Prin urmare, transformarea situaţiei proble- 
matice în problemă este o chestiune de „calibrare”. 

bX "Recalibrarea cuprinde procesul prin care pacientul este ajutat sá 


constientizeze momentul in care proportia diverselor elemente ale 
situatiei tinde sá alcätuiascä ,un amestec exploziv" si apoi este 
învăţat să utilizeze diverse mijloace pentru a controla ca elemente]e 
situaţiei să nu atingă acest prag. Prin recalibrare, clientul întrerupe 
vechiul model ce conducea de fiecare dată la apariţia. problemei. 

Exemplu : 

Când Maria privi în urmă, constată că ceea ce o supărase nu era faptul 
cá mama o rugase să facă anumite lucruri — pentru că luate în parte le-ar 
fi făcut cu plăcere -, ci faptul că mama dorea ca ea să le termine imediat. 

Ca şi scopul, strategia este MUST apoape întotdeauna i în descrierile 


Nx 


m ca sist descri cu aile sale î în Te2olVárea man ccm cu care se 
confruntă, el ne indică deopotrivă atât modelul său de rezolvare, cât şi 
limitele pentru a ajunge la o strategie eficientä}rAceastä situatie ne amin- 
teste de una din metaforele lui J.A. Malarewicz : „Între bine si rău nu 
există decât o eroare de apreciere, dar în mod invers” (1992, p. 76). 
Exemplul pacientului care îşi agravează problema pentru că nu poate discuta 
sincer cu soţia sa, de teamă ca aceasta să nu râdă de el, este ilustrativ în 
acest sens. Strategia pe care ne-o indică pacientul vizează depăşirea temerii 
şi realizarea comportamentului dorit (care ar putea să-i dovedească faptul 
că frica lui era complet neîntemeiată ! ). 


4) Resemnificarea. Metafora propune o nouă lectură a realităţii prin 
evidenţierea altor cadre de referinţă. Ea se comportă ca o hartă pe care 
terapeutul o suprapune peste realitatea, teritoriul pacientului. Ea este astfel 
o ilustrare a faimosului aforism al lui Korzybski — „harta nu este teritoriul”. 
Ea „disociază” pacientul de realitatea sa, în general greoaie şi invalidantă, 
pentru a-l plasa la un nivel unde alternativele posibile prind formă 
(Malarewicz, 1992). Pacientul poate învăţa, de pildă, că tristeţea şi teama — 
de care vrea să scape - au şi aspecte pozitive, iar exprimarea lor poate fi 
uneori utilă! 

Rezumând aceste etape, propuse de Gordon, procesul formulării unei 
metafore terapeutice ar putea arăta până acum astfel: 


(A) Adunarea de informaţii : ) 
1) Identificarea persoanelor importante implicate si a relaţiilor dintre 
ele ; 

2) Precizarea elementelor caracteristice situaţiei problemă şi a felului 
în care evoluează problema (calibrare) ; 

3) Precizarea transformărilor urmărite de pacient (scopul), având grijă 
ca să fie bine formulate şi în domeniul controlat de client; 

4) Identificarea încercărilor clientului de rezolvare a problemei şi a 
limitelor acestor încercări. 


B) Conceperea metaforei : 

1) Alegerea unui context ; 

2) Alegerea personajelor şi acţiunii metaforei astfel încât acestea să 
fie izomorfe cu situaţia - problemă descrisă de client (punctele A1, 
A2, A3); 

3) Stabilirea soluţiei. Aceasta va trebui să includă, în conformitate cu 
informaţiile furnizate de client, o strategie de reechilibrare, rezultatul 
dorit şi, eventual, redefinirea situaţiei problematice iniţiale. 


(C) Povestirea metaforei : 

Dacă punctele A şi B, prezentate mai sus, descriu doar cadrul general 
al metaforei, felul în care trebuie să acţioneze terapeutul pentru a transpune 
în practică principiul izomorfismului dintre situaţia pacientului şi povestea 
metaforică, povestirea metaforei se referă la „sintaxa metaforei” (Gordon) 
şi răspunde la întrebarea: Ce fel de cuvinte utilizăm, cum povestim, 
pentru ca povestea să declanşeze la client căutarea transderivationalá ce-l 
va duce, în cele din urmă, la soluţia „unică” a problemei sale ? 

Izomorfismul metaforei este expresia imaginii pe care terapeutul şi-a 
făcut-o despre. problema clientului. De cele mai multe ori însă, nu ştim 
niciodată exact ce simte şi ce gândeşte el. De aceea modelul propus de 
poveste poate întâlni modelul pacientului, doar în măsura in care cunostin- 
tele utilizate lasă o anume libertate de proiecţie de_semnificare. Cum 
metafora a fost construită pentru pacient, singura_interpretare adecvată, 
»corectá" este cea propusá de el, 

În concepţia lui Gordon, modelul sintactic al metaforei cuprinde : 

a) Lipsa indicilor de relație. De cele mai multe ori, cuvintele utilizate 
(substantive, adjective, pronume etc.), atunci când povestim un 
eveniment, se referă la ceva clar precizat din experiența noastră. 
Când însă povestim o metaforă trebuie să ne ferim să fim foarte 
exacti, foarte clari, tocmai pentru a provoca pacientul la o , investire 
de sens”. Astfel, spunând „undeva, departe...” lăsăm pacientului 
libertatea de a situa într-un loc anume („locul lui”) acţiunea poveștii. 

b) 


c) 


d) 

Absența indicilor de relație îl vor provoca pe pacient să-şi pună 
întrebări precum: 4 Cine? ", „Ce? netan la care va găsi propriile 
răspunsuri. 

Utilizarea unor verbe neprecizate. Verbele descriu felul in care 
actionäm. Cu cât sensul lor este mai puţin precizat de diverse 
complemente, cu atât pacientul are o mai mare libertate in a-şi 
imagina cum a acţionat eroul povestirii. „Într-un târziu, după mai 
multe încercări, el a ajuns... 

Utilizarea nominalizărilor. Acest procedeu presupune substantivi- 
zarea expresiilor ce denumesc în realitate procese, acţiuni. În acest 
fel, sunt omise o serie de informaţii. Astfel, dacă spunem „În 
momentul de răgaz pe care îl avea, şi-a amintit că...”, în mod logic 
trebuie să continuăm să spunem zoi ce anume şi-a amintit eroul. Dar 
dacă spunem „În momentul de răgaz pe care îl avea, o amintire nu-i 
dădea pace”, lăsăm pacientului libertatea să-şi imagineze ce anume 
şi-a amintit eroul. 

Utilizarea, în cadrul metaforei, a unor comenzi şi sublinieri. Meta- 
fora vehiculează în mod indirect mesaje ce propun schimbarea 
modelului de depăşire a unei situaţii. Există mai multe momente în 
cadrul poveştii, în care sunt enunțate idei semnificative in acest 
sens. Aceste. idei pot fi subliniate cu ajutorul intonatiei, utilizând : 
anumite gesturi ori atingând pacientul cu mâna. Alteori putem 
încastra o anume comandă în textul poveștii, înscriind numele paci- 
entului, înaintea unor propoziţii semnificative. ia 


Exemplu : 

„Atunci, zâna cea bună s-a apropiat de el şi i-a spus «Nu te teme ! »" ; 
această frază poate deveni : „Atunci, zâna cea bună s-a apropiat de el şi 
i-a spus : «George, Nu te teme ! »”. 

Subliniind eficienta terapeuticä a metaforelor, J. A. Malarewicz (1992) 
face si el precizári utile privind sintaxa acestora. Astfel, atunci cánd 
construim o metaforă trebuie să avem in vedere următoarele :- 


să definim orientarea senzorială a pacientului, pentru a utiliza cuvintele 
potrivite; optimizarea comunicării din această perspectivă este pe 
larg analizată de neuroprogramarea lingvistică (Bandler şi Grinder) ; 
să utilizăm activităţile favorite ale acestuia ; 

să nu ne temem să fim repetitivi ; 

să utilizăm umorul şi/sau detaliile incongruente ; 

să ne jucăm cu cuvintele şi simbolurile ; 

să asigurăm metaforei mai multe niveluri de comprehensiune etc. 
(Malarewicz, 1992, pp. 77-78). 

Avánd ca model de inspiratie basmul traditional, J.C. Mills si 
R.J. €rowley (1986) propun o schemă foarte utilă de construcţie a metafore- 
lor terapeutice. Principiul general este tot cel al izomorfismului, principiu 
aplicat, în mod explicit, şi în raport cu conflictul trăit de pacient. Pentru a 
construi o metaforă eficientă trebuie să parcurgem următoarele etape : 

1j Stabilirea unui cadru general al conflictului metaforic în relaţie cu 
protagonistul. 

2) Personificarea proceselor inconstiente sub forma unor eroi sau a 

unor persoane care sar în ajutor (reprezentând abilităţile şi resursele 
protagonistului) şi a unor personaje rele ori a unor piedici (repre- 
zentând temerile şi credinţele negative). 
Uneori chiar solicitarea ajutorului poate fi un semn al înţelepciunii 
şi puterii. „Inteligența celui puternic constă adesea în a nu se teme 
să ceară ajutor celui slab” (Malarewicz, 1992, p. 75). Să ne amintim 
de câte ori eroii pozitivi ai basmelor noastre nu sunt ajutaţi de o 
broască, un peşte, o albină etc. 

3) Personificarea situaţiilor de învăţare paralelă în care protagonistul a 
avut succes, 

4) Prezentarea crizei metaforice într-un context al rezolvării inevitabile, 
prin care protagonistul îşi depăşeşte sau îşi rezolvă problema. 

5) Dezvoltarea de către protagonist a unui nou sentiment al identităţii, a 
unei noi imagini de sine, ca rezultat al acestei victorioase „aventuri 
eroice”. 

6) Culminarea cu o sărbătorire (celebrare) în care este recunosculă 
prețuirea specială de care se bucură protagonistul. 


5. Funcţiile metaforei terapeutice 


Prezentarea de până acum a problematicii metaforei a evidenţiat deja o 
serie de funcţii ale acesteia. 


a) Declanşează căutarea transderiva[ionald. Fiecare individ are o anume 
reprezentare despre situaţia in care se află. Mesajele pe care le putem 
integra în această reprezentare au sens, celelalte, nu. Informaţiile transmise 
de metaforă sunt izomorfe celor conţinute de reprezentarea, modelul pacien- 
tului. Dacă în baza acestei asemănări se creează o punte între lumea 
metaforei şi universul individual, atunci înseamnă că informaţia primită are 
sens. Căutarea şi verificarea au fost realizate cu succes. Acest proces poartă 
numele de căutare transderivationalá si face ca metafora să fie un atât de 
bun „transportor” al schimbării. 

Spunänd o poveste, provocäm pacientul la un proces de cäutare 
transderivationalá cu scopul de a da sens celor auzite. Aceste cáutári con- 
stiente sau inconstiente vor mobiliza resursele pacientului ce vor conduce, 
in final, la modificarea modelului despre lume, in sensul rezolvärii pro- 
blemelor. 


b) Funcţia de mediator. Povestea terapeutică creează o realitate psiholo- 
gicá ce se interpune între pacient şi terapeut, evitándu-se astfel confruntarea 
directă dintre aceştia. Această realitate aparţine deopotrivă amândurora ; 
ea aparţine terapeutului care spune povestea, dar şi pacientului care îi dă un 
sens anume, păstrându-şi deplina libertate a gândurilor sale. 

Comentariile şi interpretările pe care pacientul le dă povestirii îi furni- 
zează informaţii care, in alte situaţii, ar determina activarea rezistentelor. 
Metaforele dau persoanei şansa de a se exprima într-o formă de comunicare 
pe care, în mod normal, nu o utilizează prea des. 


c) Funcţia regresivă. Povestea mobilizează capacităţile imaginative ale 
subiectului şi comportă o dimensiune regresivă accentuată. Copilăria este, 
toti ştim, perioada poveştilor, este vârsta la care totul este "posibil. deoarece 
graniţa dintre realitate şi ficţiune poate fi foarte uşor trecută. Însăşi formula 
tradiţională cu care încep poveştile — „A fost odată...” — are o conotaţie 
regresivă. Poveştile deschid uşa spre fantezie, spre gândirea metaforică, 
spre o reacţie lipsită de teamă faţă de conținuturile fantastice, spre mitul 
veneratiei şi al minunii. Sunt autori care accentuează acest proces regresiv, 
spunând povestea, in mod. explicit, copilului care există în fiecare dintre 
noi! Astfel, J.A. Malarewicz (1992, p. 86) propune o „metaforă-tip” pe 
care o introduce în cadrul terapiei cu următoarea formulă : 


„Este vorba despre o poveste pe care aş dori să o povestesc fetiţei 
(băiețelului) care se află în tine. Deoarece doar fetiţele (băieţii) pot 
înțelege această poveste şi pot apoi să-l ajute, peste câteva zile probabil, 
pe adultul care se află în tine şi care ds pai dificultățile despre care 
îmi vorbeşti”. 


Această formulă invită pacientul să abandoneze regulile rigide ale 
gândirii logice specifice adultului şi să regăsească spontaneitatea, fantezia şi 
creativitatea ce caracterizează gândirea şi comportamentul infantil. O abor- 
dare metaforică a acestei idei este cunoscuta lucrare a lui Saint- -Exupéry, 
Micul Print. 


d) Funcția de ,oglindá". Povestea metaforică favorizează distantarea 
pacientului de propriul conflict, externalizarea lui. In poveste, spune 

Bettelheim, procesul intrapsihic generat de situatia problematicá este 
externalizat si devine astfel mai accesibil unui examen rational cánd este 
reprezentat de personajele si evenimentele povestii. 


e) Funcţia de model. Poveştile furnizează situaţii test, in care pacientul 

poate incerca solutii, ráspunsuri neobisnuite in raport cu gândurile si 
sentimentele lui de páná atunci, si apoi sá le aplice la propriile conflicte, 
intr-o manierá experimentală. 


f) Funcția de resemnificare. Am amintit deja această funcţie cu ocazia 
prezentării modelului de construcţie al poveştilor metaforice. Orice poveste 
schimbă perspectiva şi cadrele de referinţă, dezvăluind noi semnificaţii, 
oferind o imagine mai completă asupra problemelor noastre. Nimic nu este 
în mod absolut bun sau rău. Lucrurile nu sunt bune sau rele, spunea 
W. Shakespeare, gândurile noastre le fac astfel. Această schimbare de 
perspectivă o întâlnim şi în multe din zicalele, proverbele şi poveştile 
populare româneşti : „Rău cu rău, dar mai rău fără rău” spunem deseori 

când, cu înţelepciune, constatăm că „răul” suferit ne-a ferit de un alt 
„rău”, mai mare! 

Nihi funcție este foarte bine ilustrată de povestea „Harap-Alb” a lui 
Ion Creangă. Despărțirea de neobisnuitii tovarăşi de drum ai fiului de crai 
se încheie cu următoarele cuvinte : 


„De-am fost rău, tu ni-i ierta, 
Căci şi răul prinde bine la ceva” (I. Creangă, 1980, p. 126) 


Ínsusirile, caricaturale la prima vedere, ale personajelor - Setilá, Gerilä, 
Flămânzilă, Păsări-Lăţi-Lungilă - se dovedesc a fi, in cele din urmă, 
calitäti, ,resurse” surprizá care i-au asigurat succesul eroului principal. 

Tăcerea, incapacitatea pacientului de a vorbi în prezenţa unor persoane 
mai puţin cunoscute, poate fi expresia unei calităţi pe care el nu o constien- 
tizase : capacitatea de a asculta! „Vorba este de argint, tăcerea este de 
aur!” spune un proverb românesc. În ciuda acestui fapt, toti vor să ne 
înveţe cum să vorbim şi nimeni cum să täcem ! 


6. Trebuie să explicăm pacienţilor metaforele ? 


Metafora vorbeşte prin ea însăşi. A-i explica mesajul înseamnă a-i micşora 
puterea de a provoca la ascultător un univers personal plin de fantezie si 

creativitate. Există, deseori, tentatia la terapeutii începători, încă nesiguri 
pe ceea ce fac, de a explica, dorind să se asigure că metafora a fost „bine” 
înţeleasă. 

Povestea care urmează ilustrează bine acest fapt (M. Dufour, 1993, 
p. 55). 


„Într-o zi, discipolul se plângea maestrului sáu : «Nu înțeleg totdea- 
una semnificația poveștilor tale, de ce nu mi le explici ? ». Maestrul i-a 
replicat : «Cum ai reacționa dacă cineva ar mesteca un fruct înainte de 
a ţi-l da ? »." 


Problema rämasä in discutie se referá la faptul dacá metafora trebuie 
inteleasá la nivelul constientului sau al inconstientului. Dupá cum am 
vázut, M. Erickson considerá cá metafora este un mijloc de a comunica cu 
inconstientul pacientului; alti autori subliniazá cá o metaforá uşor acce- 
sibilă constientului este mai putin eficientă deoarece activează rezistențe. 

O poziţie mai nuanţată adoptă J. Quelet (1993, pp. 13-15). El considerá 
cá metafora nu trebuie sá fie obscurá spiritului conştient al pacientului, dar , 
terapeutul poate crea (0) nes confuzie ori o amnezie te Însä este 
foarte important, continuá J. Quelet, ca pacientul sá nu poatá detecta usor 
legátura dintre metaforá si propria sa problemá. 

1. Logica realitätii 


Este „realitatea” pe care o trăim, totdeauna, logică? 

Spre deosebire de realitatea fizică (,, res") care, într-un fel sau altul, este 
accesibilă simţurilor şi prin aceasta îşi dovedeşte existenţa, „realitatea” 
psihologică are drept criteriu certitudinea subiectivă, credința : dacă cred 
în ceva, acel ceva există! (Teorema lui Thomas: „Dacă oamenii definesc 
o situaţie ca fiind reală, atunci această situaţie este reală prin consecinţele 
definirii ei ca reală” [W.T. Thomas]. Realitatea psihologică este o realitate 
construită, ea este „realitatea de ordinul II" (Watzlawick), „lucrul pentru 
sine” (Kant). Această construcţie, pentru a rezista atât forţei îndoielilor 
noastre, cât şi argumentelor contrare ale celorlalţi trebuie să aibă o anume 
coerenţă logică (deşi realitatea psihologică este puternic impregnată afectiv, 
contine o serie de credinţe - postulate a căror demonstrare logică nu o 
considerăm necesară, deoarece valoarea lor de adevăr ni se pare foarte 
evidentă). În virtutea acestui fapt, s-a-spus deseori că omul este o fiinţă 
raţională, în timp ce alţii, cred - mai aproape de adevăr - au subliniat că 
omul este, mai degrabă, o fiinţă rafionalizatoare, evidențiind nevoia de 
coerenţă, de organizare logică, a acestuia. În general, imaginea pe care o 
avem despre realitatea înconjurătoare este o construcţie rațională, logică, şi 
ori de câte ori apar informaţii ce pun în pericol echilibrul logic al imaginii 
noastre despre lume, psihismul uman activează, mai mult sau mai puţin 
conştient, mecanisme de protecţie ale acestui echilibru (vezi teoria diso- 
nantei cognitive, L. Festinger). 

Doar ín situatii problematice, de crizá, putem constata cá realitatea 
(res) diferă de imaginea noastră despre ea; lucrurile „refuză” să intre in 
tiparul logic al imaginii noastre ! În astfel de situaţii avem deseori tendinţa 
de a nega existenţa aspectelor „ilogice” ale realităţii: haosul nu există 
pentru că nu poate fi gândit spun filosofii. 

Da, omul este o fiinţă raţională, dar poate deveni „prizonierul” logicii 
lui, incapabil să vadă dincolo de teritoriul circumscris de principiile logicii 
sale. Principiul logicii aristoteliene al tertiului exclus ne obligă deseori să 
gândim situaţiile problematice in care ne aflăm în termeni dilematici - „a 
fi sau a nu fi”, a treia posibilitate nu există! Şi totuşi viaţa este mult mai 
complexă, are propria sa „logică”, ce nu tine seama de principiul terţiului 
exclus. Între „a fi sau a nu fi” pot exista atâtea nuanţe ! 

Meditând la aceste lucruri, mi-am amintit de unul din basmele citite în 
copilărie, în care un boier, iritat de istetimea unei fete simple, din popor, 

ii intinde acesteia capcana logicá a tertului exclus, poruncindu-i sá se 
prezinte la curtea boiereascá nici imbrácatá, nici dezbrácatá, nici cálare, 
nici pe jos, nici pe drum, nici pe lângă drum! 

Ín fata acestei dileme logice, intelepciunea populará (basmul este cules 
într-o localitate din jurul Iaşului!) a găsit o soluţie neasteptatä : 


„Cum se făcu dimineaţă, fata aruncă pe dânsa un polog (plasă), luă 
máfele la sub[iori, încălecă pe un fap şi plecă la curtea boierească. 
Mergând astfel pe drum, ea nu era nici călare, nici pe jos, căci îi da de 
pământ când un picior, când altul, japul fiind pitic ; umbla nici pe 
drum, nici pe lângă drum, căci tapul nu ţinea drumul drept. Aci trecea 
pe lângă câte un gard să apuce câte un lăstar de la vrun pomisor ; aci 
trecea de cealaltă parte. Nu era nici îmbrăcată, nici dezbrăcată, cu 
pologul aruncat pe dânsa.” (Fata sáracului cea isteatá, in P. Ispirescu, 
1993, pp. 83-90) 


Nici realitatea creată de matematică, o construcţie, prin definiţie, logică, 
nu a putut să se conformeze principiului tertului exclus. 

“Astfel, se ştie că numerele sunt pozitive, negative sau egale cu zero. 
Prin urmare, orice număr care nu este nici pozitiv, nici egal cu zero, este 
în mod necesar negativ, şi orice număr care nu este nici negativ, nici egal 
cu zero este in mod necesar pozitiv; a treia posibilitate nu există! Şi 
totuşi, dacă dorim să rezolvăm o ecuaţie în aparenţă simplă X? + 1=0, 
vom observa că soluţia acesteia nu se situează în domeniul definit mai sus, 
pentru că nu există nici un nr. X = J-1 într-un domeniu conceptual, î 
care numerele sunt sau pozitive, sau negative, sau egale cu zero. În m 
acestui "pee matematicienii au fost nevoiti sá inventeze numárul imagi- 
nar ,i", rădăcina pătrată a lui ,-1" ! (P. Watzlawick, 1988, p. 273). 

AVänd in vedere cá, la inceput, numerele utilizate de matematicá se 
refereau la obiectele concrete (metri, Kilograme etc.), rezultatele calculelor 
ar trebui să păstreze aceeaşi relaţie cu lumea concretă pe care o descriu 
numerele iniţiale. Or, exemplul de mai sus dovedeşte că lucrurile nu stau 
totdeauna aşa! 

Încă din Antichitate sunt menţionate o serie de paradoxuri care, prin 
simplitatea lor, au făcut să deraieze riguroasa logică aristoteliană ca şi 
logica noastră cotidiană. Am putea aminti celebra afirmaţie a lui Epimenide 
Cretanul - „Toţi cretanii sunt mincinoşi” — ca şi dureroasa dilemă a 
teologilor : ce ar răspunde D-zeu diavolului care, sfidând omnipotenta Sa, 
i-ar sugera să creeze o stâncă atât de mare încât nici chiar El-însuşi, D-zeu, 
nu ar putea să o ridice! 

E greu de acceptat, in cadrul logicii cotidiene, cá Epimenide spune 
adevárul când minte si minte cánd spune adevärul si cá D-zeu, in atotputer- 
nicia Sa, se vede in imposibilitatea de a îndeplini condiţia cerută! 


2. Paradox si psihoterapie 


Se pot distinge trei tipuri de paradoxuri diferite : paradoxurile logico-mate- 
matice (sau antinomiile), definitiile paradoxale (sau antinomiile semantice) 
si paradoxurile pragmatice (care îşi exercită influenţa lor asupra celui 
căruia i se adresează). Acestea din urmă au consecinţe existenţiale impor- 
tante, prin faptul că pot influenţa relaţiile interpersonale, antrenând stări de 
confuzie care, în anumite cazuri, se pot solda cu deteriorarea stării mentale. 

Situaţia terapeutică este ea însăşi paradoxală. Pe de o parte, pacientul 
vine la terapeut cu scopul declarat de a se schimba, dar se „agaţă” de 
problemele sale, opunând tratamentului o enormă rezistenţă. Dar paradoxul 
este creat şi de cei ce îngrijesc pacienţii. Spitalele sunt făcute deopotrivă 
pentru pacienţi şi pentru personalul de îngrijire care, uneori, pot avea 
interese contradictorii. De aceea unele acţiuni de „bunăvoinţă” faţă de 
pacienţi pot fi puse în practică esențialmente pentru a ameliora condiţiile 
de muncă ale personalului; sau, de fiecare dată când se reorganizează 
sistemul în interesul spitalului, spunându-se însă pacientului că este în 
interesul său, se creează o situaţie de dublă constrângere care conduce 
pacientul să acţioneze într-o manieră „schizofrenică”. Astfel, pentru a nu fi 
intempestiv deranjat, un medic şi-a scris pe uşa de la intrare: „Biroul 
doctorului X. Bateti în uşă, vă rog! ". Si de fiecare dată când trecea pe 
lângă uşă, conştiincios, un bolnav bătea în uşa doctorului şi trecea mai 
departe ! 

Prima întreprindere sistematică asupra comunicării paradoxale şi para- 
doxului terapeutic a fost efectuată de reprezentanţii Şcolii de la Palo Alto. 
Reprezentanţii acestei şcoli, în frunte cu G. Bateson, au fundamentat teoria 
„dublei constrângeri” (double bind) ca unul din principiile fundamentale 
ale comunicării, schimbării şi creativităţii. 

Bateson şi-a dat seama că înțelegerea dublei constrângeri şi a manifestă- 
rilor sale în situaţia terapeutică este cheia inovației în domeniul psiho- 
terapiei. În dubla constrângere patogenă, subiecţii sunt puşi într-o situaţie 
în care nu ştiu cum să acţioneze, pentru că fiecare din alternativele , logice" 
posibile riscă să se întoarcă împotriva lor. Este cazul bărbatului care, după 
câţiva ani de căsătorie, este interpelat de soţia sa: „La început, când mă 

iubeai, imi aduceai flori" ; dacá ulterior sotul nu-i aduce flori, confirmá cá 
nu o mai iubeste, dacá ii aduce flori, acestea nu au nici o valoare pentru cá 
au fost aduse la cerere! În dubla constrângere terapeutică, pacienţii sunt 
conduşi să aleagă alternative care îi vor obliga, în mod necesar, să iasă din 
situaţia problematică în care se află. 


3. Intervenţiile terapeutice paradoxale 


Intervenţiile terapeutice paradoxale au la bază ideea că în gândirea oricărui 
individ coexistă mai multe niveluri logice, în plan conştient sau inconştient, 
şi că acestea pot fi emise simultan într-o comunicare interumană. Paradoxul 
este o propoziţie în acelaşi timp. falsă şi adevărată, mobilizează un „joc” 
între ceea ce este ascuns şi ceea ce este aparent, între ceea ce este spus şi 
ceea ce este nespus în mesajul comunicat. Paradoxul terapeutic se manifestă 
în acelaşi fel, terapeutul suprapunánd intenţionat două sau mai multe 
niveluri logice în cadrul interacțiunii terapeutice. 

Deseori, paradoxul vizează mobilizarea atenţiei pacientului pentru a-l 
conduce indirect la un nivel logic (în general, perceput ca adevărat) prin 
critica unui alt nivel logic (perceput ca fiind fals). În plan comportamental, 
sfidarea sau conformarea în raport cu prescriptia terapeutică de tip para- 
doxal conduce pacientul la un comportament. adaptativ, deşi acesta este 
(aparent) altul (uneori contrariul) a ceea ce solicită terapeutul (exemplu de 
prescripţie paradoxală pentru un pacient ce suferă de insomnii: „Nu 
dormi ! "). 

Pentru a multiplica nivelurile logice ale comunicárii sale, terapeutul 
recurge deseori la un limbaj imagistic si metaforic. Utilizarea negatiei se 
poate înscrie in aceeaşi dimensiune plurisemanticá paradoxală a limbajului 
terapeutului. Astfel, enunţul „Gândiţi-vă la un papagal albastru” sau 
„Ascultaţi-mă cu atenţie” (enunţ deseori întâlnit în discursul unor terapeuti) 
vor mobiliza, mai degrabá, procese de rezistentá, in timp ce, dacá aceste 
enunturi sunt înlocuite cu „Nu vă gândiţi la un papagal albastru” sau „Nu 
sunteți obligaţi să mă ascultați”, paradoxul introdus prin negatie stârneşte 
curiozitatea şi are toate şansele de a provoca efectul invers dorit! 

Şi limbajul nonverbal poate introduce un nivel logic suplimentar prin 
plasarea mesajului verbal într-un anumit context spatio-temporal. În gene- 
ral, acest mesaj nonverbal, pentru a fi mai bine perceput, va intra în 
opoziţie cu un mesaj verbal. (De exemplu, pare destul de logic să spui unei 

paciente cá, dacá nu poate dormi, sá se ridice din pat si sá spele vesela din 
bucătărie ; pare însă mai puţin obişnuit dacă acest lucru trebuie făcut doar 
după miezul-noptii ! ) 

Am amintit deja cá pacientul care se prezintá la terapeut se gáseste 
deseori in situatia paradoxalä de a solicita non-schimbarea. Conform logicii 
obisnuite, terapeutul se opune simptomului, intr-o manierá mai mult sau 
mai puţin directă ; utilizarea paradoxului pune terapeutul în situaţia inversă, 
aceea de a prescrie „non-schimbarea”. Folosind în mod subtil prescriptii 
care aparent au ca scop menţinerea simptomului, terapeutul pune pacientul 
în faţa propriilor contradicții, obligându-l să acceadă la un alt nivel logic. 

Exemplu : 

„Nu schimba nimic ! ”, 

„Faceți ceea ce aţi mai făcut ! ” etc. 

Prin îndeplinirea unor astfel de prescriptii, nivelul logic la care pacientul 
ajunge este cel al controlabilitátii simptomului ! 

Pentru a intra mai mult în ,logica" prescripţiilor paradoxale vom 
prezenta câteva din definițiile întâlnite în literatura de specialitate, definiţii 
ce pun accentul pe diversele dimensiuni ale paradoxului terapeutic. 


4. Definiţii ale paradoxului terapeutic 


Aşa cum este concepută de C. Madanes (1981, pp. 7-8), intervenţia 
paradoxală poate fi definită astfel : „Într-un context în care clientul vine la 
terapie pentru a se schimba, terapeutul îi cere să producă mai mult din 
acelaşi comportament pe care pacientul doreşte să-l schimbe şi, în contextul 
acceptării naturii involuntare a comportamentului manifestat de client, 
 terapeutul cere ca pacientul să producă acest comportament voluntar”. 

Alte definiţii evidenţiază faptul că o injunctie paradoxală este una care, 
dacă este corect executată, este nesocotită de către pacient; dacă este 
nesocotită, este îndeplinită (exemplu: Fii spontan! ). În aceste condiţii, o_ 
intervenţie paradoxală este orice intervenţie, comandă, predic(ie, cerere 
care, dacă este urmată sau acceptată, va conduce la obţinerea opusului a 
ceea ce aparent s-a intenţionat să se obţină. Aplicată la psihoterapie, ea are 
un caracter dialectic, constând în intervenţii terapeutice aparent auto-contra- 
dictorii şi, uneori, absurde. 

Succesul intervenţiei paradoxale depinde de sfidarea de către familie 
(pacient) a instrucţiunilor terapeutului sau de urmarea lor până la un punct 
absurd şi apoi refuzarea lor. „Dacă o familie sfidează continuu intervenţii 

al căror succes depinde de conformarea faţă de ele, se poate afirma, fără 
teama de a greşi, că există anumite interacțiuni ascunse în sistem care 
minează utilitatea lor - anumite alianţe secrete, lupte, coaliţii, pe care 
familia refuză să le evidenţieze sau să le schimbe. „Tinta paradoxului 
sistemic este această interacţiune ascunsă care se exprimă ea însăşi în 
simptom” (Papp, 1980, p. 46, s.n.). 

În sfârşit, Watzlawick consideră că intervenţia paradoxală este orice 
intervenţie ( desemnată să producă ceea ce el numeşte schimbare de ordinul 
doi, prin spargerea cercului vicios ce alimentează simptomul, cerc constituit 
din „soluţii ce menţin problema” : a face mai mult din acelaşi lucru. 

În cercetarea sa asupra paradoxului terapeutic, „A Delphi Study of 
Paradox in Therapy”, Christine Watson subliniază marea diversitate de 
definiţii şi modalităţi specifice de utilizare a paradoxului terapeutic. Anali- 
zând definițiile experţilor incluşi în studiul său, autoarea identifică şapte 
direcţii majore în definirea. intervențiilor. paradoxale (C. Watson, 1985, 
Bia lg 

4) Intervenţia paradoxală există doar în mintea spectatorului. 

2) Intervenţia paradoxală are un caracter intuitiv şi experiential. 

3) Intervenţia paradoxală este un arhetip simbolic al paradoxurilor din 

viaţa de zi cu zi. | 

4) Intervenţia paradoxală se află într-o strânsă relatie cu conceptele 

cauzalitätii circulare şi cu natura sistemică a intervențiilor. 

5) Intervenţia paradoxală este dependentă de percepţia clientului asupra 

unei intervenţii specifice. 

6) Intervenţia paradoxală este un termen ce desemnează ceva anume 

din ceea ce face terapeutul. 

7) Intervenţia paradoxală este o sintaxă specifică. 

Analiza acestor tipuri de definiţii conduce la câteva observaţii. În primul 
rând, se recummesty faptul cá fiecare - terapeut si pacient - construieste o 
la fel pentru celälalt (1, 2). Apoi, este evident cá interventiile paradoxale 
depásesc sfera intelectului (2, 3), ele nefiind pe deplin explicabile in sfera 
logicii şi implicând întreaga fiinţă a subiectului. Având în vedere caracterul 
lor intuitiv si experiential, prescriptiile paradoxale nu pot fi explicate, 
definite, fără a fi distruse, „omorâte”, la fel cum o glumă bună îşi pierde 
hazul după explicarea poantei. 

Intervenţiile paradoxale dobândesc forţa necesară iniţierii schimbării 
terapeutice doar în contextul realităţii psihologice împărtăşite de pacient şi 
terapeut. Schimbarea terapeutică, efect al intervențiilor paradoxale, necesită 

schimbarea perspectivei, a afirmațiilor de bază ale pacientului privind 
problema sa. Pacientul trebuie să caute soluţii într-o manieră total diferită 
de cea încercată până atunci, soluţiile implicând întreaga fiinţă a acestuia. 

În acelaşi timp, marea varietate de definiţii date „intervențiilor para- 
doxale” constatată de C. Watson, precum şi caracterul inedit al multor 
prescriptii şi abordări paradoxale utilizate de practicieni ne îndreptăţesc 
să afirmăm că utilizarea paradoxului în psihoterapie provoacă, în egală 
măsură, valenţele creative ale pacientului şi terapeutului. 


5. Paradoxul terapeutic în logoterapie 


Paradoxul în logoterapie este în mare parte subsumat etichetei intenție 
paradoxală” (paradoxical intention), tehnică dezvoltată de V. Frankl in 
1929, termenul ca atare fiind utilizat de autor într-o lucrare publicată cu 
aproape douăzeci de ani mai târziu (1947). 

Frankl explică eficienţa acestei tehnici prin evidenţierea şi anihila- 
rea mecanismelor psihologice ce intretin fobiile, comportamentele de tip 
obsesiv-compulsiv şi unele tulburări sexuale. 

Fobiile sunt întreţinute de fenomenul cunoscut sub numele de anxietate 
anticipativä, Este bine cunoscută zicala „De ce ţi-e teamă nu scapi! ”. 

Un simptom anume evocă fobia sub forma „aşteptării anxiogene” de 
reaparitie a ei. Anxietatea anticipativă măreşte probabilitatea simptomului, 
apariţie care întăreşte fobia, fobie ce alimentează anxietatea anticipativă. 
Se formează, astfel, un cerc vicios ce tinde să confirme zicala de mai sus, 
menţinând subiectul într-o situaţie fără scăpare (fig. 8). 


(1) Evocă 


Provoacă 


(3) Întăreşte 


Presiune Contrapresiune 
Simptom Fobie 


Creşte (2) Provoacă 


Fig. 7 - Cercul vicios care menţine Fig. 8 - Cercul vicios care întreține 
comportamentul obsesivo-compulsiv fobiile 

Un cerc vicios asemánátor se formeazá in.cazul pacientilor cu mani- 
festári obsesiv-compulsive : cu cât se luptă mai mult împotriva unei obsesii, 
cu atát ea devine.mai puternicá (fig. 7). 

Intenţia paradoxală îşi propune să întrerupă aceste mecanisme psiho- 
logice ce menţin şi întăresc fobiile şi comportamentele obsesiv-compulsive. 
Pentru a diminua anxietatea anticipativá - „teama de teamă” - subiectul 
trebuie adus în situaţia să facă sau să gândească lucruri de care îi este 
teamă. Situaţia poate fi bine descrisă de zicala „a face haz de necaz”. De 
altfel, un element important al intenţiei paradoxale este evocarea deliberată 
a umorului. La urma urmei, simţul umorului este una din capacităţile 
specific umane, mai precis, capacitatea „de 499a detasare, 22 este 
singura fiinţă capabilă să râdă 7 . f ^f 4 227 I pod 

În intenţia paradoxală, teama patogenă este înlocuită cu dorinţa de a 
rămâne în contact cu obiectul fricii! Un exemplu simplu poate ilustra acest 
procedeu : emotivitatea crescută pe care o trăieşte o persoană când vorbeşte 
în public poate deveni din ce în ce mai intensă pe măsură ce vorbitorul 
încearcă să şi-o controleze ; în acest caz, comportamentul .paradoxal este 
acela de a mărturisi în fata publicului emoția pe care o trăieşte şi, întrucât 
nu trebuie să mai facă eforturi pentru a şi-o controla, va putea vorbi mai 
relaxat ! 

Existá cáteva deosebiri importante intre aceastá tehnicá si tehnica 
paradoxală a prescrierii simptomului - tehnică utilizată îndeosebi de terapia 
strategicá promovatá de Scoala de la Palo Alto. 

Ín primul ránd, intentia paradoxalá nu se centreazá asupra simptomului 
si intensificárii lui, ci mai degrabá asupra fricii ce stá la baza lui. De 
exemplu, teama cá nu voi putea dormi stă la baza insomniei ; această teamă 
determină hiperintentia de a adormi, care nu face altceva decât să accen- 
tueze insomnia. Soluţia constă în înlocuirea hiperintentiei de a adormi cu 
intenţia paradoxală de a rămâne treaz. 

În al doilea rând, ne putem întreba a cui intenţie este paradoxală: a 
pacientului sau a terapeutului? În cazul tehnicii propuse de V, Frankl, 
paradoxul aparţine pacientului, în timp ce prescriptia simptomului, tehnică 
utilizată de Şcoala de la Palo Alto, implică intenţia paradoxală a terapeu- 
tului. În prima situaţie terapeutul doreşte ca pacientul să adopte o atitudine 
paradoxală în raport cu ceea ce făcuse până atunci şi să se conformeze 
prescriptiei (a se vedea exemplul anterior: märturiseste-ti emoţiile in fata 
publicului căruia îi vorbeşti !), în timp ce, în al doilea caz, terapeutul se 
aşteaptă ca pacientul (sau familia) să facă opusul a ceea ce i se cere 
(prescriptiile paradoxale a căror eficienţă se bazează pe sfidarea lor de 

cátre pacient: mama hiperprotectivá cáreia i se prescrie intensificarea 
comportamentului protectiv faţă de copil, terapeutul având intenţia parado- 
xalá ca mama, în cele din urmă, să se revolte împotriva acestei prescripti). 
În cazul acestor două structuri patogene prezentate de V. Frankl, pacien- 
tul luptă împotriva fricii, a obsesiilor sau compulsiilor. Pattern-ul sexual 
neurotic, cea de-a treia structură patogená de care se ocupă logoterapia, se 
caracterizează printr-o cu totul altfel de luptă: lupta pacientului pentru 
plăcerea sexuală. Ideea paradoxală care stă la baza terapiei în acest domeniu 
este aceea că, cu cât cineva urmăreşte mai mult plăcerea, cu atât mai puţin 
O va avea! 
Cercul vicios ce accentuează impotenta sau lipsa orgasmului este expli- 
cat de V. Frankl cu ajutorul conceptelor hiperintenţie şi hiperreflexie : 
când potenta şi orgasmul devin ţinte ale intenţiei, ele devin şi obiecte ale 
atenţiei. Aceste două fenomene se întăresc unul pe celălalt, stabilind un 
feed-back ce fixează simptomul. Pentru a obţine potenţa şi orgasmul, 


pacientul i îşi orientează-atenţia asupra lui însuşi, asupra propriilor perfor- 


manţe si trăiri. Cu cát mai intensă este această autoobservare (hiper- 
reflexie), cu atát mai mult el nu-si mai poate observa partenerul si ceea ce 
acesta oferá ca stimuli sexuali ce ar putea sá-i excite sexualitatea. Acest fapt 
diminuează potenfa şi orgasmul, situaţie care la rândul său accentuează 


intenţia pacientului şi astfel cercul vicios este completat. 


Pentru a sparge acest cerc vicios trebuie activate forţe cu efect centrifug. 
Hiperreflexia poate fi contracarată cu ajutorul tehnicii numită dereflexie : Ji 
se spune pacienţilor ca în loc să se observe pe ei înşişi, să uite de ei. Dar 
nu pot uita de ei înşişi fără să se dăruiască pe ei înşişi (fig. 9). 


Dăruieşte-te 


Hiperintenţie Hiperreflexie 


Uită de tine însuţi 


Fig. 9 - Cercul vicios care menţine tulburările sexuale şi soluţiile 
pentru spargerea lui 

Între prescriptiile terapeutice care decurg din tehnica dereflexiei le 
mentionám pe cele care eliminá ideea de »performan(ä” din sexualitate, 
favorizánd astfel manifestarea liberá a sentimentelor si emotiilor sexuale : 
- interzicerea actului sexual (coitus) ; in cazul anorgasmiei se poate prescrie 
"pacientei să-şi orienteze atenţia asupra partenerului, pentru a identifica ce 
anume calităţi fac din el persoana iubită, sau care anume din compor- 
tamentele ei sexuale îi provoacă lui cea mai mare plăcere! 


O parte din ideile promovate de V. Frankl au fost preluate de adepții 
terapiei comportamentale care, „degresându-le” de cadrul de referinţă 
existenţial specific logoterapiei, au fundamentat tehnici noi utile în comba- 
terea insomniei, retentiei urinare etc. Ele oferă însă o imagine limitată, 
simplificată asupra paradoxului terapeutic. 


6. Intervenţiile paradoxale în psihoterapia scurtă 
promovată de Şcoala de la Palo Alto 


De cele mai multe ori schimbarea terapeutică are un caracter paradoxal, 
subliniază P. Watzlawick, deoarece ea presupune evitarea soluţiilor „logice” 
dar inutile, iar acestea antrenează pacientul în a face „mai mult din acelaşi 
lucru”. Alături de „recadrare” (reframing), prescriptiile paradoxale sunt 
modalităţile terapeutice frecvent utilizate care conduc pacientul la un nou 
nivel logic, prin spargerea automatismelor logice ce închid pacientul în 
cercul vicios al „soluţiilor ce menţin problema”. 


6.1. Intervenţii specifice 


În una din lucrările de referinţă pentru terapia promovată de Centrul 
de Terapie Scurtă al Mental Research Institute (M.R.I.) din Palo Alto (este 
vorba de Tactiques du changement, scrisá de R. Fisch, J.H. Weakland, 
L. Segal - Paris, Seuil, 1986), sunt sistematizate intervenţiile „majore”, 
paradoxale (calificate astfel datorită , noutátii, ironiei sau aspectului contrar 
«simțului comun»” - p. 161), care au ca scop contracararea unor „Soluţii” 
frecvente care, în foarte multe cazuri, deşi bine intenţionate, sunt greşit 
orientate şi au.ca efect menţinerea problemei sau chiar agravarea ei. 

Cele cinci ,solutii" care constituie tinta interventiilor paradoxale sunt : 

1) “încercarea de autoconstrângere pentru a face ceva care nu poate 

apărea decât spontan ; 
2) încercarea de. a depăşi teama de un eveniment, amânându-l ; 

3) incercarea de a ajunge la un acord intr-un conflict ; 
4) încercarea de a obţine consimţământul prin constrângere ; 
5) confirmarea bănuielilor acuzatorului prin incercarea de autoapărare. 


1) Încercarea de autoconstrângere pentru a face ceva care, prin natura 
sa, nu apare decât spontan. Pacientul care încearcă o astfel de soluţie se 
plânge de probleme şi disfuncţii psihosomatice sau comportamentale care, 
de cele mai multe ori, au etiologia în individul însuşi, şi nu în sistemul de 
relaţii în care acesta este integrat (tulburări sexuale, tulburări digestive, 
ticuri, spasme musculare, bâlbâială, dureri, insomnie, transpiratie excesivă, 
obsesii şi compulsii, depresie etc.). 

Toate aceste „tulburări” sunt de cele mai multe ori consecinţa unor 
variaţii „normale” ale funcţiilor corporale sau psihocomportamentale, 
variaţii cărora, în mod obişnuit, nu le acordăm o atenţie deosebită, deoa- 
rece, de cele mai multe ori, ele dispar spontan. Ele se transformă în 
„probleme” doar atunci când viitorul pacient încearcă să controleze volun- 
tar desfăşurarea acestor funcţii şi comportamente care, prin natura lor, se 
desfăşoară spontan, „fără să ne gândim” la ele. 

Prin urmare, problema nu este modificarea psihocomportamentlà trăită, 
ci încercarea de a o controla voluntar. În aceste condiţii, sarcina terapeutului 
este aceea de a opri pacientul să mai facă ceea ce face (adică de a incerca 
să oprească voluntar apariţia simptomului). De cele mai multe ori, o 
interdicţie directă poate avea efecte contrare atât pentru că ea contravine 
„logicii” pacientului, cát şi pentru că este posibil ca aceasta să conducă la 
o mai bună conştientizare şi fixare a comportamentului de autocontrol. De 
aceea, „ca regulă generală, se cere doar implicit pacientului să renunţe la 
unul sau altul din comportamentele sale: explicit, se dă doar instructia de 
a pune in act un nou comportament care face imposibilä continuarea 
comportamentului anterior" (p. 165). De exemplu, in cazul pacientului ce 
acuză insomnie îi putem cere ca timpul pe care îl petrece în pat, fortándu-se 
să adoarmă, să-l consume făcând unele treburi (nu prea plăcute) în casă (ar 
putea spăla vesela din bucătărie!). Dacă urmează această prescripţie 
terapeutică, el nu va mai putea să se comporte ca mai inainte, adicá sä se 
forţeze să doarmă, deoarece cele două comportamente se exclud reciproc. 

Strategia generală pentru a întrerupe acest tip de „soluţii” ce menţin 
problema este cea care are la bază prescrierea simptomului. În cazul de 
mai sus, prescrierea simptomului (a insomniei) s-a făcut intr-o manicră 
indirectă. În alte probleme de natură comportamentală aceasta poate avea 
un caracter mai direct, dar, pentru a evita riscurile amintite ale intervențiilor 
directe, prescriptia simptomului poate fi susţinută de două argumente : 


186 ELEMENTE DE PSIHOTERAPIE INTEGRATIVÀ 


a) declansarea simptomului este utilä clarificárii diagnosticului ; cánd 
simptomul apare spontan, pacientul este ocupat cu lupta impotriva 
lui şi nu poate sesiza detaliile şi mecanismele producerii simpto- 
mului ! Producerea deliberată a simptomului poate favoriza conştien- 
tizarea unor informaţii utile diagnosticului şi terapiei ! 

De fapt, încercarea de a reproduce voluntar simptomul va conduce 
la eliminarea lui, deoarece ceea ce facem bine, involuntar, facem 
„prost, voluntar (cât de frumos zâmbim în situaţii obişnuite de viaţă, 
iar la fotograf afişăm, de cele mai multe ori, o strâmbătură! ; am 
putea aminti şi povestea în care un miriapod, care a răspuns provo- 
cării de a arăta cum procedează pentru a-şi coordona aşa de bine 
picioarele în timpul mersului, a sfârşit prin a se împiedica!) ; 

b) se poate spune pacientului că doar provocând simptomul, va reuşi 
să-l controleze. i 

Sentimentul de autocontrol poate fi crescut nu doar prin eliminarea 

simptomului (aşa cum încercase pacientul până atunci), ci si prin provocarea 
lui într-un anumit moment stabilit de comun acord de pacient si terapeut. 


Fisch, Weakland si Segal citează cazul unui pacient care suferea de 
ruminaţii obsesive şi căruia terapeutul i-a spus : „Aceste gânduri, mi-afi 
relatat, par să prefere să nu se manifeste în jurul orei 9 dimineaţa. Ei 
bine, dumneavoastră le puteţi controla. La ora 9 veţi face să apară în 
mintea dumneavoastră aceste gânduri îngrijorătoare şi le veţi păstra 
până la ora 9 şi 30 de minute, cel puţin. Dacă gândurile tind să vă 
abandoneze înaintea acestei ore, veţi proceda în vreun fel ca să le 
menţineţi. Dacă veţi începe să gândiţi la altceva, forțaţi-vă să reveniţi 
la obsesiile dumneavoastră. Alteori, aceste obsesii vor pune stăpânire 
pe dumneavoastră spontan, din senin. În acest caz nu le lăsaţi să vă 
abandoneze când vor ele. Continuaţi să le ţineţi în minte încă cel puţin 
cinci sau zece minute. Ele vor putea decide când vor apărea dar 
dumneavoastră veţi fi cel care va decide când vá vor părăsi”. 


2) Pacientul încearcă să depăşească teama de un eveniment, amânân- 
du-l, Problemele pacientului care apelează la această soluţie au un caracter 
„autoreferenţial”, adică ele apar şi persistă fără concursul vreunei alte 
persoane. Pacientul este prins în propriul sistem de gânduri anxiogene ce-i 
accentuează vulnerabilitatea în raport cu anumite situaţii. Fobiile sunt un 
exemplu tipic în care se utilizează soluţia la care ne referim. Teama de 
examen, teama de a conduce automobilul sau teama tânărului de a fi 
refuzat de femeia căreia i-ar putea solicita o întâlnire sunt probleme care de 

cele mai multe ori sunt ,solutionate" prin amânare ; pacientul speră că 
amânarea îi va permite să se pregătească foarte bine pentru a putea controla 
din timp evenimentul respectiv. Rezultatul este că pacientul nu se va simţi 
niciodată bine pregătit şi, pentru a-şi demonstra acest lucru, este în stare să 
se angajeze în activităţile respective în care, evident, va eşua, deoarece 
credinţele lui se transformă în predicții ce se autoimplinesc (ştim cu toţii - 
„de ce ţi-e teamă nu scapi!”). 
Strategia paradoxală propusă are.la bază următorul principiu : „punem 
pacientul în faţa sarcinii de care se teme, împiedicându-l, în acelaşi timp, 
să o ducă la bun sfârşit; cum am mai explicat, acesta este principiul 
director al strategiei noastre, deoarece «soluţia» cea mai frecventă a pacien- 
tului constă în a evita sarcina, fortándu-se în acelaşi timp să vrea să o 
controleze” (p. 175). Cu alte cuvinte, pacientul evită o sarcină pentru că se 
teme de eşec, iar terapeutul îi prescrie (paradoxal) eşecul ! Ilustrám acest 
principiu cu ajutorul unui exemplu clinic preluat din lucrarea citată: 


Terapeutul (către pacientul ce suferea de fobia conducerii auto- 
mobilului) : Deşi mi-aji spus că vă preocupă foarte mult pericolele 
conducerii automobilului, mi se pare că, de fapt, le-aţi tratat superficial. 
Dacă doriţi să vă rezolvafi problema, trebuie să incepe[i prin a vă 
sensibiliza mai întâi la pericolele pe care le implică faptul de a conduce. 
Pentru a vă pune în starea de spirit corespunzătoare, vreau să vă 
gândiţi la acestea stând pe fotoliul maşinii dumneavoastră oprite. Va 
trebui să nu lăsaţi, în nici un caz, spiritul dumneavoastră să devieze 
spre plăcerile pe care le-aţi putea avea conducând sau călătorind cu 
maşina. Cred că àr trebui să consacraţi acestui exercițiu cel puţin o 
jumătate de oră pe zi. (Dacă pacientul revine şi spune, după cum este 
de aşteptat, că a suportat greu încetineala procedeului — de pildă, cá nu 
a putut rezista tentaţiei de a porni motorul - terapeutul va trebui să 
continue tactică sa „restrictivă”. Încet, încet întregul comportament de 
conducere va putea fi formulat într-o manieră restrictivă : „Vreau să nu 
depăşiţi colțul străzii” sau „Vreau să nu rula[i mai departe de magazinul 
cel mai apropiat. Apoi, indiferent dacă v-aţi descurcat sau nu, să lăsaţi 
maşina acolo şi să vă intoarce[i pe jos". (p. 174) 


3) Pacientul încearcă să ajungă la un acord Într-un conflict. Această 
„soluţie” este utilizată de pacient in cazul conflictului apărut într-o relaţie 
interpersonală, ca urmare a unor probleme a căror rezolvare necesită 
de obicei cooperarea părţilor implicate. Exemplele tipice se referă la dispu- 
tele conjugale, conflictele dintre părinţi şi copii, conflictele profesionale. 

Terapia unor astfel de probleme este cu atât mai dificilă cu cât, de cele mai 
multe ori, „acuzatul” nu participă la terapie, iar pacientul speră să aibă în 
terapeut un ajutor împotriva celui absent. 

Pacientul confruntat cu acest tip de probleme alege ca „soluţie” lupta 
continuă pentru a-l convinge pe celălalt să se comporte conform dorințelor 
sale şi, fapt uneori mult mai important, cererea adresată părţii adverse de 
a fi tratat cu respectul, atenţia sau considerafia care crede că i se cuvin. 
"Este evident că ,solutia" aleasă plasează pacientul într-o poziție de supe- 
rioritate în raport cu celelalte persoane aflate în conflict. 

Consecventi strategiei paradoxale, terapeutii Şcolii de la Palo Alto 
propun ca pentru interzicerea acestei ,solutii" să se utilizeze tehnica ce 
constă în a conduce pacientul să adopte o poziţie de inferioritate, adică de 
slăbiciune. Totuşi, o astfel de abordare prezintă cel puţin două riscuri: 

a) având în vedere intensitatea luptei interpersonale, pacientul ar consi- 
dera că adoptarea unei poziţii de inferioritate ar fi un semn de 
slăbiciune şi ar echivala cu un ultim pas pe drumul renunţării la 
drepturile „legitime” pe care le are ca soţ, părinte, şef etc. ; 

b) in plus, dacá am convinge pacientul sá adopte totusi o astfel de 
solutie fárá sá dea celeilalte párti o explicatie, existá riscul ca aceastá 
schimbare să fie considerată tot o manifestare a superiorității (adică 
in loc de a se plánge si a reproga, asteaptá linistit momentul potrivit 
de a ,lovi" !). 

Pentru a evita aceste riscuri, terapeutul trebuie sá recadreze, sá resemni- 
fice situatia familialä, astfel incát pacientul sá poatá lua o pozitie de 
inferioritate, avánd in acelasi timp impresia cá se aflá intr-o pozitie de supe- 
rioritate. Ín acest sens ni se pare utilá metafora utilizatá de J.A. Malarewicz 
pentru a transforma cererea de ajutor (pozitie de inferioritate) in intelep- 
ciune (pozitie de superioritate): ,inteligenta celui puternic se manifestá 
deseori prin lipsa de teamá de a cere ajutor celui slab" (1992, p. 75). 

Pentru a aplica aceastá strategie existá mai multe tehnici. Una dintre ele 
este aceea prin care li se explicá pacientilor cá pot controla mai bine 
situaţia dacă devin, în raport cu ceilalţi, imprevizibili. 


Terapeutul (către părinţi) : „Ei bine, să ne gândim puţin. Când 
el iese seara, cred că aveţi obiceiul să-i spuneţi «Aminteşte-ţi, în prin- 
cipiu, că trebuie să te întorci înainte de ora zece. Descurcă-te cum ştii 
ca să fii acasă la timp. Nu vrem să te vedem afară mai târziu». Nu afi 
putea să-i comunicaţi acest fapt schimbând stilul, devenind mai puţin 
previzibili ? " 

Unul din părinţi: „Şi dacă îi cerem să ne spună care este, după 
părerea lui, cea mai potrivită oră pentru a reveni acasă ? ” 

Terapeutul : „Ar fi ceva diferit, dar... dacă el vă va răspunde : «la 
miezul nopţii» ? Nu, cred cá ce v-am propus mai înainte e mai bine, dar 
mi-afi dat totuşi o idee. l-ați putea spune : «Ne-ar plăcea să te întorci 
în jurul orei zece, dar, fireşte, noi nu putem să te forțăm» ; acesta ar fi 
un fapt neobişnuit din partea dumneavoastră ? " 

Unul din părinți: „Da (râzând), sigur că aceasta ar fi cu totul 
altceva. Dar el, el cum ar reacţiona ? " 

Terapeutul : „Ei bine, nu veţi şti cu adevărat decât după ce veţi 
fi încercat. Ce aţi risca dacă afi face această încercare săptămâna 
viitoare ? ". 


O altă tehnică utilizată ar putea fi numită „sabotajul binevoitor”. Ea 
constă, în cazul în care avem de-a face cu un conflict párinti-copil, în a 
cere părinţilor să procedeze în aşa fel încât acţiunile copilului lor să fie 
urmate de consecinţe reale, şi nu doar de simple mustrări. Pentru a fi 
eficiente, aceste consecinţe trebuie să pară „accidentale” şi chiar să antre- 
neze, eventual, scuzele părinţilor : „Îmi pare într-adevăr rău că ai găsit ieri 
seară firimituri în patul tău. Când ţi-am făcut curat în cameră era ora la 
care îmi luam micul dejun şi a trebuit să fac un du-te-vino cu tartina după 
mine. Voi încerca să nu se mai întâmple acest lucru”. 

Uneori, convingerea părinţilor de a adopta această poziţie se poate 
realiza prin redefinirea poziţiei de superioritate ca o poziţie de slăbiciune 
şi poziţia de inferioritate ca o poziţie de forţă. Astfel, terapeutul poate 
acuza părinţii de a fi fost prea , slabi”, prea îngăduitori cu copilul lor şi le 
va recomanda să adopte o poziţie de inferioritate, adică o poziţie de „forţă”. 

Tehnica „negociatorului irațional” este utilă atunci când terapeutul 
este confruntat cu o problemă care se înscrie într-un context triangular : 
unul dintre părinţi poate, de exemplu, să fie în conflict cu copilul său, 
adolescent, în timp ce celălalt încearcă să joace rolul de conciliator. Cu cât 
acesta din urmă intervine mai intens cu argumente raţionale pe lângă 
fiecare din n părţile aflate în conflict, cu atât conflictul se agravează. De cele 
mai multe ori, persoana care solicită ajutor terapeutului este tocmai cea 
care îşi propune să negocieze raţional, rezonabil, conflictul dintre ceilalţi 
doi membri ai familiei, iar ajutorul cerut este acela ca terapeutul însuşi să 
joace” „mai bine" acest rol; ea îl împinge astfel pe terapeut „să facă din 
nou mai mult din acelaşi lucru, dar mai bine” (p. 188), adică să aplice mai 
bine algoritmul „soluţiilor ce menţin problema”. 


LI 

Terapeutul trebuie să evite această capcană şi, de asemenea, să nu se 
mulţumească doar cu prescriptia, adresată. „conciliatorului”, de a nu mai 
interveni şi a lăsa-părţile combatante să-şi regleze conturile singure. 

În cazul care ilustrează această tehnică, terapeutul convinge „concilia- 
torul” (mama) să-şi păstreze poziţia de intermediar, dar modificând-o : 


Terapeutul : „Ei pot continua să se încaiere deoarece contează pe 
faptul că dumneavoastră sunteţi un intermediar rezonabil. Dumnea- 
voastră Sunteţi vocea raţiunii şi, din nefericire, ei cred că puteţi negocia 
în locul lor. Ei evită astfel să-şi dezvolte propriile lor capacităţi de a 
negocia şi de a se servi de ele. Acum, dacă vă voi spune ce ar trebui să 
faceți pentru ca situaţia să se schimbe, s-ar putea să găsiţi sfatul meu 
oarecum ciudat : va trebui să deveniți o negociatoare iraţională. (...) 
Pentru a le arăta că nu sunteți aşa de rațională cum vă cred ei, va 
trebui nu numai Să fifi de acord cu poziţiile fiecăruia dintre ei, dar să 
impinge[i conflictul dincolo de limitele pe care nici ei nu le-au trecut — 
ajungând chiar la limita absurdului astfel încât ei, amândoi, să fie 
nevoiţi să se arate rafionali față de dumneavoastră, remarcând că aţi 
mers prea departe. Dacă veţi putea să-i aduceți în această situaţie veți 
şti că, sigur, tactica dumneavoastră este pe cale să dea roade” (p. 189). 


După ce pacienta a acceptat această strategie, terapeutul a mers mai 
. departe propunându-i ca, ulterior, să înceteze să-i mai provoace pe cei doi 

adversari şi să manifeste o atitudine de compasiune care are un efect mai 
calmant decât opoziţia (fie ea si „iraţională”). 


4) Pacientul încearcă să obțină consimțământul prin constrângere indi- 
rectá. Încercarea de a-provoca la ceilalţi, fără a încălca universul intim si 
libertatea de decizie a acestora, comportamente pe care le dorim ne conduce 
într-o situaţie paradoxală asemănătoare celei în care ne for(ám să fim 
spontani. 

Pacientul aflat în această situaţie trăieşte dilema celui care doreşte din 
partea persoanei iubite o declaraţie de dragoste : dacă dorinţa sa nu este 
cunoscută de partener, s-ar putea să aştepte în zadar, dacă şi-o manifestă 
direct, declaraţia de dragoste îşi pierde din valoare pentru că nu mai este 
spontană ! Acelaşi fenomen se întâmplă şi în cazul în care unul dintre 
parteneri nu poate spune „Nu” şi aşteaptă ca această libertate să-i fie dată 
de celălalt. 

Soluţia la care se apelează este un limbaj indirect, care măreşte distanţa 
psihologică între cei doi, întrucât solicitarea indirectă va fi urmată de un 

refuz indirect ce va avea drept consecinţă credinţa că o solicitare directă nu 
ar avea sens. Se poate ajunge astfel la un „dialog al surzilor”, la un-schimb 
bizar de cuvinte, la o politeţe bolnăvicioasă, schizofrenică, în care de fapt 
partenerii se ascund în spatele cuvintelor: „Într-adevăr, nu încerc să-ţi 
spun cá aş pretinde să faci ceva pentru mine, spune primul. = Foarte bine, 
răspunde celălalt, nici eu, într-adevăr, nu te refuz”. 

Strategia utilizată în astfel de cazuri constă in a face în aşa fel încât 
persoana care .cere ceva să o facă în mod direct, chiar când cererea nu are 
o motivaţie foarte clară. Singura problemă pentru terapeut este aceea de a 
găsi un nou cadru de referinţă care să poată să-l conducă pe pacient la 
schimbarea atitudinii sale în acest sens. 

Astfel, bunăvoința, „atitudinea pozitivă” a pacientului faţă de partenerul 
său, pe care nu vrea să-l supere prin cererea sa directă, poate fi redefinită 
ca involuntar distructivă şi, invers, ceea ce el apreciază ca distructiv, adică 
cererile directe, ca fiind un fapt pozitiv. De exemplu, retinerile unui soţ de 
a solicita anumite comportamente din partea soţiei ar putea fi redefinite ca 
„O modalitate de a o priva involuntar de ceea ce ea are nevoie cel mai 
mult: de a simţi că el acceptă să-şi asume un rol mai «activ»”. 

O recadrare asemănătoare poate fi realizată cu ajutorul metaforelor : 


La nunta de argint, un soț îşi invită soția la restaurant. În aşteptarea 
mâncărurilor, soția îşi spune în gând, uitându-se la chiflele de pe 
masă : „Atâţia ani am tăiat de fiecare dată chifla în două şi i-am dat lui 
partea crocantă şi bună de deasupra şi am oprit pentru mine partea 
moale şi fără gust de dedesupt. Este timpul să procedez invers. Zis şi 
făcut ! A tăiat chifla în două şi i-a dat soțului partea moale şi fără 
gust! Cănd soțul a observat gestul soției, i-a spus: „Draga mea, îți 
mulțumesc pentru bucuria pe care mi-o faci. Atáfia ani mi-ai dat partea 
uscată a chiflei în care uneori îmi ráneam gura, în timp ce tu luai 
partea pufoasă şi moale de dedesupt. (Prelucrare după N. Peseschkian) 


5) Pacientul confirmă bănuielile acuzatorului, apărându-se. Acest tip 
de soluţie (apărarea împotriva bănuielilor) este utilizat în situaţia în care o 
persoană bănuieşte altă persoană de a fi comis un act pe care cele două 
părţi au convenit să-l condamne - de exemplu, infidelitatea, consumul de 
alcool, delictul sau necinstea. 

Acest „joc acuzare/apărare” poate fi întâlnit la originea unor probleme 
conjugale („Sunt sigur că are o legătură! "), a unor probleme ce vizează 
relaţiile párinti-copii („Stiu sigur că este pe cale să intre în bucluc ! ") ori 
a problemelor de serviciu. („Se ştie deja cá bea la birou! "). În aceste 

situa(ii, apárarea acuzatului întăreşte bănuielile acuzatorului şi, cu cât 
argumentele apărării sunt mai vehement prezentate, cu atât ele devin mai 
puţin credibile. Stim cu toţii - „Nu iese fum fără foc" şi „Cine se scuză se 
acuză! ”. 

Jocul se va opri când una din cele două părți va pune capăt repetitiei. 
De cele mai multe ori, este suficient ca terapeutul să vadă doar „acuzatul” 
pe care îl va convinge (nu totdeauna este uşor!) că singura cale pentru ca 
acuzatorul să-şi dea seama că a greşit în formularea acuzațiilor sale este 
aceea de a le accepta şi chiar de a împinge acceptarea sa până la absurd! 

În cadrul acestei Strategii se poate utiliza şi tehnica „Bruiajului” : 
scopul său este reducerea valorii informaţionale a comunicării interperso- 
nale făcând inutile, în măsura în care nu mai există nici un mijloc de a şti 
cine spune în mod real adevărul, schimburile verbale între părţile prezente. 

Ilustrám această tehnică cu unul din cazurile pe care Fisch, Weakland şi 
Segal le prezintă în cartea lor. Este vorba de un cuplu în care soţia îşi acuză 
soţul ca bea alcool pe ascuns. Acesta neagă, fapt ce declanşează jocul fără 
sfârşit acuzare/apărare. 


Terapeutul (către soţ): „Indiferent dacă beji sau nu, este foarte 
important, dacă doriţi să vă rezolvaţi problema, ca soția dvs. să ajungă 
să ghicească cu mai mare precizie dacă afi băut sau nu. Eu cred că ea 
nu este aşa de perspicace pe cát ar dori ea să fie şi tocmai acest fapt . 
(rebuie verificat. Va trebui să o ajutaţi. În această săptămână vreau ca, 
bând zilnic o cantitate diferită de alcool, să nu vă comportaţi totdeauna 
la fel. Într-o seară, de exemplu, vreau ca, după ce aţi băut doar un 
singur pahar, să vá comportafi, când ajungeţi acasa, ca un om beat. 
Într-o altă seara, lucrurile se vor întâmpla invers. Şi tot aşa! De 
asemenea, va trebui să notafi zilnic cát afi băut şi maniera în care v-aţi 
comportat. (Întorcându-se spre soție): Sarcina dumneavoastá va fi 
aceea de a stabili dacă apreciaţi corect cantitatea de alcool băută de 
soțul dvs. zilnic. Va trebui, de asemenea, să aveți şi dvs. propria 
«agendă». Vreau să nu vă comparaji însemnările dvs. ; acest lucru îl 
vom face împreună săptămâna viitoare”. 


Prin această prescripţie, terapeutul a „bruiat” valoarea informaţională a 
comportamentului soţului (ca indicator al consumului de alcool), punând 
soţia într-o situaţie de incertitudine ce întrerupe practica repetitivă a soluţiei 
ce menținea problema (acuzare/apărare). 

6.2. Interventii generale 


Sub acest nume Fisch, Weakland si Segal prezintă câteva atitudini 
terapeutice cu largă aplicabilitate care, înscriindu-se în acelaşi context al 
intervențiilor paradoxale, pot avea prin ele însele un efect terapeutic speci- 
fic, ori pot pregăti terenul pentru intervenţii ulterioare mai precise. Dintre 
acestea prezentăm, pe scurt, următoarele intervenţii:  „Avânsează lent", 
„Pericolele ameliorării”, „Agravarea problemei”. 


a) Avansează lent 

Această prescripţie este una dintre cele mai utilizate. Deseori trebuie să 
argumentám pacientului de ce trebuie să progreseze lent; putem să-i 
spunem, de pildă, că orice schimbare necesită o perioadă de acomodare cu 
noua situaţie şi cá, din această perspectivă, o schimbare rapidă ar solicita 
la maximum capacitatea sa de adaptare. În plus, nu totdeauna schimbarea 
cea mai mare este şi cea mai utilă din punct de vedere terapeutic. 

De multe ori, eu însumi spun pacienţilor mei că nu cred în schimbările 
rapide şi le amintesc că şi lor li se pare suspectă schimbarea de la o zi la 
alta a persoanelor din jurul lor; adevărata schimbare, cea care durează, 
este cea care se produce încet, pentru că doar astfel se produc modificări 
profunde în fiecare dintre noi. 

Acest tip de intervenţie este foarte util cu pacienţii care presează 
terapeutul pentru schimbări rapide (am pacienţi care, atunci când află câte 
şedinţe săptămânale de psihoterapie sunt necesare pentru rezolvarea proble- 
melor lor, doresc să facă rapid - eventual zilnic - toate şedinţele, pentru a 
grăbi vindecarea), dar şi cu cei care afirmă o schimbare rapidă, precisă, 
după prima intervenţie. 

Eficienţa acestei intervenţii este determinată de faptul că, despovărând 
pacientul de obligativitatea schimbării, creşte implicit capacitatea de cola- 
borare cu terapeutul ; rezistenţa normală a subiectului capătă semnificaţia 
unei strategii menite să conducă la o schimbare stabilă. În plus, principiul 
avansării lente întrerupe cercul vicios al menţinerii problemei generat de 
încercările prea intense de a o rezolva. 


b) Pericolele ameliorării 

Acest tip de intervenţie, deşi parţial este o extensie a celei anterioare, 
capătă o anume specificitate prin faptul că este utilizat cu scopuri diferite 
şi este în mod deosebit util în anumite cazuri de rezistenţă. 

De cele mai multe ori, pacientul este întrebat direct dacă este conştient 
de existenţa unor pericole inerente rezolvării problemei sale. După cum ne 
aşteptăm, pacientul surprins neagă posibilitatea existenţei unor astfel de. 
pericole, cu atât mai mult cu cât el vede în rezolvarea problemei lui 
principala sursă de confort şi fericire ! Terapeutul nu trebuie să facă eforturi 
prea mari pentru a evidentia faptul că orice schimbare are nu numai 
avantaje, ci şi dezavantaje : pacientul care vrea să slăbească va trebui să-şi 
retuşeze garderoba sau să şi-o înlocuiască complet; cel care în urma 
terapiei devine mai sigur pe el poate deveni (inta criticilor colegilor, critici 
inhibate de starea lui depresivă anterioară ; pacientul care-şi rezolvă proble- 
mele sexuale va avea tendinţa să recupereze în acest domeniu timpul pierdut, 
neglijând astfel problemele de serviciu etc. 

Aceste argumente pot fundamenta atitudinea terapeutică a progresului 
lent şi stimula motivaţia de colaborare a pacientului, mai ales când „perico- 
lele schimbării” ar putea fi trăite de persoanele dragi din jur (soţul ar putea 
fi destul de necăjit dacă nu ar mai putea să-şi manifeste sentimentele sale, 
ajutându-şi soţia ; cu cât aceasta se schimbă mai lent, cu atât mai mult timp 
are el pentru a învăţa si alte comportamente prin care să-şi manifeste 
sentimentele etc.). 

Atitudinea terapeutică ce avida pericolele schimbării ar putea fi 
utilizată pentru optimizarea colaborării cu pacienții care-şi manifestă rezis- 
tenta prin neîndeplinirea prescriptiilor terapeutice: „Nu trebuie să vă 
scuzati că nu ati urmat prescriptia dată săptămâna trecută. Este posibil ca, 
astfel, inconştientul dumneavoastră să vrea! să ne spună ceva. De aceea 
permiteti-mi deci să vă pun această întrebare : Vedeţi vreun pericol oarecare 
în faptul de a merge mai bine? ". 

Terapeutul pasează, astfel, mingea în terenul pacientului, obligându-l să 
acţioneze. De altfel, una din caracteristicile prescriptiilor paradoxale este 
aceea cá, urmate sau nu, creează obligativitatea schimbării. 


c) Agravarea problemei 

În mod obişnuit, pacientul se aşteaptă ca intervenţiile terapeutului să-i 
amelioreze situaţia. Cu atât mai surprins ar putea fi el ascultându-l pe 
acesta spunând că acţiunile sale ar putea să-i facă mai degrabă rău decât 
bine. Important este însă faptul că terapeutul captează astfel mai bine 
atenţia pacientului care, având acum o imagine mai clară a lui non-A, se va 
orienta spre À! 

Terapeutul ar putea proceda astfel : „Nu ştiu cum să vă sfătuiesc pentru 
a vă ajuta, dar pot oricând să vă dau câteva sfaturi clare pentru a agrava 


PRESCRIPTIILE PARADOXALE ÎN PSIHOTERAPIE 195 


situaţia”. După care el enumeră o serie de „soluţii care menţin problema" 
din categoria celor incercate deja de pacient. Terapeutul delimiteazá astfel 
foarte clar „terenul minat", soluţiile ce trebuie evitate, orientând astfel 
implicit pacientul spre zona soluţiilor eficiente. 

După această scurtă trecere în revistă a prescriptillor paradoxale in 
terapia strategică putem concluziona că, în ciuda diversităţii lor aparente, 
ele se rezumă la două tipuri, ambele împrumutate de la M. Erickson (cf. 
Haley, 1973, 1976): prescrierea simptomului şi provocarea rezistenţei la 
schimbare. Acestea transformă rezistenţa naturală la schimbare într-un 
factor al schimbării pentru cá, reactionánd la cererile (paradoxale) ale 
terapeutului, clienţii rezistă, schimbându-se într-un anume fel care rezolvă 

-problema prezentată. 


6.3. Simularea simptomului 


Terapia Strategică mai utilizează şi o a treia categorie de prescriptii para- 
doxale, promovată îndeosebi de C. Madanes (1991). Ea constă în a cere 
pacientului să simuleze, să acționeze „ca şi cum" ar avea simptomul. 

Contrar celor două tipuri de intervenţii care-şi datorează eficienţa 
provocării rezistenţei clienţilor, tehnica dezvoltată de C. Madanes necesită 
conformarea acestora la directiva terapeutică. Fiind puşi în situaţia de a se 
comporta ca şi cum ar avea simptomul, pacienţii ajung în situaţia de a 
controla comportamente (manifestări ale simptomului) care sunt, în acelaşi 
timp, definite ca involuntare, incontrolabile. Aspectul ludic evident şi faptul 
că nu implică confruntarea cu clientul diferenţiază acest tip de paradox de 
celelalte. Această tehnică deposedează simptomul de beneficiile pe care le 
furnizează purtătorului în cadrul sistemului relaţiilor intrafamiliale. Când 
un pacient simulează un simptom, membrii familiei sunt rugaţi să critice 
performanţa sa pentru a o face mai realistă. Astfel, comportamentul fami- 
lial, care face parte din contextul problemei şi care constă de obicei în a 
ajuta persoana să depăşească simptomul, trebuie să se modifice. În loc să 
ofere susţinere şi confort psihic, membrii familiei trebuie să se arate critici ; 
in loc de a scoate pacientul din situaţia problemă prin încurajări şi mângâ- 
ieri, ei trebuie sá-l incite sä-si joace mai bine rolul. Cu cát familia se 
manifestá mai critic, cu atát devine mai evident cá simptomul este artificial 
şi cá acest rol nu convine pacientului. 


Astfel, într-o terapie de cuplu, în care soțul acuza o depresie cronică - 
reetichetată de terapeut ca „iresponsabilitate ” întrucât aducea grave 

prejudicii personale şi familiale - pacientul primeşte directiva 
paradoxală de a simula, de trei ori în săptămâna următoare, că este 
iresponsabil şi incapabil, în timp ce soția trebuia să descopere dacă 
soțul simulează sau nu. Soţul declară prescriptia stupidă, dar ín final o 
acceptă. Prin această prescripţie, terapeutul creează un context în care, 
dacă soțul se manifestă ca iresponsabil şi incapabil, soţia nu va şti 
dacă el se simte ca atare sau doar urmează directiva terapeutului. De_ 
aceea ea nu va mai putea reacționa ca de obicei. 

În săptămâna următoare totuşi, soțul nu a respectat prescrip[ia 
dată. I s-a cerut atunci să se manifeste ca iresponsabil şi incapabil în 
cadrul şedinţei. El se conformează cu mare dificultate, sub ochii critici 
ai soției sale şi ai terapeutului, care nu-l găsesc prea credibil în acest 
rol. Interacțiunea obişnuită a cuplului era, pentru soț, de a se plânge 
de problemele sale şi, pentru soție, de a-i oferi susţinere si confort. În 
şedinţă, soțul simulează că se plânge de problemele sale, iar soția 
îl acuză că nu o face într-o manieră convingătoare. Interacțiunea 
semnifică implicit cá este dificil pentru soț să se arate iresponsabil şi 
incapabil (Madanes, 1991, p. 55). 


Când o secvenţă interactionalá este etichetată ca simulată, este dificil 
pentru participanţii la interacţiune să revină la vechiul cadru - „acest 
comportament este real”. Această dificultate va antrena o anume confuzie 
utilizată de terapeut pentru a schimba sistemul de relaţii pe care se bazează 
realitatea simptomului. 

Tehnica simulării simptomului se dovedeşte deosebit de utilă cu copiii 
care prezintă probleme ce se dovedesc a fi metafore ale problemelor unor 
adulţi din jurul lor (pe drept cuvânt se spune deseori că problemele copilului 
sunt simptomul familiei ! ). Într-un astfel de context, un părinte poate, de 
exemplu, să primească prescriptia de a. simula în fata copilului cá are 
nevoie de ajutorul lui (Madanes, 1991). O prescriptie de acest tip este datä 
cánd se doreste modificarea eforturilor copilului de a-si proteja párintii 
| prin intermediul unui comportament simptomatic. Terapeutul cere părinţilor 
să adopte vizibil o poziţie de inferioritate în raporturile lor cu copilul, 
scopul fiind acela de a face în aşa fel ca părinţii şi copilul să reziste 
~ împreună la această organizare ierarhică inadecvată şi ca familia să se 
reorganizeze, în cele din urmă, pentru a reda părinţilor o poziţie normală, 
adică superioară (Madanes, 1991, p. 86). 

7. Paradoxul in terapia ericksonianá 


Comunicarea paradoxalá si teoria dublei constrángeri fundamentate de 
teoreticienii Scolii de la Palo Alto isi au, intre altele, ca surse de inspiraţie 
şi analiza demersului terapeutic utilizat de M. Erickson. 

De altfel, in 1959, Erickson, Haley şi Weakland au publicat un articol 
comun în care secvenţe ale unei şedinţe de hipnoză efectuată de M. Erickson 
ilustrau foarte bine cadrul teoretic al dublei constrângeri: Erickson dă 
subiectului său o sugestie post-hipnotică care constă în a afirma şi a crede 
că nici o transă nu a avut loc; astfel, dacă subiectul spune, după şedinţă, 
că nu a fost hipnotizat, el a fost în realitate, deoarece se conformează unei 
sugestii post-hipnotice, şi dacă afirmă şi crede că a fost hipnotizat, el nu 
mai poate să se considere ca fiind un subiect imposibil de hipnotizat 
(J.J. Wittezaele şi T. Garcia, 1992, p. 172). 

M. Erickson a fost un maestru neintrecut al interventiilor paradoxale. 
El a avut - conform propriilor relatări — încă din copilărie, intuiţia utilității 
comportamentelor paradoxale în deblocarea unor situaţii. Astfel, într-una 
din zilele copilăriei sale, când se afla la ferma familiei, tatăl său se forţa să 
introducă un vițel în grajd. Acesta se proptise pe picioarele din faţă si 
rezista, fără să se clintească, forţei care-l trăgea înainte. Tânărul Milton a 
avut inspiraţia de a se plasa în spatele vitelului şi de a-l trage de coadă. 
Ceea ce a urmat a fost faptul cá, sub acţiunea celor două forte opuse, vitelul 
a intrat brusc în grajd, antrenând copilul după el! (cf. Godin, 1992, p. 183). 

Dacă analizăm tehnicile terapeutice utilizate de M. Erickson, inclusiv 
tehnicile de inducţie hipnotică, putem observa că majoritatea pun pacienţii 
într-o situaţie paradoxală deoarece solicită din partea acestora o schimbare 
spontană a comportamentului lor. Nu putem reacţiona spontan dacă execu- 
tám un ordin şi tocmai de aceea însăşi inducția hipnotică vehiculează un 
paradox : hipnoterapeutul transmite simultan două mesaje la niveluri logice 
diferite ; pe de o parte, el ordonă : „Execută ceea ce-ţi spun ! ”, iar în interiorul 
acestui cadru „Nu fă ceea ce-ţi spun, acţionează spontan! ”. Subiectul se 
adaptează acestui ansamblu de instrucţiuni contradictorii printr-o schim- 
bare, dezvoltând un comportament numit, in mod obişnuit, transă hipnotică. 

Etapele acestui demers paradoxal pot fi descompuse în două tipuri de 
prescripţii : 

a)” mai întâi, hipnoterapeutul cere subiectului să facă o acţiune volun- 

tară, precum: fixarea atenţiei asupra unei mâini, evocarea unei 
imagini etc. ; 

b) apoi hipnoterapeutul cere pacientului sä ráspundá printr-un 
comportament involuntar sau spontan: levitatia braţului, relaxare 
musculară, halucinaţii etc. 

Spre deosebire de inducția tradiţională, de tip directiv, uneori imperativ, 

M. Erickson utilizează, pentru obţinerea transei, formulări paradoxale care 
pun terapeutul într-o poziţie de inferioritate, dând astfel o mai mare libertate 
pacientului si creând un cadru mai adecvat pentru manifestarea unor 
comportamente. „spontane” ale acestuia. 

| Sugestia negativă paradoxală. este unul din aceste mijloace, Aceasta 
permite evocarea unor fapte sau idei prin negarea lor. 

Exemplu : 

„Nu ştiu dacă afi observat că... respiraţia dumneavoastră a devenit deja 
respiraţia unui om profund relaxat ! " ; 

„Îți orientezi atenţia asupra unei Pra ., eu nu ştiu asupra căreia din 
ele 1...” 

Într-o inducţie de tip ericksonian nu putem decât să ne mirám de câtă 
„ienoranţă” dă dovadă terapeutul ! 

Negatiile pot introduce „duble legături” care, o dată acceptate şi punând 
terapeutul într-o poziţie de inferioritate, creează obligativitatea schimbării 
menţinând în acelaşi timp iluzia libertăţii deciziei. | 

Exemplu : 

„Nu Ştiu dacă vei intra în transă cu ochii deschişi sau închişi...” , „... Nu 
ştiu dacă vei intra în transă acum sau mai târziu...” „Nu ştiu dacă vei 
intra într-o transă lejeră sau profundă... ”. 

Procedând astfel, terapeutul pare să ofere diverse alternative comporta- 
mentale ; totuşi, indiferent de opţiune, rezultatul dorit (transa) este obţinut 
în ritmul subiectului care acceptă această relaţie, 

Dubla legătură (dubla constrângere) este o tehnică frecvent utilizată de 
M. Erickson pentru a evita rezistentele ce pot fi activate de un comporta- 
ment directiv: „când cereji pacienţilor să facă ceva, le dati, in acelaşi 
timp, şi posibilitatea să refuze” (Erickson, 1990, p. 81). 

Dubla legătură, o dată acceptată, prinde subiectul între două alternative 
care, provocând la subiect un proces de decizie, menţine sentimentul 
libertăţii ; alegerea este totuşi iluzorie pentru că, indiferent de alternativa 

aleasă, subiectul se schimbă în direcţia propusă de terapeut. 

Exemplu : 

„Puteţi aborda pacienţii în acelaşi fel cum proceda[i cu copiii” — spune 
M. Erickson. „Cum cerefi copiilor să meargă la culcare ? Le spuneți 
categoric : «Este ora 8, este timpul să te culci ! ». Dacă procedaji aşa, 

probabil veţi fi refuzat! De ce să nu proceda[i astfel: «Preferaji să vă 
culcați la ora 8 fără un sfert sau la ora 8 ?». Orice copil normal va 
răspunde imediat: «La ora 8, nu la ora 8 fără un sfert ! »". (1990, 
pp. 81-82) 

Utilizând acest principiu, M. Erickson (1990, p. 82) se adresa pacien- 
tilor săi astfel: 

„Doriţi să intrați într-o transă uşoară, medie sau profundă ? ...", „Doriţi 
să eliminaţi acest obicei neplăcut în această săptămână sau săptămâna 
viitoare ? Dar acest termen nu mi se pare cu adevărat rezonabil. Nu afi 
prefera să vă fixafi un termen mai rezonabil pentru a elimina acest compor- 
tament, trei săptămâni, de exemplu ? ”. 

În alte situaţii dubla constrângere transformă rezistenţa naturală a 
pacienţilor în forţă a schimbării terapeutice : „De fiecare dată când aveţi un 
pacient rezistent, cred cá este de dorit să ţineţi seama de tipul de rezistenţă 
întâlnit şi să vă gândiţi la toate diferitele modalităţi pe care aţi putea să le 
utilizaţi pentru a vorbi pacientului de această rezistenţă. Care sunt diferitele 
interpretări pe care le-aţi putea plasa subtil într-o manieră foarte simplă 
astfel încât rezistenţa să poată deveni un element al inducției hipnotice” 
(1990, p. 170). 

Exemplu : 


Terapeutul : „...şi mai degrabă sau mai târziu, veji avea surpriza | 
să observați pleoapele inchizündu-se" (prima legătură). Pacienta rezistă 


vizibil. 

Terapeutul : „Puteţi avea tendinţa de a rezista... " (prescripţie a compor- 
tamentului care pregăteşte a doua legătură). Surás larg pe faţa pacientei. 

Terapeutul : ,...$i cu cát rezistaji, cu atât pleoapele... (pauză) devin 
mai grele” (a doua legătură). 

În următorul exemplu, dubla legătură prinde pacientul între două alter- 


native comportamentale - una conştientă, alta inconstientá - prin activarea 


unui proces disociativ. 

Exemplu : 

„Poate veţi dori să păstraţi ochii deschişi, şi mi-ar plăcea să faceți 
acest lucru cát de mult puteţi. În mod firesc, noi toţi inchidem ochii mai 
degrabă sau mai târziu. Am făcut acest lucru de-a lungul întregii noastre 
vieți şi nu are importanţă cât am încercat să evităm închiderea ochilor, tot 
o vom face mai degrabă sau mai târziu. Însă puteţi proceda cum credeți cá 
e mai bine pentru a menţine ochii larg deschişi, aceasta poate fi dorinţa 
dumneavoastră, dar şi ochii dumneavoastră au şi ei dorinţa lor, şi ochii se 
vor închide” (1990, p. 170). 


A i: MA Paara! FANI in aa mi 


r 

Una din inovatiile pe care M. Erickson le-a introdus în raport cu hipnoza 
esentialmente pentru prescrierea simptomului, dar cu o uşoară modificare. 
Prin această uşoară modificare este introdusă o schimbare în secvenţa 
comportamentală care constituie simptomul. Hipnoterapeutul se serveşte 
de transa hipnotică pentru a provoca, printr-o sugestie post-hipnotică, o 
schimbare care va fi apoi amplificată în viaţa cotidiană a subiectului, până 
ce simptomul dispare. Pentru ilustrare, prezentăm răspunsul lui M. Erickson 
adresat unui pacient care îşi rodea unghiile şi care, în plus, nu credea că ar 
putea fi hipnotizat. 

Exemplu : 
| „în ceea ce priveşte faptul de a vá hipnotiza, de ce cantitate de 

hipnoză aveți cu adevărat nevoie pentru a má asculta ? Gândesc cá nu 
aveți nevoie de prea multă hipnoză, dar gândesc şi că vá plac micile capete 
de unghie. $i le roadefi de când aveţi patru ani, iar acum aveți douăzeci şi 
şase de ani, şi-mi pare rău de dumneavoastră că niciodată nu aţi obținut 
altceva decât o mică bucăţică minusculă de unghie ; nu afi avut niciodată 
o bucată de unghie de o mărime decentă pe care să o ronfdifi. Douăzeci şi 
doi de ani de frustrare ! Acum iată ce vă sugerez. Aveţi zece degete. Puteţi 
desigur să cru[ati unul pentru a permite unghiei să crească şi, după ce 
unghia va avea o mărime decentă, rupeţi-o şi veți avea ceva valabil de 
mestecat”. 


ANEXA | 
POVEȘTI TERAPEUTICE! 


Nu totul deodată 


Un preot a intrat odată într-o biserica cu gând să ţină o predică. Biserica era goală, 
cu excepţia unui singur bătrân care stătea în primul rând. Preotul, meditând dacă 
să vorbească sau nu, i-a spus bătrânului: „Eşti singur aici. Crezi că ar trebui să 
vorbesc sau nu? ". Bătrânul i-a răspuns: „Părinte, eu sunt doar un simplu om şi nu 
înteleg aceste lucruri, dar dacă aş intra într-un grajd şi aş vedea că toţi caii au plecat 
la păşune şi doar unul singur a mai rămas, atunci l-aş hrăni pe acela”. 

Preotul, impresionat de spusele omului, a început să predice. El a vorbit timp 
de două ore. După aceasta, mulţumit de predica sa, a vrut să vadă dacă şi bătrânul 
era la fel de impresionat. El l-a întrebat: „Ţi-a plăcut cum am vorbit? ”. Bătrânul 
a răspuns: „Ti-am spus deja că eu sunt un simplu om şi nu înţeleg foare bine aceste 
lucruri. Totuşi, dacă intru într-un grajd şi descopár că toţi caii au plecat, cu 
excepţia unuia singur, l-aş hrăni, dar nu i-aş da toată mâncarea pe care o am”. 


Amânarea 


Un om care a fost condamnat la moarte s-a aruncat la picioarele judecătorului să 
ceară îndurare. Dar acesta nu credea în cuvintele sale şi în nevinovăția sa. Judecă- 
torul a rămas neînduplecat. Când toate rugäminjile bărbatului s-au dovedit inutile, 
acesta a cerut să isse îndeplinească ultima dorinţă. „Care este dorinţa ta?”, a 
întrebat judecătorul. „Doamne, singura mea dorinţă este să mi se permită să spun 
două rugăciuni pe care le ştiu din copilărie”. Judecătorul a făcut un gest de 
generozitate şi i-a împlinit omului dorinţa. Dar condamnatul a privit la judecător 
cu ochi temători. Nici un cuvânt nu-i venea pe buze. Judecătorul şi-a pierdut 
răbdarea şi a întrebat brusc : „De ce nu spui rugăciunile ? ". „Doamne”, a replicat 
bărbatul, „nu mă simt în siguranţă. Cine îmi garantează că oribila sabie a călăului 
nu-mi va reteza capul înainte de a-mi termina rugăciunile ? ". „Bine”, a replicat 


7. Prelucrări după: Dufour, M. (1993), Pann, A. (1982), Peseschkian, N. (1986). 

judecătorul în timp ce se întorcea către cei ce prezenţi, „Jur pe ce am mai sfânt că 
nu ţi se va întâmpla nimic atât timp cát nu ţi-ai terminat rugăciunile”. Bărbatul s-a 
lăsat în genunchi şi a început să se roage. După prima rugăciune el s-a oprit brusc 
şi s-a ridicat în picioare. „Ce înseamnă asta? ”, a întrebat judecătorul furios. „Tu 
vrei deja să simţi tăişul securei în ceafă? ”. „Doamne, ai jurat pe ce ai mai sfânt că 
voi putea spune cele două rugăciuni înainte de execuţie. Prima am spus-o, dar 
m-am gândit să las să treacă vreo 25 de ani până s-o spun pe a doua”. 


O grădină şi două lumi 


Într-o noapte de vară foarte călduroasă, membrii unei familii au dormit afară, în 
grădina din spatele casei lor. Mama a observat, cu destulă neplăcere, că fiul său şi 
soţia acestuia (pe care nu o suporta deloc) dormeau cuibärifi unul în braţele 
celuilalt. Neputând să suporte acest lucru, ea i-a trezit şi le-a spus: „Cum puteţi 
dormi atât de apropiaţi unul de altul pe căldura aceasta ? Este nesănătos şi periculos”. 

În alt colţ al grădinii dormeau fiica sa şi ginerele său, pe care îl adora. Aceştia 
dormeau însă departe unul de altul. Mama i-a trezit uşor spunând: „Dragii mei, 
cum puteţi dormi atât de departe unul de altul, când este un frig ca acesta? De ce 
nu vá încălziţi unul pe altul ? ”. Nora sa, care a auzit toate aceste vorbe, s-a ridicat 
în capul oaselor şi, cu voce tare, a spus următoarele cuvinte, ca pe o rugăciune: 
„Ce milostiv este Dumnezeul nostru. O singură grădină şi o vreme aşa de schim- 
bátoare ! ". 


Crede in Dumnezeu si leagá-ti caii bine 


Într-o zi de sărbătoare, o mulţime de credincioşi s-a adunat în curtea unei mănăstiri 
să asculte slujbele şi să se roage lui Dumnezeu. Un bărbat a ascultat atent, s-a rugat 
cu smerenie şi, în cele din urmă, la lăsarea serii, a plecat. El a ieşit cu greu din 
mulţime, dar s-a întors imediat şi a început să se plingă, cu o voce agitată: „O, 
Doamne ! Caii au plecat, cu căruţă cu tot, şi eu n-am cu ce să mă întorc acasă. 
Aceasta-i dreptatea lui Dumnezeu? Aceasta-i răsplata pentru credința mea? Aceasta-i 
multumirea pentru rugăciunile mele? ”. Un călugăr, care trecea prin apropiere, l-a 
auzit şi i-a răspuns cu un zâmbet îngăduitor: „Crede în Dumnezeu si leagă-ţi 
caii bine”. 


Rugăciunea potrivită 


Doi tineri căsătoriţi şi-au cumpărat o casă şi s-au gândit s-o sfinteascá pentru a avea 
noroc cât timp vor locui acolo. L-au chemat pe preotul satului si au pregătit şi o 
masă îmbelşugată cu care să încheie ceremonia. Gazda avea cele mai bune intenţii 
şi dorea să-şi dovedească măiestria culinară. Când a adus însă mâncarea, femeia 
şi-a cerut scuze pentru că bucatele pregătite de ea erau cam arse. In timp ce gátise, 

ea citise diferite rugăciuni, in speranţa că masa va avea succes. Preotul i-a zâmbit 
prietenos şi i-a spus: „Este bine să te rogi, dar data viitoare când intri în bucătărie, 
roagă-te dintr-o carte de bucate”. 


Profesorul, un grădinar 


„Munca unui profesor este ca a unui grădinar care are grijă de diferite plante. O 
plantă iubeşte strălucirea soarelui, alta umbra răcoroasă ; una iubeşte malul râului, 
alta piscul sterp al muntelui. Una rodeste în sol nisipos, alta în pământ argilos. 
Fiecare necesită cea mai bună îngrijire potrivită pentru ca; altfel rezultatul este 
nesatisfăcător.” 

(Abdu'I Baha) 


Judecata lui Solomon 


Două prostituate au venit la rege şi s-au plecat în faţa lui. Una din femei a spus: 
„O, doamne, această femeie şi cu mine locuim în aceeaşi casă. Eu am născut un 
copil si, la trei zile după mine, a născut şi ea un copil. Si nu mai era nimeni cu noi 
în casă. Într-o seară fiul acestei femei a murit deoarece ca s-a aşezat din greşeală 
peste el. Atunci, în toiul nopţii, ea mi-a luat fiul de lângă mine, în timp ce eu 
dormeam, şi a pus în locul lui fiul ei mort. Când m-am deşteptat dimineaţa pentru 
a-mi hrăni copilul, ce să văd, era mort; dar când m-am uitat mai bine la el, am 
văzut că acela nu era copilul pe care l-am născut eu”. 

Dar cealaltă femeie a spus: „Nu, copilul care trăieşte este al meu, iar copilul 
mort este al tău”. Prima a spus: „Nu, copilul mort este al tău, iar copilul care 
trăieşte este al meu”. Astfel au vorbit ele înaintea regelui. Atunci regele a spus: 
„Una spune «Fiul meu este cel care trăieşte, iar fiul tău este mort»; iar cealaltă 
spune «Nu, fiul tău este mort, iar al meu este cel care trăieşte». Aduceţi o sabie”. 
Astfel, o sabie a fost adusă regelui, iar acesta a spus: „Tăiaţi copilul in două şi daţi 
o jumătate uneia şi o jumătate celeilalte”. Atunci femeia al cărei fiu trăia i-a spus 
regelui: „O, doamne, dă-i ei copilul care trăieşte şi nu-l ucide”. Dar cealaltă a 
spus: „Dacă nu va fi al meu, nu va fi nici al tău; împarte-l”. Atunci regele a 
răspuns: „Daţi copilul primei femei şi nu-l ucideţi ; ea este mama sa”. Şi intreg 
Israelul a auzit de judecata pe care a impártit-o; şi ei s-au plecat cu teamă în faţa 
regelui, deoarece au înţeles că înțelepciunea Domnului era in el, pentru a împărţi 
dreptate. 


Vrăjitorul 
Un om a vrut odată să ia nişte nuci pentru sofia sa, deoarece aceasta i-a promis să-i 


gătească o prăjitură deosebită. Cu gândul la prăjitura sa preferată, omul a băgat 
mâna într-un borcan cu nuci şi a apucat atâtea nuci câte a putut să cuprindă cu o 

singură mână. Când a încercat să scoată braţul din vas, acesta a rămas blocat in 
gura borcanului. Oricât de mult l-a tras şi l-a răsucit, borcanul n-a vrut să-i 
elibereze braţul. A plâns, a gemut, a blestemat, aşa cum nimeni n-ar trebui să facă. 
Dar nimic nu l-a ajutat. Chiar şi atunci când soţia sa a luat borcanul şi s-a aşezat 
pe el cu toată greutatea, nu s-a întâmplat nimic. Mâna lui a rămas în continuare 
blocată în gâtul borcanului. 

După multe încercări inutile, ei şi-au chemat vecinii în ajutor. Toţi au urmărit 
cu atenţie scena care se desfăşura în fata lor. Unul din vecini a aruncat o privire şi 
l-a întrebat pe bietul om cum de s-a întâmplat acest accident. Cu o voce plángáreatá 
şi cu gemete de disperare, bietul om i-a povestit întreaga tărăşenie. Vecinul său i-a 
spus: „Te voi ajuta dacă vei face exact ce-ţi voi spune”. „Îţi promit să fac orice imi 
vei cere, dacă mă vei elibera din acest borcan”, i-a răspuns omul. „Atunci vâră-ţi 
mâna mai adânc în borcan”, a continuat vecinul. 

Acest lucru i-a părut ciudat omului nostru ; de ce ar trebui să bage mâna mai 
adânc în borcan, când el voia să o scoată de acolo? Dar a făcut aşa cum i s-a spus. 

Vecinul a continuat: „Acum desfă degetele şi lasă să cadă nucile pe care le tii 
în mână”. Această cerere l-a supărat pe om. La urma urmei, el voia nucile pentru 
prăjitura sa favorită, iar acum trebuia pur şi simplu să le dea drumul. Sovăitor, el 
a urmat totuşi vorbele celui care îl ajuta. Vecinul a mai spus: „Strânge acum mâna 
şi trage-o foarte încet din borcan”. 

Omul a făcut şi acest lucru, şi, iată, fără nici o greutate, a reuşit să-şi scoată 
mâna. Dar nu era pe deplin mulţumit. „Mâna mea este liberă acum, dar unde sunt 
nucile? Atunci vecinul a luat borcanul, l-a înclinat şi a lăsat să se rostogoleascá 
atâtea nuci câte avea nevoie acesta. Cu ochii măriţi şi cu gura căscată, omul nostru 
l-a privit şi l-a întrebat: „Eşti vrăjitor? ". 


Pe cine ar trebui să crezi 


„Poţi să-mi împrumuţi măgarul în această după-amiază?” l-a întrebat un om pe 
prietenul său. 

„Dragă prietene”, a replicat acesta, „ştii cá sunt întotdeauna gata să-ţi dau 
ajutor când ai nevoie. Inima mea este gata să fie de acord să-ţi împrumut măgarul. 
Mă încântă gândul să văd cum măgarul meu, îţi este atât de folositor. Dar ce pot să 
spun, dragă prietene ? Pentru moment, altcineva are măgarul meu". 

Miscat de sinceritatea prietenului său, ţăranul i-a mulţumit generos, spunând: 
„Ei bine, chiar dacă nu m-ai putut ajuta, cuvintele tale frumoase m-au ajutat foarte 
mult”. În timp ce spunea aceste cuvinte, din grajd s-a auzit rägetul măgarului. 
Țăranul a tresărit şi, plin de uimire, a întrebat neîncrezător: „Ce aud? Măgarul 
tău este aici totuşi. L-am auzit cum zbiară”. 

Prietenul s-a întors roşu de furie şi i-a strigat: „Om nerecunoscător. Ti-am 
spus-că măgarul nu este aici. Pe cine crezi mai mult, pe mine sau răgetele stupide 
ale unui măgar? ". 

Intelepciunea sfetnicului 


Un împărat era pe un vas împreună cu unul dintre cei mai buni servitori ai săi. 
Servitorul, care nu mai fusese niciodată pe mare, a stat în burta goală a vasului şi 
a tipat, a plâns, a tremurat şi s-a tânguit o bună parte din drum. Toţi erau drägufi 
cu el şi încercau să-i calmeze temerile, dar bunătatea lor ajungea doar la urechile 
sale, nu şi la mintea sa temătoare. 

Unul din sfetnicii împăratului n-a mai putut suporta să audă ţipetele servitorului, 
iar voiajul pe apele albastre, sub cerul azuriu, nu mai era o plăcere pentru el. 
Atunci el s-a adresat împăratului: „Măria ta, cu permisiunea voastră eu îl pot 
calma”. Fără a ezita nici un moment, împăratul i-a dat voie să facă ceea ce credea 
acesta de cuviinţă pentru a rezolva problema. Sfetnicul a ordonat unui marinar să-l 
arunce pe servitor peste bord ; marinarul s-a îndreptat bucuros către plângăcios şi 
l-a aruncat în apă. Speriat, simțind că se scufundă, acesta a reuşit să se agaţe de vas 
şi i-a rugat să-l ia din nou la bord. Marinarii l-au tras de păr înapoi. 

De atunci el a stat foarte liniştit într-un colt. Nimeni n-a mai auzit nici un țipăt 
din gura lui. Împăratul era uimit şi l-a întrebat pe sfetnic: „Ce înţelepciune este 
cuprinsă în această acţiune? ”. 

Sfetnicul i-a răspuns: , El nu a gustat niciodată sarea mării. Şi nici nu a ştiut 
cât de mare era pericolul în apă. Astfel el nu putea şti cât de minunat este să aibă 
scânduri trainice sub picioare lui”. 


Un drum greu 


Un hoinar mergea pe un drum ce părea fără de sfârşit. Era încărcat cu tot felul de 
poveri. Un sac greu atârna în spatele sáu ; un vas mare cu apă atârna într-o parte. 
În mâna dreaptă căra o piatră de formă ciudată, iar in mâna stângă, un bolovan. În 
jurul gâtului avea înfăşurată o frânghie încâlcită de care era prinsă o veche piatră 
de moară. Lanturi ruginite, cu care el căra greutăţi grele prin praf, il ráneau in 
jurul gleznelor. Pe cap, bărbatul tinea în echilibru o jumătate de dovleac. Cu fiecare 
pas pe care îl făcea, lanţurile zăngăneau. Gemând, el trecea mai departe pas cu pas, 
plângându-se de destinul său nenorocit şi de oboseala care il chinuia. 

Când fiebinţeala zilei era mai in toi s-a întâlnit cu un trecător. „O, hoinar 
obosit, de ce nu laşi jos bolovanul acesta ? ”, l-a întrebat trecătorul. „Că bine zici”, 
a replicat hoinarul, „Cum de nu l-am observat mai înainte ? ”. Spunând acestea, el 
a aruncat piatra deoparte şi s-a simţit mult mai bine. 

După ce a mai făcut o bucată bună de drum, un alt trecător l-a intrebat: 

„Spune-mi, hoinar obosit, de ce te necájesti cu jumătatea de dovleac de pe cap şi 
de ce tragi acele greutăţi de fier atârnate de lanţuri? ". 

Hoinarul i-a răspuns: „Sunt foarte bucuros că mi le-ai arătat. Nu mi-am dat 
seama de ceea ce făceam”. El a scos lanţurile, a spart dovleacul într-un şanţ de pe 

marginea drumului şi s-a simţit mult mai bine. Deşi o vreme s-a simţit mai uşor, cu 
cât mergea mai departe cu atât începea să sufere din nou. 

Un alt trecător l-a privit cu uimire şi i-a spus: „O, bunule om, tu cari nisip în 
sac, dar vezi că în depărtare este mai mult nisip decât vei putea căra vreodată. Iar 
vasul tău de apă este prea mare - ca şi cum ai vrea să strábati un întreg deşert. După 
putin timp, un râu cu apă limpede va curge alături de tine, si te va însoţi în drumul 
tău pentru o bucată de vreme”. 

După ce a ascultat toate acestea, rătăcitorul a deschis vasul cu apă şi a vărsat 
apa pe potecă, a aruncat nisipul din rucsacul său şi a rămas gânditor uitându-se la 
asfintitul soarelui. Ultimele raze îşi trimiteau lumina către el. S-a uitat mai atent la 
el şi a văzut piatra grea de moară din jurul gâtului său şi brusc a realizat că era 
piatra care îl făcea încă să meargă aplecat. A desprins-o si a aruncat-o cât de 
departe a putut. Eliberat de greutăţile sale, el a rătăcit prin răcoarea serii pentru a 
găsi o colibă. 


Cuiburile murdare 


O pasăre îşi schimba în mod frecvent cuibul. Mirosul puternic pe care acesta îl 
răspândea după un anumit timp era de nesuportat. Ea s-a plâns cu amărăciune de 
acest lucru adresându-se unei păsări înțelepte, în vârstă şi cu multă experienţă. 
Aceasta i-a spus: „Prin schimbarea cuibului tău tot timpul, nu schimbi nimic. 
Mirosul care te deranjează nu vine de la cuib, ci de la tine”. 


Un motiv pentru a fi recunoscător 


„Am nevoie de bani. Poţi să-mi imprumuti 100 de lei?”, îşi întrebă un bărbat 
prietenul. 

„Am bani, dar nu [i-i voi da. Fii recunoscător pentru aceasta ! ". 

Supărat, prietenul răspunde: „Că ai banii şi nu vrei să-mi dai, pot înţelege. 
Dar că ar trebui să fiu recunoscător pentru aceasta, nu este doar de neînțeles, ci 
de-a dreptul bizar”. 

„Dragul meu prieten”, răspunse celălalt, „m-ai întrebat de bani. Aş fi putut 
să-ţi spun: vino mâine. Mâine aş fi putut spune: imi pare rău. Încă nu (i-i pot da, 
vino poimâine. Dacă ai fi continuat să-mi ceri, aş fi putut spune : vino la sfârşitul 
săptămânii. În acest mod, te-aş fi putut amâna mereu, sau cel puţin până când 
altcineva ti-ar fi dat banii. Dar n-ai fi reuşit să găseşti pe altcineva, pentru că ai fi 
fost prea ocupat să vii la mine şi ai fi contat cá vei primi banii mei. Deci îţi spun 
de la început că nu-ţi voi da banii. Aşa, poti căuta în altă parte şi încerca să ai mai 
mult noroc acolo. Fii recunoscător! ”. 

Economie costisitoare 


Un bärbat a fost adus la judecátor spre a fi judecat pentru mituire. Din moment ce 
totul dovedea vina bărbatului, tot ceea ce mai rămăsese de făcut pentru judecător 
era să pronunţe sentinţa. 

Judecătorul era un om rezonabil. El i-a oferit omului trei variante, din care 
acesta îşi putea alege pedeapsa. Acuzatul trebuia ori să plătească 100 de lei, ori să 
primească 50 de bice pe spinare, ori să mănânce 5 kg de ceapă. „Aleg să mănânc 
ceapa”, a spus bărbatul cu voce tare. „Acest lucru nu poate fi în mod sigur atât de 
greu”, îşi spunea în gând acesta, în timp ce a muşcat din prima ceapă. Dar după ce 
a mâncat trei sferturi din cantitate, i se făcea greață numai când se uita la ea. Ochii 
îi lăcrimau de mult şi era într-o stare vrednică de milă, 

„Înaltă curte", a strigat el, „cruță-mă. Mai degrabă primesc cele 50 de lovituri 
de bici decât să mai bag fie şi o singură ceapă în gură”. El se gândea cu şiretenie 
că ar putea totuşi să-şi salveze banii. Aprodul l-a dezbrăcat şi l-a aşezat pe bancă, 
Privirea puternicului aprod şi biciul l-au făcut să tremure. Cu fiecare lovitură pe 
spatele său, el tipa din ce în ce mai tare, până când, la a zecea lovitură, a început 
să se tánguiascá: „Judecătorule, ai milă de mine, cruţă-mă de aceste lovituri”. 
Aprodul nu s-a oprit până când bărbatul nu l-a implorat: „Lasă-mă să plătesc cei 
100 de lei”. 


Trandafirul cu spini 


Într-o primăvară, grădinarul unui împărat i-a adus acestuia un trandafir minunat, pe 
care îl cultivase cu multă grijă. Împăratul l-a luat în mână, încântat de frumuseţea lui, 
dar, ingepándu-se în spinii lui, l-a scăpat din mână. Furios, l-a certat pe grădinar: 
„Degeaba ai lucrat cu atâta silinţă, floarea ta nu este perfectă. Vezi de lucrează mai 
bine, altoieşte-l, încearcă să obţii un trandafir fără spini şi vei fi bine răsplătit”. 
Grădinarul s-a întors în grădina lui şi, după mai multe încercări, a reuşit să 
obţină ceea ce i se ceruse. Repede a dus trandafirul împăratului. Acesta l-a luat în 
mână şi s-a bucurat când a văzut cât de netedă ii era tulpina, dar, când l-a dus la nas 
pentru a se bucura de parfumul lui, a constatat cu surprindere că nu avea nici un 
miros. „Ce-ai făcut cu trandafirul? ", l-a întrebat împăratul, din nou furios, pe 
grădinar. „Nu mai are parfumul minunat pe care i-l ştiam”. | 
„Împărate”, i-a răspuns grădinarul, „orice lucru se schimbă dacă vrei să-l alto- 
iesti. Şi nimic pe lumea asta nu este fără cusur, arbori, flori, oameni. Astfel şi acest 
trandafir, ori înţeapă şi are miros, ori nu-nţeapă, dar rămâne fără nici un parfum”. 


Transformarea 


Trăiau odată, în fundul une mlaştini, câteva larve care erau foarte nedumerite in 
legătură cu ceca ce se întâmpla cu suratele lor după ce acestea urcau la suprafaţă, 
deoarece nici una din ele nu mai revenea în locul de unde plecase. Curioase şi chiar 

uşor speriate, ele s-au sfătuit si-au hotărât ca prima dintre sra care va pleca, sá se 
intoarcá si sá le povesteascá cum este acolo sus. 

Foarte curánd una dintre ele a simtit un imbold irezistibil de a pleca si a inceput 
sá urce ugor pe tulpina unei flori. Ajungánd pe petalele florii, ea s-a odihnit putin 
şi încet, încet a început a se schimba, până s-a transformat într-o superbă libelulă. 
Şi-a luat zborul, dar n-a uitat de promisiune şi a încercat fără succes să atragă 
atenţia larvelor rămase în mlaştină. Şi-a dat seama într-un târziu că, deşi surorile 
ci, pe care le vedea acolo jos, ar fi putut s-o vadă, nici una n-ar fi reuşit să 
recunoască în frumoasa libelulă larva care fusese odată. 


Unde trebuie să cauţi 


Trăiau odată într-un sat nişte oameni care erau mereu nemulţumiţi ba de una, ba de 
alta. Se certau întruna şi tot dădeau vina unul pe altul pentru orice necaz li se 
întâmpla. Degeaba le dădea sfaturi bune o bătrână vestită pentru înţelepciunea sa, 
sătenii mai mult se războiau între ei în timp ce relele se tot adunau în casele lor. 

Într-o seară, aceştia au văzut-o pe bătrână în mijlocul drumului din faţa casei, 
aplecată să caute ceva. Au întrebat-o ce face acolo. Bătrâna le-a spus că şi-a pierdut 
acul. Atunci, săritori, toti s-au pus in genunchi si au inceput sá caute de zor. Dupá 
o vreme, unul dintre ei i-a spus : „Se lasă seara, în curând nu vom vedea deloc, poti 
să ne spui mai clar unde ţi-ai pierdut acul? ". „L-am pierdut in casă”, răspunse 
bătrâna. „Eşti smintită”, îi răspunse omul. „Ai pierdut acul în casă şi vrei să-l 
găseşti afară? ". Liniştită, bătrâna îi răspunse: „ÎL caut afară pentru cá aici este 
lumină. În casă este întuneric”. Cineva interveni : „Totuşi, gândeşte-te, chiar dacă 
ai lumină afară, cum poti găsi acul dacă nu l-ai pierdut aici? Cel mai bun lucru ar 
fi să ducem o lampă în casă şi să căutăm acul acolo unde l-ai pierdut”. Bătrâna 
începu a râde: „Cât de inteligenţi sunteţi atunci când este vorba de lucruri simple. 
Când vă veţi folosi această inteligenţă pentru a înţelege ce se întâmplă cu vieţile 
voastre ? V-am văzut mereu căutând în exterior explicaţii pentru necazurile voastre 
când sunt sigură, din propria experienţă, că ar trebui să căutaţi în casele voastre 
rădăcinile nefericirii voastre. De ce căutaţi pacea în lucruri exterioare? Acolo aţi 
pierdut-o oare? ". 


In cáutarea márii 


Trăia odată într-un mare acvariu un delfin ce era bucuria copiilor pentru minunatele 
spectacole pe care le dădea în fiecare vară. Era atât de cuminte şi de inteligent încât 
dresorul îi permitea adesea să iasă în larg, deoarece acesta se întorcea de fiecare 
dată în acvariul său. 

Într-o zi însă, delfinul nostru s-a hotărât să plece în căutarea mării despre care 
a tot auzit vorbindu-se. Oamenii care veneau la spectacolele sale vorbeau între ei 
cât de frumoasă este marea, ce ape limpezi are, cât de plăcută este briza mării şi ce 
minunat străluceşte soarele deasupra ei. Erau unii care povesteau chiar că pot auzi 
glasul mării şi că de multe ori s-au lăsat mángáiati de apele sale. 

Delfinul a pornit deci, într-o frumoasă dimineaţă de vară, în căutarea acestui 
loc minunat. După puţin timp a întâlnit o broască ţestoasă uriaşă pe care o întrebă 
cum să ajungă la mare. Aceasta îi spuse că nu este prea sigură, dar îl sfătui să 
meargă înainte. Foarte curând ajunse în dreptul unei balene pe care o întrebă 
acelaşi lucru. „Am auzit vorbindu-se de ea, dar nu ştiu prea bine unde se află”, îi 
răspunse aceasta. A mai întâlnit şi alte animale în drumul său, dar nici una nu 
cunoştea locul exact unde se găseşte marea. 

Într-un târziu, după ce s-a tot învârtit la întâmplare, dezamăgit că n-a reuşit să 
ajungă în acel ţinut minunat despre care a tot auzit vorbindu-se, a întâlnit o superbă 
sirenă cu părul de aur. Uimit de frumuseţea ei, s-a apropiat încet şi i-a pus aceeaşi 
întrebare: „Poţi să-mi spui care este drumul pentru a ajunge la mare? ”. „Dragă 
prietene”, îi răspunse sirena, „dar tu te afli deja in mare; noi toţi suntem in mare. 
Ea este aici, în jurul nostru, cât vezi cu ochii. Apele sale te mângâie cu bländete, 
valurile sale te leagáná uşor. Tu trăieşti în această minune”. 

Apoi sirena dispăru, cu surâsul pe buze, văzând strălucirea din ochii delfinului. 

Seara târziu, acesta reuşi să ajungă din nou în acvariul său. A înţeles însă că 
trăise în mare tot timpul, fără să-şi dea seama de toată frumuseţea care îl înconjura 
şi care îi aparţinea. 


Cum să pleci în călătorie 


A fost odată un om ce-şi dorea grozav să plece într-o călătorie care, spera el, ar 
putea să-i schimbe din temelie viaţa ce i se părea din ce mai fără rost. A început să 
se pregătească foarte serios pentru această experienţă şi a pierdut mult timp pentru 
a organiza totul cât mai bine. A urmat cursuri de geografie şi a învăţat mai multe 
limbi. Locul de destinaţie conta mai puţin pentru el; important era să plece. 

Problemele au început atunci când s-a prezentat la agenţia de voiaj, pentru a-şi 
rezerva biletele de avion. „Nu vreau să merg în Mexic, nici în Grecia, nici în 
Italia”, a spus omul nostru celui care trebuia să-i completeze biletul. „Atunci 
unde vreţi să mergeţi? ", l-a întrebat funcţionarul. „Sigur, nu vreau să merg in 
Anglia, nici în Africa, nici în Australia, nici în Germania.” „Asta nu ne ajută cu 
nimic”, a spus funcţionarul, din ce în ce mai nedumerit. „Trebuie să ştiu unde 
doriţi să mergeţi.” „Nu mă interesează Spania, Portugalia, nici Rusia sau India”, 
a continuat viitorul turist. Funcţionarul a renunţat să mai discute cu el şi nu i-a dat 
nici un bilet. 

Ajuns în acest impas, omul nostru s-a întors dezamăgit acasă, iar noaptea a 
visat că se afla într-un aeroport imens, privind cum decolează avioanele. Lângă el 
a apărut deodată vestitul aviator Lindberg care i-a spus: „Avioanele sunt gata să 
zboare oriunde. Pilotul este cel care hotărăşte aeroportul unde acestea vor ateriza”. 

ANEXA II 


PRESCRIPTII PARADOXALE. 
STRATEGII SI CAZURI CLINICE 


I. Întreruperea cercului vicios al „soluţiilor care menţin 
problema? 


1. Objinerea unui comportament compulsiv voluntar 


Această abordare presupune o serie de intervenţii care vizează reetichetarea unui 
comportament trăit într-un mod compulsiv (pacientul se plânge că nu poate controla 
simptomul) pentru a-l face „voluntar” : ticuri, compulsii, dureri sau stări dureroase 
ca urmare a unor situaţii stresante, enurezis, insomnie etc. Watzlawick citează cazul 
unei femei care, în timpul zilei, se comporta din punct de vedere profesional 
impecabil, în timp ce seara se compromitea „incontrolabil”, acostând bărbaţi şi 
provocând astfel situaţii periculoase, cu atât mai mult cu cât, deşi îi aducea în 
apartament, îi dădea afară imediat, înainte ca aceştia să obțină „favorurile sale”. 

Terapeutul recadrează simptomul ca expresie a unei nevoi inconștiente, care 
n-ar putea fi înţeleasă niciodată, de autopedepsire ; el îi cere deci să se expună în 
mod voluntar unei situaţii degradante, ruşinoase, de fiecare dată când ar mai trăi 
din nou această nevoie ; de exemplu, deşi este o persoană care se îmbracă irepro- 
şabil, ar putea să iasă din casă purtând pantofi de culori diferite, sau cu o pată 
murdară pe faţă etc. (cf. Watzlawick, Weakland, Fisch, 1975). 


2. Acuzaţii inatacabile şi negári fără dovezi 


Este vorba aici despre acele situaţii, frecvente în activitatea educatorilor şi asis- 
tenţilor sociali, în care o persoană, cunoscută în trecut pentru „comportament 
inadecvat”, este bănuită mereu de a fi reluat vechile sale obiceiuri: alcoolism, 
consum de droguri, furt, imoralitate sexuală etc. „Acuzatorul” găseşte uşor argu- 
mente pentru a crede că persoana respectivă a recidivat, cu atât mai mult cu cât cel 
în cauză îşi proclamă nevinovăția. 

În această situaţie, terapeutul îşi exprimă părerea că a cunoaşte exact care este 
realitatea nu numai că este imposibil pentru el, ci este până la urmă chiar de o 

importanţă secundară. El invită cele două părţi in conflict la o întâlnire, îşi afirmă 
înţelegerea pentru „acuzator”, dat fiind faptul că toată lumea recunoaşte că în 
trecut a existat un „comportament inadecvat”, apoi lasă să se înţeleagă că „acuza- 
torul” nu este, poate, un observator destul de bun pentru a aduna noi indicii şi îi 
recomandă să înveţe să-şi rafineze capacitatea de percepţie. Pentru aceasta, ar 
trebui ca acuzatul să-l „ajute”, prezentându-i diferite modalităţi de „simulare”. 

Unui copil, pe care părinţii săi îl bănuiesc de „comportament inadecvat”, i se 
va ţine mai întâi o predică despre ceea ce înseamnă un comportament responsabil, 
care constă, între altele, în a fi propriul tău sfătuitor. Pentru a pune în practică acest 
lucru, copilul va trebui, în săptămâna următoare, să facă de mai multe ori ceva care 
va face plăcere părinţilor săi, având însă grijă să ascundă acest lucru. Părinţii, la 
rândul lor, vor trebui să încerce să ghicească ceea ce le ascunde copilul lor. Dacă 
acesta din urmă simte că părinţii sunt pe cale de a-l face să vorbească, atunci el va 
trebui, ca ultimă soluţie, să recurgă la minciună, încercând să-i facă să creadă că a 
comis o faptă rea. Aşa după cum ne putem imagina, regulile jocului de sistem, care 
întreţineau simptomul, sunt complet dezorganizate (cf. Watzlawick, Weakland, 
Fisch, 1975). 


3. Sabotajul binevoitor 


Această abordare este recomandată în special părinţilor cu adolescenţi rebeli. 
Copilul, devenit adolescent, încearcă să scape controlului exercitat de părinţi, care, 
în schimb, îşi întăresc comportamentul autoritar, totul într-o escaladare progresivă, 
până ia forma unor transgresiuni din ce în ce mai grave si mai periculoase („mai 
mult din acelaşi lucru”). 

Pentru a inversa ciclul („mai puţin din acelaşi lucru”), strategia sabotajului 
binevoitor recomandă adoptarea unei poziţii slabe, în care părinţii să mărturisească 
copilului cá nu mai pot să-l controleze, in care să se arate depăşiţi, deprimati sau 
neputincioşi, scuzându-se în acelaşi timp pentru această situaţie. Se poate recurge, 
pentru a convinge părinţii să adopte această atitudine, la dorinţa lor, mereu prezentă, 
de a plăti copilului cu vârf şi îndesat pentru toate neplăcerile. Este important, 
totuşi, ca părinţii să acţioneze împreună (Haley ar spune: ca să restabilească un 
front unit, pentru a ieşi din „triunghiul pervers”). Dacă acest lucru pare riscant, se 
poate face „o prescripţie a simptomului în interiorul simptomului”, spunându-le că 
cel mai slab dintre cei doi va face, fără îndoială, ceva pentru ca proiectul să eşueze, 
dar că este imposibil de prevăzut care dintre ei va fi mai slab. Sabotajul binevoitor 
răstoarnă situaţia tipică a familiei delincventului: în locul părinţilor ce pedepsesc 
la vedere, dar care sunt în secret permisivi şi ademenitori, avem de-a face cu nişte 
părinţi permisivi în mod deschis, binevoitori şi fără apărare, dar care pedepsesc în 
secret într-o manieră împotriva căreia adolescentul nu se mai poate revolta (cf. 
Watzlawick, Weakland, Fisch, 1975). 

4. Pactul diavolului 


În disperare de cauză, mai ales în faţa unui client care a consultat destui alţi 
experti" fără a găsi vreodată soluţia, sau atunci când simţim că acesta tergiversează 
fără sfârşit pentru a evita să treacă la acţiune, peconizăm ceea ce Haley a descris, 
atunci când a trecut în revistă tehnicile utilizate de Erickson, drept „pactul diavolu- 
lui”. Acesta constă în a obţine, din partea clientului, un angajament „în alb” că va 
urma prescripţia primită de la terapeut, oricât de ciudată sau dificilă ar fi ea. 

Terapeutul îl va asigura că deţine mijlocul (singurul de alfel) de a rezolva 
problema, dar că acest lucru implică un efort deosebit de dificil pentru client şi că 
acesta trebuie să se gândească bine înainte de a da un răspuns, în timpul celei de a 
doua şedinţe. Acest lucru, spune Watzlawick, pune clientul în următoarea dilemă : 
sau refuză, şi încetează terapia, recunoscând astfel că cererea sa, şi deci problema 
sa nu sunt atât de importante, sau acceptă, şi se pregăteşte să efectueze un efort real 
şi deci să iasă din imobilism. 

Haley dă drept exemplu nişte părinţi care îşi aduc la consultaţie fiica ce suferă 
de „fobie şcolară”. Întâmplător se află că in familie se mai găseşte o fiică psihotică 
şi o bunică senilă. După ce s-a obţinut, prin forţa argumentelor, acordul părinţilor 
că se vor conforma prescriptiei, oricare ar fi aceasta, terapeutul le cere să debranşeze 
toate televizoarele din casă, atât timp cât fiica nu se întoarce la şcoală. 

Cum cealaltă fată şi bunica îşi petrec zilele în faţa micului ecran, părinţii 
refuză, amenințând să nu mai pună niciodată piciorul în cabinetul terapeutului. 
Câteva săptămâni mai târziu totuşi, ei sună pentru a spune că s-au conformat 
prescriptiei şi că şi-au înscris fiica la o şcoală unde sunt hotărâți s-o ducă cu forţa, 
. dacá este necesar (cf. Watzlawick, Weakland, Fisch, 1975). 


5. Mai putin din acelaşi lucru 


Un cuplu vine la consultaţie, plângându-se în legătură cu dependenţa excesivă a 
soţului faţă de părinţi : aceştia vin la ei, de la celălalt capăt al Statelor Unite, de 
patru ori pe an, pentru trei săptămâni de fiecare dată, şi se ocupă de menaj, 
controlând şi plătind totul. Tânărul cuplu se pregăteşte cu spaimă pentru aceste 
vizite, face curăţenie generală şi umple cámara cu provizii pentru a preveni inevita- 
bilele sentimente de culpabilitate. 

Invocând „imensa nevoie a părinţilor” de a se simţi nişte buni părinţi care fac 
totul pentru copiii lor, terapeutul le recomandă ca data viitoare, din contra, să lase 
casa în dezordine, frigiderul gol şi să nu protesteze în nici un fel, să nu încerce să-i 
ajute atunci când părinţii se vor comporta ca de obicei. Mai rău: să nu le 
mulţumească decât din vârful buzelor. Ne putem imagina cum tatăl, la sfârşitul 
viitoarei vizite, îl va lua pe fiul lui deoparte pentru a-i spune, cu amabilitate dar în 
mod ferm, că el şi soţia lui sunt prea răsfăţaţi şi că vor trebui să inveje, de acum 
înainte, să se comporte ca nişte adulți independenţi! (cf. Watzlawick, Weakland, 
Fisch, 1975). 

6. Anunfám în loc să ascundem 


Problema constă în existenţa unui sentiment de jenă în legătură cu un comportament 
pe care clientul se teme că nu-l poate ascunde, deşi acesta îi provoacă un puternic 
sentiment de ruşine : a avea trac, a rogi, a se bâlbâi, a se teme să nu facă o gafă etc. 
Tratamentul va consta în a cere persoanei să arate sau să-şi mărturisească jena, 
în împrejurări pe care le va putea alege singură şi pe care le va putea controla. 
Oratorul va putea anunţa în public că are trac. Tânăra fată care roşeşte uşor va fi 
poate convinsă că, în toată literatura sentimentală, este lăudat farmecul eroinei care 
se înroşeşte de emoție. Celui care se teme să nu facă vreo gafă (şi aici este vorba 
de o intervenţie foarte tipică a şcolii strategice) i se va recomanda să planifice cu 
grijă, în timpul săptămânii următoare, două ocazii în care îşi va propune să facă o 
mică gafă jenantă, dar fără consecinţe deosebite ; această prescripţie va putea fi 
susţinută de argumentarea că este vorba de o „experienţă” pentru a explora „ce 
simte el în astfel de împrejurări” şi pentru a descoperi „cum poate dezvolta controlul 
voinţei în astfel de împrejurări” (cf. Watzlawick, Weakland, Fisch, 1975). 


7. Prescriptia non-schimbárii 


În acest caz, ce interesează mai ales terapeutii care lucrează cu tineri neadaptafi, 
terapeutul (supervizat de Cloé Madanes) adoptă strategia care constă în a prescrie 
non-schimbarea. 

Este vorba de o adolescentă care are un comportament inacceptabil faţă de 
mama sa vitregă, îi răspunde grosolan etc. Tatăl mai are doi copii mai mici (tot de 
la prima sa soţie) şi un bebeluş de la actuala soţie. 

Într-o primă întâlnire, fiica plânge şi nu vrea deloc să vorbească ; mama vitregă 
îşi manifestă frustrarea şi mânia ; tatăl explică faptul că fiica sa a avut o copilărie 
mizerabilă cu o mamă alcoolică, de care şi el a reuşit cu greu să se separe. 

'Terapeutul încearcă, mai întâi, să sugereze mai multe activităţi care vizează 
implicarea fetei şi a mamei vitrege, dar acest lucru nu reuşeşte să îndepărteze 
obiecțiile mamei. 

Madanes, care observă în spatele oglinzii false (obiect omniprezent în terapiile 
familiale), trage concluzia că s-a ivit o problemă de comunicare între terapeut, care 
este o femeie tânără şi neexperimentată, şi mamă, care refuză ca aceasta să-i dicteze 
comportamentul. Ea convoacă terapeutul în sala de observaţie şi recomandă o 
strategie de restricţie a comportamentului : aceasta le va spune că nu este sigură cá 
ar fi bine ca fiica să se schimbe, deoarece în situaţia în care fiica şi mama vitregă 
ar deveni foarte bune prietene, tatăl ar putea să se simtă exclus, cei doi copii mici 
ar deveni poate geloşi, şi chiar mama vitregă s-ar putea, probabil, să nu accepte 
faptul cá a reuşit să-şi facă datoria mai bine decât propria mamă etc. 

Fiecare din aceste profeţii în legătură cu eventualele nenorociri ce s-ar putea ivi 
a fost respinsă cu forţă de diverşi membri ai familiei, dar la următoarea şedinţă s-a 
aflat că mama vitregă a fost la cumpărături cu fiica şi că i-a cumpărat o fustă scurtă 

(îmbrăcăminte care nu era pe placul tatălui). Fata a făcut curăţenie in casă şi a 
spălat rufele. La următoarea şedinţă, terapeutul observă că mama vitregă se 
coalizează cu fata împotriva tatălui, datorită fustei scurte, şi că s-a întâmplat exact 
lucrul de care ii era teamă : s-ar putea ca tatăl să nu tolereze o astfel de schimbare. 
Tatăl o asigură că nu este nici o problemă. Terapeutul îşi exprimă indoielile privitor 
la valoarea schimbării observate, este de părere că mama şi fiica se achită de 
obligaţiile familiale, dar că, în mod sigur, nu le face plăcere să muncească impreună, 
şi le sugerează să reflecteze mai mult asupra consecinţelor nefaste ale unei schimbări 
inselätoare. 

Săptămâna următoare s-a aflat că tatăl a fost plecat câteva zile de acasă, iar 
mama vitregă şi fiica au petrecut câteva seri împreună, jucând diferite jocuri şi 
simțindu-se foarte bine împreună (cf. Haley, J., 1976). 


8. Conotaţia pozitivă a simptomului şi prescrip[ia lui 


Pacientul este un bărbat în vârstă de 50 ani, cu diagnosticul de mutism psihogen. 
Mutismul era instalat de aproximativ cinci luni, în urma unui şoc psihologic 
provocat de un eveniment imputabil pacientului ; acesta trăia un intens sentiment de 
culpabilitate, concomitent cu suportarea unor reproşuri frecvente din partea soţiei. 
Sora şi cumnatul pacientului (care l-au însoţit pe acesta la terapeut) relatează câteva 
episoade, situate în intervalul celor cinci luni, în care pacientul a putut vorbi relativ 
normal. Investigaţiile paraclinice au exclus posibilitatea unci etiologii somatice. 

În momentul prezentării la cabinetul de psihoterapie, pacientul nu vorbea, iar 
comunicarea nonverbală, foarte deficitară, se realiza doar prin uşoare mişcări ale 
globilor oculari. 

Strategia terapeutică a constat in conotaţia pozitivă a evenimentului care a 
provocat șocul psihologic si a simptomului, urmate de prescrip{ia (paradoxală) a 
acestuia (în prezenţa sorei şi cumnatului). 

Terapeutul : „Decizia pe care afi luat-o dovedeşte puterea de a hotărî să trăiţi 
după cum simjifi şi gândiţi, indiferent de opinia celorlalţi. Din nefericire, conse- 
cinfele acestei decizii nu au fost cele pe care le aşteptaţi... În aceste condiţii, 
inconştientul dumneavoastră a ales cel mai bun comportament pentru a vă menţine 
echilibrul psihologic... Tăcând, aţi evitat angajarea în discuţii conflictogene cu cei 
din jur. De aceea, cel mai important lucru acum este să táce[i în continuare, până 
când inconştientul dumneavoastră va mobiliza şi alte resurse necesare menţinerii 
echilibrului psihologic, astfel încât să puteţi renunţa la simptom”. 

În şedinţa următoare am indus o transă hipnotică, in timpul căreia am realizat 
o progresie de vârstă. Utilizând procedeul ideosemnalizärii dinamice, am identificat 
faptul că simptomul va dispărea peste trei săptămâni, ceca ce s-a şi întâmplat. (lon 
Dafinoiu) 

II. Prescriptia simptomului si introducerea unor elemente 
voluntare in desfäsurarea acestuia 


1. O şansă egală pentru toate degetele 


Disperat, într-o seară, un tată i-a telefonat lui M. Erickson şi l-a rugat să-i facă o 
vizită la domiciliu, deoarece avea un băieţel care îşi sugea de mult timp şi într-un 
mod foarte neplăcut degetul. Când a ajuns, Jimmy, băiatul lor de şase ani, se 
plimba, sugându-si degetul mare şi împingând cu el dinţii din faţă. 

„Jimmy, i-a spus M. Erickson, părinţii tăi m-au rugat să mă ocup de tine. Tu 
eşti acum pacientul meu şi nimeni nu are voie să intervină în legătură cu ceca ce 
vom stabili împreună, nici măcar părinţii tăi. Şi acum să vorbim deschis. Acest 
deget, de la mâna stângă, este degetul tău ; această gură este a ta; aceşti dinţi din 
faţă sunt dinţii tăi. Cred că ai tot dreptul să faci ce vrei tu cu degetul tău mare, cu 
gura şi cu dinţii tăi. Sunt ai tăi, şi vreau ca acest lucru să fie foarte limpede pentru 
tine. Aş dori să faci cu ei tot ceea ce doreşti. 

Mai am însă ceva de adăugat. Unul din primele lucruri pe care le-ai învăţat când 
erai la grădiniţă a fost că trebuie să-ţi aştepţi rândul. La fel ai procedat şi acasă, 
când ai aşteptat să-ţi vină rândul să fii servit la masă. Dar nu cred că ai dreptate, 
sau că este corect, sau că este bine să sugi mereu degetul mare de la mâna stângă 
şi să nu te pândeşti că trebuie să-i vină rândul şi degetului mare de la mâna 
dreaptă”. Apoi a continuat: „Ai supt doar degetul mare de la mâna stângă, nici 
unui alt deget nu i-a venit rândul. Tu eşti acum un băieţel mic, nu cred că ai făcut 
lucrul acesta în mod deliberat. Cred că ai vrea ca tuturor degetelor să le vină rândul 
la supt într-un mod echitabil”. 

Vă puteţi imagina ce înseamnă să sugi pe rând toate cele zece degete? Vă puteţi 
imagina o sarcină mai dificilă pe lumea asta? Şi Jimmy s-a străduit din răsputeri să 
sugă toate degetele la fel. 

Terapeutul i-a mai spus: „Jimmy, ai acum peste şase ani şi vei fi în curând un 
băiat mare de şapte ani ; ştii, n-am văzut niciodată un băiat mare sau un bărbat care 
să-şi supă degetul, aşa că ar trebui mai bine să sugi tot ceea ce poţi înainte de a fi 
un băiat mare de şapte ani”. 

Jimmy a încetat să-şi mai sugă degetul înainte de a împlini şapte ani. Era atunci 
un băiat mare! (cf. Erickson, 1990). 


2. Dubla legătură 


Un băiat de doisprezece ani a fost adus de către părinţii săi la M. Erickson. De 
doisprezece ani făcea în pat. A fost bătut. N-a fost scutit de nimic: nu i s-a dat să 
mănânce, să bea apă, i s-au făcut examene citoscopice de nu ştiu câte ori, a 
consumat cantităţi impresionante de sulfat de atropină şi o mulţime de alte medica- 
mente pe care medicii le prescriu pentru a-i chinui pe enuretici. Părinţii lui i-au 

explicat cum l-au pus cu nasul in patul ud, cum l-au bătut, modul în care l-au făcut 
să suporte tot felul de lucruri umilitoare. 

M. Erickson a început prin a explica părinţilor ce avea de făcut fiecare. Le-a 
spus că băiatul este acum pacientul său şi că, prin urmare, trebuie să-l lase în pace, 
să nu mai vorbească de pat ud, nici de pat uscat, nici să nu mai pomencascä 
cuvântul pat în prezenţa sa. 

L-a chemat pe Joe în cabinet şi i-a explicat: „Este 2 ianuarie şi ţi-ai udat patul, 
după cum spun părinţii tăi, în fiecare noapte timp de doisprezece ani. Ştii acest 
lucru, îl ştiu şi eu, să uităm acum toate acestea. Să vorbim mai curând de ceva care 
este cu adevărat important. 

Acum este 2 ianuarie şi nu cred că ar fi rezonabil, n-ar fi deloc rezonabil 
pentru mine să mă aştept ca, peste două săptămâni, să începi să păstrezi mereu 
patul uscat. Si, precum ştii, atunci luna ianuarie va fi aproape pe terminate, iar luna 
februarie este o lună mai scurtă. Vrea cineva să discute despre acest lucru? Este o 
lună scurtă şi nu cred că ar trebui să începi să păstrezi patul uscat în permanenţă 
înainte de luna martie. Nu pare rezonabil să faci acest lucru înainte de această lună, 
dar vreau să-ţi spun că s-ar putea să ţi se pară interesant s-o faci. Peste două 
săptămâni (am arătat un calendar de pe perete) mi-ar plăcea să te gândeşti la această 
întrebare: După două săptămâni, voi păstra patul uscat pentru prima oară, într-o 
zi de miercuri sau joi ? De azi în două săptămâni. Va fi miercuri sau joi ziua in care 
voi păstra patul uscat ? 

Joe a venit vineri dimineaţă şi i-a spus: „Stiţi, s-a întâmplat în ambele zile! ". 

Ce a făcut atunci terapeutul ? L-a pus în situaţia dublei legături. El trebuia să 
aştepte una din cele două nopţi pentru a avea primul său pat uscat. Nu ştia in ce 
noapte va fi uscat şi a fost chiar el însuşi surprins. 

M. Erickson a continuat: „Februarie este o lună atât de scurtă încât, în m 
rezonabil, n-ai putea păstra patul uscat mai mult de trei nopţi in fiecare din cele 
patru săptămâni din februarie - trei nopţi consecutiv în fiecare din cele patru 
săptămâni. Acum, asta nu inseamnă că nu vei putea avea patul uscat una sau două 
nopţi, dar nu cred că ar fi rezonabil să ne aşteptăm să păstrezi patul uscat mai mult 
de trei nopţi în fiecare săptămână”. 

Patul lui Joe a început să rămână uscat foarte repede şi terapeutul i-a spus, la 
sfârşitul lui februarie : „Tot nu ştiu când vei putea păstra patul uscat în permanenţă, 
dar eşti irlandez şi sărbătoarea de Sfântul Patrick este o zi atât de frumoasă ; insă 
când mă gândesc la felul în care s-au purtat părinţii cu tine, cred că 1 aprilie ar fi, 
de asemenea, o zi foarte frumoasă. Ceca ce aş vrea să înţelegi, Joe, este că ziua în 
care vei începe să ai patul uscat în permanenţă, că va fi de Sfântul Patrick sau de 
1 aprilie sau în orice altă zi din acest interval, această zi este problema ta. Acest 
lucru nu mă priveşte. Acest lucru nu priveşte, de asemenea, pe nimeni”. 

Joe a păstrat patul uscat începând cu o zi între Sfântul Patrick şi 1 aprilie la 
vârsta de doisprezece ani, fără ca terapeutul să ştie care este această zi. 

Copilul trebuie lăsat să-şi aleagă singur, in maniera sa, momentul în care va 
începe să păstreze patul uscat în permanenţă. Faptul că a fost structurat sub forma 

dublei legáturi nu schimbá deloc situatia terapeuticá. Este foarte important sá se 
folosească legăturile duble pentru a avea siguranţa că pacientul va răspunde într-un 
mod adecvat (Erickson, 1990). € 


3. Modificarea contextului 


Modificánd contextul in care se desfäsoarä simptomul, modificám simptomul si, 
adesea, acesta dispare brusc sau progresiv. 

O pacientă avea tendinţa să-şi smulgă părul din cap (ceea ce în limbaj medical 
se numeşte tricotilomanie) ; i s-a cerut ca, pentru fiecare fir de păr smuls din zona 
din care îl smulgea de obicei (o zonă situată deasupra frunţii), să-şi smulgă un alt 
fir de la ceafă. Pacienta şi-a dat seama că avea mai putin tendinţa de a-şi smulge 
părul de pe frunte, ştiind că trebuie să facă acelaşi lucru şi cu părul de la ceafă, în 
mod deliberat. I s-a dat apoi o sarcină dificilă, să înfăşoare în jurul unui bát de 
chibrit fiecare fir de păr pe care şi l-ar smulge. Această sarcină s-a dovedit a fi 
foarte utilă deoarece ceea ce nu ştia terapeutul era că aceasta avea tendinţa de a 
îndepărta rădăcina firului de păr după ce îl smulgea ; acest lucru făcea parte din 
ritual. Pacienta şi-a dat seama cá nu putea să înfăşoare firul de păr pe bátul de 
chibrit deoarece îi lipsea rădăcina firului. A început să-şi smulgă mai rar părul. 
Părul a început să-i crească şi pacienta a început să se arate mai interesată de 
aspectul acestuia : şi-a schimbat coafura şi a început să poarte unghii lungi artifi- 
ciale. Descoperind că lungimea unghiilor o împieda să-şi mai smulgă părul, a înce- 
tat definitiv să mai facă acest lucru (cf. Hudson O'Hanalon, Weiner-Davis, 1995). 


4. Modificarea frecvenţei sau ritmului 


Un pacient avea obiceiul să mănânce dulciuri cu frenezie, în timpul unor accese de 
bulimie. I s-a cerut să mănânce bomboane, in mod deliberat, într-un ritm lent şi în 
afara crizelor de bulimie (cf. Hudson O'Hanalon, Weiner-Davis, 1995). 


5. Schimbarea organizării simptomului în timp 


O pacientă deprimată a fost sfătuită să-şi programeze criza de depresie mai degrabă 
la o anumită oră în fiecare noapte decât să astepte.ca ea să apară la întâmplare (cf. 
Hudson O'Hanalon, Weiner-Davis, 1995). 


6. Schimbarea duratei simptomului 


Unui pacient care îşi spăla miinile într-un mod „compulsiv” i se poate cere să spele 
mâna stângă timp de cel puţin cinci minute şi mâna dreaptă nu mai mult de 30 de 
secunde, la fiecare spălare de mâini (cf. Hudson O'Hanalon, Weiner-Davis, 1995). 

7. Schimbarea locului de desfäsurare a simptomului 


Un cuplu se plángea de faptul cá intre ei aveau loc, adesea, certuri inutile si destul 
de violente, lucru pe care cei doi il regretau in final. 

Terapeutul le-a cerut ca, în momentul in care vor începe următoarea dispută, să 
se ducă imediat in sala de baie. Acolo, soţul ar trebui să-şi scoată toate hainele şi 
să intre în cadă ; soţia trebuia să rămână îmbrăcată şi să se aşeze pe scaunul de la 
closet. Pe cât posibil, ar trebui să-şi continue cearta, în aceste condiţii. Cei doi n-au 
reuşit să continue disputa: au început să râdă de absurdul situaţiei. Mai târziu, 
atunci când ridicau tonul în timpul unei discuţii, unul dintre ei arunca o privire spre 
camera de baie şi începeau amândoi să râdă, evitând, astfel, cearta (cf. Hudson 
O'Hanalon, Weiner-Davis, 1995). 


8. Introducerea unui element nou în schema de desfăşurare 
a simptomului 


Unei paciente care avea accese de bulimie i s-a cerut să-şi pună pantofii preferaţi 
înainte de a începe să se îndoape cu mâncare. Acest lucru a fost suficient pentru a 
întrerupe schema de comportament şi pentru a face să înceteze crizele de bulimie 
(cf. Hudson O'Hanalon, Weiner-Davis, 1995). 


9. Schimbarea succesiunii elementelor sau a evenimentelor 
în schema de desfăşurare a simptomului 


O adolescentă era sătulă să tot audă reproşurile tatălui în legătură cu comporta- 
mentul său reprobabil. A fost sfătuită să înregistreze aceste reproşuri şi, la momen- 
tul potrivit, să-l depăşească pe tatăl său în viteză, dând drumul la înregistrare (cf. 
Hudson O'Hanalon, Weiner-Davis, 1995). 


I0. Divizarea schemei simptomului in elemente mai mici 


Unui cuplu i s-a propus sá nu se mai certe decât in scris. Bărbatul trebuia să-şi 
rezerve cinci minute pentru a scrie propria sa versiune asupra disputei, apoi trebuia 
să dea foaia soţiei, pentru ca aceasta să şi-o scrie pe a ei (cf. Hudson O'Hanalon, 
Weiner-Davis, 1995). 


11. Legarea desfăşurării simptomului de unele activităţi neplăcute 


Un cuplu, care se afla pe punctul de a divorța, a venit să consulte un terapeut. După 
spusele celor doi, soţul era un „împătimit de muncă” care nu-şi ţinea niciodată 
promisiunile de a se întoarce acasă, seara, devreme. Atunci când se intorcea la ora 
20 şi 30 de minute sau la ora 21, desi ar fi trebuit sá plece de la serviciu la ora 17. 
soţia sa îl primea, in mod invariabil, cu reproşuri, după care se pornea cearta. Soţul 


220 ELEMENTE DE PSIHOTERAPIE INTEGRATIVÁ 


a început să se întoarcă din ce in ce mai târziu acasă, în speranta că soţia sa va fi 
deja adormită şi că va putea astfel să evite cearta lor nocturnă. Singura lui zi liberă 
era duminica, pe care şi-o petrecea, de obicei, dormind sau privind la televizor de 
pe canapeaua din salon. Soţia se plângea că ea nu-şi dorea un astfel de bărbat drept 
soţ. Ea prefera, în zilele de duminică, să facă vizite la părinţii săi sau la socri, dar 
soţul său nu agrea aceste vizite şi făcea totul pentru a rămâne pe canapea. 

Soţul a admis că ar putea, în mod rezonabil, să se întoarcă acasă în jurul orei 
20. S-a convenit ca soţia să nu-i mai reproşeze întârzierile, dar ea trebuia, în 
schimb, să-şi noteze toate aceste întârzieri de după ora 20. La sfârşitul săptămânii, 
ea trebuia să facă totalul lor, iar soţul trebuia să consacre acest timp pentru a face 
vizite rudelor, duminica, fără să se plângă. În scurt timp, soţul s-a întors la timp 
acasă (cf. Hudson O'Hanalon, Weiner-Davis, 1995). 


12. Modificarea desfăşurării simptomului 


Pacienta este o fetiță de şase ani şi nouă luni cu diagnosticul de „petit mal 
mioclonic” ; mai precis, ori de câte ori cineva ii atinge picioarele - corpul, capul 
şi braţele pacientei încep să tremure şi să realizeze mişcări incontrolabile. 

Terapeutul a intervievat pacienta - Maria - în prezenţa mamei : 

T. : Eu iţi voi atinge acum picioarele şi doresc să văd dacă corpul tău începe 
să se contracte... (Terapeutul atinge uşor picioarele pacientei şi corpul a reprodus 
contracturile obişnuite). Foarte bine ! Eşti o fetiță mare şi îți mulțumesc că mă 
ajuţi să cunosc mai bine problemele tale... Acum te rog să-ţi imaginezi că îţi ating 
picioarele... (după câteva momente, pacienta a reprodus simptomele). Foarte bine ! 
Ai o imaginaţie extraordinară! Îţi voi atinge acum picioarele, dar te rog să-ți 
imaginezi că nu [i le ating !... (pacienta rămâne liniştită şi nu reproduce simpto- 
mul). Foarte bine ! Ai într-adevăr o imaginație deosebită ! 

În continuare, terapeutul lucrează cu pacienta, în absenţa mamei : 

T. : Maria, peste câteva luni vei fi o domnişoară de 7 ani ! Crezi că o adevărată 
domnişoară de 7 ani are astfel de probleme ? 

P.: Nu cred! 

T. : Foarte bine ! Te rog să profifi de timpul care [i-a mai rămas pănă atunci, 
pentru a produce aceste comportamente ori de câte ori doreşti !... De câte ori pe 
săptămână ji se întâmplă să ai astfel de probleme ? 

P: Zilnic, de câteva ori pe zi... 

T: Având în vedere imaginaţia deosebită pe care o ai, crezi că ai putea 
concentra toate aceste probleme într-o singură zi ? 

P: Da! 

T: Preferi ca această zi să fie la începutul săptămânii sau la începutul ei ? 

P: La începutul săptămânii... luni... pentru a scăpa mai repede... ! 

În şedinta următoare (desfăşurată în spitalul in care era internată) — după două 
zile — timp în care simptomele nu au mai apărut (n-a fost nici o zi de luni!) am 
indus pacientei o transă hipnotică în care i-am spus o poveste terapeutică. Conflictul 

metaforic era izomorf conflictului trăit de fetiţă (care avea sentimentul că părinţii 
îl iubesc mai mult pe fratele ei mai mare) şi sugera soluţia că abandonarea 
simptomului este o dovadă de maturitate şi aduce mai multă dragoste şi preţuire din 
partea părinţilor şi prietenilor decât aduce simptomul. Pacienta a evoluat pozitiv, 
renunțând, în cele din urmă - după câteva zile de luni cu „probleme” - la simptom. 
(Ion Dafinoiu) 


13. Prescripția simptomului 


Unui pacient, care suferea de fobia că ori de câte ori iese din casă transpirä şi se 
înroşeşte puternic, terapeutul i-a prescris - cu scopul ,clarificárii" diagnosticului - 
ca venind de acasă spre cabinetul de psihoterapie să transpire şi să se înroşească cât 
poate de mult! Când a ajuns la cabinet, a relatat că, deşi s-a străduit să respecte 
prescriptia, nu a reuşit! (Ion Dafinoiu) 


III. Strategii paradoxale în terapia familiei 


Strategia nr. 1: Părinţii cer copilului să-şi manifeste simptomul 


Uneori, simptomul unui copil exprimă, in mod analogic, problema unuia din 
părinţii săi. De exemplu, dacă slujba tatălui este una foarte „solicitantă”, copilul 
poate avea migrene. Simptomul copilului exprimă problema parentală şi, în acelaşi 
timp, încearcă să o rezolve, deoarece tatăl uită de „problemele sale de le serviciu”, 
încercând să facă să dispară migrena fiului său. Cu cât părinţii se ocupă mai mult 
de copil, cu atât ei păstrează funcţia simptomului. Relaţia dintre părinţi şi copii se 
bazează pe această susţinere binevoitoare. Altfel spus, prin simptom, copilul vine 
în ajutorul părinţilor ; iar părinţii încearcă, fără succes, să ajute copilul să scape de 
simptom. O modalitate de a rezolva problema este de a face ca părinţii să incurajeze 
copilul să-şi manifeste simptomul. În acest mod, asistenţa mutuală a părinţilor şi a 
copilului este blocată. Simptomul nu mai are funcţia de a ajuta părinţii şi de a 
provoca, în schimb, ajutorul lor; astfel el poate dispărea. 

Un băiat de doisprezece ani este adus la terapeut deoarece îşi udă patul în 
fiecare noapte. Această problemă nu are cauze somatice. Mama a fost internată o 
dată pentru o depresie. Tatăl lucrează multe ore pe zi. Mama se plânge de faptul 
că soțul îi acordă prea puţin interes şi, în schimb, este atras de alte femei. 

Terapeutul face ipoteza că enurezisul este, pe rând, expresia metaforică a 
comportamentului incorect al tatălui față de mamă şi o tentativă de a-i ajuta, 
îngrijorându-i destul de mult pentru a-i distrage de la problemele lor. Din cauza 
simptomului, mama se concentrează mai mult asupra enurezisului fiului decât 
asupra propriei sale depresii sau asupra conflictului conjugal. Tatăl ar trebui să-şi 
ajute mai mult fiul, ar trebui să discute cu mama despre problemele acestuia, 
uitând şi el de problemele conjugale ; astfel băiatul îşi ajută părinţii. 

Terapia începe prin utilizarea mai multor metode obişnuite pentru a se rezolva 
problema fiului, cu ajutorul tatălui. Dacă băiatul udă patul, tatăl va fi acela — nu 
mama — care va trebui să spele cearsaful. Enurezisul fiului va deveni astfel o grijă 
a tatălui, nu a mamei. Tatăl va trebui, de asemenea, să cumpere un ceas deşteptător 
pentru ca fiul său să se scoale noaptea şi să meargă la baie. Şi tot tatăl va trebui 
să recompenseze fiul dacă acesta nu mai udă patul. Tatăl nu se achită de nici una 
din aceste sarcini. El se scuză şi promite mereu că se va ocupa de această problemă 
săptămâna următoare. 

După mai multe săptămâni, terapeutul îi cere tatălui să promită că va fi de 
acord să îndeplinească o sarcină mult mai dificilă (soluţie la care s-a recurs 
deoarece acesta a dovedit că nu este în stare să se ţină de promisiune). Tatăl îşi dă 
acordul şi terapeutul îi cere ca, în fiecare seară, timp de o săptămână, să dea 
băiatului să bea un pahar mare de apă, să-l oblige să urineze în pat şi apoi să-l 
forțeze să se culce în patul ud. Trebuia să rămână în cameră până cînd copilul a 
adormit în patul ud. 

Familia a revenit la terapie după opt zile, iar tatăl povesteşte că a fost torturat 
de dilema de a se supune sau nu prescriptiei. A încercat de două ori, dar fiul său 
a plâns şi l-a rugat să nu-l oblige să ude patul. Şi-a dat seama atunci că terapeutul 
nu a dorit cu adevărat ca el să acţioneze în acest mod, ci a dorit să-l facă să 
înțeleagă faptul că are un rol de jucat în rezolvarea problemei. 

În următoarele zile tatăl a petrecut mult mai mult timp cu fiul său, a lipsit chiar 
de la serviciu o zi pentru acest lucru. Fiul n-a mai udat patul în ultimele zile, a fost 
recompensat pentru aceasta. Tatăl a spus că doreşte să-şi ajute copilul în felul său, 
petrecând mai mult timp cu el, ceea ce terapeutul a acceptat (cf. Madanes, 1991). 


Strategia nr. 2: Părinţii cer copilului să se prefacă 
a avea simptomul 


În loc să încurajeze copilul să-şi manifeste simptomul, terapeutul îi poate cere să se 
prefacă. Şi părinţii pot, de asemenea, să pretindă că-şi ajută copilul, când acesta se 
preface că are respectiva problemă. În acest caz, copilul nu mai are nevoie de 
adevăratul simptom pentru a-şi ajuta părinţii ; mimarea simptomului este suficientă 
pentru a mobiliza grija părinţilor. Dar neliniştea acestora este, de asemenea, mimată 
şi, astfel, întreaga situaţie se transformă într-un joc al simulării. 

O tânără fată de cincisprezece ani este adusă la terapie din cauza frecventelor 
sale crize de epilepsie, în situaţia în care medicamentele nu-şi mai fac efectul. 

La prima şedinţă, părinţii — mai ales tatăl — şi, de asemenea, fraţii şi surorile 
fetei par foarte îngrijoraţi de starea acesteia. Tânăra fată este timidă şi tăcută. 
Terapeutul presupune că simptomul are o funcţie protectoare în familie, dar n-are 
nici un indiciu în legătură cu această funcţie — în afară de faptul că le pigmenteazá 
viața. Terapeutul cere fetei să încerce să aibă o criză în sala de consultafie, iar 
familiei să reacționeze aşa cum o face acasă. Tânăra fată se aşază pe jos, începe 
să geamă şi să tremure, încercând să-şi provoace o criză. Familia se apleacă 

asupra ei, mai ales tatăl, incurajánd-o şi dându-i sfaturi. Ea n-a reuşi să-şi 
provoace criza. Atunci, terapeutul îi cere să mimeze cá are o criză, iar familia să 
mimeze reacţiile obişnuite în astfel de situaţii. 

Terapeutul a cerut acest lucru familiei având următorul obiectiv: dacă tânăra 
fată reuşeşte să-şi controleze declanşarea crizelor (provocându-le în mod voluntar), 
ea ar putea, ulterior, să controleze ne-apari[ia lor. Cum ea nu reuşeşte să declan- 
şeze voluntar criza, soluţia este să mimeze una. Familia trebuie s-o ajute, aşa cum 
o face de obicei, pentru a da impresia cá este vorba de o criză adevărată. 

Se prescrie părinţilor să joace această scenă dramatică in fiecare seară, în 
prezența întregii familii. Dacă apare o criză adevărată in timpul nopții, părinţii 
trebuie să scoale ceilalți copii pentru ca tânăra să simuleze o a doua criză. Trebuie 
să facă acest lucru, indiferent la ce oră din noapte sau cât de obosiţi sunt. 
Prescriptia este construită în aşa fel încât să încurajeze membrii familiei să schimbe 
maniera de a se proteja unii pe alții (cf. Madanes, 1991). 


Strategia nr. 3: Părinţii cer copilului să simuleze că îi ajută 


Când un copil îşi protejează părinţii printr-un comportament simptomatic, el îi 
ajută într-un mod voalat. Acest lucru nu mai este necesar, dacă se clarifică situaţia 
şi dacă copilul poate să-şi ajute părinţii pe faţă. În mod obişnuit, atunci când 
copilul are o problemă, părinţii se găsesc, aparent, într-o poziţie superioară 
acestuia ; indirect însă, ei se găsesc într-o situaţie inferioară, datorită puterii 
simptomului. Dacă terapeutul incită părinţii să se pună, în mod clar, în poziţie 
inferioară, aceştia, împreună cu copilul, se vor împotrivi acestei ierarhii neadecvate, 
iar familia se va reorganiza redând părinţilor poziţia superioară. 

O abordare similară constă in a forţa părinţii să mimeze faptul că s-ar afla într-o 
poziţie inferioară şi că au nevoie de ajutorul copilului. Acesta va fi încurajat să 
simuleze că îşi ajută părinţii. Pentru a-şi proteja părinţii, copilul nu va mai avea 
nevoie de simptom, deoarece aceştia i-au cerut, pe faţă, ajutorul, pe care l-au 
primit, de asemenea, pe faţă. În acest cadru al simulării, părinţii şi copilul se 
angajează în construirea unui raport ludic. Unul din aspectele incompatibile ale 
ierarhiei, acela în care copilul se găseşte în poziţie superioară, va fi doar un joc; 
va fi vorba doar de simulare şi incompatibilitatea ierarhică va dispărea. 

O mamă apelează la terapie pentru fiul să de zece ani care are spaime nocturne. 
În familie mai sunt două surori mai mari şi un frate mai mic. 

Băiatul pare taciturn şi preocupat. Terapeutul presupune că este îngrijorat în 
legătură cu mama sa, care a pierdut doi soți, nu are bani, nu vorbeşte engleza şi 
are 0 legătură (care trebuie să rămână secretă) cu un bărbat. 

Deoarece băiatul are spaime nocturne, terapeutul cere fiecárui membru al 
familiei să-şi povestească visele. Doar mama şi fiul au coşmaruri. Mama visează 
că în casă întră un hof, iar fiul că este atacat de o vrăjitoare. Terapeutul întreabă 
ce se întâmplă atunci când fiul are coşmaruri. Mama îi spune că îl ia ín patul său 
şi-i cere să se gândească la Dumnezeu şi să se roage. Îi face semnul crucii pe frunte 
pentru a-l proteja împotriva diavolului care îi provoacă coşmaruri. 

Ipoteza se bazează pe ideea că spaimele nocturne ale copilului sunt expresia 
metaforică a spaimelor mamei şi, în acelaşi timp, o tentativă de a oferi ajutor 
mamei. Dacă fiul este îngrozit, mama trebuie să fie puternică, pentru a-l proteja. 
Dar, protejându-l, ea îl îngrozeşte mai mult vorbindu-i de Dumnezeu şi diavol. 
Mama şi fiul sunt prinşi într-o situaţie în care se ajută în mod nepotrivit. 

În timpul primei şedinţe, membrii familiei sunt rugaţi să se comporte ca acasă. 
Mama aude zgomotul produs de hof, una din fiice joacă rolul hoţului, iar fiul 
primeşte sarcina de a-şi ajuta mama. Mama trebuie să simuleze că are nevoie de 
ajutorul fiului deşi, în realitate, nu este cazul. Băiatul se preface că-şi ajută mama, 
atacándu-l pe hof. Totul nu este decât un joc. 

Familia joacă cu dificultate această scenă, deoarece mama doreşte să atace ea 
însăşi hoţul, înainte ca fiul său să-i sară în ajutor. Această incapacitate a mamei 
de a-şi juca corect rolul transmite mesajul că aceasta este capabilă să se apere 
singură, că nu are nevoie de ajutorul fiului. Această situaţie este un exemplu 
privind rezultatele imprevizibile ale prescriptiei de a simula. 

Atunci când scena este jucată corect, fiul atacă hoţul şi, apoi, toată lumea se 
aşază pentru a comenta performanţele fiecăruia. Terapeutul critică mama pentru 
greutatea cu care aceasta îşi manifestă frica, cu care aceasta se abține să acționeze 
pentru a lăsa fiului şansa de a ataca hoţul. Mama răspunde că ea este o persoană 
responsabilă, perfect capabilă să se apere. Acesta este motivul pentru care ii este 
atât de greu să joace rolul impus. Acesta este un mesaj spontan al mamei către fiul 
Său, exprimând faptul că ea nu are nevoie de protecția sa. 

Terapeutul cere familiei să se reunească în fiecare seară acasă, timp de o 
săptămână, pentru a rejuca scena. Dacă, în timpul nopţii, mama îl aude pe fiul ei 
țipând în somn, ea trebuie să-l scoale, să scoale ceilalți copii şi să-i oblige să 
repete scena, la orice oră din noapte şi oricât de obosiţi ar fi. Prescrip[ia este 
destinată să modifice modul inadecvat în care aceştia se ajută unul pe altul (cf. 
Madanes, 1991). 

- Psihoterapia -fişă de identitate Schimbarea psihoterapeutică * 

Constient — inconștient * Relaţia psihoterapeutică * Structura 
. verbală a psihoterapiei * Metafora terapeutică * Prescriptiile 
„paradoxale în psihoterapie 


Psihoterapia conţine astăzi un număr din ce în ce mai mare de sisteme şi 
teorii i pune in fata specialiștilor o serie de dileme care pot fi elucidate doar 
prin, abordări curative flexibile, menite să întâlnească nevoile specifice ale 
oamenilor în suferinţă. 
Inc'usá pe lista de servicii decontate prin sistemul asigurărilor de sănătate, 
psihoterapia se adaugă în mod necesar actului medical, împreună cu care 
irícearcá să realizeze cea mai profitabilă combinaţie terapeutică în beneficiul 
pacientului. 

artea se adresează psihologilor, medicilor, asistentilor sociali, pedagogilor 
şi studenţilor de la Facultatea de Psihologie. 

Y « 

lon Dafinoiu este profesor doctor la Facultatea de Psihologie si Stiinte ale 
Educaţiei, şeful Catedrei de Psihologie Medicală si Psihopedagogie Speci- 
ală din cadrul Universităţii „Al.]. Cuza” din lași. 

